
O ȘANSĂ FORMIDABILĂ 


FĂRĂ ÎNDOIALĂ că ultimii doi ani din viaţa mea au 
însemnat transformări profunde atât în concepţia și ideologia 
personală despre lume și despre țelul vieţii, cât și în ceea ce 
privește integrarea mea socială și accesul pe care l-am avut la 
unele realităţi foarte bulversante pentru omul obișnuit. Trebuie 
să adaug aici și oportunitatea de a veni în contact cu un 
domeniu elevat al cunoașterii ezoterice. Pentru aceasta, mai 
ales, și pentru celelalte îi sunt recunoscător lui Cezar Brad, cel 
care practic mi-a luminat puterea de înţelegere asupra unor 
aspecte fundamentale ale vieţii. Nu cunosc deocamdată și nici 
nu-mi stă în putinţă să analizez cauzele subtile care au condus 
la participarea mea destul de activă în complicatul angrenaj al 
evenimentelor legate de activitatea Departamentului Zero, dar 
cert este faptul că viziunea părintelui Arsenie Boca se 
împlinește pas cu pas (Aici autorul se referă la un pasaj din 
Capitolul 2 al primului volum din serie - Viitor cu cap de mort - 
In culisele puterii - n.ed.). 

In această perioadă cu totul specială din viaţa mea mi-am 
pus de multe ori și foarte serios întrebarea dacă ceea ce trăiam 
și vedeam era un vis sau dacă era chiar realitatea existenţei 
cotidiene. Am învăţat curând că, cel puţin din punct de vedere 
principial, delimitarea între aceste două stări de conștiință este 
destul de relativă. In unele momente extrem de intense, graniţa 
dintre vis și așa-zisa realitate fizică pare să se estompeze foarte 
mult întâlnirea cu zeița Machandi în peștera din Tibet și mai 
ales momentul inițierii pe care am primit-o pe vârful Gugu din 
Munţii Retezat (vezi volumul 2 din serie - 12 zile - O inițiere 
secretă în tărâmul tainic al zeilor - n.ed.) se pot integra foarte 
ușor în această categorie. Ioate acestea mi-au deschis 
perspective nebănuite în existenţa de zi cu zi. Obiectivele mele 
s-au modificat în mare parte, iar aspiraţiile s-au orientat cu o 
deosebită forță către studiul aprofundat al ezoterismului și 
spiritualităţii. In secret, nutream dorinţa intensă de a fi iniţiat 
în tainele alchimiei autentice, graţie uluitoarelor informaţii pe 
care le-am primit de la Elinor (vezi volumul 2 din serie - 12 zile - 


O iniţiere secretă în tărâmul tainic al zeilor - n.ed.). Începusem 
să înțeleg că aproape nimic nu este întâmplător în viața pe care 
o trăim și că relaţiile și întâlnirile cu anumite persoane care ne 
impresionează profund din punct de vedere mental și emoţional 
sunt de fapt rodul unor cauze misterioase și doar aparent 
întâmplătoare, care conduc spre un scop bine definit. 


Laboratorul secret 


În timpul scurtei perioade pe care am petrecut-o cu Elinor 
acest aspect s-a dovedit a fi pe deplin adevarat, căci la puţin 
timp după ce ne-am întors din Munţii Retezat el m-a înștiințat 
că trebuie să părăsească ţara pentru o perioadă nedefinită. Mi- 
a explicat aceasta într-o discuţie pe care am purtat-o la telefon 
și îmi aduc aminte că am remarcat pauza sugestivă pe care 
Elinor a făcut-o după ce mi-a adus la cunoștință plecarea sa. 
Apoi mi-a destâinuit că doctorul Xien I-a sfătuit să-mi lase mie 
în grijă vila sa, în perioada în care va lipsi din ţară. Probabil că 
cei doi au discutat mai mult pe această temă, dar Elinor s-a 
limitat doar la a-mi face acea ofertă cu totul neașteptată pentru 
mine. Discuţia a avut loc în luna februarie a anului 2005 și eu, 
destul de emoţionat și surprins, am acceptat bucuros 
propunerea lui. Nu numai că vila lui Elinor era un spaţiu foarte 
agreabil și modern pentru locuit, dar atracţia irezistibilă o 
constituia marea bibliotecă ce ocupă două din camerele mari de 
la etaj, special proiectate pentru studiu. Intr-una din vizitele pe 
care i-am făcut-o lui Elinor după întoarcerea din Retezat, el mi- 
a prezentat întreaga vilă și dependinţele ei, oferindu-mi detalii 
bogate mai ales despre biblioteca sa. Priveam uluit la cele 
aproximativ șapte mii de volume (unele dintre ele foarte rare, 
după cum m-a informat chiar el), frumos și ordonat așezate în 
rafturi speciale din lemn. Acum, privind retrospectiv, sunt sigur 
că a existat un sens ascuns în dorinţa lui de a-mi prezenta 
locuinţa; era foarte posibil ca el și doctorul Xien să fi luat deja 
acea hotărâre de a-mi lăsa casa în primire și atunci Elinor nu 
făcea decât să mă „acomodeze” cu spaţiul respectiv. În mod 
firesc, am reacţionat cu o bucurie abia reţinută atunci când am 
înţeles despre ce era vorba. După o scurtă pauză în care i-am 
simţit mulţumirea că acceptasem propunerea lui, el a adăugat 
cu o voce gravă în telefon: 


- Mai este un aspect despre care vreau să vorbim, dar 
pentru aceasta este necesar să ne vedem. 

Am intuit că era vorba despre ceva mai serios și am fixat 
întâlnirea pentru a doua zi, seara. Am fost punctual și totodată 
nerâbdător să aflu motivul pentru care Elinor mă invitase la el. 

- În primul rând, trebuie să-ţi spun că mâine voi părăsi 
România, mi-a clarificat el imediat unul dintre punctele 
importante. 

Deși eram relativ uimit de rapiditatea cu care se petreceau 
lucrurile, învăţțasem totuși să mă adaptez în timp util și să-mi 
controlez noianul de gânduri și întrebări firești care îmi veneau 
în minte, ordonându-le după necesităţile imediate. Elinor mi-a 
oferit apoi unele detalii de ordin tehnic și administrativ cu 
privire la întreţinerea vilei și apoi m-a invitat să-l urmez la 
subsol, acolo unde nu mai fusesem până atunci. 

Am coborât pe o scară elegantă din marmură albă și am 
ajuns într-un fel de living de formă rotundă, cu un diametru de 
aproximativ cinci metri. Peretele curbat era zugrăvit într-o 
splendidă culoare bleu, liniștitoare, iar pe solul din marmură 
era un mozaic ce înfățișa fără îndoială un simbol cu o adâncă 
semnificaţie ezoterică; el era format dintr-un triunghi cu baza la 
scara pe care am coborât și cu vârful până în dreptul singurei 
uși din acel loc la subsol. Triunghiul avea culoarea ocru, iar în 
interiorul său erau reprezentate mai multe semne complicate, 
printre care am remarcat și binecunoscutul simbol al 
Caduceului lui Mercur. Aceste reprezentări erau realizate însă 
din marmură de culoare albă și roșu închis. 

Am simţit deodată că mă înfior din tălpi până în creștet 
atunci când am coborât ultima treaptă, urmându-l pe Elinor, și 
am ajuns în dreptul ușii care era alcătuită din lemn masiv și din 
metal. In lemnul din partea centrală a ușii era încrustat un 
simbol realizat din aliaj de cupru; acesta reprezenta un cerc 
mare, format dintr-un șarpe care se răsucea astfel încât 
ajungea să-și prindă în gură propria lui coadă. În dreptul ușii 
am observat un sistem digital de alarmă, care a fost dezactivat 
de Elinor prin tastarea unui anumit cod. Imediat după ce s-a 
auzit clinchetul specific ce semnala îndepărtarea siguranţei, 
Elinor a apăsat pe clanţă și am pătruns într-o cameră destul de 
mare, în care se aflau foarte multe aparate și instalaţii, mai ales 
din sticlă. 


Am fost invitat înăuntru și, intrând în acel loc care mi se 
părea un adevărat sanctuar, am realizat că el reprezenta un 
laborator ultramodern de alchimie. De-a lungul timpului 
avusesem ocazia să văd câteva fotografii și pictograme care 
reprezentau momente din activitatea alchimiștilor din Evul 
Mediu, dar ceea ce mi se înfățișa ochilor acolo, în subsolul vilei 
lui Elinor, depășea cu mult în complexitate firavele retorte din 
vechile desene reprezentând laboratoarele alchimiștilor din 
Epoca Renașterii. Sistemele de eprubete erau foarte 
complicate, având uneori brațe care traversau camera pe 
deasupra capetelor noastre, care se intersectau și care mai apoi 
coborau spre niște recipiente de sticlă, unele mai mari, altele 
mai mici, având fie formă de trunchi de con, fie formă sferică 
ori chiar de clepsidră. Am văzut de asemenea și două mașini 
centrifuge moderne, cu mai multe eprubete, o instalaţie ciudată 
din metal, care era racordată la ceea ce eu am interpretat a fi 
„cuptorul” și un computer. Pe unul din pereţii camerei era 
plasat un dulap foarte mare, cu multe rafturi în care se aflau 
aliniate diverse recipiente din sticlă cu substanţe colorate, 
având fiecare eticheta lui. M-am apropiat de unul dintre rafturi 
și am citit la întâmplare eticheta de pe un borcan de sticlă 
perfect etanșeizat cu un capac special: tiosulfat de sodiu. Totul 
era perfect ordonat și aranjat în mod evident într-o anumită 
ordine pentru a putea fi folosit în modul cel mai eficient. Cam o 
treime din lungimea dulapului era însă altfel compartimentată 
și acolo am putut remarca multe cărți și chiar manuscrise, care 
păreau a fi foarte vechi. Fără îndoială că ele reprezentau o 
parte a documentaţiei specifice ce viza misterioasele procese 
alchimice. 

M-am întors spre Elinor, care era preocupat să regleze ceva 
la dispozitivul din metal așezat lângă masa centrală din 
marmură; pe aceasta se aflau retortele și vasele din sticlă. Am 
observat atunci pe peretele din spatele lui două instalaţii mari 
de ventilaţie, complet automatizate, care reglau și mențineau 
indicii atmosferici din acea încăpere la niște valori prestabilite. 
Pe tavan am remarcat patru instalaţii de stingere a incendiului, 
iar în fața cuptorului modern am văzut că era plasată o canapea 
din piele destul de îngustă, pentru două persoane. M-am 
apropiat de acel loc, deoarece cuptorul avea o formă aparte, 
semănând oarecum cu o casă cu acoperiș ascuţit. 


- Din păcate am ajuns la concluzia că, oricât de performant 
și exact ar fi acest tip de cuptor modern, care este electric, el 
nu poate suplini valoarea cuptorului clasic, cu flacără, mi-a 
explicat Elinor. Lipsește o anumită dimensiune subtilă a 
procesului, dar încă mai meditez la acest aspect. 

După o scurtă pauză, el a adăugat zâmbind ușor: 

- Să știi că nimeni nu a mai pătruns în această încăpere, 
după ce am instalat totul aici. In cazul tău simt însă că este 
vorba despre altceva și de aceea am dorit să-ţi arât această 
parte secretă a casei. Totuși este mult prea devreme, având în 
vedere cunoștințele pe care le ai acum, să intru în detalii 
tehnice și să-ţi explic procesele alchimice la care lucrez. De 
altfel, eu însumi încă studiez intens aceste procese, care ascund 
multe enigme. 

Am pus atunci întrebarea care îmi stătea pe limbă: 

- Dar nu ai obţinut Piatra Filozofală... 

Elinor a râs foarte degajat. 

- Dragul meu, acesta este un ţel pe care toţi alchimiștii și-l 
doresc; este chiar aspectul fundamental al activităţii lor. Dacă 
aș fi reușit deja să obţin Piatra Filozofală, aproape că nu aș mai 
fi avut de ce să intru în acest laborator. Totuși, am ajuns la 
anumite rezultate intermediare. 

Și spunând aceasta se îndreptă către o secţiune a marelui 
dulap și luă de pe un raft o sticluţă ce conţinea un lichid de 
culoare galben-arămie. Elinor a lăsat să cadă exact două 
picături într-o linguriţă elegantă din argint și apoi mă invită să 
înghit acel lichid. Puțin emoţionat și nesigur, am luat totuși 
lingurița și am înghiţit repede conţinutul. De fapt, datorită 
cantităţii foarte mici, aproape că nu am simţit prezenţa acelei 
substanțe în gura mea. La început nu am remarcat nimic 
neobișnuit, însă după aproximativ o jumătate de minut am 
simţit că mă clatin; o greață acută parcă îmi bloca respiraţia la 
baza gâtului, care aveam impresia că se umflase enorm, 
deoarece nu mai puteam să înghit. Am transpirat brusc și m-am 
așezat destul de panicat pe canapeaua din faţa cuptorului. Intre 
timp, Elinor citea liniștit dintr-o carte pe care o luase de pe raft. 
O fierbinţeală neașteptată mă cuprinse de la tălpi, urcând rapid 
spre cap. Inima îmi bătea nebunește și eram lac de transpiraţie. 
Când acea senzaţie de căldură intensă a ajuns în dreptul 
gâtului, am simţit o puternică degajare energetică în jurul meu, 
ca o sferă, care mi-a cuprins capul parcă în mii de ace. Cred că 


atunci, pentru câteva momente, mi-am pierdut cunoștința, dar 
am reușit să rezist acelei senzaţii foarte intense. Treptat, am 
remarcat cum căldura se disipează, lăsând loc unei stări extrem 
de agreabile și foarte pure. Aveam efectiv senzaţia unei 
curăţenii depline, ca și cum m-aș fi născut chiar atunci. Sufletul 
mi-a fost inundat de o mare bucurie, iar forţele mi-au revenit 
brusc, însă mult amplificate. M-am ridicat cu un salt de pe 
canapeaua pe care mă așezasem chinuit și, fără să-mi reglez 
prea bine volumul vocii datorită bucuriei și surescitării de care 
fusesem cuprins, i-am strigat lui Elinor că aș dori să mai beau 
din acel lichid. 

Bărbatul din faţa mea închise cartea și mă privi amuzat. 

- Desigur, îmi spuse el, dar asta numai dacă dorești foarte 
mult să închei socotelile cu această lume. Este un elixir atât de 
puternic, încât la stadiul și la condiția psihofiziologică în care te 
afli acum, aproape sigur corpul tău ar ceda. Nu uita că una din 
regulile esenţiale în alchimie este aceea de a păstra proporțiile 
armoniei. Cu timpul, acestea vor ghida ființa umană spre o 
condiţie fizică, mentală și spirituală din ce în ce mai elevată și 
atunci ea va ajunge să înţeleagă lucrurile într-un cu totul alt 
mod, de pe o poziţie superioară. 

Mi-am stăpânit cu greu dorinţa de a-l contrazice, dar am 
realizat totuși adevărul spuselor lui. Am părăsit după aceea 
amândoi încăperea și, după ce a securizat intrarea, Elinor m-a 
condus în living-ul de la parter, unde mi-a dat alte amănunte 
administrative de care trebuia să mă ocup în lipsa lui. Mi-a spus 
că are deplină încredere în mine și că va veni un timp când îmi 
va putea explica mai în profunzime unele aspecte specifice, 
operaţionale ale științei alchimiei. A subliniat însă faptul că, 
pentru a ajunge la acel stadiu, era necesar într-o primă fază să 
mă documentez foarte bine. Am înţeles imediat aluzia la imensa 
bibliotecă pe care o aveam la dispoziţie și i-am mulţumit cu 
multă sinceritate pentru încrederea pe care mi-o acorda. 

A doua zi Elinor a părăsit România și, chiar dacă mie mi-a 
dezvăluit destinaţia spre care se îndrepta, precum și alte 
elemente specifice legate de acest aspect, m-a rugat să nu 
pomenesc nimănui acele detalii. Deoarece îi cunoșteam în linii 
mari istoria vieţii, am înţeles imediat motivațiile sale în această 
direcţie. A urcat în mașina personală, foarte elegantă, fiind 
însoţit de un bărbat matur, pe care nu îl cunoșteam. M-a frapat 
faptul să văd că pleacă doar cu o mică geantă de voiaj, în care 


se afla și enigmaticul dispozitiv de care nu se despărțea practic 
niciodată. Mi-a spus că în acel moment nu putea să știe cu 
precizie când ne vom revedea, dar că acest lucru va fi totuși 
posibil într-un viitor nu prea îndepărtat. Mi-a înmânat toate 
cheile casei, fără să-mi destăinuiască totuși și cifrul de la 
laboratorul alchimic de la subsol. M-a rugat să înţeleg faptul că 
decizia lui reprezenta o măsură în plus de precauţie, atât 
pentru mine, cât și pentru el. Am simţit atunci o mare părere de 
râu. Remarcând dezamăgirea mea, Elinor mi-a precizat că era 
vorba doar de o situaţie temporară și că nu trebuia să-mi fac 
griji în această privinţă. 

- Curând vei înțelege în profunzime că toate câte se petrec 
își au timpul lor de manifestare. Totul vine într-o anumită 
ordine și e dictat de o anumită necesitate spaţio-temporală 
peste care nu trebuie să trecem, decât în situaţii cu totul 
excepţionale. Aceste lucruri ţi se vor clarifica din ce în ce mai 
bine, pe măsură ce cunoștințele tale vor deveni tot mai 
profunde. Uneori, spre marea ta mirare, „saltul” poate să 
survină pe neașteptate. 

Ne-am luat rămas bun și ne-am despărţit cu speranţa că 
ceea ce a început, trebuie cumva să continue în virtutea legii 
evoluţiei. Nici nu bănuiam atunci câtă dreptate avusese Elinor 
spunându-mi despre acele momente ale vieţii în care șansa ne 
oferă câteodată niște oportunităţi uluitoare. 


Revederea 


Curând am constatat că biblioteca din vila lui Elinor 
conţinea lucrări remarcabile, multe dintre ele de o inestimabilă 
valoare; mi-am făcut așadar obiceiul de a trece tot mai des pe 
acolo și de a rămâne uneori chiar ore în șir citind și 
conspectând din cărţile care fuseseră atent selectate. De multe 
ori îmi doream cu intensitate prezenţa lui Cezar pentru a-mi 
desluși unele aspecte care erau menţionate în acele texte 
ezoterice, dar cărora nu le puteam intui în totalitate înţelesul. 
Știam că el m-ar fi putut lămuri foarte repede în acele privinţe, 
așa cum făcuse de atâtea ori înainte. Tânjeam după vocea lui 
calmă și plină de bunătate, niciodată ironică sau exasperată de 
neștiința mea. Simpla lui prezenţă și apropiere îmi crea o stare 


de mare siguranţă, de claritate în gândire și de deschidere 
sufletească. 

În acea perioadă pe care am petrecut-o după plecarea lui 
Elinor am fost aproape cu desăvârșire singur, preferând să 
meditez cât mai adânc la persoanele cu care m-am întâlnit și la 
evenimentele cu care m-am confruntat în ultimii ani. Am înţeles 
încetul cu încetul că există un sens profund în felul în care se 
derulează viaţa noastră și că tot ceea ce ni se petrece se află 
într-o directă legătură cauzală cu alte acţiuni pe care noi le-am 
săvârșit înainte. Cu toate acestea, concluzia mea fermă avea 
mai mult o bază intuitivă, deoarece nu eram încă în măsură să 
cunosc aceste „rădăcini” ale faptelor mele din trecut, care au 
condus la extraordinarele conjuncturi în care am fost implicat. 
Mai curând aveam senzaţia unui fir director care mă călăuzește 
pas cu pas, din necunoscut, pe care îl puteam simţi intuitiv în 
inima și în sufletul meu. Pornind de la această idee, mi-am pus 
întrebarea ce sau cine mă călăuzește astfel. Luasem deja cu 
mult timp înainte hotărârea de a mă abandona, indiferent de 
riscuri, slujirii binelui într-un mod altruist, după propriile mele 
posibilităţi. De altfel, căile principale prin care am fost 
îndemnat să realizez aceasta mi-au fost sugerate de persoanele 
cărora le datorez practic totul din punctul de vedere al 
maturizării mele spirituale. Aici mă refer în special la Cezar 
Brad, apoi la doctorul Xien, la Elinor și într-un mod cu totul 
aparte la zeița Machandi. 

Am aflat că mulţi cititori ai celor două volume anterioare pe 
care le-am scris și-au manifestat nerăbdarea sau nedumerirea 
vizavi de faptul că volumul trei al seriei nu a apărut mai repede 
pe piaţă. Cu o totală sinceritate mărturisesc că nu vedeam 
rostul scrierii unui volum în care practic nu aveam nimic de 
spus decât despre „alchimia” mea mentală și despre 
aprofundarea unor învățături inițiatice. In plus, așa după cum 
îmi indicase doctorul Xien, nu era nici momentul putea explica 
mai în profunzime unele aspecte specifice, operaţionale ale 
științei alchimiei. A subliniat însă faptul că, pentru a ajunge la 
acel stadiu, era necesar într-o primă fază să mă documentez 
foarte bine. Am înţeles imediat aluzia la imensa bibliotecă pe 
care o aveam la dispoziţie și i-am mulțumit cu multă sinceritate 
pentru încrederea pe care mi-o acorda. 

A doua zi Elinor a părăsit România și, chiar dacă mie mi-a 
dezvăluit destinaţia spre care se îndrepta, precum și alte 


elemente specifice legate de acest aspect, m-a rugat să nu 
pomenesc nimănui acele detalii. Deoarece îi cunoșteam în linii 
mari istoria vieţii, am înţeles imediat motivațiile sale în această 
direcţie. A urcat în mașina personală, foarte elegantă, fiind 
însoţit de un bărbat matur, pe care nu îl cunoșteam. M-a frapat 
faptul să văd că pleacă doar cu o mică geantă de voiaj, în care 
se afla și enigmaticul dispozitiv de care nu se despărțea practic 
niciodată. Mi-a spus că în acel moment nu putea să știe cu 
precizie când ne vom revedea, dar că acest lucru va fi totuși 
posibil într-un viitor nu prea îndepărtat. Mi-a înmânat toate 
cheile casei, fără să-mi destăinuiască totuși și cifrul de la 
laboratorul alchimic de la subsol. M-a rugat să înţeleg faptul că 
decizia lui reprezenta o măsură în plus de precauţie, atât 
pentru mine, cât și pentru el. Am simţit atunci o mare părere de 
rău. Remarcând dezamăgirea mea, Elinor mi-a precizat că era 
vorba doar de o situaţie temporară și că nu trebuia să-mi fac 
griji în această privinţă. 

- Curând vei înțelege în profunzime că toate câte se petrec 
își au timpul lor de manifestare. Totul vine într-o anumită 
ordine și e dictat de o anumită necesitate spaţio-temporală 
peste care nu trebuie să trecem, cunoașteri. De pildă, cu toate 
informaţiile pe care le găsisem în lucrările de specialitate, 
aveam totuși nevoie de unele explicaţii mult mai nuanţate, care 
mi-ar fi lămurit mai bine înţelegerea unor aspecte diferite ale 
Creaţiei. Stiam că nu le puteam obţine decât de la Cezar și de 
aceea mă gândeam adeseori cu nostalgie la el, amintindu-mi 
clipele preţioase pe care le-am petrecut împreună, veritabile 
momente de iniţiere spirituală. 

Această perioadă de intensă practică spirituală și studiu a 
durat mai multe luni după ce Elinor mi-a lăsat în grijă vila lui. 
Așa după cum mă sfătuise Cezar la ultima noastră întrevedere 
care a avut loc în iarna lui 2005, cu puţin timp înainte să 
primesc propunerea lui Elinor, era necesar să scriu doar despre 
aspectele cu adevărat esenţiale care vizează o informare 
importantă și complexă a oamenilor. Acestea trebuiau să se 
refere la unele realități extraordinare cu care m-am confruntat, 
precum și la unele noţiuni de bază care pot marca în mod 
benefic existenţa fiinţelor umane. 

Tocmai începusem să mă obișnuiesc cu „liniștea” relativă 
din viaţa mea, care îmi permitea să acumulez tot mai multe 
informaţii de natură ezoterică și spirituală, când un eveniment 


neașteptat mi-a zguduit din nou, din temelii, fluxul normal al 
existenţei. Atât rapiditatea cu care s-au petrecut lucrurile, cât și 
implicaţiile care au fost generate de succesiunea lor au dat 
naștere unei stări de efervescenţă și dinamism în ființa mea 
care m-au ajutat să abordez situaţiile cu mult curaj și 
maturitate. Aveam deja experienţa unor evenimente uluitoare, 
extrem de intense din punct de vedere emoţional și deţineam 
deja un bagaj acceptabil de cunoștințe care să mă ajute să-mi 
păstrez echilibrul psihic și fizic. Cu toate acestea, mărturisesc 
că nu puţine au fost momentele în care a trebuit să fac apel la 
întreaga mea stăpânire de sine pentru a depăși unele situaţii 
dificile pe care le-am trăit efectiv în ultimul an. Sunt, de 
asemenea, conștient că șansa care mi-a fost oferită a însemnat 
foarte mult pentru mine și îndrăznesc să cred că jocul subtil 
care a făcut posibil acest lucru implică dimensiuni ale 
conștiinței la care nu mulţi oameni au acces. Voi câuta să fiu 
deci cât mai exact în relatarea faptelor care s-au petrecut și să 
surprind cât mai bine unele nuanţe importante ale sfaturilor și 
explicaţiilor pe care mi le-a oferit Cezar. De altfel, sunt sigur că 
fără ajutorul lui nu aș fi avut ocazia extraordinară de a participa 
la acele evenimente și cu atât mai puţin de a le afla detaliile și 
semnificaţiile lor uluitoare. 

Într-una din zilele lunii septembrie 2005, mă aflam la mine 
acasă după ce revenisem în București după o scurtă călătorie în 
provincie. Era seară și aranjam cu grijă mai multe cărți într-o 
geantă, pentru a le duce înapoi în biblioteca din vila lui Elinor. 
Atunci când nu rămâneam acolo peste noapte, îmi formasem 
obiceiul să iau cu mine una sau mai multe lucrări care mă 
interesau, pentru a le studia acasă. În felul acesta asiguram o 
anumită continuitate în procesul documentării mele. Tocmai 
răsfoiam încă o dată paginile unei traduceri rare a 
BhagavadGita-ei, comentată de înțeleptul Janakar, înainte de a 
mă hotări dacă să o mai păstrez la mine sau să o includ în 
rândul celorlalte pe care urma să le duc înapoi, când privirea 
mi-a căzut pe niște consideraţii speciale asupra importanţei 
Maestrului spiritual, pe care comentatorul le dezvolta într-un 
mod foarte profund. Am fost bruscat de o puternică degajare 
energetică în jurul meu, ca o sferă, care mi-a cuprins capul 


parcă în mii de ace. Cred că atunci, pentru câteva momente, mi- 
am pierdut cunoștința, dar am reușit să rezist acelei senzaţii 
foarte intense. Treptat, am remarcat cum căldura se disipează, 
lăsând loc unei stări extrem de agreabile și foarte pure. Aveam 
efectiv senzaţia unei curăţenii depline, ca și cum m-aș fi născut 
chiar atunci. Sufletul mi-a fost inundat de o mare bucurie, iar 
forțele mi-au revenit brusc, însă mult amplificate. M-am ridicat 
cu un salt de pe canapeaua pe care mă așezasem chinuit și, fără 
să-mi reglez prea bine volumul vocii datorită bucuriei și 
surescitării de care fusesem cuprins, i-am strigat lui Elinor că 
aș dori să mai beau din acel lichid. 

Bărbatul din faţa mea închise cartea și mă privi amuzat. 

- Desigur, îmi spuse el, dar asta numai dacă dorești foarte 
mult să închei socotelile cu această lume. Este un elixir atât de 
puternic, încât la stadiul și la condiţia psihofiziologică în care te 
afli acum, aproape sigur corpul tău ar ceda. Nu uita că una din 
regulile esenţiale în alchimie este aceea de a păstra proporțiile 
armoniei. Cu timpul, acestea vor ghida ființa umană spre o 
condiţie fizică, mentală și spirituală din ce în ce mai elevată și 
atunci ea va ajunge să înţeleagă lucrurile într-un cu totul alt 
mod, de pe o poziţie superioară. 

Mi-am stăpânit cu greu dorinţa de a-l contrazice, dar am 
realizat totuși adevărul spuselor lui. Am părăsit după aceea 
amândoi încăperea și, după ce a securizat intrarea, Elinor m-a 
condus în living-ul de la parter, unde mi-a dat alte amănunte 
administrative de care trebuia să mă ocup în lipsa lui. Mi-a spus 
că are deplină încredere în mine și că va veni un timp când îmi 
va fi dată o bună ocazie de a ne cunoaște mai bine atât pe noi 
înșine, cât și pe ceilalţi. Într-un fel, ele sunt precum vântul: nu-l 
putem vedea, dar îi simţim influenţa, îi observăm efectele. 

O astfel de „coincidenţă”, una dintre cele mai banale în 
aparenţă, mi s-a petrecut și mie în acel moment. Și totuși, ce 
uimire, ce bucurie exuberantă mi-a provocat! Am răspuns la 
telefon și am rămas încremenit de surpriză când am auzit vocea 
lui Cezar care mă saluta și mă întreba dacă sunt acasă, 
deoarece dorea să mă viziteze. Precipitat, abia găsindu-mi 
vorbele de emoție, i-am răspuns că ceea ce se petrece este 
extraordinar, că exact în acele momente mă gândeam cu 
intensitate la el, dorind foarte mult să-l întâlnesc și că tocmai 


atunci a sunat telefonul și dorința mea s-a împlinit aproape într- 
un mod magic. L-am întrebat cum a fost posibil așa ceva și care 
ar putea fi explicaţia. Cezar a râs cu poftă și mi-a răspuns că 
sosește în câteva minute; m-a întrebat dacă eram liber în acea 
seară, deoarece avea să-mi spună anumite lucruri importante și 
era necesar să avem mai mult timp la dispoziţie. I-am răspuns 
că eram cel mai liber om din lume și că-l așteptam cu mare 
nerâbdare. 

Intr-adevăr, în mai puţin de zece minute am auzit soneria 
de la ușă. Am deschis imediat și l-am văzut acolo, înalt, calm, 
perfect echilibrat și zâmbitor, privindu-mă cu o mare bunătate. 
Ne-am îmbrățișat ca doi foarte buni prieteni, dar eu simțeam 
deja în profunzimea inimii mele că el devenise pentru mine un 
veritabil Maestru care mă iniția în tainele necunoscutului. 
Simțeam în el, prin fire nevăzute, o forță și o hotărâre 
extraordinară, cum nu mai remarcasem până atunci la 
altcineva. Puterea sa părea atât de mare, încât de fiecare dată 
când ne întâlneam, la doar câteva secunde după ce ajungeam în 
preajma lui, simţeam o senzaţie profundă de bine și totodată o 
nostalgie inexplicabilă pentru necunoscut, pentru ceea ce se 
află dincolo de această lume complicată. Întreaga mea fiinţă 
devenea atunci mai relaxată, iar mintea îmi era mai limpede. 
Simţeam în creștet un fel de „răcoare” atât de plăcută, încât 
adeseori eram emoţionat până la lacrimi, ca atunci când revezi 
pe cineva foarte drag după o lungă perioadă de timp. 

Stăpânindu-mi cu greu exuberanţa, l-am invitat pe Cezar în 
casă,  nerăbdător să aflu modul în care el explică 
sincronicităţile, pornind de la ceea ce tocmai mi se petrecuse 
mie. Ne-am așezat amândoi în fotoliu și, după ce am schimbat 
câteva impresii referitoare la perioada lungă în care nu ne-am 
văzut, l-am întrebat încă o dată ce părere are despre incredibila 
„potrivire” de evenimente, care tocmai avusese loc. Îmi dorisem 
atât de mult aceste clipe de aur, în care urma să aflu elemente 
foarte importante despre enigmele vieţii; aceste întâlniri erau 
pentru mine precum apa pentru cel însetat în deșertul arzător. 
Cuvintele și explicaţiile lui Cezar aveau o mare putere de 
impact și oricine, având o minimă sensibilitate, ar fi putut 
remarca modestia, dar și competenţa cu care erau rostite. În 
cazul meu, ele aveau în plus o dimensiune adânc spirituală și 
reprezentau veritabile atribute inițiatice atât pentru viaţa fizică, 


precum și pentru cea subtilă, care în mare parte îmi era 
necunoscută. 


O demonstraţie subtilă 


Zâmbind, Cezar a spus: 


- Într-adevăr, „coincidenţa” pare incredibilă, dar cu toate 
acestea ea s-a petrecut, a fost reală, s-a concretizat. In 
contextul „coincidenţelor” de acest gen ea pare a fi relativ 
minoră, dar dacă vei fi atent, vei putea observa din ce în ce mai 
multe astfel de potriviri sau suprapuneri aparent ciudate de 
evenimente diferite ca natură, care totuși au o cauză comună. 
Cu cât vei fi mai vigilent, cu atât vei observa mai multe astfel de 
„coincidenţe” și chiar vei constata manifestarea lor și în cazul 
altor persoane. Ceea ce nu vei putea remarca însă, decât mult 
mai greu, va fi semnificaţia acestora, pentru că ele au în primul 
rând o natură subiectivă; ele ţin chiar de persoana care le 
trăiește și sunt intim corelate cu particularităţile ei de destin, 
cu cele mentale și emoţionale. 

- Bine, dar ce trebuie să înţeleg eu atunci când trăiesc un 
eveniment de acest gen? l-am întrebat. Fără îndoială că el nu 
apare din neant și, în plus, este foarte semnificativ. Nu este o 
coincidenţă oarbă, ci are un sens. Asta este, de fapt, întrebarea 
la care caut răspuns: de unde vine acest sens și cine îl 
determină? 

Cezar mă privi gânditor câteva clipe. 

- Corect ar fi să-ţi pui problema de a găsi mai întâi care este 
acest sens ascuns pe care sincronicitatea ţi-l revelează; abia 
mai apoi poţi să începi să meditezi la cauza sau sursa care l-a 
generat. Totuși, pentru că m-ai întrebat, îţi voi răspunde pe 
scurt la această chestiune, ca să ai un punct de plecare în 
analiza ta ulterioară. 

Din punct de vedere ezoteric, ceea ce mulți oameni numesc 
coincidenţă sau sincronicitate de evenimente revelează, de fapt, 
în cel mai înalt grad prezenţa lui Dumnezeu, pentru că în 
absenţa Lui, toate situaţiile incredibile de simultaneitate care 
apar în viaţa noastră nu ar putea să se producă. Dar faptul că 
ele totuși se produc, arată că există cineva capabil să le 
organizeze, să le potrivească și să le manifeste. Este însă foarte 


important să înţelegi că această realitate a sincronicităţilor ne 
poate permite să trecem imediat, chiar și în cazul 
evenimentelor minore de zi cu zi pe care le trăim, cum a fost 
situația sincronă cu telefonul pe care l-ai primit de la mine în 
această seară, la ceea ce este dincolo de toate acestea și astfel 
să te convingi de existenţa unei realități cu mult superioare 
celei pe care o trăiești aici. Vreau să spun că aceste 
„coincidenţe” sunt ca o poartă care așteaptă să fie deschisă, 
pentru a evada într-o realitate nebănuită, dar esenţială pentru 
fericirea omului. 

Am rămas puţin surprins; era pentru prima dată când Cezar 
aducea în discuţie problema existenţei lui Dumnezeu și îmi 
explica faptul că aceasta putea fi percepută imediat, dacă eram 
pregătit să înţeleg fenomenele care mă înconjoară. Mărturisesc 
că acest subiect m-a preocupat foarte mult și am căutat să-mi 
lămuresc multe dintre semnele de întrebare pe care le aveam; 
în mare parte am reușit, graţie studierii atente a principiilor 
generale ce stau la baza celor mai importante sisteme filosofice 
și practice din Orient și mai ales din India. Cu toate acestea, de 
la teorie la practică este un pas uriaș și eu doream să-l realizez 
cât mai repede. 

Știam în același timp că subiectul este relativ delicat. 
Foarte mulţi oameni îl bagatelizează și mulţi îl ignoră cu 
desăvârșire. Dar eu am simţit mereu în inima mea că ceva 
există, că viaţa este mult mai mult decât o derulare mecanică 
de evenimente. Am avut de mai multe ori ocazia să aduc 
problema în discuţie cu unele persoane în care aveam destulă 
încredere și cărora le respectam opiniile. Spre surprinderea și 
dezamăgirea mea a trebuit să recunosc că ideea despre 
Dumnezeu este la cei mai mulţi oameni fie eronată, fie 
inexistentă. Din păcate, la unii am observat chiar un fel de 
îndârjire inconștientă, iar despre alţii am aflat că preferă să 
urmeze calea întunecată a răului. În aceste condiţii, cum poţi să 
susţii în faţa lor o argumentaţie clară despre Dumnezeu, când 
ei resping încă de la început orice discuţie pe această temă? 
Forţa tenebroasă și inteligenţa adeseori diabolică le insuflă în 
mod subconștient o falsă senzaţie de putere și dominare, care 
până la urmă îi va conduce negreșit către o mare decădere. 

Puțin descurajat de aceste insuccese, avusesem de mai 
multe ori intenţia să-i cer sfatul lui Cezar în această direcţie și 
acela mi s-a părut un prilej nimerit, deoarece chiar el adusese 


vorba despre așa ceva. În plus, cu siguranţă că sunt mult mai 
multe ființe umane care au sădită în profunzimea inimii lor 
credința sinceră în Dumnezeu, chiar dacă unele dintre ele, încă 
tributare faţă de „rigorile” societăţii, caută să se convingă de 
faptul că poate se înșală sau poate că este vorba despre o 
simplă „forță supranaturală”, un „ce” nedefinit care nu este 
accesibil oamenilor. De aceea m-am hotărât să clarific acest 
subiect dificil și să-l rog pe Cezar să-mi explice cât mai clar cu 
putinţă elementele legate de acest subiect, pentru ca și eu, la 
rândul meu, să le pot expune mai departe, astfel încât cei 
interesaţi să poată depăși cu ușurință barierele incertitudinii. 

- Dacă Dumnezeu este cel care „potrivește” sincronicităţile, 
cel care le face posibile, atunci înseamnă că El este mereu în 
noi, așa după cum afirmă și tradiţia orientală, am spus eu. 
Pentru că, dacă El ar fi doar în afara noastră, nu văd cum ar 
mai putea să „aranjeze” toate sincronicităţile și păienjenișul de 
fapte și realităţi care ne înconjoară. De altfel, aceasta vine în 
total acord cu filosofia hindusă, care vorbește despre atman, 
adică spiritul esenţial, Sinele nemuritor din fiecare dintre noi. 
Numai că aici există o mare problemă care a fost ridicată de 
foarte mulţi oameni; mă refer la faptul că, așa după cum știi și 
tu, în baza autorităţii ei covârșitoare, religia creștină nu 
recunoaște aceasta cu niciun chip, ba chiar o consideră o 
adevărată blasfemie. Iţi spun că am avut ocazia să întâlnesc 
mulţi oameni care erau debusolaţi de acest fapt, iar unii chiar 
au ajuns să trăiască aproape o dramă interioară, deoarece 
senzaţia pură pe care ei o aveau în inimă și care îi făcea să 
intuiască mai mult sau mai puţin prezenţa Sinelui și deci a lui 
Dumnezeu în ei înșiși, era contracarată de dogmatismul creștin 
căruia i se subordonau. 

Cezar m-a ascultat cu atenţie și a rămas câteva clipe pe 
gânduri. 

- Este adevărat că tradiţia creștină neagă faptul că 
Dumnezeu ar fi prezent în făptura „om”, mi-a răspuns el într-un 
târziu. Totuși, așa după cum ai spus, tradiţiile spirituale 
orientale și chiar bunul simţ spiritual ne arată că Dumnezeu 
este în realitate prezent în noi în fiecare clipă, chiar și atunci 
când fiinţa umană este retardată, chiar și atunci când ea este 
egoistă și chiar și atunci când ea este mânioasă. Este deci 
foarte important ca omul să știe și apoi să înțeleagă faptul că 


Dumnezeu este prezent în el în toate cazurile și în toate 
situaţiile. 

- Te referi la Sinele nostru esenţial, l-am întrerupt eu, 
pentru a nu lăsa vreun dubiu. 

- Da, mă refer la atman din tradiţia spirituală hindusă. E 
necesar să-ţi dai seama că, dacă n-ar fi fost așa și dacă 
Dumnezeu nu ar fi „plasat” în fiecare făptură umană o scânteie 
din El, ar fi fost imposibil ca prin intermediul tuturor marilor 
iniţiaţi, care s-au realizat spiritual, să-i ceară omului să-L 
cunoască. Pentru că, și dacă omul ar fi vrut să-L. cunoască pe 
Dumnezeu, nu ar fi avut ce să cunoască, dacă El era absent din 
fiinţa acestuia. Şi atunci, pe bună dreptate omul s-ar fi putut 
întreba: „De ce îmi spui să Ie cunosc, dacă Tu ești numai în 
afara mea? Vezi bine că este imposibil, pentru că Tu ești în 
exteriorul meu, iar eu sunt singur. Și pentru că Tu nu ești în 
mine, atunci eu unde să Te cunosc? În afară? Dacă ar fi așa, ai 
putea să dispari în fiecare clipă, fără ca eu să Te mai găsesc 
vreodată. Așa că, dacă Tu ești doar în afara mea, nu înseamnă 
că te-am găsit pentru totdeauna și aceasta nu mă mulţumește!”. 
Acest posibil monolog trebuie să-ţi arate inconsistenţa ideii că 
Dumnezeu nu se află în fiecare dintre noi. Toată lumea spune că 
Dumnezeu există „în afară”, dar adevărata revelare a lui 
Dumnezeu este, de fapt, cea care se produce chiar în ființa 
noastră. Abia atunci se poate spune că noi am atins starea de 
îndumnezeire. 

Cuvintele lui Cezar mi-au luminat și mai bine înţelegerea. 
Chiar dacă în ceea ce mă privea nu exista o schismă între 
aceste aspecte contradictorii despre existenţa lui Dumnezeu, 
demonstraţia foarte pertinentă pe care a făcut-o Cezar a avut 
darul să-mi inspire o înţelegere mult mai profundă a acestei 
realităţi. Astfel că am subliniat imediat ideea: 

- Cred că tocmai de aceea lisus a afirmat: „Eu sunt în Tatăl 
și Tatăl e în Mine”, dar această afirmaţie a fost înțeleasă de 
puţini oameni și rezultatul îl putem vedea în prezent. 

- Ai sesizat esenţialul, a confirmat Cezar cele spuse de 
mine. Totuși, trebuie să remarc faptul că ceea ce religia 
creștină a considerat că e valabil numai pentru lisus, este 
totodată valabil pentru fiecare dintre noi. Acest adevăr este 
fundamental. Datorită deviaţiilor, în traducerile Bibliei au 
existat idei care stipulau inexistenţa lui Dumnezeu în ființa 
umană și considerau că doar prin cunoașterea lui lisus, prin 


graţia lui lisus, făptura umană poate și ea să-L cunoască pe 
Dumnezeu latăl. Altfel, afirmă clericii, acest lucru nu este 
posibil. Chiar dacă am admite ca fiind reală această idee, 
trebuie totuși să remarcăm faptul că au existat oameni care au 
avut revelaţia lui Dumnezeu cu mult înainte de lisus. Aducţi 
aminte de imaginile holografice din Sala Proiecţiilor; ai putut să 
constaţi că au existat ființe umane care au avut misiuni 
asemănătoare cu cea a lui lisus, însă cu zeci de mii de ani 
înaintea lui, și ai sesizat, de asemenea, influenţa pur divină a 
acţiunilor lor. 

Am aprobat imediat din cap. Îmi aduc aminte că atunci am 
fost foarte bulversat de acel aspect, dar cum succesiunea 
imaginilor și a informaţiilor era foarte bogată, acea impresie 
puternică a trecut oarecum pe locul doi. Ulterior, după câteva 
luni, făcând o retrospectivă mai detaliată din memorie a ceea ce 
văzusem atunci în Sala Proiecţiilor din interiorul Munţilor 
Bucegi, am remarcat că nu mai eram așa surprins și că situaţia 
mi se părea firească. Au existat deci multe alte fiinţe umane 
care au ajuns la o deplină comuniune cu Dumnezeu Tatăl, care 
l-au precedat cu mult pe lisus și care totodată au avut misiuni 
spirituale foarte importante. În imaginile pe care le-am vizionat 
am urmărit în sinteză misiunile a trei înţelepţi, dintre care doi 
au fost mari reformatori spirituali. 

Cezar și-a reluat imediat ideea. 

- Chiar acest simplu fapt arată clar că Dumnezeu este 
mereu prezent în noi. Dacă nu ar fi fost așa încă de la originile 
noastre, ar fi însemnat că toţi oamenii care au trăit înaintea lui 
lisus ar fi trebuit să fie niște „rebuturi” ale lui Dumnezeu, care 
în cele din urmă i-ar fi putut chiar cere socoteală, întrebîndu-L.: 
„Pentru ce ţi-ai bătut joc de noi și ne-ai manifestat înaintea 
venirii Fiului Tău, pentru că, iată, noi suntem niște rebuturi 
pentru totdeauna?” Bineînţeles că o asemenea idee reprezintă 
un nonsens, la fel ca și ideea despre păcat și chinul veșnic. 
Oamenii ar trebui să înţeleagă - și aici mă refer în special la cei 
care sunt fanatici în credinţa lor, dogmatici și lipsiţi de o 
minimă deschidere a sufletului, care i-ar putea ajuta să 
intuiască foarte ușor adevărul celor pe care ţi le spun acum - că 
o astfel de idee este pur și simplu aberantă. Nu se poate ca, lao 
greșeală care este în mod evident limitată în timp, pentru că și 
viața omului este limitată în timp, chinul care i se repartizează 
fiinţei respective să fie veșnic. Acum cred că știi prea bine că 


suferința sau chinul omului este direct proporţional cu greșelile 
pe care el le face în viaţă. Bănuiesc că ai auzit de persoane care 
într-o perioadă a vieţii lor trec prin anumite crize și chiar 
tulburări psihice severe, dar că după un anumit timp ele își 
revin și chiar în unele cazuri reușesc să atingă o formă mai 
bună ca înainte de îmbolnăvire. 

Imi dădeam seama că la așa ceva nu mă gândisem. 


- Da, ai dreptate, am zis eu mirat. Cum de se mai 
însănătoşesc? În mod normal, severitatea crizei și a bolii ar 
trebui să le râpună. 

Cezar mi-a răspuns imperturbabil: 

- Pentru că în cazul lor răul nu a fost așa mare și acea 
perioadă de chin a luat sfârșit, prin compensaţia greșelilor 
făcute în trecut, mai înainte de sfârșitul vieţii lor. În alte cazuri 
însă, situația se prezintă în mod diferit: unii nu-și mai revin 
niciodată, alții devin paranoici sau sunt așa încă de când se 
nasc și părăsesc planul fizic în aceeași stare. 


În „ring” 


Înţelesesem corect mecanismul karmei sau al destinului, 
dar explicaţiile lui Cezar au clarificat și mai bine problema. 

- Să știi că o parte din cele ce mi-ai spus le-am susţinut și 
eu în discuţiile pe care le-am avut cu diverse persoane, însă m-a 
uimit virulenţa multora dintre ele și modul în care răstălmăceau 
spusele mele. Uneori aproape că nu mai știam ce să le răspund, 
atât de zeflemitoare și răutăcioase erau remarcile lor. Eram 
tulburat, deoarece nu înţelegeam de ce nu reușeam să impun 
punctul de vedere al binelui, care după cum mi-ai spus, iese 
întotdeauna învingător. 

Cezar râse scurt și se lăsă relaxat pe spătarul fotoliului. 

- Este foarte adevărat că binele învinge mereu, să nu te 
îndoiești vreodată de aceasta! Totuși, în unele situaţii nu este 
de ajuns să fii doar bun, dar destul de slab ca forță și inspiraţie 
interioară. In confruntarea noastră cu o fiinţă rea, dar 
puternică, dacă suntem buni, dar nu avem destulă forţă 
lăuntrică, atunci vom fi învinși repede. Presupunând că suntem 
puși într-o astfel de situaţie ce poate fi chiar dramatică, nu vom 
mai avea posibilitatea să ne impunem, chiar dacă de partea 


noastră este adevărul, chiar dacă noi îl știm prea bine și chiar 
dacă este foarte clar pentru noi că celălalt este un pervers care 
vrea să năucească sau să divizeze, de exemplu, alte mii de 
oameni. Aceasta nu va mai avea atunci nicio importanţă. Și 
chiar dacă ne vom lamenta, spunând tuturor ce face acea 
persoană, ce rea este și ce adevăr monstruos știm despre ea, în 
mod paradoxal toate acestea nu vor avea aproape deloc 
importanţă. 

Eram oarecum bulversat. Într-un anume fel, la nivel 
subconștient cred că îmi imaginasem că binele și adevărul 
trebuie să învingă automat și repede, indiferent de situaţie. 

- De ce? am întrebat cu o mică ezitare. De ce binele nu are 
putere în acea situaţie? 

Cezar a vorbit rar și apăsat, parcă pentru a se convinge că 
înțeleg foarte bine acel aspect deosebit de important: 

- Pentru că atunci când suntem anemici în reacţii și în 
răspunsuri nu vom reuși să luptăm în mod eficient și cu forţe 
aproximativ egale, noi având arma binelui, cu cel care este 
puternic în rău. La o fiinţă care este puternică în rău trebuie să 
i se poată opune o ființă puternică în bine. Dacă nu sunt măcar 
la egalitate, atunci cel care este foarte puternic în rău va 
învinge. Cred că știi, de altfel, că în multe situaţii de-a lungul 
istoriei au fost cazuri de acest gen, în care un tiran sau un 
despot a reușit să năucească milioane de oameni, pe care mai 
apoi i-a determinat să acţioneze în mod aberant, așa după cum 
dorea el. Dacă bunătatea nu este dublată și de putere lăâuntrică, 
astfel încât să devină o bunătate eficientă, ea nu se aseamănă 
atunci cu bunătatea lui Dumnezeu. Mai curând aș putea spune 
că este o stare lamentabilă, în care mulţi chiar ar putea să zică 
despre cel care o manifestă că este „prost, de bun ce e”. În 
astfel de situaţii, persoana care este bună, dar totuși slabă din 
punct de vedere aurie și al forţei ei interioare, se va simţi 
cumva „turtită”, mică și aproape insignifiantă în faţa forţei 
debordante a oponentului ei, orientat din păcate către influenţa 
malefică. Poţi să recunoști atunci acea persoană slabă și 
neputincioasă după starea specifică pe care o manifestă; de 
multe ori ea dă din umeri și spune, considerând că este o scuză 
pe deplin justificată: „Eu sunt mic, nu am ce face, trebuie să mă 
supun”. Şi chiar se supune, deși ceea ce face este împotriva 
voinţei ei. Ea nu se poate opune eficient celui care este orientat 
malefic pentru că aura ei energetică este mică și anemică. Prin 


aceasta vreau să spun că ea nu are încă destulă forță benefică 
pentru a se opune cu succes presiunii realizate de adversar, 
care este malefic. 

A urmat o pauză în care nici eu și nici Cezar nu am rostit 
vreun cuvânt. Fixam cu privirea un punct din podea, încercând 
să-mi dau seama cam care era condiţia mea actuală din 
perspectiva unei asemenea confruntări între bine și rău. E 
drept că trecuseră câţiva ani de la ipostaza la care m-am 
referit, de la discuţiile pe care le aveam cu oponenții mei, dar 
eram șovăielnic în a da vreun verdict. Aș fi vrut să-l întreb pe 
Cezar în legătură cu acest lucru; aș fi vrut să am o „evaluare” 
pertinentă, dar parcă ceva mă împiedica să-i solicit aceasta. M- 
am trezit întrebând: 

- Și cum poate să crească această forță a binelui în aura 
personală? Cum pot eu, de exemplu, să devin destul de puternic 
astfel încât să înfrunt cu succes răul din alţii? 

Am simţit atunci că alesesem calea cea bună. Cezar părea 
mulțumit de întrebarea mea. Mă privi direct în ochi și îmi 
răspunse liniștit: 

- Mulţi poartă în ei și manifestă aproape în mod inconștient 
răul, tendinţele sau intenţiile malefice. De cele mai multe ori ei 
nici nu își dau seama de aceasta, ba chiar ajung să considere că 
așa este bine. Planurile malefice inferioare îi alimentează cu o 
energie specifică foarte grosieră și le influențează mentalul și 
gândirea în așa fel, încât acele ființe ajung chiar să dorească 
sau să se bucure atunci când fac un rău celor din jur. Știi și tu 
că forțele răului nu tolerează binele. Superioritatea spirituală și 
chiar cea morală îi jenează pe cei care sunt răi și atunci aceștia 
simt o dorinţă exacerbată să lovească, să distrugă, să 
pângărească ceea ce este bun și elevat. În epoca noastră, foarte 
ușor se pot găsi fiinţe netrebnice care să se preteze la 
asemenea acte josnice și atunci ele devin un canal malefic de 
manifestare a forţelor răului. Totuși, atâta timp cât nu au 
decăzut foarte mult și nu și-au închis la limită sufletul prin 
modul lor de gândire reprobabil și acţiunile lor malefice, aceste 
persoane mai au totuși anumite clipe de luciditate în care sunt 
chinuite de angoasele îndoielii și ale părerilor de rău. Dar dacă 
au alunecat prea mult pe panta descendentă, dacă ele „s-au 
vândut”, așa cum se spune, atunci va fi foarte greu să mai fie 
readuse la normal în existenţa lor prezentă. 


- Un exemplu în acest sens ar fi senior Massini, nu-i așa? 
am întrebat eu. 

- Sigur. Și nu numai el; în general vorbind, cam toţi liderii 
masoni importanţi pe plan internaţional se confruntă cu acest 
aspect, fie că sunt, fie că nu sunt încă pe deplin conștienți de 
aceasta. Este ca o „marcă” pusă în aura lor, care nu poate să 
înșele niciodată o persoană senzitivă, orientată profund benefic. 

- Da, însă oamenii obișnuiți vor spune că toate acestea sunt 
doar niște invenţii și aberaţii, că de fapt aceia sunt oameni 
respectabili. Ştii doar despre vechea concepţie ridicolă a 
științei materialiste: nu există energii subtile, nu există corpuri 
subtile, nu există lumi subtile pentru că ele nu pot fi văzute. 

Cezar a schițat un zâmbet abia perceptibil. 

- Dragul meu, aceasta este o problemă specifică epocii 
decadente în care trăim. Dacă în egoismul, frica și comoditatea 
lor unii oameni preferă să gândească în acest mod, aceasta ţine 
doar de ignoranţa lor. Energiile subtile există și ele pot fi puse 
în evidenţă, dar cei care le percep trebuie să fie apți să le 
capteze. Așa cum nu putem să imprimăm o fotografie pe o 
bucată de lemn, tot așa aceste energii subtile nu pot fi puse în 
evidenţă în orice ființă, dacă ea nu are trezirea și capacitatea 
de a le percepe. Conștiinţa unei astfel de persoane are o 
frecvenţă de vibraţie mai redusă și atunci ea nu poate să 
perceapă manifestarea subtilă a energiilor din jur; omul în 
cauză este precum cel de la ţară, care vede un elefant, dar 
spune că așa ceva nu există. Dincolo însă de părerea ignorantă 
a unor astfel de persoane, realitatea subtilă este destul de clară 
pentru cei care s-au antrenat și au dobândit capacitatea de 
clarviziune. Ei au o lume comună pentru că descriu stări și 
aspecte asemănătoare. Din punctul de vedere al percepţiei 
subtile, această lume este cu mult superioară celei în care 
oamenii obișnuiți simt și percep lucrurile și fiinţele din jurul lor. 
Dacă mă gândesc bine, pentru a face o anumită paralelă, nici 
fenomenele magnetice nu pot fi puse în evidenţă dacă nu avem 
instrumentele necesare de măsură și nici unele tipuri de radiaţii 
atomice nu pot fi remarcate decât în urma efectelor pe care le 
produc. Și cu toate acestea, chiar dacă nu sunt văzute, ele sunt 
totuși acceptate. 

Am încuviințat din cap cu hotărâre. După o scurtă pauză, 
Cezar reluă ideea de mai înainte într-un mod firesc și natural: 


- Îţi spuneam că cei care sunt malefici nu pot să înșele o 
ființă profund orientată benefic, care deţine în același timp și 
anumite calităţi de clarviziune, dar din păcate ei reușesc totuși 
să înșele cu destul de mult succes mase enorme de oameni, prin 
sistemele diabolice de guvernare și control al populaţiei. Nici 
nu-ţi poţi imagina ce mizerie și decădere poate să existe în 
lumea lor, mai ales în cea politică. 

- Știu câte ceva, am avut ocazia să-i observ un timp, chiar 
dacă pe atunci nu eram conștient încă de aceste aspecte, am 
spus eu cu amărăciune, făcând referire la serviciul meu din 
trecut. 

- Este foarte bine că destinul te-a îndreptat pe o altă 
direcţie. De altfel, aceasta te va ajuta foarte mult să iei o 
decizie potrivită când îţi voi expune motivul vizitei mele. Unele 
recomandări pe care le-am făcut, precum și neutralitatea ta 
relativă la conglomeratul politic au fost niște atuuri puternice 
pentru ca anumiţi factori decizionali să te aibă în vedere. Să nu 
te îngrijorezi, este o propunere decentă, deși îmi dau seama că 
ea ascunde totuși un joc complicat. 

Inima mi-a tresărit în piept. Această abordare din partea lui 
Cezar era ceva total diferit, făcându-mă foarte curios. Însă n-am 
apucat să-mi formulez nedumeririle prin viu glas, că el mi se 
adresă din nou: 

- Și este foarte bine că discuţia noastră a îmbrăcat aceste 
aspecte, ale necesităţii de a fi puternic și orientat în bine, 
deoarece ele se leagă de ceea ce urmează să-ţi spun. 

Mi-am zis că era momentul să profit totuși de ocazie, acum 
că s-a ivit un prilej oportun. L-am întrebat deci pe ocolite: 

- Vrei să spui că este necesar, în virtutea a ceea ce trebuie 
să hotărăsc, să am o aură puternică și suficientă energie pentru 
a susţine o confruntare cu partea negativă? Dar sunt eu oare cu 
adevărat pregătit pentru așa ceva? 

Cezar a zâmbit, evitând în mod elegant un răspuns 
tranșant: 

- Dacă în aura ta puterea binelui este suficient de mult 
dezvoltată, atunci vei putea să-ți permiţi să combaţi în mod 
eficient manifestările puternice ale răului și chiar să-i convingi 
pe cei cu care vii în contact în astfel de împrejurări de natura 
malefică a orientării lor. De cele mai multe ori, astfel de fiinţe 
sunt oarecum mimetice: ele imită ceea ce văd la alţii, însă imită 
ceea ce este rău. Mai apoi este și firesc să acumuleze în aură 


influenţe rele. Astfel de oameni sunt precum niște „marionete” 
care acţionează așa pentru că și cei din jur acţionează la fel. 
Intervine astfel un fel de imbecilizare generală, în care fiecare 
il ia ca exemplu pe celălalt, dar nu în obiceiuri bune și în 
atitudini corecte, ci în acţiuni și tendinţe rele, pentru că, așa 
după cum știi, acestea sunt mult mai ușor de urmat. Până la 
urmă, în mod inevitabil, aceste acţiuni vor trebui să fie plătite 
în totalitate și aceasta va însemna multă suferinţă pentru 
persoana respectivă. 

Mi-am permis atunci să intervin și să remarc faptul că 
„imbecilizarea” colectivă este mai ales de natură ideologică și 
că în prezent „stocul” de ofertă decadentă este mult mai mare 
decât cel al unor idei și acţiuni juste. Cezar a confirmat pe 
deplin spusele mele: 

- Este pe deplin adevărat, pentru că există deja un control 
aproape cvasitotal al mijloacelor de răspândire a informațiilor, 
ideilor și programelor în masă de către francmasonerie. Este 
ușor să observăm că se insistă pe ceea ce este decadent, facil, 
pe ceea ce este pueril și de prost gust, pe lipsă de conținut, pe 
ceea ce nu promovează valorile spirituale. In astfel de condiţii, 
este firesc ca oamenii să „înghită” ceea ce primesc; la început, 
poate, mai greu, însă cu timpul intervine obișnuinţa, iar în 
mentalitatea și aura lor se vor acumula energii și idei de genul: 
„aşa trebuie” și „așa este normal”. Se ajunge astfel la situaţia 
paradoxală că, dacă acum se intervine cu ceva care într-adevăr 
este valoros și spiritual, acea prezentare este în cel mai bun caz 
ignorată, dacă nu chiar repudiată. Aceasta este o situaţie tristă 
și totodată periculoasă. Iotuși, există mereu soluţii. Nu uita că 
orice obișnuinţă poate fi schimbată, dacă se acţionează cu o 
altă obișnuinţă de sens contrar. Dacă ești bine orientat și 
puternic, atunci poţi să-i convingi pe cei cu care vii în contact 
de natura malefică a orientării lor și astfel poţi să realizezi un 
fenomen de „dezumilare” a tendinţelor rele pe care ei le 
promovează. Chiar și într-o scurtă discuţie cu astfel de 
persoane, dacă aura ta este suficient de puternică, poţi să 
realizezi o orientare benefică a acestor fiinţe umane, care va fi 
salvatoare pentru ele. Altfel, va fi foarte dificil să convingi, de 
exemplu, pe un fan înrăit al hard-rock-ului că ceea ce face el 
este rău. Asta cu condiţia să existe un dialog, firește. Dar dacă 
reușești, după aceea ființa respectivă pur și simplu nu va mai 


simţi atracţie pentru ceea ce ea considera înainte a fi fascinant 
și malefic. 
Cezar a sorbit puţin din sucul de portocale pe care i-l 


servisem și apoi a continuat, parcă subit inspirat: 


- Gândește-te numai la imensul nivel de robotizare și 
hipnoză în care își duce viaţa omul modern. Dacă vei fi atent la 
modul în care trăiește și gândește, vei remarca imediat că el și- 
a uitat practic sufletul divin și este total fascinat de tentaţiile 
inferioare, degradante, vicioase și perverse ale societăţii de tip 
francmasonic în care este integrat. Fiind guvernată aproape în 
exclusivitate de acumulările materiale, în această societate vei 
găsi extrem de rar urme ale unei spiritualităţi autentice. Iar 
când acestea totuși se manifestă, ele tind să fie repede 
oprimate, acuzate și degradate în ochii mulțimilor care atunci 
sunt ca „hipnotizate” de știrile dirijate ale mass-mediei. Este o 
realitate tristă pe care însă va trebui să o înfruntăm cu mult 
curaj, cu perseverenţă și răbdare. 

- Totuși, faptul că oamenii sunt mulţi ar trebui să aibă o 
influenţă majoră în lupta contra răului, a francmasoneriei, am 
remarcat eu. Este un aspect cantitativ, nu? Sunt mulţi cei care 
din nefericire au adoptat, fie din ignoranță, fie chiar cu intenţie 
calea răului, dar eu cred că de asemenea sunt mulţi oameni 
orientaţi în mod benefic, pozitiv, care doresc ca binele să 
triumfe. 

- Este adevărat ceea ce spui, dar nu uita că aceste 
fenomene de acţiune benefică și eficientă în masă se produc cu 
condiţia să existe o perfectă stare de unitate între toți membrii 
grupului sau mulţimii de oameni care acţionează în acea 
direcţie. Trebuie să înţelegi foarte bine de ce este necesară 
această stare de unitate în orice grup de ființe umane. Şi, de 
asemenea, tot asta te poate face să înţelegi mai bine cum se 
manifestă forțele demoniace și satanice atunci când ele 
urmăresc să dezbine, creând starea de suspiciune și absenţă a 
unităţii într-un grup. Dacă starea de unitate este „sfărâmată”, 
forţa energetică dispare și ea și exact asta urmărește 
organizaţia masonică să realizeze la nivel global, pe întreaga 
planetă. Este foarte clar că atâta timp cât oamenii sunt 
dezbinaţi și mereu învrăjbiţi între ei mai ales prin intermediul 
războaielor, starea de unitate, de forţă, coerenţă și eficienţă în 
acţiune nu poate să apară. Înțelegerea acestei legi, pentru că 


realmente ea este o lege cu un caracter universal, poate să-ţi 
arate de ce este atât de important să se menţină o stare de 
armonie într-un grup, într-o echipă sau într-un cuplu. 

Aveam o anumită nelămurire și de aceea am întrebat: 

- Și această stare de unitate a unui grup este perturbată 
chiar dacă cei care nu reușesc să se integreze sunt mult mai 
puţini decât ceilalţi? 

- Ceea ce îţi voi spune o să te mire, dar asta se va petrece 
numai până în momentul în care vei înțelege corect mecanismul 
subtil. Este suficient ca o singură fiinţă să apară și să creeze o 
stare de dizarmonie în grupul respectiv, pentru ca aceasta să 
ducă mai apoi la separare, la disociere și să anuleze astfel 
starea de unitate dintre membrii grupului sau mulțimii 
respective, prin apariţia unor tensiuni care nu sunt necesare. 
Tocmai în aceasta constă și celebra tehnică a diversiunii, atât 
de mult folosită în politică și în serviciile secrete. De aceea este 
foarte important ca grupul sau mulţimea de oameni care își 
propune un scop benefic să fie armonios orientat și „în fază” în 
direcţia în care acţionează. In cazul în care totuși apar fiinţe 
umane tentate să răspândească anumite influenţe rele, 
inferioare și să strice astfel armonia profundă în gând și faptă a 
unui grup sau a unei mulțimi, ca metodă preventivă este bine ca 
ele să fie eliminate cât mai repede din anturajul grupului, până 
nu se ajunge la o dizarmonie generalizată. Mai greu este atunci 
când astfel de oameni există și se infiltrează în mulţimi și 
grupuri, dar nu-și trădează adevăratele scopuri, gânduri și 
interese, ci mimează într-o primă fază aceleași aspirații și 
aceeași conduită ca a membrilor din grupul respectiv. 


Socul 


Cezar făcu o pauză și apoi, fără nicio introducere, îmi spuse 
brusc: 


- Am fost solicitat de la nivel înalt să te contactez într-o 
problemă mai delicată. Nu trebuie să te îngrijorezi, deoarece 
poate fi o ocazie minunată pentru tine. Acum câteva zile am 
primit la baza noastră o notă cu antet special, prin care mi se 
cereau anumite date despre doctorul Xien. Structurile noastre 
secrete sunt foarte interesate de legătura cu el și se pare că la 


vârf s-au „mișcat” puţin apele, mai ales în perioada aceasta. De 
fapt, cererea a fost chiar mai specifică; mi s-a trasat sarcina să 
te contactez, întrucât tu ai fost cel implicat în translaţia spaţială 
de anul trecut, realizată de doctorul Xien (vezi volumul 2 din 
serie - 12 zile - O iniţiere secretă în tărâmul tainic al zeilor - 
n.ed.). 

Eram stupefiat. L-am întrebat cum era posibil să se știe că 
eu am fost cel care a scris despre acel subiect. Cezar a râs cu 
poftă și mi-a răspuns: 

- Să nu subestimezi niciodată puterea serviciului de 
contrainformaţii. Îţi imaginai că după acele dezvăluiri vei 
rămâne absolut necunoscut? 

Tăcu pentru un timp, privind spre podea. 

- De fapt, departamentele noastre trebuie să lucreze foarte 
strâns; de aceea eu știam că ești vizat. În fine, jocul este mult 
mai complicat decât ceea ce îţi relatez eu acum. Important este 
faptul că, așa după cum îţi spuneam, există totuși în acest 
segment al structurii statale unele persoane oficiale care au o 
orientare foarte benefică și prin unele „artificii”, ca să le 
numesc așa, s-a decis să nu fi blocat în cele ce ţi-ai propus. 
Intenţia iniţială, conform unei proceduri standard foarte rapide, 
era aceea de a te scoate imediat din circuitul editorial. Sigur, nu 
ți-ar fi fost deloc ușor. Însă unele persoane sus-puse au 
întrezărit cumva importanţa informaţiilor pe care le oferi și mai 
ales au intuit efectul lor posibil în mintea și în sufletul omului 
de rând. Ştii prea bine că se duce o „luptă” acerbă între 
interese colosale, atât la nivel naţional, cât și internaţional. 

Am vrut să intervin, dar Cezar mi-a făcut un semn să nu-l 
întrerup. 

- Aici, la noi, există un punct-focar extrem de important 
pentru înclinarea balanței victoriei într-o parte sau alta. Mă 
refer la gradul de „trezire” a populaţiei și la complexul 
descoperit în interiorul Munţilor Bucegi. Mai sunt, desigur, și 
alte aspecte, dar acestea mi se par cele mai importante. 
Trebuia deci să fii susţinut. Şi crede-mă, au fost destule tensiuni 
interne și discuţii între departamentele noastre pe acest 
subiect. Putem spune chiar „lupte” interne, argumente și 
contraargumente, dar până la urmă ai primit un gen de „undă 
verde”; adică ești lăsat în pace. Normal, m-am așteptat la astfel 
de reacții și de aceea am pregătit oarecum terenul împreună cu 
generalul Obadea și alți câţiva subordonați de încredere. Acum 


câteva zile am primit nota secretă de care îţi spuneam și am 
fost convocat într-un anumit loc. Nu-ţi pot spune cine era 
persoana și cred că înţelegi foarte bine de ce. Dar am 
considerat acea situaţie foarte potrivită pentru a face astfel 
încât să te ajut să ajungi mai aproape de anumite puncte 
„fierbinţi”. Sper că sunt în asentimentul tău. 

Deși nu înţelegeam la ce se referă, am înclinat capul 
repede, afirmativ. Eram puţin năucit de cele ce aflam. Aveam 
iluzia că reușisem să păstrez un secret desăvârșit asupra 
persoanei mele, în legătură cu faptul că sunt autorul acestor 
cărţi. In mod evident, deconspirarea secretului ar crea „valuri” 
mari și ar putea duce la rezultate imprevizibile. Dar scopul 
serviciilor de informaţii și contrainformaţii nu este deloc acela 
de a divulga mai departe ceea ce ele ajung să cunoască, decât 
dacă interesele o impun. În cazul meu, descopeream încă o dată 
ce important este să fie cineva care să te sprijine în viaţă, în 
momentele importante. 

- Persoana avea un mandat special de informare și primise 
sarcini foarte precise, a continuat Cezar să-mi vorbească. Am 
fost întrebat dacă este posibil ca doctorul Xien să fie contactat 
cât mai repede cu putinţă. Atunci am intuit o oportunitate 
foarte interesantă și te-am indicat pe tine; în felul acesta te 
puteai bucura și de un fel de imunitate în plus. Pe scurt, mi s-a 
cerut să-ţi propun o poziţie în schema Departamentului Zero, 
deoarece am lansat ideea că în acest fel, graţie experienţei 
speciale pe care ai trăit-o împreună cu doctorul Xien, era 
posibil să ai mai mult succes pentru a lua legătura cu el. Se știa 
că noi suntem prieteni și mi s-au cerut unele informaţii despre 
tine, dar acestea au fost mai mult generice. A contat foarte mult 
faptul că nu ai nicio obligaţie socială, iar garanţia mea a fost 
suficientă ca să obţin aprobarea de care aveai nevoie. 

Nu credeam că toate acestea mi se întâmplă mie. 

- Vrei să spui că acum fac parte din Departamentul Zero? 

- Nu te bucuri? Ştiam că-ţi dorești foarte mult să afli 
amănunte cu privire la descoperirea din Bucegi, mă tachina 
Cezar cu un zâmbet ușor. 

Apoi mi-a explicat că aveam statut de consultant de 
specialitate, pentru ca în acest fel să pot fi integrat în 
organigrama serviciului. Totuși, adevăratul motiv pentru care 
fusesem admis era acela că resorturile decizionale superioare 
au fost informate de faptul că eram ultima persoană cunoscută 


care îl văzuse pe doctorul Xien. Cezar nu a menţionat nimic 
despre Elinor și, într-un anume fel, aceasta mi-a luat o piatră de 
pe inimă, pentru că nu doream complicaţii legate de o 
eventuală descindere la vila acestuia. 

Dintr-o dată, situația devenea clară: fusesem chemat în 
Departamentul Zero, mă bucuram prin aceasta de o anumită 
protecţie și aveam în continuare libertatea de a scrie despre 
anumite subiecte, dar nu despre toate, după cum mi-a specificat 
Cezar. Totuși, nu înţelegeam cu ce aș fi putut eu contribuii la 
realizarea planului organismelor superioare, care solicitau o 
întâlnire cu doctorul Xien. Nu vedeam cum aș fi putut ajuta mai 
mult la aceasta, făcând parte din Departamentul Zero. 

- Situaţia îmbină, ca mai totdeauna, unele avantaje și unele 
dezavantaje, a început Cezar să-mi explice. Este o luptă între 
anumite interese de stat și faptul că ești un civil care dezvăluie 
unele informaţii importante. Până la urmă, după cum vezi, a 
precumpănit interesul de stat. Dar aceasta s-a întâmplat în 
special pentru că rapoartele au indicat o percepţie de nișă, ca 
să mă exprim tehnic, adică aceste informaţii sunt asimilate doar 
de o anumită categorie de persoane, care însă pare să se 
diversifice tot mai mult. Noi am accentuat asupra faptului că 
lucrările tale sunt încadrate în curentul SF și prin urmare nu 
constituie un factor de risc. Strategia a dat roade și în felul 
acesta ai obţinut chiar accesul la alte informaţii extraordinare. 

Aici Cezar s-a oprit o clipă, m-a privit în ochi și mi-a spus cu 
bucuria celui care știe că face o minunată surpriză celuilalt: 

- Vom merge din nou în Sala Proiecţiilor. Peste câteva zile o 
echipă din care faci parte și tu va pleca prin tunelul spre Egipt. 
Oficial, trebuie să fie realizate unele măsurători speciale în acel 
loc și trebuie, de asemenea, să aducem unele obiecte pe care 
le-am descoperit acolo. 

Imi spuneam că aceea era cea mai frumoasă zi din viaţa 
mea. Nici în visele cele mai îndrăzneţe nu vedeam vreo 
posibilitate să ajung să fac parte dintr-o astfel de expediţie; și 
totuși eram doar la câteva zile distanță de a-mi împlini 
aspiraţiile în această direcţie. Deja în mintea mea apăruseră cu 
o mare intensitate impresiile și imaginile din vizita mea 
anterioară în uriașa sală subpământeană. Dar chiar mai mult 
decât atât, devenisem aproape fără astâmpăr gândindu-mă la 
ceea ce aveam să văd în expediţia care urma. După ce mi-am 
manifestat destul de zgomotos bucuria, am insistat pe lângă 


Cezar să-mi spună în avans ce a descoperit în locaţia din Egipt, 
însă el, amuzat fără doar și poate de atitudinea mea 
copilărească, a rezistat tuturor rugăminţilor mele. 

- Vei fi atât de uimit de ceea ce vei vedea acolo, încât nu are 
rost să-ţi stric această emoție. Sigur, despre unele elemente îţi 
voi povesti pe parcurs, pentru că vom avea destul timp pentru 
aceasta; expediţia va dura mai multe zile. Chiar și acum însă, 
acesta rămâne un aspect care mă intrigă, a adăugat el gânditor. 

- De ce durează așa de mult? am întrebat eu, oarecum 
contrariat. 

- Tocmai asta este; trebuie să ne deplasăm cu vehicule 
speciale, dar nu înţeleg motivul pentru care constructorii care 
ne-au lăsat acea excepţională realizare tehnică din interiorul 
muntelui, nu ne-au dat niciun indiciu în ceea ce privește 
deplasarea prin tuneluri. Pentru că totuși sunt mii de kilometri 
care trebuie parcurși și, așa după cum vei putea constata, 
tunelurile sunt absolut goale. Impecabil realizate tehnic, ca și 
cum ar fi fost date în folosinţă abia ieri, dar goale. Niciun 
obiect, nicio urmă. În fine, aceasta nu constituie totuși o 
problemă prea mare, pentru că a fost rezolvată imediat de 
Marina SUA. Dar acum nu vreau să-ți mai dezvălui nimic, 
deoarece vei avea ocazia în curând să vezi și singur. Trebuie să- 
ți iei o geantă cu strictul necesar și să plecâm imediat spre 
bază, mai spuse Cezar, privindu-și în grabă ceasul. 

Am intrat în panică. Mă așteptam să existe o perioadă de 
tranziţie, o zonă de acomodare, dar aflam în două vorbe că nu 
mai putem întârzia nicio clipă. 

- Face parte din protocol, s-a justificat Cezar. După ce i se 
oferă anumite informaţii, subiectul nu trebuie să fie deloc 
expus. În plus, e necesar să te obișnuiești și tu cu anumite 
elemente înainte de plecare. Aveai vreun program special? 

Am început să bâigui ceva. 

- Bun! mi-a luat Cezar vorba din gură. Atunci e perfect, 
plecarea ta nu va provoca încurcături. Va fi o pregătire sumară 
de câteva zile, în care te vei acomoda cu viaţa din bază și îţi voi 
da anumite detalii asupra obiectivelor pe care le urmăm. 
Ultimele ore le vom petrece chiar în Sala Proiecţiilor; s-a 
constatat că aceasta are o influenţă psihică foarte pozitivă și ne 
va fi cu atât mai necesară, cu cât ne vom pregăti de călătorie. 
Nu trebuie să-ţi iei cu tine, îți repet, decât strictul necesar. 


Începusem deja, febril, să-mi adun niște lucruri de care 
credeam că am nevoie. Umplusem două genţi de voiaj, dar 
Cezar mi-a indicat doar un rucsac. 

- Practic, nu ai nevoie de nimic. Vei găsi totul acolo. 

În cele din urmă am îngrămădit doar câteva lucruri de 
necesitate stringentă și am ieșit afară din casă, în noaptea 
luminată parţial de lună. Încă o dată, fusesem aproape „luat pe 
sus” de evenimente, fără să am răgazul să mă liniștesc, fără să 
analizez la rece situaţia. Liniștea nopţii și aerul răcoros mi-au 
insuflat însă o stare de încredere subită și, dacă până atunci 
mai aveam încă unele temeri secundare, ele au dispărut ca 
aburul în vânt. Sufletul mi-a fost cucerit brusc de o mare 
recunoștință pentru Cezar și pentru ceea ce el făcea pentru 
mine. I-am mulțumit sincer pentru aceasta, spunându-i totodată 
că îl consider ca pe un veritabil maestru spiritual ce îmi 
ghidează pașii de-a lungul destinului. Nu a spus nimic, privind 
gânditor înainte, dar am sesizat un zâmbet abia schiţat în colţul 
buzelor și o expresie de acceptare pe faţa sa. La câţiva metri 
distanță de casă ne aștepta un jeep de culoare închisă. Am 
urcat amândoi pe bancheta din spate, iar șoferul a demarat 
imediat. 

Viaţa îmi deschisese o perspectivă colosală, la care puţini 
oameni au acces și eu eram ferm hotărât să fiu la înălțimea 
așteptărilor. Un gând insistent se detașa însă pe fundalul minţii 
mele, făcându-mă să simt un tremur ușor în tot corpul: foarte 
curând aveam să pășesc din nou în spaţiul gigantic al Sălii 
Proiecţiilor, aveam să privesc din nou acele realizări tehnice 
excepţionale, aveam să fiu înconjurat de enigmatica tăcere a 
unor timpuri imemoriale... 


CAPIIOLUL 2 
TUNELUL 


Emoţiile mele nu au încetat nici pe drumul către baza 
secretă Alpha și cu atât mai puţin în cele patru zile pe care le- 
am petrecut acolo. Dimpotrivă, ele s-au amplificat din ce în ce 
mai mult, pe măsură ce se apropia momentul plecării prin 
tunelul secret către Egipt. Din motive lesne de înţeles, nu pot să 
divulg informaţiile privitoare la baza secretă a Departamentului 
Zero. Voi spune doar că aveam pregătită deja o cameră cochetă 
numai pentru mine, în aceeași aripă cu cea în care locuia și 
Cezar. In general vorbind, mi-a fost interzis să dau orice detaliu 
despre amplasarea, construcţia sau administraţia acelei 
facilităţi secrete. La urma urmelor, consider că nu aceasta este 
important, ci mai ales evenimentele care au urmat. 


Raţiuni oculte 


Zilele petrecute în baza Alpha au implicat și un 
antrenament sportiv moderat, acomodarea cu un echipament 
special de operaţiuni, precum și învăţarea unor scheme simple 
de acţiune în cazuri extreme, adică în situaţii limită. Seara, 
Cezar venea în camera mea și mă lămurea asupra diferitelor 
chestiuni de ordin tehnic cu care nu eram obișnuit. Se îngrijise 
să am la dispoziţie tot ceea ce-mi trebuia și se interesa personal 
de felul în care decurgea pregătirea necesară de dinaintea 
plecării. Am apreciat foarte mult acest lucru, deoarece știam că 
în timpul zilei el era foarte ocupat, studiind dosare, vorbind la 
telefon și chiar plecând în deplasări fulger cu elicopterul, spre 
destinaţii care nu îmi erau cunoscute. 

In seara celei de-a patra zile a sosit și generalul Obadea. 
Trecuseră doi ani de când nu-l mai văzusem, dar îmi părea la fel 
de energic și de optimist. Expresia feţei lui dure și a privirii de 
oțel nu reușea să-i ascundă însă sensibilitatea sufletului și nici 
sentimentul de cinste și verticalitate pe care îl insufla prin 
simpla lui prezenţă. Generalul a avut mai întâi o discuţie 
confidențială cu Cezar timp de aproape o jumătate de oră, după 


care au venit împreună la mine și am analizat unele amănunte 
despre apropiata expediţie. 

La un moment dat, generalul Obadea a făcut o pauză și 
apoi mi-a vorbit cu o voce egală: 

- Sunt mandatat, pe linie ierarhică, să-ţi transmit un mesaj 
important. Îţi vorbesc însă ca unui bun prieten și te asigur că 
voi susține cu toată puterea integrarea ta în Departamentul 
Zero. Nu cu mult timp în urmă, doctorul Xien a contactat 
guvernul nostru prin intermediul anumitor oameni de legătură, 
într-o problemă foarte importantă pe care nu am permisiunea 
să ţi-o dezvălui. La momentul respectiv, guvernul a dat un 
anumit răspuns, dar între timp au intervenit modificări majore 
și conducerea statală dorește să-și modifice opţiunea. Din 
păcate, legătura cu doctorul Xien nu mai este actuală, iar 
situaţia a devenit destul de critică. Există ideea că tu ai putea 
totuși să intermediezi contactul cu doctorul Xien și, de fapt, 
acesta este motivul pentru care te afli aici. Cunosc câte ceva 
despre experiența deosebită pe care ai trăit-o acum un an în 
prezenţa doctorului Xien; Cezar mi-a relatat mai multe 
amănunte. Greu de crezut, dar în cercurile politice la vârf 
există și persoane care sunt capabile să înţeleagă întâmplările 
prin care ai trecut atunci. Pare o acţiune neobișnuită în ceea ce 
te privește, însă dată fiind legătura ta cu Cezar, lucrurile au fost 
mult ușurate pentru a obţine acceptul prezenţei tale aici. 

Eram stânjenit, deoarece nici eu nu știam mai bine decât ei 
cum aș fi putut să-l contactez pe doctorul Xien. Mi-am exprimat 
aceste temeri faţă de generalul Obadea, însă el m-a liniștit 
imediat: 

- Avem anumiţi experţi care au indicat că alegerea ta ar fi 
probabilistic avantajoasă pentru a realiza aceasta. Fi au 
explicat-o printr-un gen de „potrivire de situaţii” și „afinitate 
conjuncturală”. Căutăm deci să creăm un cadru propice pentru 
a determina contactul cu doctorul Xien. Știu prea bine că 
acţiunile și influenţa lui nu se limitează doar la nivelul fizic. 
Este atât de ocultat, încât depășește posibilităţile noastre, cele 
pe care le avem la dispoziţie. Nici chiar Cezar nu reușește să 
realizeze legătura în astfel de momente. 

Am privit surprins către el și l-am văzut aprobând cu 
seriozitate din cap. 

- Așa este, a precizat Cezar. O explicaţie ar fi că în această 
perioadă doctorul Xien participă la ceva cu totul special. E ca 


atunci când nu vrei să fii deranjat și îţi scoţi telefonul din priză. 
Ar rămâne însă posibilitatea cu totul aparte la care, în 
principiu, tu ai acces, de a o contacta mai întâi pe Machandi și 
astfel, în mod ocolit, să ajungi la doctorul Xien. Acum înţelegi, 
cred, modul în care se pune problema. 

Am rămas pe gânduri. Amintirea zeiței mi-a răscolit brusc 
întreaga ființă și flash-uri intermitente de imagini vii mi-au 
năpădit mintea și mi-au învolburat sufletul. Eu simțeam după 
inițierea de pe vârful Gugu, din Munţii Retezat, că mi s-a oferit 
capacitatea de a mă raporta cu putere la Machandi și că 
invocarea ei îmi crea aproape de fiecare dată ocazia de a deveni 
lucid în timp ce visam, pentru a mă întâlni și a vorbi cu ea. 
Acest aspect reprezintă însă unul dintre cele mai intime și 
tulburătoare subiecte din viaţa mea și nu voi insista prea mult, 
decât în limita clarificării evenimentelor pe care le descriu aici. 

După iniţierea specială pe care am trăit-o, în interiorul meu 
au rămas ca o amprentă de neșters unele impresii și intuiţii a 
căror redare verbală este foarte dificilă. Ele au multe 
componente care nu sunt comune realităţii noastre, ci se leagă 
de o altă lume, aproape imposibil de descris. Nu voi insista aici 
asupra acestor realităţi, dar voi spune că în subconștient aveam 
ideea certă că îmi este deschis și permis contactul cu această 
zeiță. Probabil că transformările energetice care au fost 
necesare în structura ființei mele pentru a putea realiza aceasta 
au avut loc în cele câteva ore petrecute pe munte, în care eu 
am fost cufundat într-o stare aproape de catarsis. În același 
timp, chiar dacă atunci când o invocam cu putere pe Machandi 
eu îi simțeam fără greș prezenţa în apropierea mea, totuși nu o 
vedeam, nu o percepeam cu ochii fizici. Cel puţin la început, 
aceasta m-a întristat oarecum, dar după aceea am avut viziunea 
ei în vis, exact așa cum era în realitate; în acele momente 
deveneam brusc conștient de faptul că visez, iar aceasta îmi 
crea o stare de intensă fericire și de imensă libertate. Am avut 
două astfel de întâlniri tulburătoare cu Machandi în anul care 
trecuse și, din cele spuse de generalul Obadea, am înţeles că mi 
se cerea practic să reiterez acest fapt a treia oară. Nu puteam 
să înțeleg însă cum intuiseră legătura mea subtilă cu zeiţa, care 
pot spune că până acum mi-a marcat cel mai mult existenţa. 


Am convenit cu Cezar și cu generalul Obadea să încerc 
această modalitate indirectă de a-l contacta pe doctorul Xien, 
dar intuitiv am simţit că de această dată nu voi avea succes. 
Într-adevăr, oricât am invocat-o pe Machandi, ea totuși nu mi-a 
apărut în vis. La început mi-am spus că aceasta se putea datora 
agitaţiei și emoţiei mele de dinaintea plecării, astfel încât am 
recurs la o tehnică ce îmi fusese recomandată chiar de doctorul 
Xien, pentru a obţine o relaxare cât mai profundă a trupului și a 
minţii. Tehnica era destul de simplă: la aproximativ două ore de 
la ultima masă și fără să fi făcut în acest interval de timp 
exerciţii fizice violente, mă așezam pe o pătură cu faţa în sus, 
având grijă să-mi creez un mediu plăcut de liniște și siguranţă. 
Ţinând ochii închiși, îmi imaginam că fiecare segment al 
trupului meu, începând de la picioare spre cap, devine foarte 
greu, ceea ce făcea ca în scurt timp să nu-i mai simt practic 
greutatea. Experienţa îmi arătase că în felul acesta mintea îmi 
era eliberată în mare parte de contactul cu trupul și devenea, 
într-un fel, mult mai „ușoară”. Evitam să realizez tehnica întins 
în pat, deoarece am constatat că atunci alunecam destul de 
ușor în somn, înainte chiar de a emite gândul puternic către 
Machandi. După ce consideram că atinsesem o anumită 
relaxare și liniștire a trupului și a minţii, care de obicei îmi 
apărea ca o senzaţie de mare dilatare fără un suport fizic, îmi 
evocam din memorie momentul impresionant în care am văzut-o 
pe Machandi foarte aproape de mine, în peștera din munţii 
Tibetului. Atunci se petrecea un fenomen oarecum straniu: 
simțeam în trup un frison și un tremur ușor, acompaniate de un 
flash luminos în faţa ochilor. Imediat după aceea mă aflam în 
faţa zeiţei, care era la o mică depărtare, strălucind orbitor și 
privindu-mă cu dragoste. La început, după acel flash pierdeam 
continuitatea conștiinței, alunecând în somn, iar după ce mă 
trezeam nu-mi aduceam aminte ce am visat și nici chiar dacă 
am visat. Păstram însă în inimă o nostalgie aparte, un dor 
nespus pentru ceva ce era ascuns, învăluit în mister. Treptat 
însă am început să rămân din ce în ce mai lucid în preajma 
acelui „prag” important, de dinaintea viziunii zeiţei, și chiar să-l 
pot depăși. În acele momente mă bucuram de o fericire de 
nedescris, privind-o pe Machandi în toată splendoarea ei, iar 
starea se amplifica și mai mult când ea îmi vorbea. Știam prea 
bine că atunci pătrundeam în somn, fiind perfect conștient, 
adică intram lucid în lumea visului, în care legile sunt cu totul 


altele. Am constatat însă că după viziunea zeiţei, luciditatea 
mea se diminua vertiginos și alunecam în somnul obișnuit. Mă 
trezeam reconfortat și într-o minunată stare fizică și psihică, 
dar încă nu eram capabil să dirijez în mod conștient 
succesiunea tuturor acţiunilor din vis. Am înţeles că zeița mă 
ajuta în prima fază, care era esenţială, să rămân conștient în 
preajma ei, însă mai apoi trebuia ca eu însumi, prin efort 
perseverent, să progresez pentru a atinge aceeași dexteritate 
de a-mi menţine conștiința trează în timpul visului. 

In mod cu totul neobișnuit, încercările pe care le-am făcut 
după discuţia avută cu generalul Obadea nu au dat niciun 
rezultat. Era chiar mai descurajant decât în primele daţi când 
începusem să practic această tehnică. Nu înţelegeam de ce se 
petrece așa și i-am relatat și lui Cezar despre eșecurile pe care 
le înregistram. El mi-a explicat că tot ceea ce puteam face într-o 
astfel de situaţie era să nu mă descurajez și să continui. 

Se părea că nimeni nu înţelegea această ocultare bruscă și 
că, cel puţin temporar, orice metodă de contactare părea a fi 
sortită eșecului. Totuși, Cezar era foarte mulţumit de 
experienţele trecute pe care i le-am împărtășit și m-a încurajat 
să perseverez în această direcție. 

- Epoca noastră este în mod evident profund decadentă și 
de aceea sunt create condiţii speciale ca în unele ființe umane 
să se trezească o formă superioară de inteligenţă, pe care am 
putea să o numim „inteligenţa inimii”. Ea îmbină în mod fericit 
inteligența mentală cu iubirea pe care o resimţi în inimă. 
Marele avantaj este că această „trezire” va face să apară ceva 
mai mult bun simț în societate. Puţini sunt cei care își dau 
seama că această importantă calitate, care ar trebui să fie la 
baza oricărei forme de viaţă, lipsește totuși la ora actuală celor 
mai multe fiinţe umane. Totuși, pentru cei care urmează o cale 
dreaptă și armonioasă, însă nu după propriile lor precepte, ci 
după legile cosmice, spirituale, devin posibile unele revelații 
care să-i facă să realizeze că totul este în mod simultan material 
și imaterial, concret și abstract, obiectiv și subiectiv. 

Am realizat atunci că într-un anumit fel mă integram în 
această categorie, deoarece eu însumi am trăit de mai multe 
ori, în ultimul timp, la limita dintre două lumi, una care mi se 
părea tangibilă, fizică, în care eram conștient de corpul meu, și 
alta care, deși perceptibilă, era guvernată totuși de alte legi de 
manifestare. Această relativă întrepătrundere mi-a creat la 


început o senzaţie de bulversare și nu de puţine ori mi-am pus 
problema dacă să prezint sau nu astfel de informaţii în cărţile 
mele. În mod firesc mă întrebam ce poate să înţeleagă cititorul 
de aici, dacă nici eu însumi, care mă confruntam cu aceste 
aspecte, nu le înţelegeam prea bine. 


Lumile subtile 


Explicaţia lui Cezar a venit însă într-un moment potrivit și 
m-a făcut să simt intuitiv esența problemei. Doream ca toate 
aceste lucruri să-mi fie cât mai clare, astfel încât l-am rugat să 
detalieze puţin subiectul. 


- Pentru cei mai mulţi oameni, obstacolul principal provine 
de la faptul că ei sunt convinși de existenţa doar a planului fizic, 
a început el să-mi vorbească. Dacă nici legile acestei lumi nu 
sunt înțelese întotdeauna foarte bine, cum ar putea ei să 
conceapă existenţa lumilor subtile? Și totuși, din fericire, există 
persoane care sunt perfect conștiente de aceste realităţi și 
chiar mai mult decât atât, participă într-o anumită măsură la 
ele. Să luâm exemplul tău; experienţele intense pe care le-ai 
trăit mai ales în ultimul an te-au făcut să înţelegi că ceea ce în 
lumea noastră noi numim materie, nu este în realitate decât o 
anumită stare a acesteia. Vorbim deci de materie la modul 
general, iar materia fizică nu este decât o stare a celei 
universale, care există într-un context definit de legi specifice. 

Într-o anumită măsură, știința a demonstrat că aceste legi 
au propria lor coerenţă internă și că se susţin unele pe altele. 
Tu însă ai putut să-ţi dai seama că simultan cu aceste legi fizice 
mai există și alte sisteme de legi coerente care guvernează lumi 
misterioase din manifestare, invizibile pentru omul obișnuit și 
care de aceea sunt numite subtile. În aceste lumi subtile există 
mai multe tipuri de materie subtilă, care au calităţi și 
particularităţi diferite și, așa cum ai putut să te convingi deja, 
aceste tărâmuri sunt populate de ființe cu trăsături specifice 
lumii respective. Pe de altă parte, lumile subtile sunt și ele 
strict ierarhizate, principiul esenţial fiind frecvenţa de vibraţie 
a materiei; cu cât aceasta este mai mare, cu atât lumea subtilă 
respectivă este mai elevată. Machandi, de pildă, face parte din 


lumea zeilor superiori și poţi să fii sigur că este o mare graţie 
care ţi se acordă, atunci când ea ţi se înfățișează. 

Pe de altă parte, frecvenţa diferită de vibraţie a materiei 
care alcătuiește fiecare lume, fizică sau subtilă, face ca 
locuitorii ei să nu perceapă decât lumea în care ei trăiesc. Acest 
lucru e valabil mai ales în ceea ce privește lumea fizică, în care 
trăim noi. Gândește-te la un aparat de radio, care nu 
funcţionează decât pe unde medii; un alt aparat de radio, mai 
sofisticat, funcţionează însă atât pe unde medii, cât și pe unde 
scurte, care sunt superioare celor medii ca frecvenţă de 
vibraţie. Orice ar face radioul pe unde medii, el nu poate prinde 
posturile de pe unde scurte și, prin urmare, nici măcar nu știe 
că acestea există. Dar radioul care funcţionează pe unde scurte 
știe că există și unde medii; dacă este acordat corespunzător, el 
poate să le prindă cu ușurință. Ai înţeles, nu-i așa? 

Era foarte clar și simțeam o mare mulțumire interioară la 
gândul că eu experimentasem deja și alte realităţi decât cea 
fizică în care trăiam. 

- Simt că sunt ajutat foarte mult de Machandi și simt că mă 
inspiră aproape în tot ceea ce fac, i-am spus eu atunci lui Cezar, 
brusc emoţionat de amintirea imaginii zeiţei, care mi-a apărut 
în minte. Atunci când îmi este permis și sunt ajutat să pătrund 
în acea lume, totul se modifică și apare simţurilor ca o 
revărsare de frumuseţe și armonie. 

- Practic vorbind, ai fost ajutat să ai acces la o lume 
paradisiacă și aceasta ţi-a trezit cumva suflul vieţii, care îţi 
generează starea de fericire. În mod cert ești răpit de 
frumusețea ei și asta te ajută să vezi frumosul oriunde în jur și 
să privești plin de încântare Natura. Îmi dau seama că în tine s- 
a produs o modificare de stare, în sensul că acum capacitatea ta 
de înţelegere și apreciere a lucrurilor este net superioară fazei 
în care te aflai acum doi ani. Frumosul te atrage în esenţa lui, 
iar pentru tine reprezintă un elan spre înălțimi, fiind chiar un 
motor al vieții. 

Incă o dată, eram copleșit de acurateţea și justeţea 
observaţiilor lui Cezar. 

Subit, m-am simţit inspirat și am spus dintr-o suflare: 

- Ce mi se pare mie cel mai important în legătură cu 
aceasta, este că mi-am dat seama de faptul că frumuseţea este 
în primul rând armonie. Privind-o și adeseori contemplând-o pe 
Machandi, am descoperit că frumuseţea ei orbitoare se 


transmite într-un fel enigmatic în mine însumi și mă face să 
descopăr aici, în interior, armonia de care am nevoie pentru a fi 
fericit. Este ca o justă și în același timp sublimă organizare a 
diferitelor niveluri din fiinţa mea. Totuși remarc faptul că nu pot 
menţine această stare minunată decât pentru anumite perioade 
de timp. 

Am tăcut, mirându-mă că am exprimat atât de concis ceea 
ce demult doream să-i explic lui Cezar. 

- Pentru a înţelege corect de ce se petrece aceasta, trebuie 
să ţii cont de faptul că universul, care înglobează și lumea 
fizică, și pe cea subtilă, funcţionează în conformitate cu o 
geometrie misterioasă, care se compune dintr-o mulţime de 
niveluri. Ţi le poţi imagina ca niște „benzi” de manifestare. Ai 
dreptate să afirmi că frumuseţea este armonie și pot să adaug 
că ea revelează, de asemenea, în interiorul ființei o anumită 
formă de echilibru. Dacă tu atingi armonia și echilibrul pe unul 
din nivelurile universului, atunci se va manifesta una dintre 
ipostazele frumuseţii universale. Vor rămâne însă celelalte 
niveluri la care n-ai reușit încă să obţii echilibrul; de aici va 
apărea diferenţa de stare despre care îmi spuneai. Ești fericit 
acolo, dar relativ nefericit aici. Însă atunci când armonia și 
echilibrul sunt atinse pe mai multe niveluri, frumuseţea 
grandioasă care ţi se revelează o percepi în tot ceea ce te 
înconjoară. De aceea, multe entităţi superioare sunt mult mai 
dispuse în aceste timpuri vitrege să-i ajute pe cei care se află pe 
calea evoluţiei spirituale și în unele situaţii ele fac aceasta chiar 
și atunci când nu li se cere ajutorul. Multe astfel de contacte 
spirituale se realizează în planul astral atunci când oamenii 
dorm, așa cum este cazul tău. 

I-am spus atunci lui Cezar că din nefericire sunt mulţi cei 
care nici măcar nu concep așa ceva, preferând să rămână 
subjugaţi ideilor și gândurilor gregare și adeseori meschine pe 
care le au despre viaţă sau despre evoluţie. 

- Ai dreptate în această privinţă, a fost de acord Cezar, dar 
sunt multe ființe umane care realizează un salt important în 
existenţa lor spirituală, înțelegând într-o anumită măsură că, de 
fapt, ele sunt reflexia gândurilor pe care le au. Depinde doar de 
ele să-și dea seama că totul în viața lor devine fructul 
convingerilor predominante pe care le au. În principiu, 
înţelegerea procesului este simplă, dar modificarea lui în sens 
benefic și armonios este adeseori foarte dificilă. Oamenii ajung 


de multe ori la concluzia că viaţa lor este produsul propriei lor 
imaginaţii, care, datorită obișnuinţei ce intervine în timp, se 
manifestă apoi cu o putere din ce în ce mai mare. Unii dintre ei 
ajung să intuiască faptul că își pot modifica în mod real viaţa, 
modificându-și natura gândurilor pe care le au. Dacă se atinge 
acest nivel de înţelegere intuitivă, se creează și premisele unui 
fel de deschidere superioară a minţii și a inimii câtre adevărata 
Sursă, care este Dumnezeu Tatăl. Cei cărora nu le pasă de 
aceste aspecte, vor trebui cumva să explice motivul pentru care 
se confruntă cu atâtea greutăţi și evenimente contrarii în viaţă, 
dar mai ales cu faptul că nu sunt fericiţi. Probabil că în cele din 
urmă vor înţelege că aceste evenimente îi ajută în realitate să 
se structureze și să se maturizeze, dar acest lucru nu este 
obligatoriu, ci depinde, la rândul lui, de multe alte elemente. 
Nu sunt mulţi care să înțeleagă în profunzime că toate bucuriile 
și supărările acestei lumi sunt de fapt niște 

„umbre mișcătoare” pe care noi înșine le proiectăm 
încontinuu. 


Problema suferinţei 


În urmă cu doi ani formasem un grup de prieteni cu care 
discutam astfel de aspecte, încercând să pătrundem mai adânc 
în misterele ocultismului. Subiectul explicat de Cezar a fost de 
multe ori analizat în întâlnirile noastre, dar nu reușiserăm să 
ajungem la o concluzie viabilă. Problema cea mai spinoasă era 
aceea că suferința, mai ales suferința dictată de eșecurile 
relaționale, era percepută ca lăsând urme adânci și fiind pe 
deplin reală. Mărturisesc că nici eu nu eram lămurit prea bine 
în legătură cu acest aspect și de aceea am profitat de ocazie 
pentru a-i cere lui Cezar să-mi explice aceste nuanţe delicate 
ale vieţii. Era deja noaptea târziu, iar noi trebuia să plecăm în 
zori către complexul subteran din munţii Bucegi. Considerând 
totuși că această problemă este importantă, Cezar a început să- 
mi deslușească unele dintre misterele ei: 

- Orice om își dorește mereu mai multă fericire și bucurie, 
dar nu și suferinţă. Atunci când suferă, știi bine că el este gata 
să facă aproape orice pentru a scăpa de acest sentiment. 
Suferinţa ne împinge deci să căutăm o cale de ieșire. Aceasta 


înseamnă că trebuie să reevaluăm numeroase aspecte ale vieţii 
noastre, inclusiv cele care ne făceau fericiţi înainte. O primă 
observaţie ar fi că în faţa suferinţei este necesar să acţionăm. 
Ea ne pune în mișcare și din acest punct de vedere are de jucat 
un rol structurant, pentru că atunci când dorim să ieșim dintr- 
un necaz, ne străduim să găsim soluţii. 

- Bine, dar care este mecanismul suferinţei, de ce apare ea? 
l-am întrerupt eu pe Cezar. Mi se pare esenţial să cunosc 
cauzele pentru a ajunge astfel la soluţie. 

- Așa este, numai că deocamdată înțelegerea ta este doar 
intelectuală și nu provine din inimă, dintr-o adâncă introspecție. 
Cauzele cele mai cunoscute ale suferinţei, așa cum sunt ele 
înțelese la nivelul societăţii actuale, sunt absenţa a ceea ce ne 
dorim sau prezenţa a ceea ce nu ne dorim. Poţi să suferi, de 
exemplu, datorită absenței unei persoane pe care o iubești sau 
poţi să suferi datorită prezenţei uneia care te indispune. Poţi să 
suferi și dacă muncești prea mult, pentru că îţi dorești să ai mai 
mult timp liber, dar poţi să suferi și dacă nu ai de lucru. 
Suferința are multe fațete și grade de intensitate, dar în mod 
sigur ea ne face să ne apropiem de esenţa vieţii, să o înțelegem 
și să ne raportăm mereu la ea. 

Aveam impresia unui scurtcircuit în minte. 

- Cum e posibil așa ceva? am întrebat mirat. Pare a fi ceva 
masochist. 

- Aici te înșeli, deoarece confunzi puţin lucrurile, a spus 
Cezar calm. Suferinţa există, dar durerea nu ne poate bucura, 
cum este cazul masochiștilor. Deși nimeni nu-și dorește să 
sufere, totuși suferința poate să joace un rol foarte pozitiv în 
viaţa noastră. Şi aici trebuie să înţelegi foarte bine că oricare ar 
fi forma sau originea suferinţei, soluţia pe care o vom găsi 
pentru a o îndepărta va fi determinată de atitudinea pe care o 
avem față de suferinţa respectivă. Din păcate, unele fiinţe 
umane nu îi acordă niciun sens și în felul acesta ajung chiar 
până la sinucidere. Totuși, suferinţa poate să devină și salvarea 
noastră dacă noi o considerăm pe post de trambulină în 
transformarea vieţii. Soluţia pe care o găsești pentru a înlocui 
suferința trebuie să fie însă viabilă, puternică, benefică și 
constructivă. Altfel, suferința se va perpetua sau va putea să 
apară mai târziu, în aceeași direcţie. O dovadă a faptului că 
suferința poate să aibă un rol pozitiv, dacă este privită cu 
maturitate, este că ea poate să nască în noi sentimentul de 


compasiune pentru cel care suferă și de aici ajutorul 
dezinteresat pe care noi i-l putem oferi. 

Citisem unele lucruri despre budism care tratau acest 
subiect, însă eram abia la început. 

- Știu din unele lecturi că Buddha căuta originea suferinţei 
și, după ce a ajuns la o anumită înțelegere a mecanismului ei, a 
fost cuprins de compasiune faţă de cei care sufereau. 

- Este firesc să fie așa, a completat Cezar, deoarece 
compasiunea este o consecinţă firească a acestor căutări. Cu 
cât cineva manifestă mai intens o compasiune veritabilă, cu atât 
putem spune că acea persoană a descoperit unele elemente 
esenţiale legate de suferință. Buddha a ajuns la concluzia că 
originea suferinței este, în esenţă, ignoranţa. Trebuie să 
acceptăm faptul că, dacă suferim, atunci ignoranţa este 
întotdeauna implicită în acest proces. 

- Cu alte cuvinte vrei să spui că, dacă sufăr, atunci o fac din 
ignoranță. Dar atunci de unde apare ignoranţa? am întrebat, 
fiind foarte atent la firul explicaţiilor lui Cezar. 

- Suferinţa și deci ignoranţa apar atunci când înţelegerea 
noastră diferă de realitate. Din nefericire, realitatea nu poate fi 
percepută independent de minte, pentru că aceasta este 
precum un canal al percepţiilor pe care le avem de la tot ceea 
ce ne înconjoară. Desigur, nu putem vedea decât prin propriul 
nostru canal; de aceea se și spune că „frumuseţea este în ochii 
privitorului” sau că „fiecare vede lumea în felul său”. Şi aici 
ajung la o concluzie importantă pe care doream să ţi-o 
împărtășesc; pentru a rezolva problema suferinţei, nu trebuie 
să punem accentul pe tratamentul simptomelor, ci mai curând 
pe aptitudinea de a percepe în mod just ceea ce ne înconjoară. 
Într-un fel, putem numi asta discernământ. 

Am remarcat atunci faptul că discernământul este un 
atribut al minţii și, dacă mintea e înceţoșată, discernământul 
este și el alterat foarte mult. 

- Asta este o problemă, într-adevăr, a acceptat Cezar. Dacă 
mintea este clară, atunci omul poate să fie mai conștient de 
ceea ce i se petrece, poate să accepte mai bine realitatea, iar 
suferinţa lui va fi astfel mult atenuată. Însă vreau să știi că 
nimeni nu ne poate oferi această claritate a minţii, pentru că o 
avem deja în noi; trebuie doar să ne lăsăm călăuziți de un mod 
nou de a vedea lucrurile și situaţiile. De fapt, atunci când 
mintea devine din ce în ce mai clară, cauzele suferinţei se 


diminuează și ele tot mai mult. Dacă vrei, poţi chiar să-ţi 
imaginezi raportul dintre minte și ignoranță în felul următor: în 
minte, ignoranţa este asemenea unei defecţiuni, care prin 
intermediul altor aspecte ce le generează, ne blochează 
înţelegerea corectă și declanșează astfel suferința. 

- Şi care sunt acele aspecte pe care le generează ignoranţa 
în minte? am întrebat eu curios. 

- În primul rând este confuzia, care e cam același lucru cu 
înceţoșarea minţii, despre care vorbeai mai înainte. Aș mai 
putea să menţionez apoi atașamentul, respingerea și mai ales 
teama. Toate acestea generează suferința, care după cum știi 
apare, apoi dispare, apoi reapare și tot așa ea poate să se 
perpetueze la nesfârșit dacă nu este înţeleasă într-un mod 
matur. 

Mă gândeam cam care ar putea fi cel mai matur mod de a 
înţelege suferinţa, dar în loc de aceasta am întrebat: 

- Care este primul gând pe care trebuie să-l avem atunci 
când suferinţa apare? 

După o scurtă pauză, Cezar mi-a răspuns: 

- Suferinţa ne forţează să admitem existenţa unui gol în noi 
înșine, care ne împinge neîncetat să vrem să-l umplem, spuse el 
ridicându-se în picioare și pregătindu-se să plece. De exemplu, 
o relaţie proastă cu unul dintre părinţi în copilărie poate să ne 
altereze sentimentele și gândurile față de el. Aceste impresii 
negative se vor transmite peste ani și ani, astfel încât fiecare 
gând pe care-l avem despre părintele nostru va fi impregnat cu 
acest resentiment. E un fenomen aproape natural. Cu toate 
acestea, o variantă mai bună ar fi să luăm în considerare și 
aspectul pozitiv al acestei relaţii. Nu putem modifica 
experienţele dureroase din copilărie, dar dacă devenim capabili 
să privim cu un alt ochi relaţia, adică dintr-o perspectivă 
superioară și pozitivă, atunci suferinţa poate fi mult diminuată. 

Deși vedeam că Cezar dorea să plece, ardeam de dorinţa de 
a afla și alte lucruri interesante despre acest subiect delicat. 
Mi-a explicat că el dorea, de fapt, să-mi ofere răgazul necesar 
pentru a mă odihni, înaintea deplasării de a doua zi. M-am uitat 
și eu la ceas și am văzut că trecuse de miezul nopţii. Fusesem 
atât de prins de discuţie, încât aproape uitasem că se apropia 
un moment crucial din viaţa mea. L-am rugat pe Cezar să-mi 
mai răspundă la o singură întrebare și el a acceptat zâmbind. 


- De ce, chiar dacă știm aceste lucruri sau suntem cât de 
puţin avizaţi asupra lor, noi suferim totuși atât de des? Uneori 
aceasta se petrece și pentru lucruri lipsite de o importanţă 
reală. 

Sprijinit cu mâinile de spătarul scaunului, Cezar îmi 
răspunse într-un mod foarte inspirat: 

- De cele mai multe ori, suferința provine din faptul că 
identificăm un mic fragment al vieţii noastre cu întregul ei 
ansamblu. Prea des ne identificăm cu aspectele exterioare, mai 
ales dacă este vorba despre necazuri izolate. Prea des alegem 
să ne preocupe amintirile neplăcute, care au tendinţa să 
dăinuie destul de mult în memoria noastră, în detrimentul 
situațiilor în care am fost fericiţi. Aici nu este vorba să ignorăm 
suferința, ci să urmărim să o considerăm într-un context mai 
larg. Este ca atunci când un pantof te jenează; normal, cauţi să 
vezi de ce se petrece asta. Dar totodată este necesar să luăm în 
considerare și aspectele bune; de pildă, nu este neapărat 
obligatoriu să aruncăm imediat pantoful la gunoi. 

- Și dacă suferinţa este foarte profundă? Am cunoscut astfel 
de persoane, ajunse aproape în pragul disperării și al 
deznădejdii, am insistat eu. 

- Când suferinţa este foarte profundă, nu vom sta să-i 
căutăm originea, să ne gândim la detalii ori să interpretăm 
subtilităţile semnelor care apar. Trebuie să acţionăm aproape 
imediat pentru a reduce durerea și emoţiile puternice pe care 
aceasta le determină. Dacă cineva delirează de la temperatura 
foarte mare pe care o are, ai să-i ceri să-ţi facă o listă cu 
diferitele stări febrile pe care le resimte înainte ca tu să 
acţionezi pentru a-l ajuta? Este clar că trebuie să faci ceva 
pentru a-i determina scăderea temperaturii. La fel, o persoană 
care se află într-o mare suferinţă trebuie mai întâi să fie 
calmată și încurajată. Alinarea este un proces prin intermediul 
căruia noi trebuie să acţionăm astfel încât emoțiile să nu ne mai 
copleșească. În acest stadiu trebuie să fim receptivi faţă de 
orice metode care sunt eficiente, însă alinarea ar trebui să fie 
prima etapă. 

- Bine, și pe urmă? am întrebat eu. 

- În continuare vom urmări să rezolvăm situaţia, pentru că 
nu putem totuși continua să o ușurăm la nesfârșit. Dacă nu se 
face nimic pentru a rezolva problema după ce am ușurat 
suferinţa, e aproape sigur că dificultăţile vor reapărea. După ce 


emoţiile intense negative sunt controlate și se dobândește o 
stare de calm relativ, trebuie să începem căutarea originii 
acestei emoţii, adică a suferinţei resimţite. Rezolvarea poate 
să apară, de exemplu, făcând o retrospectivă amănunţită a 
situației respective. 

- Înseamnă că odată cu aflarea cauzelor suferinţei, aceasta 
pur și simplu dispare? 

- Nu, nu este suficient să cunoaștem doar cauzele suferinţei 
pentru a o elimina, mi-a spus Cezar cu o voce gravă. Dar ea 
poate totuși să fie atenuată dacă înţelegem procesul care a 
generat-o. Din nefericire, diferitele circumstanţe ale vieţii pot 
reactiva o problemă veche, chiar dacă ea a fost înțeleasă 
perfect. Lichidarea suferinţei nu este reală decât atunci când 
problema nu mai reapare o lungă perioadă de timp. Această 
modalitate pune în acţiune aspectele cele mai profunde ale 
fiinţei noastre și, după cum îţi spuneam, are la bază claritatea 
mentală și discernământul. Orice modalitate care poate ajuta la 
alinarea suferinţei este prețioasă, dar efectul ei nu este decât 
temporar. De aceea insist, ca să înţelegi, că în special tehnicile 
care ajută la dezvoltarea calităţii minţii sunt mult mai 
importante, deoarece ele contribuie la eliminarea ignoranței. 
Cu toate acestea, problema esenţială este aceea de a ști dacă 
suferința poate fi complet îndepărtată. Succesul în această 
direcţie va fi atins doar prin intermediul unei transformări 
profunde a persoanei în cauză, care va rupe definitiv legătura 
originară cu suferința, oricare ar fi evenimentele particulare 
care o fac să sufere. Iți spuneam că, pentru a reuși aceasta, 
trebuie mai întâi să identificăm cauzale suferinţei și apoi să 
găsim un remediu datorită unei anumite clarităţi mentale. 

- Înseamnă că, dacă se dobândește claritatea mentală, se 
rupe legătura de origine cu suferinţa și aceasta nu are de ce să 
mai apară, am spus eu, urmând firul logic de raționament. 

- Nu, nu este așa, m-a corectat Cezar. Claritatea nu este 
suficientă pentru a elimina originea suferinţei. Nu există tehnici 
ca să o dizolve complet, pentru că doar înţelegerea cauzei 
primare ce a generat suferinţa nu este totul. Mai este necesar 
și altceva, în afară de asta. Ca să înţelegi bine acest lucru, 
deţine faptul că suferinţa, oricât ar fi de intensă, nu ne poate 
copleși niciodată cu totul. E adevărat, ea ne poate afecta 
profund fiinţa, dar cu toate acestea există un „spaţiu” ascuns 
unde ea nu ajunge niciodată, oricare ar fi profunzimea pe care 


o atinge sau pare să o atingă. Chiar în clipele în care omul 
suferă atroce, fiind chinuit de durerea intensă care este 
generată de Suferinţă, totuși o anumită parte a fiinţei lui nu 
suferă, ci cunoaște atât cauza, cât și soluţia problemei. Acest 
aspect este fundamental pentru a înţelege esenţa evoluţiei, 
deoarece, până la urmă, a depăși cu succes o mare suferință 
înseamnă a face un pas important pe scara evoluţiei personale. 
Cu cât ne apropiem mai mult de acest loc tăinuit din 
profunzimea inimii noastre, cu atât vom simţi mai puţină 
suferință, pentru că atunci ne identificâăm mai puţin cu ea. 
Suferinţa nu dispare, dar liniștea și pacea specifice acestui loc, 
care este chiar focarul vieţii, ne vor alina într-un mod 
fundamental. Dacă vom căuta să intrăm în legătură cu această 
pace și dacă ne vom identifica în adâncime cu ea, ne vom simţi 
dintr-odată destinși și liniștiți, chiar dacă durerea persistă. 

- Aici am o nelămurire, am spus eu. Dacă suferinţa scade, 
nu e normal ca și durerea pe care o resimţim atunci să scadă și 
ea? 

Cezar clătină din cap. 

- Durerea și suferinţa sunt într-adevăr legate, însă nu în 
modul în care pui tu problema. La unii o durere mică este 
însoţită de o mare suferinţă, iar la alţii suferinţa este redusă în 
ciuda unei mari dureri. Explicaţia este aceea că, în timp ce 
unele persoane au găsit în mod intuitiv focarul ascuns, despre 
care ţi-am spus că există în fiecare dintre noi și pe care 
suferința nu-l poate atinge, altele sunt încă departe de el și 
chiar continuă să se depărteze. Nefiind conștiente de acest 
spaţiu real și foarte subtil din ele, suferinţa pe care ele o resimt 
se amplifică. E ca o voce care ne îndeamnă mereu să căutăm 
conștiința pierdută a ceea ce am avut cândva. Această voce 
poate fi asimilată cu ceea ce oamenii numesc, în general, 
„vocea inimii”. lar tu ţi-ai dat seama că mă refer, de fapt, la 
Sinele divin care există în fiecare dintre noi. Acesta este în 
realitate spaţiul sacru în care nu poate ajunge suferinţa. 

Terminând de vorbit, Cezar se uită încă o dată la ceas și 
apoi îmi atrase atenţia că este totuși necesar să ne odihnim 
înainte de plecare. l-am mulțumit din suflet pentru valoroasele 
lui explicaţii și sfaturi și am stabilit ca la ora șase dimineaţa să 
fiu gata de plecare. M-am culcat fericit și împăcat la gândul că 
îmi  clarificasem multe dintre aspectele pe care nu le 
înțelegeam. Era o setare psihică, având în vedere că în perioada 


următoare aveam să mă confrunt, așa după cum mi s-a dat să 
înțeleg, cu surprize și evenimente deosebite. Realizam prea 
bine că baza Alpha era un punct nodal foarte important pentru 
operaţiunile și planurile secrete ale statului, dar chiar dacă nu 
cunoșteam nimic din toate acestea, mă simţeam foarte bine 
integrat și protejat, pentru că știam că ţelurile erau orientate 
numai către bine. Am adormit repede, cu gândul la Machandi... 


Plecarea 


Dimineaţa, când am coborât în sala de instructaj, am fost 
îndrumat spre heliportul de afară, unde lângă un elicopter de 
dimensiuni mari am văzut trei bărbaţi tineri care discutau. 
Alături erau câteva lăzi speciale de serviciu ale armatei, precum 
și alte genţi, obiecte și aparate a căror folosinţă nu am putut să 
o identific. Am înţeles că acela era echipamentul expediției în 
care trebuia să plecăm. După saluturile amabile pe care le-am 
schimbat, mi-am dat seama că doi dintre ei erau americani, iar 
cel de-al treilea era român. Un calcul simplu mi-a arătat că, 
dacă nu intervenea modificări, expediţia noastră avea să fie 
formată din cinci persoane, incluzându-mă pe mine și pe Cezar, 
care era conducătorul ei. Unul dintre cei doi străini era ofiţer 
profesionist în Marina Americană, având gradul de locotenent; 
celălalt era un civil care mi s-a recomandat cu numele de Aiden 
și, ca să fiu sincer, prezenţa lui m-a contrariat puţin. Era un tip 
de statură medie, cu părul șaten spre blond, dezordonat și cu 
privirea neastâmpărată; m-a frapat în special pentru că era 
destul de slab și mai mereu agitat. Nu-i înțelegeam rolul în acea 
expediţie, dar bânuiam că voi primi ulterior unele lămuriri de la 
Cezar. A treia persoană era locotenentul Nicoară, ofițer în 
cadrul Departamentului Zero, care după câte am înţeles mai 
târziu era considerat unul dintre oamenii de bază ai acelui 
serviciu secret. 


Americanul s-a recomandat cu numele Trujo; făcuse parte, 
ca și locotenentul Nicoară, din comandoul primei expediţii prin 
tunel, care avusese loc cu doi ani înainte. Avea origini mexicane 


și, pentru că stăpâneam bine limba spaniolă, i-am dat câteva 
replici în limba lui natală. Aceasta l-a surprins în mod plăcut și 
atmosfera a devenit imediat foarte prietenoasă. 

Intre timp, pilotul elicopterului venise cu niște foi în mână 
din direcţia birourilor unde se afla și Cezar, răsfoindu-le cu 
atenţie și notând ceva. S-a urcat în aparatul de zbor și curând 
am auzit primele mișcări ale rotorului, semn că mai era puţin 
timp până la decolare. Am văzut sosind patru soldaţi care au 
încărcat echipamentul în cala încăpătoare a elicopterului, iar 
noi am urcat în compartimentul din spatele pilotului, pentru a 
ne feri de curentul puternic de aer care începuse deja să se 
formeze. Zgomotul devenise destul de puternic, astfel încât nu 
ne mai puteam auzi decât ţipând unii la alţii. De aceea am 
preferat să așteptăm tăcuţi venirea lui Cezar. După aproximativ 
două minute l-am văzut ieșind grăbit pe ușa clădirii în care își 
avea biroul, îndreptându-se spre elicopter. Înalt, foarte bine 
făcut, inspira o senzaţie de extraordinară siguranţă și stăpânire 
de sine. Am simţit atunci un val de afecţiune cum îmi inundă 
sufletul și l-am îndreptat cu toată recunoștința către el. Eram 
conștient de faptul că destinul mă legase prin niște fire tainice 
de acest om și eram decis să-l ascult și să-l urmez oriunde mi-ar 
fi sugerat el. O experienţă de câţiva ani mi-a arătat cu 
prisosință că era una dintre cele mai înțelepte persoane, iar 
probitatea, sinceritatea și bunele lui intenţii făceau ca el să se 
bucure de cea mai mare încredere din partea celorlalţi. Toate 
aceste calităţi erau dublate de o forţă subtilă extraordinară, 
care putea fi sesizată aproape imediat atunci când el se afla în 
preajmă. 

Adeseori m-am întrebat cum a fost posibil să ajungă singur 
la acest nivel de evoluţie spirituală și de înţelegere a unor fine 
aspecte ale societăţii. Din cele ce îmi erau deja cunoscute, 
puteam să intuiesc faptul că aceasta s-a datorat în mare parte 
unor merite deosebite pe care el le-a dobândit în alte existenţe, 
acum fiind relativ ușor să progreseze destul de repede. Totuși, 
așa cum mi-a mărturisit odată, cheia succesului a fost mai ales 
perseverența în practica pe care și-a impus-o, fără a se lăsa 
descurajat de insuccese. Atunci când totuși simțea că apar 
astfel de gânduri, mi-a spus că nu se abandona niciodată lor, ci 
lupta și mai mult pentru a-și întări voinţa, concentrarea și 
aspiraţia de a reuși. Cel mai important aspect pe care mi l-a 
subliniat a fost însă acela că și-a focalizat mereu către 


Dumnezeu toate forţele sale lăuntrice și s-a raportat neîncetat 
la tot ceea ce era mai pur, mai fin și mai înalt în fiinţa lui. 
Cuvintele pe care le-a rostit atunci mi-au rămas întipărite cu 
litere de foc în memorie, ca fiind cele mai semnificative: „Nu 
uita nicio clipă că în fiecare dintre noi este ascunsă atât 
înălțimea, cât și profunzimea misterioasă a eternității, care ţi se 
va dezvălui imediat când vei avea viziunea reală a lucrurilor. 
Această idee m-a călăuzit mereu și fără greș pe drumul corect, 
fără teama de a greși. Şi îți spun chiar mai mult decât atât: ea 
este singura care te poate face cu adevărat fericit.” Imi aduc 
aminte că, în neștiinţa mea, l-am întrebat atunci dacă nu cumva 
acesta este totuși apanajul doar al unor fiinţe alese și foarte 
deosebite. Cezar mi-a explicat cu răbdare că aceasta reprezintă 
o idee profund greșită, care nu face decât să limiteze accesul 
omului la starea de fericire eternă spre care el tinde. „Fiecare 
ființă umană există, printre altele, pentru a îndeplini o funcţie 
care îi este specifică. De cele mai multe ori, această funcție nu 
este înțeleasă și omul se pierde în hăţișul societăţii, uitând care 
este motivul principal pentru care el se află în viaţă. Cei care nu 
caută să cunoască într-adevăr cine sunt ei în realitate, se 
sinucid în felul acesta în fiecare clipă. Nu poţi să-L. cunoști pe 
Dumnezeu, care este unic, decât dacă tu însuţi ești dintr-o 
singură și unică realitate. Pentru aceasta, fiecare dintre noi 
trebuie să devină una cu sine însuși, adică să se contopească în 
inimă chiar cu șinele său. Toate celelalte care se petrec în lume 
și în viaţă sunt doar aspecte secundare.” 

Mărturisesc că nu înţelesesem prea bine la acea vreme 
semnificaţia vorbelor lui, dar intuiam că în spatele lor se află 
totuși un adevăr profund și insondabil cu mijloacele comune de 
percepţie sau analiză. Acum însă orizontul meu spiritual se 
lărgise considerabil și eram capabil să realizez, cel puţin 
teoretic, faptul că aceasta era singura direcţie corectă pe care 
omul ar trebui sa meargă pentru a-și echilibra viaţa și a-și găsi 
adevărata fericire, care este lăuntrică. 

Profund cufundat în aceste amintiri și reflecţii personale, 
am realizat cu întârziere că Cezar ajunsese lângă elicopter și că 
îi făcuse semn pilotului să decoleze. S-a așezat lângă mine și 
mi-a înmânat o pereche de căști speciale, antifonate, făcându- 
mi semn să mi le pun la urechi. Își puse și el o pereche și 
imediat i-am putut auzi vocea, foarte clară pe fundalul 
zgomotului provocat de elicopter. Căștile erau special 


concepute pentru așa ceva, având inclus un sistem intern de 
radioamplificare cu o mică antenă. Cezar mi-a explicat că 
făceau parte din dotarea americană care ne-a fost oferită, în 
baza parteneriatului încheiat cu doi ani în urmă. Acum puteam 
să vorbesc foarte simplu la braţul cu un microfon sensibil care 
îmi era lipit de zona gâtului, și puteam folosi perioada de zbor 
pentru a afla de la Cezar unele detalii cu privire la expediţia 
noastră. Conform protocolului strict, nu fusesem înștiințat 
despre nimic până în acel moment. 

Mai întâi am aflat că Aiden este un expert, de fapt un geniu 
în domeniul computerelor și mai ales al decriptărilor. Era 
angajatul permanent al Pentagonului și viaţa lui se desfășura 
exclusiv între zidurile și pereţii diferitelor baze secrete de pe 
întreg cuprinsul globului, acolo unde interesele militare și 
economice ale Statelor Unite o cereau. Eram uluit că această 
fiinţă umană putea să reziste la un asemenea ritm de viaţă și 
mai ales în asemenea condiţii, dar privindu-l mai atent am 
realizat că ea însăși trăia parcă într-un univers aparte, cunoscut 
doar ei. 

- A fost trimis de Pentagon pentru această misiune, în care 
trebuie făcute anumite măsurători speciale și analize 
computerizate foarte complicate, ne-a lămurit Cezar. Ni s-a 
spus că este cea mai potrivită persoană pentru a realiza 
aceasta. Ceilalţi doi sunt pentru asigurarea deplasării în cele 
mai bune condiţii și pentru situaţii neprevăzute. 

- Şi eu ce rol am aici? am întrebat cu o anumită legitimitate 
și în același timp destul de mirat. 

- Oficial, în fișa deplasării te afli pe postul de consultant pe 
probleme ezoterice și aceasta nu e chiar departe de adevăr, 
ținând cont de aportul tău în contactarea doctorului Xien. In 
realitate însă am profitat de situația special creată pentru a 
cere prezenţa ta în echipă. Ştiu că aceasta te va ajuta mult în 
cele ce vei scrie și crede-mă că vei fi foarte impresionat. După 
câteva ezitări „guvernamentale”, am primit în cele din urmă 
aprobarea de la eșalonul superior. În fine, ţi-am spus că de fapt 
lucrurile sunt mult mai complicate, dar nu voi intra în detalii. 


Amintiri preţioase 


O bună bucată de timp am zburat fără să ne mai spunem 
nimic. Priveam peisajul cu dealuri și munţi, pe deasupra căruia 
ne deplasam în viteză la o înălţime destul de mică. Nu am 
trecut pe deasupra niciunui oraș și asta m-a bucurat, pentru că 
îmi crea senzaţia unei mai mari apropieri de natură și de locul 
unde urma să ajungem. Vedeam casele răsfirate pe dealuri, 
pășunile întinse și pădurile care începuseră deja să apară și mă 
întrebam cum arătau oare aceste locuri în urmă cu mii de ani și 
cine le popula atunci. Ce preocupări aveau acei oameni și cum 
își duceau viaţa? În fragmentele de proiecţie holografică pe 
care le urmărisem în gigantica sală din interiorul muntelui, am 
avut prilejul să constat că munţii noștri erau principalul 
așezământ al populaţiei străvechi de pe acest teritoriu; practic, 
era spaţiul în care ea își organiza activitatea. Zona de șes și de 
câmpie era aproape nelocuită. Din câte mi-am putut da seama, 
ceea ce urmărisem era prezentarea unei realităţi existente cu 
aproximativ 8-9.000 de ani în urmă. 

În acele momente unice pe care le-am trăit în Sala 
Proiecţiilor, vizionând uluitoarea succesiune de imagini care îmi 
era înfățișată într-o reprezentare holografică, am fost șocat de 
multe aspecte și adevăruri care au fost ascunse cu bună știință 
de-a lungul istoriei și până în prezent, fără a se permite 
cunoașterea lor de câtre masele largi de oameni. Cea mai mare 
parte dintre aceste aspecte nu am avut voie să le dezvălui. 
Detaliile cu privire la teritoriul ţării noastre s-au înmulţit mai 
ales în partea finală a prezentării, adică în ceea ce a cuprins 
sinteza ultimilor 10.000 de ani, după o apreciere aproximativă. 
Pentru că am primit permisiunea să scriu despre unele dintre 
imaginile respective, doresc să fac acest lucru acum, înainte de 
a continua relatarea evenimentelor care au urmat, complet 
bulversante prin conţinutul lor. 

Ceea ce m-a surprins când urmăream imaginile holografice 
era numărul foarte mic al locuitorilor. Practic vorbind, nu prea 
erau așezăminte colective și cu atât mai puţin cetăţi și orașe. 
Oamenii trăiau aproape numai pe crestele munţilor și, din câte 
am sesizat, singurele produse naturale le obțineau de la oi și de 


la albine. Oile erau mai mari decât specia prezentă, dar și 
oamenii erau mai înalţi; am apreciat media înălțimii lor cam la 
doi metri pentru bărbaţi și ceva mai puţin la femei. 

În afara agriculturii și a creșterii oilor, nimic din ceea ce ei 
făceau nu se asemăna cu viaţa noastră actuală. Aproape tot 
timpul erau tăcuţi și singuratici, preferând să rămână cu ochii 
închiși într-o adâncă meditaţie. În una dintre secvenţe am văzut 
un bărbat oprindu-se în timp ce scotea apă cu un ciubăr din 
râu. A rămas aplecat, pe vine, cu ochii închiși și, deși ciubărul a 
fost luat de apă și dus câţiva metri în aval, spre mal, bărbatul 
nu s-a mișcat deloc din poziţia în care se afla. 

Contemplarea, mai ales cea interioară, părea să fi fost 
singurul aspect care îi interesa. Femeile se ocupau cu 
prepararea laptelui de oaie care le era adus. Nu exista gătit, 
pentru că mâncau numai produse lactate și apicole. Uneori am 
văzut că se îndeletniceau cu ceea ce în zilele noastre ar putea fi 
înțeles ca un corespondent al cusutului. De fapt, femeile ţeseau 
cu un dispozitiv din lemn foarte simplu un fel de cămașă albă, 
lungă, din lână de oaie care era însă foarte fină și nu prea 
groasă. Toţi purtau aceeași îmbrăcăminte; acea cămașă le 
ajungea puţin peste genunchi și era deschisă în zona pieptului. 
La mijloc erau legaţi cu un brâu împletit tot din lână. 

Casele lor, din câte mi-am dat seama, erau alcătuite dintr-o 
singură cameră, deasupra căreia era un acoperiș foarte înalt, ca 
o piramidă. Singurul material utilizat era lemnul; în casă se 
intra direct de afară, printr-o deschizătură înaltă în formă de 
semicerc. Nu existau nici uși, nici ferestre. De asemenea, nu am 
văzut câini și nici alte animale domestice ori sălbatice. Traiul 
lor era incredibil de simplu și liniștit, aș spune chiar extrem de 
auster, dar cu toate acestea puteam să observ foarte bine că 
oamenii aceia se aflau cu mult mai presus de condiţia noastră 
prezentă. Aveau o nobleţe desăvârșită în mișcări, acţiunile lor 
erau foarte precise și niciodată repezite, făceau foarte puţine 
gesturi, chiar și atunci când îndeplineau muncile de zi cu zi, dar 
cu toate acestea eficienţa lor era extraordinară. Niciodată nu se 
grăbeau, lăsând impresia că au tot timpul din lume și trebuie să 
recunosc că această senzaţie o aveam și eu pentru că în ciuda 
aparentei lor lentori, totuși reușeau întotdeauna să facă ceea ce 
își propuneau. Am observat că încheiau mereu ceea ce 
începuseră deja, fără excepţie. Timpul însuși parcă se scurgea 


mai lent, ziua mi se părea lungă chiar și pentru sinteza 
proiecției la care mă uitam. 

Adeseori în timpul zilei, în mijlocul activităţilor pe care le 
efectuau, bărbaţii se așezau brusc pe sol și, închizând ochii, 
rămâneau astfel într-o profundă contemplare, uneori chiar și 
ore în șir. După aceea își continuau imediat activitatea din 
punctul unde o lăsaseră. Nu am observat să aibă obiceiuri sau 
ritualuri aparte. Seara însă, femeile obișnuiau să urce mai sus 
pe creastă și, orientându-se cu fața către soarele care apunea, 
ridicau mâinile oblic, pe lângă urechi, ca într-un gest de dăruire 
și în același timp de acceptare a tot ceea ce le oferea viaţa. 
Aceasta era singura manifestare gestică pe care o puteam 
asimila, într-un fel, cu o rugăciune, cu o invocaţie sau cu un 
abandon necondiționat în faţa Divinităţii. Spun aceasta, pentru 
că nu am observat nicio reprezentare a vreunei zeități, niciun 
altar de cult, niciun simbol care să facă trimitere la o anumită 
practică religioasă. Se pare că raportarea lor la sursa 
Universală era cât se poate de directă și de simplă, fără ca 
pentru aceasta să fie nevoie de nimic intermediar. Viaţa lor era 
în întregime spirituală și dedicată unei continue meditații, fie că 
munceau, fie că stăteau pe loc. 

Seara era momentul când cuplul se reîntâlnea, deoarece în 
timpul zilei bărbatul era plecat în munţi cu oile. El mergea 
încet, concentrat, întotdeauna înaintea turmei, care am văzut 
că îl urma neabătută. Când ajungea în vreun loc potrivit, 
bărbatul rămânea un timp în picioare, cu ochii închiși, rotindu- 
se încet la anumite intervale de timp cam în direcţia celor patru 
puncte cardinale. Am estimat că aceasta putea să dureze, în 
accepțiunea actuală a timpului, cam între o oră și două ore. 
Apoi se așeza pe iarbă și rămânea astfel nemișcat, cu ochii 
închiși, timp de ore în șir. Nimic nu îl putea perturba, nici 
soarele, nici vântul și nici chiar ploaia. 

La un moment dat, imaginea s-a apropiat în prim plan de un 
astfel de păstor care se afla în meditaţie, însă fără să închidă 
ochii. „Venisem” atât de aproape de el, încât parcă puteam să 
întind mâna, să-i ating chipul. Nu aș putea să explic prea bine 
de ce, însă acea imagine m-a impresionat până la lacrimi. În 
primul rând erau caracteristicile fiziologice; aș putea spune că 
aproape nu înţelegeam unele dintre ele. Pielea lui era mai albă 
decât a rasei noastre și avea un fel de strălucire care putea fi 
percepută prin simţurile subtile. Toţi bărbaţii aveau barbă și 


atât ea, cât și părul de pe cap aveau o culoare blondă, către alb, 
însă cel mai mult m-au impresionat trăsăturile feţei acelui 
bărbat, mai bine zis ceea ce ele exprimau. Avea nasul destul de 
drept și relativ lat, gura cu buzele admirabil pro- porţionate, 
bărbia puternică, exprimând o personalitate complexă, pomeţii 
foarte ușor ieșiți în afară și fruntea netedă și înaltă. Părul era 
drept și lung până la umeri, acoperind pe o porţiune cămașa din 
lână cu care era îmbrăcat. Ochii lui, de un albastru precum 
azurul, păreau adânciţi în veșnicie; deși priveau spre munţii din 
faţa sa, ei păreau totuși complet rupţi de realitatea fizică spre 
care erau aţintiţi. Intreaga ființă subtilă a bărbatului parcă se 
resorbise într-o realitate ancestrală, aflată cu mult dincolo de 
posibilităţile noastre de înţelegere. Acea expresie a feţei lui 
radia o asemenea detașare și liniște suverană, încât atunci m- 
am emoţionat brusc foarte tare, până la lacrimi. 

Apoi imaginile holografice au continuat prezentând ciclul 
unei zile de activitate. Păstorul își încheia meditaţia de obicei în 
pragul serii, se ridica în picioare și pornea agale către casă. 
Oile îl urmau imediat în cea mai strictă ordine, fără ca el să 
aibă grija lor. Atunci când se revedeau, bărbatul și femeia se 
îmbrăţișau strâns, rămânând astfel o vreme nemișcaţi. Apoi 
mâncau, întotdeauna afară, și când apăreau umbrele nopţii 
intrau în casă. 

Incepând de aici am văzut ceea ce, cred eu, a constituit 
motivul principal pentru care mi s-a interzis să descriu până 
acum aceste elemente. El mi-a cutremurat și mie întreaga ființă 
și mi-a arătat că, din nefericire, omenirea a parcurs o pantă 
descendentă până în zilele noastre și nu una ascendentă, așa 
după cum acreditează știința modernă. 

Imediat după ce cuplul a intrat în casă, întreaga încăpere s- 


a luminat ca prin farmec și aceasta s-a petrecut, în mod 
evident, în lipsa oricărei surse materiale. Acea lumină părea a fi 
nepământeană; ea avea o nuanţă alb-gălbuie și era 
strălucitoare, dar totuși nu rănea deloc ochii. Calitatea ei 
excepţională era aceea că făcea să pară lucrurile din interior 
extrem de clare; vreau să spun că era de o limpezime uluitoare 
și în același timp părea că face parte integrantă din viaţa 
cuplului. Imaginea holografică s-a apropiat la un moment dat 
până în dreptul deschizăturii tăiate în lemnul peretelui, dar se 


opri în prag. De acolo puteam să văd perfect interiorul camerei, 
care cred că avea o suprafaţă cam de trei metri lăţime pe patru 
metri lungime. În cameră nu se afla decât un fel de pat 
improvizat la o înălțime de aproximativ jumătate de metru de 
podea, care de fapt era alcătuită doar din trunchiuri de copac 
rotunde și alăturate, dar curățate de coajă. Cu ochii măriţi de 
uimire am văzut că, după ce bărbatul și femeia s-au așezat în 
pat cu faţa în sus, lumina s-a diminuat în intensitate până la 
nivelul semiobscurităţii, modificându-și totodată și culoarea 
spre un albastru feeric. Nu încăpea nicio îndoială că acel 
fenomen era provocat prin voinţa subtilă a celor doi, într-un 
mod cât se poate de natural și fără niciun fel de efort. Dacă ei 
erau capabili să determine un astfel de efect prin simplă voinţă, 
m-am întrebat ce altceva mult mai uluitor ar fi putut să facă, 
dacă doreau. Și totuși, așa după cum mi-am dat seama, ei trăiau 
în cea mai desăvârșită simplitate și umilință faţă de Natură și 
ceea ce aceasta le oferea, fără să facă apel la uriașele puteri pe 
care fără îndoială că le aveau. Această presupunere se bazează 
pe ultimul set de proiecţii holografice în legătură cu acele 
vremuri și cu teritoriul ţării noastre. După aprecierea mea, cel 
mai probabil este că evenimentele care mi se înfățișau 
avuseseră loc undeva prin Munţii Apuseni. 


Imaginea s-a modificat brusc pentru a arâta ceea ce eu cred 
că era o întrunire spirituală a unei comunităţi care trăia în acea 
regiune. Când mă refer la „comunitate” în acele timpuri, înțeleg 
faptul că aceasta era răspândită peste cel puţin 3-4 văi de 
munte. Așezările erau extrem de rare și locuitorii foarte puțini. 
Practic vorbind, nu existau sate și cu atât mai puţin orașe. În 
mod ciudat, nu am observat copii, dar nici bătrâni. Media de 
vârstă părea cuprinsă cam între 35 și 45 de ani, atât la bărbaţi, 
cât și la femei. Locul înfățișat de proiecția holografică era chiar 
pe o creastă lată de munte, care permitea viziunea unui peisaj 
de o frumuseţe aproape ireală, de o parte și de alta a crestei. 
Am numărat nouă persoane: cinci bărbaţi și patru femei, 
așezate într-un cerc perfect. Toţi se aflau într-o meditaţie 
profundă și nu am observat niciun alt obiect, niciun artificiu 
ritualistic. La un moment dat s-au ridicat în picioare toţi în 
același timp, fără nicio avertizare prealabilă, și s-au prins de 


mâini. La câteva secunde după aceea, am crezut că nu văd bine: 
în mijlocul cercului pe care ei îl formau, a apărut brusc o 
coloană de lumină albă care era atât de strălucitoare, încât 
instinctiv mi-am pus mâna la ochi pentru a putea privi totuși ce 
se petrece. Coloana se pierdea în înaltul cerului, dar în zona 
muntelui în care se aflau cei nouă, ea crea o atât de intensă 
senzaţie de sacralitate, încât aceasta puteam chiar să o resimt 
și eu, printr-un gen de empatie și transmitere spontană a 
încărcăturii energetice subtile care se manifesta atunci, în 
acele vremuri pierdute în negura timpului. 

Nu știu care a fost scopul acelei întruniri și manifestări, 
însă cert e faptul că ea a durat destul de mult timp, deoarece 
imaginea a prezentat la un moment dat același cerc de oameni 
nemișcaţi, însă atunci când se făcuse deja noapte. 

Ansamblul era cu adevărat unic prin frumuseţea sa 
transcendentală: întregul munte era luminat grandios de 
coloana de lumină și acea strălucire se întindea chiar mai 
departe, către văile și crestele celorlalți munţi din vecinătate. 
Măreţia imaginii era indescriptibilă și m-a copleșit în totalitate. 
Apoi, la un moment dat, coloana de lumină a început să scadă 
în intensitate, până când ea a dispărut. Înainte însă să se 
petreacă aceasta, spaţiul de pe creasta muntelui, pe care erau 
adunaţi cei nouă oameni, s-a luminat cam în același fel cum am 
văzut că a apărut lumina în casă, după ce cuplul respectiv a 
intrat în cameră. Cei nouă și-au desprins mâinile, au rămas un 
timp în aceeași poziţie, iar după aceea au început să se miște, 
discutând între ei. Aceasta însă nu a durat decât cel mult două 
minute, pentru că după aceea s-a produs un fenomen care m-a 
lăsat perplex: unul câte unul, cei de acolo au dispărut din raza 
vizuală, brusc, la intervale de câteva secunde. După ce și 
ultimul s-a dematerializat, muntele a rămas scufundat în 
întuneric. 

Această porțiune a „filmului” pe care l-am văzut în Sala 
Proiecţiilor m-a impresionat profund și cred că emoția 
puternică de care am fost cuprins s-a datorat mai ales faptului 
că puteam considera acele fiinţe ca fiind strămoșii noștri antici. 
Proiecţia holografică a fost foarte precisă, definind mai întâi 
arealul printr-o vedere a spaţiului carpato-danubian general și 
apoi focalizându-se treptat către zona de la limita de sud a 
Munţilor Apuseni, cu intruziuni de imagini ale altor zone ale 
ţării. Am ţinut să relatez toate acestea mai întâi pentru că mi s- 


a dat permisiunea, iar mai apoi pentru că ele se referă exclusiv 
la teritoriul de demult al ţării noastre. Desigur că aspectele 
finale pe care le-am descris uluiesc prin nefirescul lor, dar cu 
toate acestea ele reprezintă o realitate pe care eu am vizionat-o 
și chiar am simţit-o, prin empatie, foarte intens. De altfel, sunt 
convins că cei care au posibilitatea să acceseze și ei informaţiile 
acelei zone temporale din trecutul omenirii, altfel decât prin 
intermediul tehnologiei, pot să certifice întru totul ceea ce eu 
am spus mai sus. 


O noua „vizita” 


După mai puţin de o oră de zbor am recunoscut de departe 
primele creste ale munţilor, care îmi aminteau de locaţia 
secretă din Bucegi. Am aterizat cu bine la aproximativ cincizeci 
de metri de intrarea în munte. Puteam deja să remarc 
modificări destul de radicale faţă de situaţia care era acum doi 
ani. Am coborât și am privit cu atenţie în jur. În primul rând 
dispăruse linia dublă de protecţie armată; rămăsese doar 
drumul forestier care permitea alimentarea bazei militare. În al 
doilea rând, în locul spaţiului de depozitare de afară se 
amenajase un heliport, unde am aterizat și noi. Construcţiile 
modulare semisferice dispăruseră și ele, iar intrarea în marele 
hangar de lângă traseul galeriei fusese finisată și etanșeizată. 
Cezar mi-a explicat că în prezent hangarul folosea ca spaţiu de 
depozitare, laboratorul din interiorul său fiind desfiinţat. Toate 
probele de studiat erau acum trimise la un institut specializat 
din București, ultradotat din fondurile armatei americane, care 
funcţiona în regim de acoperire. După o primă analiză, cele mai 
importante probe și rezultate erau transferate în SUA pentru 
cercetări mult mai detaliate. În general, zona locației secrete 
din Bucegi fusese „simplificată”, în sensul că ea tindea să se 
confunde din ce în ce mai mult cu vegetaţia înconjurătoare. 
Cezar m-a informat că aceasta era însă doar o aparenţă; în 
realitate, acolo fuseseră montate mai multe sisteme redundante 
de alarmă și protecţie, extrem de sofisticate. Nu am cerut însă 


lămuriri suplimentare și nici Cezar nu s-a grăbit să-mi ofere alte 
explicaţii în această direcţie. 

Am fost întâmpinați de un ofiţer american, care l-a salutat 
pe Cezar. Mi-am dat seama că el conducea operaţiunile acolo, 
fiind reprezentantul militar cel mai important al părții 
americane. Cu excepţia lui Cezar, am fost verificaţi toţi ceilalţi 
patru membri ai echipei după un tabel cu date pe care îl avea 
colonelul american. O patrulă formată din trei soldaţi români și 
trei americani ne-a încadrat și ne-a condus spre hangarul din 
stânga, în timp ce colonelul și Cezar au rămas afară să discute. 
Văzând din nou acel loc, amintirea celor câteva ore pe care le- 
am petrecut acolo, în urmă cu doi ani, a făcut inima să-mi bată 
cu putere. 

Ne-am apropiat de ușa uriașă a hangarului, inteligent 
camuflată în peretele muntelui. În perioada care trecuse de 
când vizitasem acel loc, fuseseră montate uși gigantice atât la 
intrarea hangarului, cât și la aceea a tunelului din munte; ele 
erau etanșe și mi-am dat seama că se deplasau prin culisare, 
atunci când era nevoie. 

Am pătruns toţi printr-o intrare secundară din dreapta, de 
mărimea unei uși obișnuite. Hangarul era uriaș și intens 
luminat. În partea stângă erau depozitate lăzi gigantice și 
logistică militară, iar în partea din spate am văzut două TAB-uri 
parcate cu faţa către ieșire. În dreapta erau aliniate mai multe 
vehicule electrice pentru deplasarea ușoară în interiorul Marii 
Galerii și în Sala Proiecţiilor, iar dincolo de ele am văzut o 
imensă prelată care, în opinia mea, acoperea tot niște vehicule, 
însă acestea îmi păreau mult mai mari decât cele electrice. La 
câţiva metri de la intrare, pe partea dreaptă, erau plasate cele 
trei construcţii lungi pe care le văzusem și în urmă cu doi ani, 
în care fuseseră improvizate laboratoarele de cercetare. Mi s-a 
explicat că între timp ele fuseseră adaptate pentru a asigura 
odihna și unele activităţi recreative pentru personalul care 
rămânea mai mult timp în acea locaţie, în mare parte de origine 
americană. Gărzile românești erau schimbate zilnic cu un 
camion militar, care venea până la o anumită distanţă de bază. 
Printr-o convenţie militară la nivel de vârf se stabilise ca șeful 
operaţiunilor în legătură cu Sala Proiecţiilor și tunelurile 
subterane să fie Cezar Brad, iar șeful pazei și al administraţiei 


complexului să fie colonelul american pe care l-am văzut la 
sosire, al cărui nume însă nu îl știu. 

Am intrat toţi patru în prima construcţie, care am constatat 
că era compartimentată în stil vagon, având cinci camere pe 
dreapta și un hol relativ larg, cu fișete. Ni s-au arătat primele 
patru fișete și am văzut cu uimire că fiecare avea câte o 
etichetă pe care era scris câte un nume. Fișetul meu era al 
treilea. Înăuntru am găsit echipamentul special, în întregime de 
producţie americană, pe care trebuia să-l îmbrac în vederea 
expediției. Tot acolo mai era o geantă specială care aducea a 
rucsac, numai că ea se ţinea la spate printr-o curea lată pe care 
o treceam în diagonală peste piept. Era concepută ergonomie, 
dintr-un material ce semăna cu vinilinul, care se plia după 
poziția spatelui și a coloanei vertebrale. Inăuntrul genţii am 
remarcat o mulţime de produse, strict compartimentate, de la 
alimente concentrate la trusa complexă de prim ajutor. 
Costumul era asemănător cu cel al scafandrilor, dar mai 
modern și dintr-un material care, deși părea a fi neopren, totuși 
era mai suplu și totodată mai subţire. In picioare ni s-au dat 
niște încălțări cu adevărat revoluţionare: erau ca niște mocasini 
cu talpă groasă, înalți până la glezne, care aveau niște 
protuberante pe exteriorul tălpii. Această parte laterală avea o 
construcţie specială și complexă, care permitea analiza 
continuă a unor parametri fiziologici esenţiali. Mi s-a explicat 
faptul că această evaluare era realizată de două cipuri 
puternice inserate în interiorul tălpii, iar informaţiile erau 
transmise prin intermediul unor senzori speciali. În funcţie de 
rezultatul analizei, parametrii erau reglaţi încontinuu, într-o 
buclă de feed-back, prin acţiunea automată a unor denivelări 
fine în talpă ce creau presiunea adecvată în anumite zone ale 
tălpii piciorului. In felul acesta, rezistenţa fizică și psihică a 
organismului la anumite solicitări era foarte mult crescută. 

Am încălțat timid perechea de încălțări care îmi fusese 
repartizată și am constatat uluit că mocasinii pur și simplu s-au 
mulat perfect pe piciorul meu, fără să mă strângă sau să mă 
jeneze. Locotenentul Nicoară mi-a explicat că materialul folosit 
la confecţionarea lor era unul așa-zis „inteligent”. La 
precedenta expediţie la care luase parte, modelul încălțărilor 
nu avea această particularitate, dar între timp aflase că 
americanii au proiectat acest nou tip de ghete, mult mai 
performant, pe care îl proba și el acum. 


Când am fost gata cu echiparea am ieșit cu toţii afară. În 
zona heliportului nu mai era nimeni, însă după puţin timp l-am 
văzut pe Cezar ieșind din tunel și venind spre noi. Ne-a spus că 
acum totul era aranjat și că vom pleca în câteva minute. Apoi a 
intrat în hangar, dar s-a dus la al doilea corp al structurii 
interioare. Foarte curând l-am văzut și pe el ieșind, gata 
echipat. 

In formaţie completă am ajuns la intrarea în marele tunel, a 
cărui ușă gigantică de oţel culisase cam un metru și jumătate la 
dreapta, lăsând astfel spaţiul necesar pentru a pătrunde 
înăuntru. Cezar a intrat primul și a primit un set de hârtii de la 
un ofițer american, probabil adjunctul colonelului, pe care a 
început să le semneze. Între timp, noi am așteptat lângă intrare 
și așa am avut puţin timp să observ mai în amănunt schimbările 
care fuseseră aduse în cei doi ani care trecuseră de când 
fusesem acolo. 

In afară de închiderea tunelului cu ușa de oţel camuflată și 
culisantă, interiorul fusese dotat cu un sistem mult mai bun de 
iluminare, care permitea observarea fiecărui detaliu. Astfel, 
ceea ce mi-a atras imediat atenţia a fost faptul că prima 
porţiune de aproximativ zece metri, care mai apoi cotea spre 
stânga și care fusese practic forată în piatra muntelui, a fost 
perfect căptușită cu un material absorbant special, dublat de o 
folie foarte subţire de metal argintiu. Mai târziu aveam să aflu 
că acela era titan și că izolarea pereţilor fusese efectuată după 
o tehnologie americană modernă, utilizată și la vehiculele 
spaţiale. 

Acum întregul ansamblu apărea curat, luminat și primitor. 
Covorul gros de cauciuc fusese extins pe întreaga suprafaţă de 
sol a tunelului, iar pe pereţi, aproximativ în zona de mijloc a lor, 
era instalat un sistem de balize luminoase de culoare roșie, 
despre care am aflat că se aprindeau succesiv atunci când 
apărea o problemă gravă, o violare a sistemului de securitate 
sau atunci când se pleca în expediţie prin unul dintre cele trei 
tuneluri din Sala Proiecţiilor. Chiar la intrarea în tunel, după 
ușa metalică, așezate direct pe covorul de cauciuc negru se 
aflau patru vehicule electrice de producţie americană, cu câte 
două locuri fiecare. Erau același model pe care îl văzusem și 
acum doi ani, fiind folosite la deplasarea rapidă prin galerie. 

După ce a semnat actele respective, Cezar a fost salutat de 
ofițerul american, care s-a retras în mica gheretă situată în 


dreapta intrării, unde se mai afla un militar român. Apoi ne-am 
îndreptat spre vehiculele electrice și ne-am urcat în trei dintre 
ele; cei doi americani împreună, eu cu Cezar în alt vehicul și 
locotenentul Nicoară singur, în al treilea. Am fost impresionat 
de construcţia modernă a acestor vehicule foarte practice. Erau 
descoperite și aveau o formă de elipsă; jumătate din lungimea 
lor era afectată habitaclului și celor două scaune, iar jumătatea 
din spate putea fi folosită pentru încărcarea diverselor 
materiale. De altfel, Cezar mi-a spus că în timpul în care noi ne- 
am aflat în hangar, îmbrăcându-ne echipamentul și discutând pe 
marginea plecării, o echipă de militari transportase deja 
logistica din elicopter în Sala Proiecţiilor cu ajutorul acestor 
vehicule. 

Atunci când am urcat direct în spaţiul habitaclului, pentru 
că vehiculul nu avea uși și nicio altă parte mobilă, bordul s-a 
luminat instantaneu într-o superbă lumină albastră; toate 
comenzile s-au resetat, indicatoarele arătând diferite mărimi la 
pornire. Aceste mașini erau ideale pentru a fi folosite în mod 
eficient în astfel de locaţii. Aveau un sistem atât de performant 
de virare simultană cu toate cele patru roţi, încât puteau 
întoarce aproape pe loc. Din această cauză se puteau strecura 
chiar și în spaţii foarte mici sau economice. Odată urcat la 
volan, Cezar nu făcu decât să apese un singur buton de la bord 
și apoi demară încet, fiind urmat de celelalte două vehicule. Am 
remarcat faptul că erau foarte silenţioase, deși am văzut că 
rulau cu aproape douăzeci de mile pe oră. 

Am virat spre stânga și apoi am mers drept către intrarea 
în Marea Galerie. Imensa poartă de piatră era deplasată în 
stânga, dar înaintea ei era sistemul complicat de senzori cu 
laser. Cezar a oprit vehiculul, s-a dat jos și a îndeplinit aceleași 
formalități de semnare a documentelor. Apoi am fost din nou 
verificaţi cu atenţie după anumite date dintr-un tabel de câtre 
ofițerul american de la acel post, care și el era însoţit de un 
ofițer român. Sistemul de securitate rămăsese același; l-am 
văzut pe Cezar cum se plasează în punctul de citire a irisului, 
dezactivând sistemul de alarmă, însă numai după ce a fixat 
resetarea lui la jumătate de minut, pentru a ne da răgazul 
necesar trecerii dincolo de poartă. A revenit apoi la vehicul și 
am pornit cu toţii prin Marea Galerie. 

Conștient că trăiam intens emoția revenirii în acel loc 
foarte special, Cezar conducea vehiculul cu viteză mică, pentru 


a-mi lăsa timpul necesar acomodării, într-adevăr, simţeam 
intens acel  freamăât inconfundabil al misterului, al 
necunoscutului, care mă fascinase și în urmă cu doi ani. 
Priveam bolta înaltă a galeriei și pereţii ei perfecţi care luceau 
în acele superbe nuanţe atât de greu de definit. Liniștea 
desăvârșită era tulburată doar de zgomotul discret al 
vehiculelor cu care ne deplasam și al rulajului lor. Nimeni nu 
vorbea. M-am întors pentru o clipă și l-am văzut pe Aiden în 
vehiculul din spatele nostru privind și el uluit imensitatea 
galeriei. Am remarcat că acum, când parcurgeam același drum 
dar nu pe jos, efectul era diferit. Viteza vehiculului era mai 
mare decât a mersului obișnuit pe jos și aceasta era de ajuns 
pentru a crea un fel de senzaţie hipnotică, datorită jocului de 
nuanţe ca niște „ape” ale texturii cu care erau acoperiţi pereţii. 
Era o senzaţie extrem de plăcută și liniștitoare, care îndemna la 
reverie și, în final, nu mă îndoiesc că ea ar fi determinat și 
somnul. De fapt, cred că acela a fost motivul principal pentru 
care Cezar a optat pentru o viteză redusă; în acest fel, 
experiența probabil îi arătase că efectul hipnotic era mult 
diminuat. 

- A fost un caz în care un ofițer american, care a accelerat 
destul de mult, a adormit aproape instantaneu la volan, mi-a 
explicat Cezar cu un zâmbet ușor. Norocul a fost că mă aflam în 
dreapta lui și am putut replia imediat vehiculul, însă aceea a 
fost o experiență importantă care ne-a mai deslușit un mister al 
tehnologiei extrem de avansate pe care o aveau la dispoziţie 
constructorii acestui complex subteran. Sigur, am înţeles doar 
efectul, nu și cauza, a râs el bine dispus. 

Am ajuns în faţa scutului energetic al Sălii Proiecţiilor, care 
lumina într-o splendidă nuanţă de albastru. Cezar a oprit 
vehiculul mobil în dreptul lui, pentru ca și celelalte mașini din 
spate să aibă loc și să putem descărca echipamentul. Am rămas 
câteva clipe într-o atitudine de emoție profundă și de 
reculegere, îmi este greu să redau prin cuvinte senzaţia de 
măreție și totodată de mister care era impregnată în acel loc. 
Pentru că mai fusesem înainte acolo și știam ce se află înăuntrul 
Sălii, trăiam cu atât mai intens acea emoție specială. S-a creat 
atunci un fel de legătură subtilă cu membrii civilizaţiei extrem 
de vechi care au construit acel ansamblu subteran și, într-un fel 
misterios, m-am simţit parcă mai aproape de ei; era ca un flux 
subconștient care mă purta aproape fără voie câtre acele 


timpuri ancestrale, către întrebări rămase fără răspuns: cine au 
fost ei și cum arătau, care a fost scopul acestei construcții, cum 
au realizat totul din punct de vedere tehnologic, ce mesaj 
ascuns au dorit să ne lase...? Există acolo, fără doar și poate, o 
amprentă psihică specifică, un fel de trecere câtre o altă 
înțelegere a realităţii. Grandoarea și subtilitatea acelei 
construcţii extraordinare din interiorul muntelui te îndemna 
aproape fără să vrei să păstrezi liniștea, să pășești încet, să 
începi să reflectezi asupra unor dimensiuni aparte ale 
sufletului... Cunoșteam aceste senzaţii încă de la vizita 
anterioară, însă acum le percepeam cu o mai mare intensitate 
și bogăţie lăuntrică. 

A fost însă nevoie să revin cu „picioarele pe pământ”, 
deoarece am intrat cu toţii prin zidul energetic, în gigantica 
Sală a Proiecţiilor. Când am pătruns înăuntrul ei, o bucurie 
delicată mi-a inundat sufletul, creându-mi sentimentul că am 
revenit „acasă”. În același timp, simţeam un sentiment de 
adâncă recunoștință pe care aproape o asemănăm cu pioșenia, 
în liniștea desăvârșită a acelui loc pierdut în timp, aveam parcă 
impresia că mă aflu într-o catedrală imensă. Aproape nici pașii 
nu mi se auzeau pe sol, fiind înăbușiţi de materialul absorbant. 

Am privit mesele în „I”, podiumul cu cilindrul transparent 
din mijlocul sălii, iar în depărtare am văzut gurile imense ale 
celor trei tuneluri, din care răzbătea o irizaţie de culoare verde 
pal. Am simţit cum mi se strânge puţin inima la gândul că voi 
pătrunde pe unul dintre ele, avântându-mă spre necunoscut. M- 
am îmbărbătat însă repede, spunându-mi că drumul a fost deja 
parcurs de Cezar și de membrii expediției anterioare, astfel 
încât exista totuși o bază informaţională. Totul era practic așa 
cum știam de acum doi ani. Singura modificare ţinea de 
instalaţiile de avertizare care au fost montate de echipa de 
ingineri americani, precum și sistemul adiţional de securitate, 
bazat pe lasere, care acum străjuia fiecare tunel. Surprinzător, 
în Sală era totuși o anumită forfotă; nu era zgomot, dar era 
mișcare. Am numărat aproximativ opt militari care se deplasau 
repede și cu mișcări precise prin faţa celor trei tuneluri și mai 
ales prin faţa tunelului din stânga, părând să știe foarte bine 
ceea ce au de făcut. Unii dintre ei cărau anumite obiecte, iar 
alţii le luau și dispăreau cu ele în acel tunel. Apoi reveneau și 
procesul continua cu alţii. Unul dintre militari se afla în 
picioare, în dreptul consolei de comandă a primului tunel; în 


faţa lui era proiectată o holograma de dimensiuni nu prea mari, 
care își schimba periodic conţinutul, însă datorită distanţei nu 
am putut să văd bine ce anume reprezenta. 

M-am așezat pe una din treptele podiumului din mijlocul 
Sălii Proiecţiilor, în timp ce Cezar s-a îndreptat către tunel, 
însoţit de cei doi locotenenţi. După câteva clipe Aiden se așeză 
lângă mine, scoțându-și computerul dintr-o cutie specială și 
rotindu-și pierdut ochii prin acel spaţiu imens. l-am spus că, 
deși mai fusesem acolo o dată, eram cel puţin tot atât de 
impresionat ca și el. Apoi l-am întrebat ce fel de laptop are. Mi- 
a explicat că nu se despărțea vreodată de computerul lui, care 
de fapt era un fel de unicat în domeniu, realizat după indicaţiile 
amănunțite pe care el însuși le-a oferit. Concepţia specială a 
computerului a fost comandată de Pentagon unei renumite 
firme americane de cercetare și include o tehnologie cu 
aproximativ douăzeci de ani în avans faţă de cea actuală. L-am 
privit mai atent pe Aiden; nu cred că avea mai mult de treizeci 
de ani, dar se pare că era unul dintre cele mai strălucite genii 
de pe planetă. Scosese aparatul dintr-o cutie adaptată special 
pentru forma lui. Nu mai văzusem așa ceva niciodată. Capacul 
nu se ridica, așa cum este în cazul unui laptop obișnuit, ci culisa 
înainte printr-o simplă împingere, iar atunci suprafaţa sa se 
lumina discret în mai multe culori. Ceea ce era însă uluitor, 
consta în proiecția tridimensională a meniului și a tuturor 
operaţiunilor efectuate. Am văzut că Aiden „atingea” cu 
degetele proiecţiile holografice în anumite puncte și rezultatul 
apărea practic instantaneu. Dexteritatea lui era formidabilă și 
chiar de multe ori am putut să văd că el doar îndrepta mâna 
spre o zonă în relief și efectul apărea deja. Uluit, l-am întrebat 
cum de era posibil așa ceva. 

- Nu știu nici eu prea bine, n-am făcut nimic altceva în viaţă 
până acum, mi s-a destăinuit el, în timp ce lucra în paralel la 
acel computer fabulos. Asta e lumea mea, singura în care mă 
simt cumva în siguranţă. Am o legătură specială cu ea, simt 
procesele din circuite și chiar mă „înţeleg” telepatic cu ele, cu 
fluxurile de electroni. Iar ele mă urmează, parcă mi-ar cunoaște 
intenţiile. „Văd” conexiunile, piedicile, criptările, văd totul 
dintr-o dată și știu unde să acţionez și cum să rezolv. Dar uneori 
au și aceste funcţii unele „probleme”, ca un fel de „toane”. Așa 
mi se pare mie, așa le simt. 


Mă uitam la el ca la un om de pe o altă lume. Credeam că 
văzusem multe, dar în mod cert mai aveam parte de surprize. 
Mi-a explicat faptul că acea tehnologie oferea o capacitate 
gigantică de stocare a datelor, care se baza pe un racord de 
cristale. Puterea de calcul era colosală, dar cel mai important 
era faptul că acel computer avea acces în mod straniu la o 
dimensiune superioară a realităţii, imediat după cea fizică. 
Mărturisesc că nu am înţeles prea bine acest lucru; dar din cele 
spuse de Aiden, principiul științific care îl făcea posibil era o 
combinaţie complexă între un tip nou de tensori matematici și 
spaţiile Hilbert, la care se adăuga un aspect de concepţie 
constructivă pe care nu mi-l putea împărtăși, fiind ultrasecret. 
Datorită acestor caracteristici uluitoare, acel computer putea fi 
folosit cu succes în rezolvarea celor mai dificile situaţii, făcând 
realmente predicții tridimensionale. 

- Aceasta este varianta compactă a sa, folosită pentru astfel 
de situaţii, însă la cartierul general al Pentagonului și în una 
dintre bazele sale secrete există varianta desktop, care este 
mult mai puternică, mi-a șoptit Aiden. 

Tocmai începuse să-mi explice una dintre ideile sale noi cu 
privire la un pas tehnologic de anvergură, care să implice mult 
mai mult cristalele, când am fost chemaţi de locotenentul 
Nicoară la intrarea în tunel. Sosise momentul în care pentru 
prima dată aveam să pătrund în zona care îmi fusese interzisă 
până atunci. M-am îndreptat împreună cu Aiden spre gura 
tunelului din stânga. Pe măsură ce mă apropiam de pătratul 
mare auriu pe suprafaţa căruia se ridica domul cu fanta de 
proiecţie  holografică a imaginilor din trecutul omenirii, 
simțeam din ce în ce mai mult cum mi se pune un nod în gât de 
emoție. Am încercat să mă stăpânesc, îmbărbătându-mă la 
gândul că în acea expediţie aveam să fiu însoţit mereu de Cezar, 
despre care știam că avea experienţa și înţelepciunea necesară 
pentru a rezolva chiar și cele mai dificile situaţii. Cu toate 
acestea, privind gura uriașă a tunelului, care era luminată 
discret în interior de o lumină verde deschis, puterile parcă mă 
părăseau și în picioare îmi apăruse o stranie senzaţie de 
slăbiciune. Persoana de la consola de comandă din dreptul 
tunelului îi transmitea lui Cezar, care se afla la intrarea în 
marea cavitate subterană supraveghind transportul ultimelor 
bagaje, unele date tehnice oarecum lipsite de înţeles pentru 
mine. Curând însă mi-am dat seama că ofițerul american vorbea 


despre intensitatea unui câmp de deformare spaţio-temporală și 
aceasta m-a pus într-adevăr pe gânduri. Am înaintat până la 
marginea de intrare în tunel, fiind prima dată când aveam 
accesul liber aici. Impresia cavităţii uriașe în peretele muntelui 
era extraordinară; aveam impresia că ameţesc, era ca și cum o 
forţă enormă emana tainic din interiorul tunelului. Pentru a mai 
diminua din acest prim șoc, am privit înapoi spre sala gigantică, 
însă atenţia mi-a fost atrasă de o modificare a imaginii 
holografice din faţa consolei la care se afla ofițerul american. 
Aceasta înfățișa imaginea din interiorul unei galerii și mi-am 
dat seama imediat că era vorba despre tunelul prin care urma 
să călătorim. În interiorul galeriei puteam să observ un fel de 
„perdea” semitransparentă care vibra din ce în ce mai repede, 
luând forma unei pâlnii, având vârful paralel cu direcția 
tunelului. În cele din urmă „pâlnia” s-a stabilizat, dar aspectul 
ei general sugera o pulsaţie rapidă. Apoi, brusc, distorsiunea a 
dispărut și în spatele ei a apărut prelungirea tunelului. 

- Și pentru noi a fost o mare surpriză, mi-a confirmat Cezar 
uluirea.  Imaginează-ţi ce miraţi am fost atunci când, 
pătrunzând în tunel pentru prima dată, am văzut că după 
cincisprezece metri el se întunecă brusc; chiar luminată 
puternic, „suprafaţa” neagră nu ne dădea nicio informaţie. Era 
un fel de „cod” pentru a pătrunde mai departe. De altfel, nu se 
putea ajunge nici la ea, datorită unei bariere energetice aflate 
la mică distanţă în faţă. Soluţia am primit-o însă repede, 
activând comenzile de pe consolă. Imaginile ne-au arătat cum 
să setăm parametrii de acces. Apoi echipa științifică a înţeles 
repede că era vorba despre o distorsiune spaţială generată în 
mod artificial. Normal, ne-am întrebat cu toţii de ce era necesar 
așa ceva, dacă tot am ajuns până aici. Abia după un anumit 
timp s-a realizat faptul că cei care au construit acest ansamblu 
din interiorul muntelui foloseau o tehnică de călătorie prin 
tuneluri care ne este și acum necunoscută. În spatele 
distorsiunii se află un sistem geometric de cristale de cuarţ 
extrem de pure, încastrate în materialul izolator al tunelurilor. 
Vino să-ţi arăt. 

Și spunând acestea, Cezar porni înaintea mea prin tunel. 
Am inspirat adânc și am pășit și eu în interiorul lui. Am privit cu 
atenţie pereţii foarte înalţi și boltiţi, care erau perfect finisaţi. 
Cred că lăţimea tunelului era de aproximativ șapte metri, iar 
înălțimea lui de zece metri. Materialul care tapeta pereţii părea 


asemănător cu cel din Marea Galerie, însă am observat că era 
mai lucios, iar culoarea sa era verzuie, fosforescentă. Dacă 
priveam direct materialul, aproape că nu puteam să-i observ 
detaliile; strălucea într-un fel aparte, făcând să „alunece” 
cumva privirea. Șovăitor, l-am urmat îndeaproape pe Cezar. 
Tunelul mergea în linie dreaptă cam șapte-opt metri, apoi urma 
o curbă spre stânga destul de strânsă, după care am văzut că el 
se întindea în faţă fără nicio altă deviere. Senzaţia pe care am 
încercat-o atunci m-a tulburat profund. Tunelul uriaș căpăta o 
altă culoare cam după opt-nouă metri de la curbură, devenind 
indigo-fosforescent. Apoi, mult mai în faţă, poate după câteva 
sute de metri, el se curba lin spre în jos, coborând în scoarța 
terestră până când raza de curbură a devenit prea mare și nu 
mai puteam să urmăresc traseul. Totul crea o asemenea 
senzaţie intensă de mister nepământean, încât aproape nimeni 
nu mai vorbea. 

Ultimele bagaje erau aduse și aranjate de câţiva militari în 
trei vehicule cu o formă aparte, care mi-au atras imediat 
atenţia. Însă chiar atunci, Cezar a început să-mi explice, 
arătându-mi zona de pe lateralele tunelului: 

- Distorsiunea spaţială intervine cam în acest loc, îmi spuse 
el și îmi indică o linie imaginară de la care vedeam că încep, ca 
niște șanțuri săpate în materialul special, niște modele 
geometrice în formă de romb. 

În adânciturile respective erau niște locașuri speciale în 
care se aflau încastrate mai multe cristale mari, de culori 
diferite, dar foarte pure. Am sesizat că atât dispunerea lor pe 
marginile tunelului, cât și formele geometrice în care erau 
încastrate erau perfect simetrice. După aprecierea mea, acest 
aranjament se întindea pe o lungime de aproximativ cinci metri 
și el se afla exact în dreptul zonei de tranziţie de la culoarea 
verde pal a tunelului, la cea indigo fosforescent. M-am apropiat 
de cristale și le-am privit cu atenţie. Erau egale ca mărime și 
măsurau cam jumătate de metru înălțime și doar vreo zece 
centimetri în lăţime. La vârf, ele se terminau într-o formă de 
tetraedru și erau atât de pure, încât la cele de culoare galben 
pal aproape că puteam să văd prin ele. Am numărat câte 
douăsprezece cristale de fiecare parte și am remarcat că 
deasupra lor, cam la jumătatea fiecărui perete lateral al 
tunelului, exista un șanț, cu o lăţime de aproximativ cinci-șase 
centimetri, pe lungimea modelului format de cristale. 


- În mod sigur, aici a existat ceva, poate un dispozitiv 
suplimentar, însă nu avem nicio dovadă, nicio informaţie despre 
aceasta, a continuat Cezar să-mi explice. Este evident că 
reprezintă o zonă critică și probabil că ea era folosită la 
propulsia prin tunel a acelor ființe care au construit ansamblul. 

Aiden, care între timp se apropiase de noi, a spus: 

- Configuraţia cristalelor îmi evocă un tip special de 
legătură atomică. Cred că ei foloseau altă metodă pentru 
deplasare decât cea clasică pe care o vom aborda noi. 

Cezar l-a aprobat: 

- E adevărat, asta rezultă indirect și din proiecţiile 
holografice pe care ni le-au pus la dispoziţie, însă nicio imagine 
nu ne înfățișează clar cum se petrecea aceasta. Nu înţeleg nici 
eu de ce s-au ocultat atât de mult. Oricum, distorsiunea spaţială 
avea un rol foarte important în acel proces, însă ei au creat 
pentru noi tunelul fizic. 

- Da, e o tehnologie colosală, a intervenit Aiden în timp ce 
se uita cu atenţie la cristale. Aproape sigur recurgeau la un gen 
de teleportare sau cel puţin la călătoria în plan paralel. Probabil 
au considerat prea dificil de explicat aceasta prin proiecţie 
holografică sau pur și simplu poate că structura noastră 
psihofiziologică nu este încă adaptată și potrivită pentru așa 
ceva. 

- Și ne-au lăsat în schimb proiecția fizică a tunelului, am 
concluzionat eu. Aiden era puţin sceptic. 

- Dacă e așa, atunci care ar mai fi fost rostul distorsiunii 
spaţiale? 

Este evident că au undeva pe aici, poate în subteran, o 
sursă extraordinară de energie. Eu cred că odată cu 
stabilizarea distorsiunii, dimensiunea fizică a tunelului apare 
oarecum „alterată”; mergem prin tunel de aici înainte, dar cu 
toate acestea suntem, într-un fel, „pe lângă materie”. În mod 
normal, la celălalt capăt ar trebui să fie un „convertor” analog 
cu cel de aici, adăugă el cu o voce mai slabă. 

- Așa este, spuse Cezar zâmbind. Echipa științifică a 
confirmat stranietatea tunelului indigo, în sensul că el are o 
consistenţă fizică, dar cu toate acestea nu trece efectiv prin 
pământ; e mai mult o replică „virtuală”, dar perfect viabilă 
pentru călătorie. Nu înţelegem cum este posibil acest lucru, 
deși ne slujim de el. Sunt încă multe enigme pe care nu le 
putem rezolva. De pildă, această situaţie este valabilă doar 


pentru acest tunel, care conduce sub platoul Gizeh, de lângă 


Cairo. Celelalte două tuneluri sunt săpate efectiv prin pământ 
către destinațiile lor. 

ZONA CRISTALELOR IN TUNELUL SPRE EGIPT 
(vedere de sus) 


Un ofiţer român veni atunci lângă noi și îi raportă lui Cezar 
că totul a fost încărcat în vehicule. Cezar ne-a spus să ne 
pregătim de plecare, în timp ce el merse din nou în Sala 
Proiecţiilor pentru a da ultimele dispoziţii. M-am apropiat 
curios de cele trei mașini; erau mai mari decât vehiculele 
electrice cu care ne-am deplasat prin Marea Galerie și aveau o 
altă formă, foarte aerodinamică. Spre deosebire de primele, 
acestea aveau interiorul acoperit, iar în partea din spate erau 
plasate bagajele. Funcţionau tot pe bază de motoare electrice, 


însă acestea erau foarte puternice și performante, ne-a asigurat 
Aiden, care cunoștea foarte bine tehnologia implicată în 
construcţia lor. 

Cele trei vehicule erau așezate în coloană, înaintea zonei 
cristalelor, și semănau cu mașinile de cursă: botul lor era 
ascuţit și foarte jos, în timp ce partea din spate era mult 
ridicată, în special pentru a permite depozitarea bagajelor. Mi 
s-a explicat că această formă a vehiculului a fost proiectată de 
americani, imediat după ce a fost efectuată descoperirea 
complexului subteran din Bucegi, pentru a fi perfect adaptată 
condiţiilor de deplasare prin tunel. Autovehiculul electric 
constituia deja la acea vreme o premieră secretă a tehnologiei 
militare americane, fiind folosit în alt scop. Dar cu adaptarea 
care a fost realizată, el este considerat acum cel mai 
performant mijloc de deplasare silenţioasă și rapidă prin 
tunelurile subterane care pornesc din locaţia subterană din 
Bucegi. Caroseria era din fibră de carbon, iar pe partea din faţă 
exista o fantă destul de lată, având o cutie în spatele ei, care 
făcea corp comun cu caroseria. 

- Este sistemul laser de ghidare, mi-a explicat locotenentul 
Trujo, intuind nedumerirea mea. Deoarece suprafaţa este foarte 
lină și fără denivelări, deplasarea poate fi în mare parte 
automatizată, permițând să te odihnești. Mașina este dotată cu 
pilot automat și are implementat un computer de bord foarte 
puternic, care efectuează calculele pe baza informaţiilor 
primite. 

În partea de sus, la mijloc, erau dispuse câte două 
proiectoare de lumină; deși tunelul oferea propria lui 
luminozitate și deși în cea mai mare parte vehiculul circula pe 
pilot automat, totuși mi s-a spus că experienţa călătoriei de 
acum doi ani a impus necesitatea montării acelor proiectoare 
de lumină albă. Intre timp, Cezar revenise lângă noi și, 
prinzând din zbor subiectul discuţiei, îmi oferi următoarele 
lămuriri: 

- Acesta este un tunel foarte special. Lumina indigo creează 
în timp o stare de dedublare mentală, ceva asemănător cu 
momentul trecerii de la veghe la somn. Relaxarea psihică este 
prea mare și atenţia tinde să devină receptivă mai ales câtre 
aspectele esenţiale ale existenţei. Cred că îţi dai seama că nu 
ne puteam permite ca cei din echipă să-și piardă vigilenţa. Au 


existat mici incidente, ce-i drept, minore, dar era clar că trebuia 
să modificăm ceva. 

Spunând acestea, Cezar a dat semnalul de plecare. 
Distribuţia echipei noastre în vehicule era aceeași: eu cu Cezar 
în vehiculul din față, apoi urma Trujo și cu Aiden și, la sfârșit, 
locotenentul Nicoară. Ne-am luat rămas bun de la cei din Sala 
Proiecţiilor și s-a transmis semnalul plecării la intrarea din 
munte a galeriei. Emoţionat, m-am suit în vehicul lângă Cezar. 
Habitaclul arăta aproape ca bordul unui avion modern. 

Erau multe butoane, câteva display-uri mici și o platformă 
centrală cu un ecran mare și complex prin structura datelor și 
schemelor pe care le prezenta. Nu exista volan, ci acesta era 
înlocuit de o manșă de condus, la fel cu cea a avioanelor, doar 
că aceasta avea implementate pe ea niște butoane pentru 
anumite comenzi. Atmosfera în interior era foarte plăcută. 
Afișajele aveau o culoare roșiatică-portocalie, iar în unele locuri 
mesajele aveau culoarea galbenă. De fapt, interiorul semăna 
mai mult cu o carlingă, deoarece accesul în vehicul se făcea 
prin ridicarea laterală a carcasei modulare. M-am așezat comod 
în scaunul ergonomic, fiind surprins de spaţiul generos pe care 
il aveam la dispoziţie înăuntru. Din exterior, habitaclul mi se 
părea mult mai mic. 

Am privit înainte prin geamul etanș, securizat; vederea 
deschiderii misterioase a tunelului îmi dădea fiori reci pe 
coloană. Era un moment unic în viața mea, cel care avea să dea 
startul unor evenimente uluitoare prin specificul lor. Cezar a 
stabilit legătura audio și video cu celelalte două vehicule. Apoi 
mă privi întrebător. Am inspirat adânc și am încuviinţat din cap. 
Aproape brusc, lumina în interior deveni indigo și spaţiul din 
faţă se întunecă... 


CAPITOLUL 3 
U.S.AP. 


Mi-am simţit inima strângându-se într-un sentiment de 
relativă teamă. La urma urmelor, era firesc să reacţionez în 
acest fel, deoarece plecam spre o ţintă necunoscută mie, care 
se anunţa plină de surprize. Chiar dacă Cezar avea la activ 
experiența unei astfel de deplasări anterioare, care după câte 
am înţeles s-a desfășurat în condiţii mai dificile, totuși trecuseră 
doi ani de atunci și nimeni nu știa ce ar fi putut interveni în 
acest timp. Această lungă perioadă de pauză a fost necesară 
pentru a proiecta tehnologic unele modificări importante atât în 
logistica de deplasare, cât și în ceea ce privește alte aparate de 
măsură și control, concepute anume după specificul 
rezultatelor din prima expediţie. Cezar a fost foarte reţinut în 
descrierea acelei expediţii și a ceea ce urma să văd la celălalt 
capăt al tunelului, lucru care nu era de natură să mă 
liniștească. Totuși, curând mi-am dat seama că procedează în 
acest fel pentru ca surpriza mea să fie cât mai mare. Ela 
recunoscut însă că într-o astfel de acţiune elementul 
neprevăzut are o mare pondere și că, probabilistic vorbind, ne 
puteam aștepta la evenimente și descoperiri extraordinare. 


Așa cum era firesc, înainte de plecarea din baza secretă 
Alpha, semnasem un contract de înaltă confidenţialitate și de 
asemenea un contract de asumare a riscurilor. Nu sunt însă atât 
de sigur dacă aș fi făcut aceasta, în condiţiile în care nu l-aș fi 
cunoscut pe Cezar. Înainte cu un an, după întoarcerea din 
expedițiile pe care le-a efectuat prin cele trei tuneluri, el mi-a 
relatat aspectele principale referitoare la descoperirile făcute, 
însă unele lucruri nu mi le-a destăinuit deoarece intrau într-o 
categorie specială de clasificare a secretelor. Nici chiar în 
situația actuală, în care aveam acces prin protocolul semnat la 
secrete înalte, Cezar mi-a explicat că nu-mi poate oferi anumite 
detalii despre expedițiile prin celelalte două tuneluri pentru că 
nu aveam încadrare de ofiţer în Departament, iar respectivele 
secrete reprezentau secrete militare de vârf. În plus, un 


apendix al contractului pe care l-am semnat specifica accesul 
meu la o anumită categorie de secrete doar pentru misiunea pe 
care o efectuam. Totuși, Cezar mi-a spus că era foarte posibil să 
particip și la următoarele expediţii, întrucât existau anumite 
interese înalte în această direcţie. 


Tehnologie de excepţie 


În acele momente eu eram însă mult mai preocupat de ceea 
ce simțeam și vedeam în călătoria care începuse. Printr-un gen 
de reflexie ciudată, atmosfera din cabina destul de spațioasă în 
care ne aflam parcă „se umpluse” cu o lumină de culoare 
indigo; era, fără îndoială, un efect generat de lumina din tunel 
care însă acţiona foarte liniștitor și relaxant asupra psihicului. 

- Dacă la un moment dat vei simţi că această lumină te 
deranjează, putem să o compensăm prin limitatoarele de 
opacitate cu care este dotat vehiculul, m-a anunţat Cezar. 

Stabilise cursul pe pilot automat și se lăsase comod pe 
spate în scaunul foarte confortabil. Am privit lateral pentru a 
aprecia mai bine viteza și am constatat că aceasta era destul de 
mare. Am privit la indicatorul de pe bord, care avea notaţiile 
atât în mile cât și în kilometri pe oră și am văzut că viteza era 
setată la 125 km/h. Mi se părea că mergem atât de repede, 
încât am simţit o ușoară urmă de panică, dar Cezar m-a liniștit 
imediat. 

- După ce am revenit din expediţia de acum doi ani, au fost 
câteva luni de feed-back intens cu laboratoarele de cercetare și 
proiectare care lucrau pentru Pentagon. Noi ofeream datele 
înregistrate și transmiteam ce nu a mers prea bine sau deloc, 
iar ei veneau cu mai multe soluţii. S-a ajuns destul de repede la 
varianta finală, care ajustează lipsurile și efectele neplăcute cu 
care ne-am confruntat în prima deplasare. Printre altele, acest 
vehicul a fost reproiectat în mare parte și, tehnologic vorbind, a 
fost îmbogăţit foarte mult. Au studiat mai multe variante de 
deplasare în condiţiile pe care noi le-am descris și s-a ajuns la 
concluzia că, pentru dimensiunile acestui tunel, viteza optimă 
de croazieră este de 125km/h. Mașina se poate deplasa însă cu 
peste 200 km/h; este astfel concepută, încât în pantele line de 
vale sau deal pe care ai observat că le are tunelul, viteza de 


croazieră să rămână constantă. Practic, vehiculul este în 
întregime automatizat. 

Trebuia să recunosc faptul că era o bijuterie tehnică, în 
care s-au utilizat din plin cunoștințele și materialele folosite în 
industria spaţială. Nu mă pricepeam prea mult la aceste 
aspecte, dar puteam totuși să spun cu certitudine că oamenii 
obișnuiți nu aveau să vadă prea curând pe străzi astfel de 
vehicule. Cezar mi-a explicat că nu fusese neglijat niciun 
aspect: curgerea aerodinamică a aerului pe caroserie, sistemele 
redundante de ghidare prin laser a deplasării, sistemele de 
control al parametrilor atmosferici din exterior, presurizarea 
cabinei și rezervele de oxigen și chiar și un sistem sofisticat de 
menţinere artificială a vieţii pentru o anumită perioadă de timp, 
în cazul unui accident grav. Cu această ocazie am aflat că 
sistemele de siguranţă în caz de coliziune erau și ele foarte bine 
puse la punct; noutatea consta în faptul că, pe lângă airbagurile 
din interior, pe laturile mașinii fuseseră proiectate să se 
deschidă un set de „pungi” foarte rezistente, care se declanșau 
automat atunci când senzorii de impact iminent se activau. 
Aflând toate acestea, m-am simţit mai încrezător și chiar 
începusem să mă gândesc la faptul că această perioadă pe care 
aveam să o petrec relaxat împreună cu Cezar, în vehiculul 
electric, aș putea să o folosesc în mod constructiv pentru a mai 
afla răspunsuri la unele întrebări și probleme care nu îmi erau 
prea clare. Cezar s-a declarat imediat de acord. 

- Drumul va dura ceva mai puţin de două zile, luând în 
considerare și pauzele pentru somn și masă, mi-a precizat el. 
Avem timp suficient. 

Eram foarte mulţumit și o stare de intensă bună dispoziţie 
îmi cuprinse mintea și trupul. Tocmai mă pregăteam să abordez 
primul subiect de discuţie, când vocea computerului de bord ne 
anunţă că peste cinci kilometri vom ajunge la „punctul staționar 
1”. M-am uitat întrebător la Cezar. 

- in prima expediţie am fost mai mulţi, iar mijloacele de 
transport nu erau foarte performante, a început el să-mi explice 
situaţia. In plus, autonomia vehiculelor era de maxim patru sute 
de kilometri. Sigur, erau mașini de concepţie militară bine 
utilate, însă se alimentau prin niște acumulatori de construcţie 
specială. De aceea, am fost nevoiţi să selectăm un anumit 
număr dintre ele care să transporte numai acumulatori de 
rezervă. Am stabilit niște staţii intermediare pe parcurs, în care 


să lăsăm acumulatorii de schimb la întoarcere, precum și 
provizii de hrană. Când am pornit din Sala Proiecţiilor am fost o 
caravană de șaptesprezece mașini, dintre care opt erau 
destinate numai în acest scop; ele au mers în urma noastră și 
au alcătuit staţiile de alimentare, după care se întorceau pe 
rând la Sala Proiecţiilor. În final au rămas cele nouă vehicule 
principale ale expediției. 

“PUNCT STAȚIONAR” DE-A LUNGUL TUNELULUI. 
(vedere de sus) 


- Bine, am zis eu mirat, dar acum staţiile sunt alimentate? 
Sunt acumulatori suficienţi acolo? 


- Nu mai avem nevoie de ei. lipul acesta nou de vehicul 
este alimentat de o pilă atomică. Îţi vine să crezi? 

Cezar zâmbea, așteptând reacţia mea. Eram într-adevăr 
foarte surprins; dacă americanii „dosiseră” o asemenea 
tehnologie, atunci la ce alte surprize mă mai puteam aștepta?! 
În același timp, mă gândeam la ce grad de înapoiere și 
dezinformare este ţinută populaţia, fiind lăsată să creadă că 
petrolul continuă să fie soluţia de bază a combustibilului 
energetic... Vocea lui Cezar mi-a întrerupt însă șirul gândurilor: 

- lar procesul utilizat este acela al fuziunii atomice la rece! 

Am făcut ochii mari de mirare. Parcă venisem în vizită pe o 
altă planetă! 

- Ştiu, e trist să constatăm că lumea e ţinută în mod voit 
într-o adâncă necunoaștere. Mulţi dintre cei care sunt 
conștienți de manipularea chiar agresivă a oamenilor consideră 
asta ca un blestem pe această planetă, dar totuși se înșală 
profund. Gândind în acest fel, nu numai că se limitează drastic 
pe ei înșiși, dar chiar pot provoca dispersia în lanţ a unei idei 
negative, de la care avem numai de pierdut. E ca un fel de 
deznodământ, e ca o capitulare. Or, destinul acestei planete 
este altul, iar transformările care vor apărea în curând vor 
clarifica mult lucrurile. 

Cezar se opri din explicaţii pentru a comuta pe comanda 
manuală. Mi-a explicat că această operaţiune era necesară 
atunci când treceam prin dreptul unui „punct staționar” de 
alimentare, pentru a fi astfel mai siguri în cazul necesităţii unei 
manevre bruște. Depozitarea lăzilor cu hrană și a altor lucruri 
de strictă necesitate era făcută de o parte și de alta a tunelului, 
îngustând puţin calea de acces. Chiar dacă viteza de trecere se 
micșora în acele puncte, o precauţie în plus era totuși necesară. 
Am văzut că lăzile erau dispuse simetric de o parte și de alta a 
tunelului, fiind atent aranjate. În dreptul lor am remarcat 
imediat două balize de semnalizare intermitentă, având 
culoarea portocalie. 

Mi-am amintit atunci de distorsiunea spaţială și de faptul că 
noi, aparent, mergeam acum pe o cale „virtuală”. Nu îmi 
explicam cum era posibil ca ea să apară cu tot cu modificările 


care au fost operate, adică punctele de staţionare și balizele. Ca 
de obicei, Cezar mi-a prins imediat gândul. 

- Nu aceasta este problema principală. In mod firesc, dacă 
acest tunel fizic prin care trecem noi acum apare și dispare, 
înseamnă că el are totuși o „memorie” intrinsecă și deci „ţine 
minte” toate modificările care îi sunt aduse. Ţi-am spus că încă 
nu știm procesul care are loc și care face posibilă această 
manifestare stranie a sa, dar bănuiala cercetătorilor este aceea 
că el se leagă într-un fel anume de materialul foarte special 
care îi căptușește suprafaţa. Fără îndoială că există un gen de 
interacţiune subtilă pe care noi nu o percepem, un fenomen 
enigmatic care este declanșat prin intermediul unei tehnologii 
extrem de avansate. Sunt multe necunoscute aici. 


Destinul omenirii 


Am trecut de primul punct staționar și acum tunelul se 
întindea din nou, perfect liber în faţa noastră, radiind acea 
misterioasă lumină indigo. Cezar activase din nou pilotul 
automat al mașinii, care între timp revenise la viteza de 
croazieră. După ce făcu o verificare audio și video cu celelalte 
două vehicule din spatele nostru, aflate la o distanţă de un 
kilometru una de cealaltă, Cezar se lăsă din nou într-o poziţie 
lejeră în scaunul ergonomie. Am profitat de ocazie pentru a 
clarifica subiectul deja început: 


- Te refereai la evenimentele catastrofice viitoare care sunt 
menționate în Apocalipsă? am direcționat eu discuţia către ceea 
ce mă frământa de mai mult timp. 

După ce revenise din prima expediţie, în urmă cu un an, 
Cezar îmi destăinuise anumite elemente privind viitorul 
omenirii, care m-au uluit profund. Chiar dacă relatarea lui a 
fost extraordinară, simţeam totuși că mai sunt multe alte 
aspecte de precizat, pe care el a evitat să mi le destăinuie. 
Chiar mai mult decât atât, atunci am fost rugat să nu scriu și 
nici să nu vorbesc despre ceea ce mi s-a relatat. 

Eram deci interesat să aflu cât mai multe în legătură cu 
acest subiect. 


- Este cu putinţă ca la nivel planetar să se producă anumite 
evenimente catastrofice, chiar cataclisme, care să genereze o 
transformare necesară în percepţia și mentalitatea oamenilor, 
mi-a răspuns el. Ne putem aștepta la astfel de realităţi și cred 
că bănuiești că acestea nu sunt deloc de natură să-i încânte pe 
cei răi și perverși, cu atât mai mult cu cât timpul pare că se 
contractă. 

- Sigur, am sesizat asta și chiar am citit unele observaţii pe 
această temă. Am înţeles că fenomenul e în strânsă legătură cu 
natura subiectivă a timpului. Aparent, am mai puţin timp acum 
pentru aceleași activităţi și în aceleași condiţii, pe care le 
făceam în urmă cu câţiva ani. Dar n-aș putea să-ţi spun clar din 
ce motiv. 

Cezar înclină aprobator din cap. 

- Sunt mai multe cauze ce contribuie la acest fenomen 
foarte important, care nu trebuie să fie deloc neglijat. Printre 
altele, accelerarea timpului ţine și de această perioadă specială 
a anilor 2000, care a fost mentalizată de sute de milioane de 
oameni, timp de zeci și chiar sute de ani, ca fiind un moment 
apocaliptic de sfârșit de eră. Însă din punct de vedere spiritual, 
o eventuală manifestare apocaliptică trebuie să fie privită ca un 
moment de transformare profundă a naturii umane, ca o 
trecere de la rău la bine, astfel încât planeta să aibă o orientare 
net benefică. Pentru că acum, așa după cum îţi poţi da seama 
cu ușurință, există în mare parte o accentuată tendință de 
regres, de amplificare a răului, a perversităţii. Și dacă această 
situaţie a trenat până în prezent, vine și vremea „scadenţei”, în 
care uriașele acumulări karmice negative pot conduce la 
„compensări” pe măsura oamenilor care le-au realizat. Din 
acest punct de vedere îţi spun că ele pot fi chiar bulversante și 
de-a dreptul înfricoșătoare pentru mulţi. Cu toate acestea, după 
cum bine știi, nu ar fi decât o restabilire a echilibrului iniţial, o 
purificare absolut necesară în economia zonei de univers în 
care ne aflăm. 

Am simţit că mă trec fiorii. Nimânui nu i-ar plăcea să se știe 
în nesiguranţă și cu toţii vrem să trăim cât mai mult, pentru a 
ne bucura de o viaţă minunată. Și totuși, în aceste vremuri totul 
pare se devină instabil, incert, supus tranziţiei și de multe ori 
chiar eșecului. Știam de la Cezar că atitudinea cea mai potrivită 
într-o astfel de situaţie era să fiu exact opusul gândurilor și 
sentimentelor destul de negre care mă încercau; cu alte cuvinte 


să fiu optimist, activ, pozitiv în gândire și energic în acţiune. 
Acum, că el era lângă mine, îmi părea că puteam să găsesc 
resurse suficiente pentru toate acestea. Dar mai apoi ce voi 
face? M- am dojenit singur, realizând că tocmai părăsisem încă 
o dată atitudinea potrivită, alunecând pe panta pesimismului. 
Simţeam din ce în ce mai clar nevoia de a găsi refugiu în 
gândurile către Dumnezeu, în a mă încrede și a mă abandona în 
întregime Lui. Chiar dacă nu înţelegeam deocamdată această 
taină aparent insondabilă a Creaţiei, totuși începeam să 
intuiesc din ce în ce mai mult în mine însumi, exact așa după 
cum îmi explicase Cezar, ceva dincolo de toate câte există, ceva 
pe care mă puteam bizui în totalitate, ceva care îmi apărea ca o 
rezolvare a tuturor problemelor și incertitudinilor. Era doar o 
boare îndepărtată, dar cu toate acestea câtă bucurie îmi 
provoca! Era singura certitudine despre care începeam să știu 
că nu va dispărea niciodată. 

Astfel îmbărbătat, l-am întrebat pe Cezar când crede el că 
vor începe să se petreacă toate acestea și dacă acele 
evenimente vor fi corelate cu a doua venire a lui lisus. 
Răspunsul lui m-a făcut să zâmbesc, deoarece era într-un fel o 
confirmare la propriile mele gânduri: 

- Este problema care îi frământă pe cei mai mulţi. Sigur că 
despre acest moment nu știe decât Dumnezeu Tatăl, așa cum se 
spune în lucrările sacre, mai precis în Biblie. Pe această bază, 
putem și noi afirma că, atunci când Dumnezeu va considera că 
este momentul, lisus va reapărea în glorie. 

De fapt, știam din anumite aluzii pe care mi le-a făcut cu un 
an în urmă că el cunoștea foarte bine cum se vor derula 
evenimentele în viitorul relativ apropiat. Probabil dintr-o mare 
modestie sau poate din precauţia de a nu mă bulversa psihic, el 
a preferat să nu mai menţioneze nimic despre aceasta. 

Cezar făcu o pauză, iar eu am simţit că se gândește la ceva 
anume, alegându-și cuvintele prin care să se exprime mai bine. 

- Foarte curând îţi voi relata anumite evenimente 
extraordinare, care sunt în mod direct legate de ceea ce noi am 
descoperit la celălalt capăt al tunelului. Te vor surprinde, dar 
de asemenea te vor încânta mult. Vei dori să le trăiești și tu, 
însă aceasta va depinde în cel mai înalt grad de tine. Trebuie 
doar să mai ai puţină răbdare. 


Atenţia îmi era încordată la maximum. Am întrebat repede, 
pentru a nu pierde legătura cu subiectul anterior, sperând în 
acest fel că voi dobândi mai multe informaţii: 

- Ce înţelegi prin „venire în glorie”? Și cum îl vom vedea 
atunci pe lisus? 

- Ceea ce este necesar să știi e că această a doua venire a 
lui lisus se va realiza prin materializare în planul fizic și prin 
urmare nu va fi vorba despre o naștere, așa cum a fost cu două 
mii de ani în urmă. De data aceasta va fi într-adevăr o venire în 
glorie, o materializare. lar această venire se va realiza printr-o 
manifestare spirituală planetară, în glorie divină. Ea va fi 
inversă plecării Mântuitorului din această lume. Dacă în textele 
biblice se vorbește despre înălțarea la Cer, acum la a doua 
venire a lui lisus va fi vorba despre o reapariţie pe cer în glorie 
și apoi de coborârea și rămânerea lui pentru un anumit timp la 
nivelul planetei noastre. Fii sigur că, oricât de ireal li s-ar părea 
celor atei, superficiali sau neavizaţi, acesta va fi un moment 
epocal pentru întreaga planetă. Însă momentul celei de-a doua 
veniri rămâne un mister și nu este cunoscut nici chiar de lisus, 
ci va fi hotărât doar de Dumnezeu Tatăl. Într-un fel, este ca 
atunci când ne pregătim să primim în casa noastră o persoană 
extra- ordinară, a cărei prezenţă știm dinainte că ne va 
emoţiona profund. Și de aceea e necesar să fim pregătiţi și 
purificaţi, deschiși sufletește, având o minte trează, capabilă să 
recepteze mesajele spirituale pe care ni le va oferi atunci 
respectiva persoană. 

- Și eu m-am întrebat în repetate rânduri cum ar fi mai bine 
să întâmpinăm această a doua venire a lui lisus, am spus eu. 
Trecând peste faptul că, dacă vom mai fi în viaţă în acel 
moment, el va constitui fără doar și poate cel mai însemnat 
eveniment al existenţei noastre, eu cred că problema care se 
pune cu adevărat este cum vom fi noi pregătiți pentru această 
venire. 

- Într-adevăr, până la urmă este cel mai important aspect, 
deoarece vizează însăși capacitatea omului de a realiza un mare 
salt spiritual în evoluţia lui. Dacă el va continua să rămână 
închistat în egoismele sale și dacă va aștepta să primească totul 
de la Dumnezeu și de la lisus, fără să facă niciun efort, 
închipuindu-și că venirea lui lisus va declanșa automat salvarea 
și îndumnezeirea lui, atunci să știi că se înșală profund. Mulţi 
gândesc în acest fel, dar ei trebuie să devină conștienți că, așa 


cum spune o vorbă din popor, Dumnezeu le oferă, dar nu le 
pune în traistă. 

Aici am intervenit, făcând următoarea observaţie: 

- Din câte am văzut eu, cei mai mulţi oameni se plâng că 
abia fac faţă problemelor și necazurilor de azi pe mâine. Cum 
să mai înțeleagă ei necesitatea efortului spiritual în asemenea 
condiţii? 

Cezar mi-a explicat că în realitate oamenii își identifică în 
mod greșit priorităţile în viaţă și prin aceasta eforturile și 
energia pe care o implică sunt și ele greșit orientate. 


d [] 


Probleme de viaţă și rezolvari mature 

- La unii oamenii, dacă nu ar avea probleme în viaţă, 
evoluţia lor ar stagna. Trebuie să înţelegi că, pentru cei care nu 
doresc să urmeze o cale spirituală, existenţa problemelor sau a 
crizelor existenţiale îi face vrând-nevrând să-și pună întrebări, 
să se mobilizeze, să iasă din starea de letargie în care se află și 
astfel să progreseze. 

- Bine, dar asta înseamnă că este necesar să rămână mereu 
probleme nerezolvate ca să poată progresa? am întrebat eu 
contrariat. Cezar a zâmbit. 

- Firește că nu. De multe ori ei se gândesc că situaţia grea 
cu care se confruntă este fără speranţă, dar apariţia stării de 
disperare sau de deznădejde le este atunci, de fapt, cel mai 
mare dușman. De aceea trebuie să eviţi întotdeauna să te lași 
cuprins de astfel de stări negative. Nu ai observat până acum 
că atitudinea sau starea psihică pe care o alegi poate să 
determine chiar ajutorul de care ai avut nevoie? Dacă 
atitudinea cuiva este încrezătoare, stenică și chiar optimistă, în 
ciuda nenorocirii aparente care s-a abătut asupra lui, atunci 
ajutorul poate să fie „chemat” și problema se rezolvă. Din 
păcate, mulţi nu găsesc forţa necesară pentru aceasta și 
abandonează lupta chiar înainte de a o începe. 

Am reflectat un timp în tăcere. 

- S-ar putea totuși să fie dificil, am spus. Cum se poate 
menţine această atitudine interioară? 

- Prin gândurile și stările pe care le generezi în fiecare 
clipă. Nu e atât de greu, cu condiţia să fii atent și perseverent 


în această practică. Nu trebuie să disperi niciodată. Toţi cei 
care consideră că problema cu care se confruntă nu are 
rezolvare, par să nu cunoască un adevăr fundamental, că ceea 
ce ei gândesc, exact aceea se produce în viaţa lor. Gândind că 
nu mai au nicio speranţă, ei își retează singuri orice posibilitate 
de a primi pe diferite căi ajutorul pe care îl puteau avea dacă ar 
fi gândit altfel. Pare aproape incredibil, dar să știi că o atitudine 
adecvată atrage energii potrivite care mai apoi pot să modifice 
radical o situaţie dificilă în viaţă. Dacă oamenii vor gândi însă în 
mod negativ, rezolvarea problemei nu va mai apărea, pentru că 
ei înșiși sunt cei care o blochează. 

- Dar poate că destinul este cel care face să existe o situaţie 
rea în viaţa unui om, am zis eu. Dacă el trebuie să plătească 
prin acea problemă, cred că îi va veni foarte greu să o modifice. 

- Înainte să existe destinul sau alte aspecte care se opun 
unei vieţi armonioase, de cele mai multe ori oamenii înșiși sunt 
cei care, prin atitudinea lor, generează o stare negativă, astfel 
încât situaţia devine gravă. Bineînţeles că ei ar putea spune că, 
după ce că au o problemă, mai trebuie și să creeze o atitudine 
constructivă. Dar dacă vrei să fii cu adevărat ajutat și să contezi 
pe ajutorul forțelor divine, atunci cu atât mai mult va trebui să 
generezi această atitudine adecvată. Asta va atrage 
posibilitatea ca de multe ori să fii ajutat într-un fel complet 
neașteptat. 

- Teoretic vorbind, ai dreptate, am apreciat eu. Dar nu uita 
că cei care au probleme și necazuri mari sunt deja foarte 
derutaţi și debusolaţi. De multe ori, ei nu mai pot aprecia corect 
nicio situaţie. 

- Asta se întâmplă datorită faptului că pur și simplu nu se 
pot desprinde de ideea că se confruntă cu o mare problemă, mi- 
a explicat Cezar. Situaţia dificilă cu care cineva se poate 
confrunta în viaţă generează în acea persoană o anumită 
tensiune. În diverse situaţii, această tensiune poate să devină 
creatoare și să declanșeze, aparent întâmplător, un răspuns sau 
o serie întreagă de soluţii care vor putea oferi rezolvarea finală 
a problemei sau a crizei existenţiale. 

L-am întrebat pe Cezar ce trebuie făcut pentru a identifica 
un astfel de moment. 

- Este esenţial să fii foarte atent și să poţi interpreta corect 
semnele care apar. De exemplu, cuvintele rostite de cineva pot 
avea o semnificaţie cu totul aparte, chiar dacă cel care le 


rostește nu știe clar la ce se referă. Acele cuvinte completează 
sau dau un anumit sens problemei cu care se confruntă 
persoana respectivă. Cel care rostește acele cuvinte sau uneori 
lectura unui anumit pasaj ori chiar privirea unei opere de artă 
inspirate poate declanșa scânteia înţelegerii intuitive a modului 
în care problema respectivă poate să fie rezolvată. Toate 
acestea se află însă în afara persoanei care se confruntă cu 
situaţia dificilă, se află în exteriorul ei. In schimb, acea 
persoană poate să simtă brusc că e cuprinsă de o emoție 
profundă datorită faptului că toate acestea apar și se aranjează 
ca într-un rebus, oferind ce este nevoie pentru rezolvarea 
problemei dificile. 

Pentru că înţelesesem bine acele aspecte, am adăugat: 

- In plus, eu cred că aceasta ne arată indirect proba 
existenţei lui Dumnezeu, care este omniprezent și omnipotent. 
Un inițiat care știe aceasta nu se mai miră atunci când se 
confruntă cu astfel de elemente de sincronicitate. 

Cezar a aprobat cu o înclinare a capului. 

- Mă bucur că ai înţeles aceste aspecte importante. Pentru 
că înseși fenomenele de sincronicitate care apar în existenţa 
noastră și pe care cei mai mulţi oameni le consideră simple 
coincidenţe sau întâmplări, demonstrează în mod clar că 
Dumnezeu este atotputernic. Chiar sincronicitatea este, dacă o 
privim din punct de vedere inițiatic, dovada faptului că 
Dumnezeu poate să facă orice, iar fenomenele de sincronicitate 
sunt chiar expresia acestei omnipotente. Dacă oamenii ar fi 
într-adevăr atenţi, atunci ei ar fi de multe ori uluiţi și copleșiți 
de modul în care aceste răspunsuri, de care ei aveau stringentă 
nevoie, apar într-un fel aproape miraculos. 

- Poate că, dacă aceste situaţii ar fi frecvente, oamenii ar 
deveni mai conștienți de ele, am spus eu gânditor. 

- Aici te înșeli, mi-a răspuns Cezar. Acest gen de ajutor este 
mult mai frecvent decât îţi imaginezi tu, mai ales atunci când 
problema este foarte dificilă și pare a fi fără rezolvare într-o 
anumită etapă. De multe ori poţi să fii chiar tu martor la 
asemenea „răspunsuri”, care le sunt, de fapt, adresate celor 
care se confruntă cu probleme și care sunt în apropierea ta. 

- Da, dar ei pot să nu sesizeze ocazia, pentru că sunt foarte 
focalizaţi asupra ansamblului corp-minte pe care îl reprezintă. 
Și atunci, câmpul soluţiilor pe care îl au la dispoziţie se 
îngustează. 


- Problema e puţin mai delicată, a spus Cezar. Omul nu este 
doar un ansamblu format din corp și minte. Mai sunt și alte 
aspecte foarte importante care îi definesc existenţa și pe care 
nu le putem ignora. De exemplu, suflul; apoi simţurile sale, 
relaţiile sale și modul lui de a trăi. Toate acestea funcţionează 
ca o unitate. Dacă în una dintre aceste părți se modifică ceva, 
fii sigur că modificările apar foarte repede și în celelalte. Cu 
toate acestea, este indispensabil încă un element și, ca să-ţi fie 
cât mai clar, ţi-l voi ilustra ca exemplu într-o povestire. Eu 
însumi am aflat-o de la doctorul Xien, cu mulţi ani în urmă, pe 
timpul practicii mele în baza de lângă B... 

Nerăbdător să aud povestea lui Cezar m-am așezat mai 
comod în scaunul ergonomie. Priveam prin sticla parbrizului la 
straniile efecte luminescente, de culoare indigo, reflectate de 
tunel. Pentru câteva clipe m-am gândit la situaţia în care mă 
aflam, de neconceput în urmă cu doi-trei ani: călătoream printr- 
unul dintre tunelurile subterane secrete câtre o ţintă ascunsă și 
misterioasă de pe alt continent, făceam parte din cea mai 
ocultată secţiune a serviciilor secrete românești și discutam cu 
Cezar despre diferite aspecte iniţiatice, spirituale, într-un 
vehicul ce întrunea standardele celei mai avansate tehnologii. 
Mă simţeam însă foarte bine și în siguranţă lângă Cezar, pe 
care îl consideram un veritabil maestru spiritual și căruia îi 
datoram tot ceea ce s-a petrecut uluitor în viața mea, în ultimii 
ani. La urma urmei, îi datoram însăși calea transformării 
spirituale și a evoluţiei pe care pătrunsesem cu pași șovăielnici. 

In timp ce reflectam astfel, pe deplin relaxat și cuprins de o 
stare foarte plăcută, Cezar începu să-mi povestească: 

- In timpurile de demult trăia un rege a cărui viaţă era 
ameninţată și care nu știa ce ar fi mai bine să facă pentru a se 
apăra de pericol. A purtat un dialog cu toţi sfetnicii săi, dar 
niciunul nu a fost capabil să-i dea o soluţie satisfăcătoare. 
Auzind vorbindu-se despre un bătrân înţelept, care era retras 
într-o mănăstire din munţi, regele s-a hotărât să meargă acolo 
pentru a-i cere sfatul. Călătoria a fost lungă și neplăcută pentru 
rege, a cărui minte era tulburată de iminenţa pericolului care îi 
amenința viața. Când în sfârșit a ajuns la mănăstire, el l-a găsit 
pe bătrânul înţelept lucrând în grădină. S-a prezentat, i-a spus 
de ce a venit și i-a poruncit răspicat să găsească o soluţie. Cu 
toate acestea, bătrânul a continuat să lucreze în tăcere, fără 
măcar să ridice privirea. Regele a fost întâi cuprins de furie, 


dar mai apoi a început să observe mișcările calme și regulate 
ale bătrânului înţelept. În cele din urmă, l-a întrebat dacă vrea 
să-i dea și el o mână de ajutor la munca din grădină. Înțeleptul 
i-a făcut un semn cu capul să ia o unealtă din apropiere și să-l 
imite. Au lucrat astfel împreună o vreme îndelungată, în tăcere, 
cot la cot. Treptat, regelui a început să-i placă ceea ce făcea 
acolo și compania tăcută a bătrânului. Mintea i-a devenit astfel 
calmă și netulburată, iar inima sa a devenit ușoară. Dintr-o dată 
însă, un om înarmat a sărit zidul grădinii, dar, nefiind suficient 
de atent, a căzut și s-a tăiat foarte adânc la o mână. Atunci, 
regele și-a scos imediat cămașa, a rupt-o și a făcut din ea un 
garou. Omul respectiv s-a aruncat la picioarele lui mulţumindu-i 
și implorându-i iertarea. Mirat, regele l-a întrebat: „De ce îmi 
ceri să te iert? Nu ai făcut nimic râu.” Atunci acel om i-a 
răspuns: „lartă-mă, pentru că eu venisem să te ucid.” Regele s- 
a întors consternat către bătrânul înţelept, care a surâs și i-a 
spus: „După cum vezi, se pare că ai găsit deja soluţia la 
problema gravă care te frământa.” 

De aceea îţi spun și eu: nu abandona niciodată calea către o 
soluţie viabilă, indiferent cât de dificilă ar fi situaţia în care te 
afli. Dar, după cum ai văzut, este totuși necesar să existe o 
transformare lăuntrică, o înţelegere superioară a problemei, 
pentru ca astfel să apară și soluţia salvatoare. În lipsa acestei 
înțelegeri superioare, mintea se va învârti mereu și mereu în 
jurul acelorași dorinţe și impulsuri egoiste, iar rezolvarea nu 
poate să apară în astfel de condiţii. 

Exemplul pe care mi l-a oferit Cezar mi s-a părut foarte 
elocvent, sintetizând practic noţiunile pe care le primisem 
înainte. l-am mulțumit cu recunoștință și apoi l-am rugat să-mi 
mai detalieze puţin aspectele legate de minte, de simţuri și de 
suflu, pe care le menţionase anterior. l-am mărturisit că, deși 
citisem câte ceva despre acest subiect, lucrurile nu-mi erau 
încă prea clare. Aveam nevoie de o sistematizare, de o legătură, 
de un concept unitar, care să lege aceste noţiuni între ele. 
Cezar a acceptat cu plăcere să dezvolte ideea, cu atât mai mult 
cu cât el însuși considera acest aspect ca fiind foarte important 
pentru progresul spiritual al ființei umane, mai ales în primele 
sale etape. 

- Mai întâi trebuie înţeles mecanismul. Suflul, simţurile și 
mintea au o influenţă reciprocă. Dacă anumite acţiuni afectează 


un domeniu, efectul obţinut va acţiona, de asemenea, și asupra 
celorlalte domenii. Dintre aceste trei aspecte, s-ar părea că 
mintea deţine supremaţia. Cu toate acestea, mintea poate fi 
influenţată printr-un mijloc foarte simplu: modificarea suflului. 

- Adică respiraţia, am precizat eu, ca să fiu absolut sigur. 
Am citit despre rezultatele extraordinare care pot fi obţinute 
prin intermediul practicii yoghine a ritmării suflului. Se pare că 
e o adevărată știință. 

- Da, suflul menţine viaţa și în același timp este foarte 
misterios. Aici nu este vorba doar de aer. Și un cadavru e 
înconjurat de aer, dar cu toate acestea nu-l poate utiliza. Aș 
putea să-ţi spun o povestire minunată în legătură cu suflul, cu 
simțurile și cu mintea, care apare în textele sacre ale 
hinduismului. Ai citit Upanișadele? 

- Nu, doar unele sinteze la ele, pe care le-am găsit în 
biblioteca lui Elinor, i-am răspuns eu. ă 

- Povestirea aceasta este elocventă. Intr-o abordare 
metaforică, textul spune că la un moment dat între minte, 
simţuri și suflu a izbucnit o dispută aprinsă, pentru că fiecare 
dintre ele dorea să știe căreia îi revine locul cel mai important. 
Au cerut atunci sfatul unui maestru spiritual, iar acesta le-a 
spus că partea cea mai importantă este aceea fără de care 
întregul nu poate să supravieţuiască. De aceea, s-au pus de 
acord ca fiecare, pe rând, să iasă din trup pentru o scurtă 
perioadă de timp, astfel încât să vadă ce o să se petreacă. 
Primele care au părăsit corpul au fost simţurile, dar viaţa a 
continuat și fără ele. Apoi a plecat mintea și, chiar dacă 
aspectele erau cam monotone, viața totuși a continuat. Insă 
atunci când a vrut să iasă suflul, simţurile și mintea au simţit că 
astfel erau și ele extirpate din trup. Așa încât s-au înclinat în 
faţa evidenţei și au recunoscut în felul acesta întâietatea 
suflului. 

Am zâmbit, gândindu-mă ce simplu și elocvent puteau fi 
prezentate lucrurile din perspectiva înțelepciunii. Cezar a 
continuat să-mi explice, revenind la problematica suflului. 

- E foarte clar deci că viaţa e legată de suflu și că acesta ne 
influenţează toate activităţile. Dar, pentru a putea să efectuăm 
diferite activităţi, este necesar să dispunem de energie și 
aceasta este vehiculată în principal prin intermediul suflului. Îţi 
este clar acum că prin controlul adecvat al suflului se 
urmărește, de fapt, obţinerea unui efect asupra circulaţiei 


energiei între părțile subtile și cele mai tangibile ale fiinţei 
umane. 

- Am început să practic cele cinci tehnici tibetane din 
pergamentul secret din Tibet, am spus eu. Sunt încercări 
timide, dar chiar și așa mi-am dat seama ce forţă colosală se 
poate declanșa prin intermediul respirației controlate. 

- Aici este foarte important să ai o anumită continuitate, să 
fii perseverent. Dacă e realizată corect și în mod constant, o 
respiraţie conștientă și simplă poate să determine unele 
modificări foarte interesante în structura ființei. Nu-i nevoie să 
realizăm cine știe ce exerciţii respiratorii complicate. [ine 
minte că implicarea gândirii în acest proces constituie 
elementul esenţial. În mod misterios, în aceste circumstanţe 
simplul fapt de a respira în mod conștient stabilește un fel de 
punte de legătură cu domenii mult mai înalte de conștiință și de 
percepţie. 

Am rămas puţin pe gânduri. Nu înţelegeam ce anume putea 
să determine această modificare a stării de conștiință. Cezar m- 
a lămurit însă imediat. 

- Această reacţie misterioasă depinde foarte mult de modul 
în care ne centrăm asupra suflului. Nu se poate spune că 
echilibrul dintre oxigen și bioxidul de carbon nu este important, 
însă putem aștepta de la suflu mai mult decât un simplu schimb 
chimic la nivelul plămânilor. Oamenii se interesează doar de 
așa-zisa chimie a respirației, însă ar fi de dorit să observe, de 
asemenea, și trăirile care apar în urma controlului suflului, care 
îi pot oferi acestuia o dimensiune inaccesibilă oxigenului. 

Cezar s-a întrerupt din explicaţii la intervenţia vocii 
locotenentului Trujo, care îi solicita anumite detalii tehnice. Eu 
priveam înainte forma sinuoasă a tunelului gigantic prin care 
mi se părea că înaintăm cu o viteză foarte mare. Strania lumină 
de culoare indigo, ușor fosforescentă, avea parcă o influenţă 
magică asupra mea, făcându-mă să mă „desprind” cumva de 
conștiința de veghe și să plutesc în paralel într-o dimensiune 
tulburătoare. Nu vedeam ceva anume, dar, în schimb, simțeam 
o profundă stare de ușurare, de libertate și de liniște interioară; 
în același timp, continuam să fiu conștient, deși într-un mod mai 
vag, de realitatea înconjurătoare, de habitaclul în care mă 
aflam, de tunelul misterios în care mă deplasam... Iotuși, 
această realitate se estompa din ce în ce mai mult, făcând loc 
acelei trăiri superioare în care voiam să plonjez cât mai repede. 


Ultimul lucru de care îmi mai aduc aminte era că Cezar nu mai 
vorbea, ci intrase el însuși într-o stare profundă de meditaţie, 
deoarece i-am remarcat poziţia verticală a spatelui în scaun. 
Am intrat apoi fulgerător în lumea somnului profund, fără să-mi 
mai amintesc ceva. 


Popasul 


Am deschis ochii când Cezar oprea vehiculul lângă unul din 
punctele de staţionare. 


- Vom rămâne aici pentru a mânca și a ne odihni, a spusel. 

Mi se părea că dormisem foarte puţin, dar am aflat că 
trecuseră, de fapt, aproape douăsprezece ore de la plecarea din 
Sala Proiecţiilor. Nu-mi aduceam aminte nimic din ceea ce aș fi 
putut visa; parcă fusesem rupt complet atât de realitatea fizică 
în care mă aflam, cât și de cea subtilă a visului. 

Am pășit afară din vehicul. Atunci când am atins solul, mi s- 
a părut că mă clatin, că nu am siguranţa sprijinului. Întreaga 
suprafaţă a tunelului era acoperită cu un material având o 
textură specială; în același timp, la suprafaţa sa exista parcă un 
strat de „aer” fosforescent, de culoare indigo. Cred că ciudata 
senzaţie pe care am resimţit-o s-a datorat tocmai acestei 
particularităţi stranii a tunelului, care crea percepţia unei 
relative instabilităţi. 

Celelalte două vehicule opriseră și ele în spate. 
Locotenentul Nicoară și cei doi americani descărcau bagajul 
necesar pentru campare. Am remarcat un gen de saltele 
magnetice relativ înguste, pentru o singură persoană, dar 
destul de groase. Am mai văzut două aparate, din care unul 
părea a fi un osciloscop, iar celălalt un trepied pe care Aiden a 
montat un cilindru din care ieșeau un fel de antene; pe acesta 
erau dispuse la o anumită distanţă niște afișaje digitale. Tânărul 
își deschise apoi computerul și începu să lucreze la el, fiind 
foarte concentrat și privind din când în când la informaţiile de 
pe ecranele cilindrului. 

Eu aveam în grijă hrană tuturor; misiunea era simplă, 
deoarece întregul necesar alimentar era cuprins într-o cutie 
metalică, judicios compartimentată, în care se afla „hrană 
spaţială”. Locotenentul Nicoară obișnuia să o numească astfel, 


făcând referire directă la faptul că noi consumam practic tipul 
de hrană specială pe care o consumau și astronauții în misiunile 
lor spaţiale. Fusesem instruit în prealabil cu privire la 
semnificaţia fiecărui „fel de mâncare”, a conţinutului său, a 
cantităţii care era necesară pentru o persoană și a ordinii în 
care aceste produse trebuiau consumate. In fapt, era vorba 
despre un fel de batoane de alimente, minerale și vitamine 
concentrate, care nu erau prea gustoase, dar care erau în 
schimb extrem de hrânitoare. Personal, agream batonul care 
conţinea un concentrat de orz verde. In ceea ce privește 
lichidele, aveam provizii suficiente de apă plată și un fel de ceai 
de citrice și alte vitamine, foarte plăcut la gust. 

După ce am împărţit porţiile, am început să mănânc din 
batoanele mele, inspectând în același timp locul popasului. 
Aranjamentul era foarte simplu; de o parte și de alta a tunelului 
se aflau câte patru lăzi de mărime medie, care conţineau în 
principal alte tipuri de provizii, unele aparate de măsură și 
acumulatori rămași de la expediția precedentă. L-am întrebat 
pe Cezar dacă nu este dificilă întreţinerea acestor staţii 
intermediare și a logisticii respective. 

- In mod paradoxal, nu sunt probleme, mi-a răspuns el. Este 
ceva foarte ciudat în legătură cu acest tunel. El pare că există, 
ne deplasăâm prin el, face parte din realitatea noastră fizică, dar 
de asemenea se poate spune și că nu există. Atunci când este 
anulată comanda distorsiunii spaţiale din Sala Proiecţiilor, el 
dispare cu desăvârșire. Totuși, s-a remarcat că, după ce este 
reactivat, tunelul revine integral cu ultima informaţie pe care o 
conţinea; vreau să spun că, orice modificare este realizată în 
interiorul lui, la o ulterioară activare ea apare exact în aceeași 
condiţie ca înaintea dezactivării. Curând ne-am dat seama că 
timpul este astfel depășit; continuumul spaţio-temporal este 
„recompus” dintr-un fel de memorie enigmatică în forma și în 
condiţia exactă a ultimei informaţii pe care a conţinut-o. E ca o 
„conservare” ideală. Deși suntem încă departe de a înțelege 
acest mister, totuși situaţia ne convine foarte mult. Practic, 
punctele staționare sunt aproape inalterabile. 

Nici eu nu-mi puteam da seama cum era posibil așa ceva, 
dar în mod sigur era o realitate, deoarece o trăiam chiar atunci. 

- Dar ce are deosebit acest tunel? am întrebat, deși 
subiectul mai fusese discutat în treacăt. Ce i-a determinat pe 
constructori să adopte această variantă? 


- Nimeni nu cunoaște cauza. La un moment dat, s-a emis 
ipoteza că acesta ar fi fost, de fapt, ultimul tunel realizat din 
cele trei care pornesc din Sala Proiecţiilor și astfel ar fi 
beneficiat de o tehnologie superioară, fiind construit la mult 
timp după primele două. Dar, firește, nu este decât o simplă 
supoziţie. 

Am privit tunelul în profunzime și am simţit că încep din 
nou să ameţesc, având senzaţia că ceva „mă trage” afară din 
corp. Lumina indigo, ușor fosforescentă, nuanțele într-o lentă 
mișcare de pe pereţi și liniștea desăvârșită aveau toate un efect 
foarte puternic asupra psihicului. Trecusem cu succes testele 
psihologice, unele dintre ele destul de dificile, pe care le-am dat 
în laboratoarele din baza Alpha, însă chiar și așa efectul 
complex al tunelului era uimitor de puternic pentru a-mi solicita 
din plin resursele de autocontrol. M-am oprit în loc, cam la zece 
metri de punctul de staţionare în direcţia de deplasare. In acea 
zonă, tunelul era perfect drept și îmi apărea ca fiind uriaș cu 
deschiderea lui și jocul subtil de lumină indigo ce îl făcea de 
multe ori să pară ireal. M-am simţit dintr-o dată izolat și un 
subtil sentiment de panică începuse deja să se infiltreze în 
mintea mea. Aveam senzaţia că sunt suspendat și că sunt în 
afara realităţii tangibile, chiar dacă ceilalţi se aflau doar la 
câțiva metri în spatele meu. Acea senzaţie de singurătate și 
mister era covârșitoare, astfel încât m-am întors repede în 
„tabără”. 

Aiden tocmai prezenta în proiecţie holografică locul în care 
ne aflam, considerat din punctul de vedere al geometriei 
planetei. Am văzut fascinat traseul sinuos al tunelului prin care 
am mers până atunci, sub suprafaţa pământului, și am observat 
că ne aflam deja sub fundul Mării Mediterane, pe care o 
vedeam reprezentată ca o cavitate mare în segmentul 
platformei continentale pe care o înfățișa proiecția. Tânărul 
american ne-a explicat că acea poziționare a fost posibilă prin 
intermediul unor interpolări complexe utilizând un fel de 
„limbaj” comun între computerul său și acel aparat în formă de 
cilindru așezat pe trepied, despre care însă ne-a spus că nu are 
voie să ne dea niciun fel de indicaţii. 

Deoarece eram deja „sătui” după trei feluri de mâncare, la 
sugestia lui Cezar ne-am întins fiecare pe salteaua lui pentru un 
somn odihnitor. Chiar dacă eu dormisem deja câteva ore bune 
în vehicul, simțeam totuși o mare dorinţă să mă întind și să-mi 


închid ochii, pentru a mă cufunda în lumea viselor. Acelea erau 
condiţii foarte speciale și-mi dădeam bine seama că ele 
acţionează într-un mod aparte asupra mea. Aveam certa 
impresie că, pe măsură ce rămâneam mai mult timp în acel 
tunel, condiţia mea perceptivă, atât interioară cât și exterioară, 
se modifica în mod evident. În primul rând era acea senzaţie 
fulminantă că mă dilat, că devin din ce în ce mai mare; deși îmi 
percepeam corect trupul, aveam în același timp senzaţia că 
sunt mult în afara lui. Fluiditatea gândirii devenise mult mai 
mare, aveam impresia că puteam să înţeleg lucruri despre care 
până atunci nu știam nimic și toate acestea se petreceau pe un 
anumit fond de senzaţie de libertate interioară, care se 
amplifica din ce în ce mai mult. Era ca și cum în interiorul meu 
avea loc ceva revoluţionar, profund benefic, care îmi umplea 
întreaga ființă de o fericire inexplicabilă. M-am întins pe saltea 
cu faţa în sus și am adormit în câteva secunde, privind tavanul 
grandios al tunelului, parcă imaterial în lumina indigo ce-l 
învelea discret. 


Meandrele minţii 


Peste câteva ore ne-am trezit, am împachetat puţinele 
lucruri și ne-am reluat călătoria prin tunel, îmi dădeam seama 
că, pe un anumit plan, mintea mea căuta să se obișnuiască cu 
această acţiune care părea cumva decuplată de realitatea fizică, 
dar care totuși într-un mod straniu făcea parte din ea. Existau 
multe informaţii contradictorii ce se combinau într-un mod 
neprevăzut în subconștientul meu și aproape toate se refereau 
la tunelul prin care ne deplasam. În primul rând era 
proveniența lui stranie; era, practic, o realitate „formată” dintr- 
o dimensiune spaţio-temporală, care avea capacitatea să se 
„conserve” apoi în mod perfect. Tunelul însuși îmi crea impresia 
că se plasează la limita de trecere între două planuri diferite ale 
creaţiei. 

În timpul popasului nostru, Aiden a făcut niște calcule 


aproximative și a emis ipoteza că ne puteam afla la intersecţia a 
două realități defazate, însă nu putea deocamdată să înțeleagă 


cum era posibil să se obţină stabilitatea tunelului în asemenea 
condiţii. Eu eram însă ceva mai practic și mă bucuram că 
această stabilitate există și că ea nu ne creează probleme care 
să ne pună în pericol integritatea fizică. Eram fascinat de starea 
psihică specială care mă cuprindea în mod gradat, pe măsură 
ce petreceam mai mult timp în tunel. Intuiam faptul că aceasta 
are fără îndoială legătură cu însăși condiţia energetică specială 
a tunelului, cu „materialul” din care era alcătuit, cu geometria 
lui impunătoare, deși foarte simplă, și cu o serie de alte condiţii 
particulare care contribuiau și ele la stranietatea ansamblului. 
De pildă, temperatura în interior era mereu constantă: 26*C; 
totul era perfect curat și nu am remarcat niciun fir de praf pe 
întreaga durată a călătoriei; în sfârșit, mai era și liniștea 
deplină, tulburată doar de zumzetul fin al vehiculelor electrice 
în care călătoream. Insă cea mai puternică influență mi se 
părea a fi cea a luminii de culoare indigo, care într-un mod 
neînțeles îmi provoca în suflet o senzaţie de nostalgie 
ancestrală, fără să-mi pot explica prea bine cauza acelei 
percepții. Uneori, această stare devenea atât de acută, încât mă 
făcea aproape să pierd contactul cu realitatea înconjurătoare și 
să mă cufund în mine însumi, către ceva luminos care simţeam 
că mă atrage ca un magnet puternic. Cezar mi-a explicat că 
acele condiţii erau ideale pentru introspecţie și pentru 
meditaţiile cele mai profunde, dar că nu era ceva potrivit 
pentru situația actuală în care era necesar să fim vigilenţi și 
totodată să ne păstrăm un tonus activ din punct de vedere 
psihosomatic. De aceea, el ajusta vizibilitatea parbrizului astfel 
încât percepţia deplasării prin tunel și a luminii de culoare 
indigo să nu mă mai influenţeze așa mult. Efectele acestei 
măsuri le-am resimţit curând, devenind din nou curios și dispus 
să aflu lucruri noi. Mi-am permis chiar să fac și o observaţie 
analitică, remarcând faptul că poate acele senzaţii sunt, de fapt, 
niște reflexii mentale și că, printr-un control ferm al minţii, ele 
ar putea fi complet stăpânite. 

Zâmbind discret, Cezar a dezvoltat subiectul: 

- În general vorbind, mintea este un fel de stăpân al 
timpului și de aceea, pentru a nu face ce vrea cu el, este 
necesar să fie adusă la o stare de continuă atenţie. Cei mai 
mulţi oameni „funcţionează” conform însușirilor ei, iar aceasta 
se datorează faptului că dezvoltarea minţii începe cu mult 
înainte ca oamenii să fie conștienți de ego-ul lor. Ei au suferit 


numeroase influenţe genetice, culturale și au avut numeroase 
experiențe personale care le-au modelat felul în care gândesc, 
reacţionează și simt ceea ce se petrece în jurul lor. Vreau să 
spun că mintea se formează într-un mod care este specific 
fiecărui om prin intermediul acestor factori, ce determină 
modul în care el vede lumea înconjurătoare și cele care o 
compun. 

Simţindu-mă inspirat, am intervenit repede: 

- În cazul acesta, ţinând cont că mintea este influenţată în 
mod direct de aspectele la care este expusă, înseamnă că 
trebuie să o expunem unor aspecte pozitive, astfel încât să o 
îmbogăţim. 

- Normal, este o mare șansă să dispunem de această 
posibilitate, m-a aprobat Cezar. De fapt, pe aceasta se și 
bazează întreaga teorie a gândirii pozitive care este promovată 
în psihologia practică occidentală. Din păcate, puţini oameni 
sunt dispuși să se aplece asupra misterelor pe care ea le 
implică și să le analizeze cu atenţie. Ai văzut de multe ori, cred, 
persoane foarte bine intenţionate care chiar își doresc să se 
transforme, să gândească pozitiv, dar care totuși par a fi luate 
de „val”, simțindu-se pierdute și neputincioase. 

- Da, am văzut! am spus eu atunci, gândindu-mă că un 
exemplu bun eram chiar eu. Dar de ce totuși se întâmplă asta? 

- Motivul constă în caracteristica principală a minţii, care 
este fluctuaţia, mi-a explicat Cezar. Dacă vei avea răbdarea și 
curiozitatea să te observi fie doar și pentru câteva zeci de 
secunde, vei vedea că mintea îţi este supusă unei continue 
transformări. Nicio stare nu pare a fi permanentă și trebuie să 
începi prin a accepta această realitate. De fapt, dacă facem o 
sinteză, putem să distingem în principal trei stări diferite ale 
minţii prin care orice fiinţă a trecut măcar o dată: o stare de 
puternică agitaţie sau, dimpotrivă, de extremă letargie; o stare 
instabilă, care oscilează între atenţie și neatenţie; și o stare 
aflată dincolo de atenţie, în care mintea este liniștită și 
absorbită. Ai remarcat că aici, în tunel, ai tendința aproape 
firească să abordezi această a treia stare a minţii? 

Am înclinat capul aprobator. L-am rugat însă pe Cezar să 
detalieze puţin aceste aspecte privitoare la stările minţii, 
deoarece mi se păreau foarte importante. Mă gândeam că, la 
urma urmelor, ele sunt cele care ne oferă zi de zi și clipă de 
clipă satisfacţiile sau insatisfacţiile pe care le avem. Buna 


dispoziţie și fericirea trebuiau să fie cumva într-o strânsă 
legătură cu stările minţii; logic, la o stare agitată și nervoasă a 
minţii nu aveam cum să fiu fericit și nici plin de bunătate. 

- Totul constă în puterea de a fi capabil să-ți observi cu 
luciditate stările minţii. Există totuși și unele metode simple 
prin care stările mentale proaste pot fi transformate în stări 
pozitive. Când mintea este agitată, emoţiile puternice pe care le 
resimțim atunci au tendinţa să ne copleșească. După aceea, de 
cele mai multe ori există tendinţa de a cădea în depresie. Într- 
un astfel de caz, o metodă eficace este simpla respiraţie 
conștientă despre care ţi-am vorbit. Câteva respiraţii, în care 
vei pune accentul pe expiraţie, sunt de obicei de ajuns ca să 
calmeze în mare măsură mintea. În cazul în care aceasta este 
instabilă, tehnicile respiratorii au efect indiferent de gradul 
distragerii. Scopul lor este acela de a modifica starea minţii 
astfel încât atenţia să predomine și să fie de durată. 

În general, oamenii sar rapid de la o stare clară și 
concentrată a minţii, la cea în care predomină neatenţia și 
confuzia. De aceea îţi repet faptul că atenţia este esenţială pe 
calea transformării; datorită atenţiei se ajunge întotdeauna la o 
mai bună capacitate de observare. E ca atunci când gătești: 
dacă prăjești ceapă ani de zile în aceeași tigaie, fără să o mai 
speli din când în când, orice altă mâncare făcută în acea tigaie 
va avea gust de ceapă. Dacă însă o vei spăla cu conștiinciozitate 
după fiecare utilizare, vei remarca adevăratul gust al oricărui 
fel de mâncare pe care îl prepari. Am vrut să fac astfel o 
analogie cu mintea: dacă îţi vei „curăța” mintea în mod regulat, 
vei vedea lucrurile, situaţiile și fiinţele așa cum sunt, fără să fii 
afectat de ceea ce ai văzut înainte. 

Mă felicitam încă o dată în gând pentru faptul că 
începusem să practic tehnicile predate în pergamentul tibetan 
care cuprindeau și exerciţii de respiraţie. Acolo erau făcute 
chiar referiri directe la minte și acum remarcam faptul că Cezar 
îmi vorbea, practic, despre aceleași lucruri. 

- O minte confuză și greoaie este asemenea unui vas 
îmbâăcsit, a continuat el să-mi explice. Tehnicile de respiraţie 
sunt unele dintre cele mai bune „produse de curăţare” pe care 
omul le are mereu la dispoziție. Este însă necesar să vrea și să 
depună un minim efort pentru aceasta. 


- Și dacă mintea este liniștită și perfect calmă? am întrebat, 
curios să văd în ce condiţie psiho-mentală se află atunci ființa 
umană. 

- Într-un astfel de caz, putem spune că mintea a trecut, 
oarecum, dincolo de atenţie, fiind complet liniștită și perfect 
integrată obiectului pe care îl observă. Această stare 
privilegiată este marcată de o mare seninătate. 


O relaţie speciala 


Cezar a tăcut și o bună bucată de vreme niciunul nu a mai 
rostit vreun cuvânt. Urmăream să fac ordine printre cele aflate 
de curând. Îmi dădeam seama că, dacă nu aș fi primit lămuririle 
și explicaţiile pe care Cezar mi le-a oferit de-a lungul timpului, 
probabil aș fi petrecut mulţi ani orbecăind prin întunericul 
necunoașterii. Singuri, adeseori suntem neajutoraţi, chiar dacă 
intenţiile noastre sunt minunate și chiar dacă dorinţa noastră 
de a afla mai mult, de a progresa, este intensă. De aceea avem 
nevoie de o căâlăuză competentă, iar eu mi-am simţit din nou 
sufletul plin de recunoștință pentru Cezar, care vedeam prea 
bine cum mă ghidează pas cu pas prin hăţișul complicat al 
cunoașterii spirituale. 

M-am gândit apoi că, deși progresul tehnologic al omenirii 
este evident iar știința a făcut pași importanţi înainte, toată 
această cunoaștere și putere nu ne împiedică totuși să fim de 
multe ori descumpăniți în ceea ce privește înţelegerea 
lucrurilor simple. De pildă, înțelegem noi cu adevărat de ce 
anumite evenimente ale vieţii au un asemenea impact asupra 
noastră sau care este semnificaţia sentimentelor pe care le 
trăim? Adeseori rămânem neputincioși, în ciuda progreselor 
tehnicii. De ce un eveniment aparent neînsemnat ajunge să 
destabilizeze complet unii oameni care până atunci păreau 
puternici și influenţi? De ce fiinţele umane sunt atât de 
anxioase, părând în același timp atât de stăpâne pe ele? 
Adevărul este că putem depăși aceste condiţii limitate și să ne 
creăm o relaţie diferită cu ceea ce ne înconjoară și cu 
evenimentele vieţii. Dificultatea acestei regăsiri rezidă tocmai 
în simplitatea ei. Trebuie să urmărim să ne debarasăm de ceea 


ce ne încurcă, însă tendința noastră este mai degrabă inversă. 
Aș zice că trebuie să fim precum o oglindă, care să primească în 
ea ceea ce i se oferă, fără ca prin aceasta să judece sau să aibă 
idei preconcepute. In opinia mea, acesta este un aspect 
fundamental, care ne permite să trecem dincolo de barierele 
culturale. 

Cu cât credem că știm mai multe, cu atât mai puţin avem 
tendinţa să ascultăm. De multe ori ne imaginăm că deja 
cunoaștem sau chiar că știm mult mai bine și atunci încetăm să 
mai fim deschiși; astfel, adeseori trecem pe lângă realitate. 
Putem spune că într-un astfel de caz nu vedem pădurea din 
cauza copacilor. Avem tendinţa să percepem ceea ce suntem 
obișnuiți, ceea ce avem în memorie, ceea ce credem noi că ar 
trebui să existe și nu ceea ce există cu adevărat. De la Cezar am 
aflat că noua aptitudine se dobândește lent, în cursul unui 
proces care are la bază două elemente: o oglindă și un chip 
care caută să se vadă. În una din rarele lui referinţe la acest 
subiect, mi-a spus că un maestru spiritual este o oglindă 
susceptibilă să reflecte fidel discipolul în momentul întâlnirii; pe 
de altă parte, un discipol autentic este un discipol care își 
dorește să înveţe și el este totdeauna înconjurat de maeștri 
autentici. De multe ori mi-am reproșat că poate întrebările pe 
care i le puneam lui Cezar și curiozitatea mea de a afla lucruri 
noi și de a mă perfecționa în modul meu de gândire îl deranjau 
sau chiar îl iritau prin simplitatea și insistența lor. Răspunsul lui 
plin de bunătate și iubire mi-a umplut însă inima de o delicată 
bucurie: 

- Două persoane așezate la o masă au fiecare în față câte o 
cană goală. Una dintre ele este satisfăcută de situaţie, cealaltă 
se întreabă: „Oare ce o fi cu cana aceasta? Ce ar fi trebuit să fie 
în ea?” Acea persoană deţine una din calităţile esenţiale pentru 
a fi un bun discipol: dorinţa de a evolua și de a înţelege corect 
semnificaţia lucrurilor și a misterelor. Acel discipol va pune 
întrebări pertinente și va ajunge să aibă cel mai bun maestru. 
Acesta din urmă nu poate să facă însă mare lucru pentru cel 
care se mulțumește să stea în faţa cănii sale goale, pentru că el 
nu va fi pregătit să reacționeze în mod oportun în faţa 
problemelor vieţii. Dificultăţile cu care ne confruntăm ne 
constrâng să reconsiderăm acţiunile noastre și să ne punem 
întrebarea: „Ce sens trebuie să-i dau suferinţei mele? Care este 
semnificația ei profundă pe care trebuie să o înțeleg?” 


Discipolul trebuie să practice și să ajungă astfel să se cunoască 
pe el însuși prin intermediul învăţăturii spirituale primite, dar 
aceasta implică un lung proces, care înglobează toate aspectele 
fiinţei. 

Am simţit atunci o undă de tristeţe și chiar de ușoară 
descurajare în suflet. Mă gândeam că nu voi fi capabil să 
realizez progresul și evoluţia spirituală pe care o doream atât 
de mult. l-am împărtășit lui Cezar temerile mele. 

- Nu trebuie să-ţi faci griji în această privință, m-a liniștit el. 
Răbdarea este o necesitate absolută. A avea răbdare înseamnă 
să-ți urmezi calea, indiferent dacă deocamdată se petrece sau 
nu ceva. Evocarea relaţiei care există între noi și maestrul 
nostru ne va da energia și răbdarea de a persevera. În Orient se 
spune că de multe ori răbdarea este singurul criteriu care este 
folosit de maestru pentru a evalua un discipol veritabil. De prea 
multe ori discipolul, crezând că este pregătit, vrea să-și atingă 
țelul imediat. Atunci, maestrul trebuie să-l ajute să-și dea seama 
gradat de posibilităţile și lipsurile sale. Dar trebuie să știi că 
răbdarea este fundamentală și pentru maestru, nu doar pentru 
discipol. El trebuie să știe să-și respecte discipolii și, de 
asemenea, să știe să aștepte. Lucrurile, în multe situaţii, 
evoluează lent. Respectul și credința discipolului în maestrul 
său sunt esenţiale, întrucât ele îl ajută să-și găsească centrul. 
Acesta este misterul relaţiei juste dintre maestru și discipol. 
Treptat, aspectul divin al maestrului va ajunge să reveleze 
aspectul divin al discipolului. La momentul potrivit, între inimile 
lor se produce o alchimie inefabilă, inexplicabilă, care nu ţine 
atât de personalităţile celor doi, cât de corectitudinea relaţiei. 
Stabilirea unei relaţii juste este permisă de respect și de 
credinţă. Iar a vedea Divinul în maestru este, de fapt, dovada că 
am descoperit simultan Divinul în noi înșine. 


Guvernul secret 


Acea discuţie mi-a rămas adânc întipărită în minte, pentru 
că mă simţeam implicat în ea cu toată ființa. O mare fericire m- 
a cuprins la gândul că simțeam în inimă exact ceea ce îmi 
spusese Cezar și o liniște binefăcătoare îmi inundă sufletul la 
gândul că eram călăuzit pe drumul cunoașterii spirituale de un 


asemenea maestru. Lângă el mă simţeam într-o perfectă 
siguranţă și totodată pregătit pentru provocările vieţii. 

Cu aceste gânduri minunate în minte m-am lăsat din nou 
cuprins de acea inefabilă stare de relaxare și de liniște 
interioară, alunecând într-un somn profund și odihnitor. 
Probabil am dormit astfel mai multe ore, deoarece m-am trezit 
atunci când Cezar a oprit vehiculul la un alt punct staționar. De 
data aceasta, am zăbovit cu toţii aproximativ o oră, timp în care 
am mâncat. 

Aiden era din ce în ce mai preocupat de calculele sale pe 
computer; am văzut că la acea oprire Cezar i-a înmânat un fel 
de hard-disk de construcţie specială, despre care am aflat că 
stochează date foarte secrete referitoare la destinaţia noastră 
din Egipt. Tânărul geniu american s-a adâncit apoi brusc în 
calcule și a devenit atât de focalizat, încât părea complet rupt 
de realitatea din jur. Chiar și atunci când am venit lângă el, 
pentru a-i da porţia de hrană, părea că nu este deloc conștient 
de prezența mea acolo. Așa ceva nu mai văzusem niciodată. 
Uluit, îl priveam cum lucrează cu o dexteritate extraordinară. 
Absorbţia lui mentală era formidabilă și părea că mintea lui era 
cuplată efectiv la acel dispozitiv extrem de avansat de calcul. I- 
am privit fața: ochii îi erau pe jumătate închiși, ca într-o stare 
de transă, privind fix la proiecția holografică de mici dimensiuni 
de deasupra interfeței computerului, în timp ce degetele se 
mișcau cu mare rapiditate, atingând unul sau altul din punctele 
hologramei. Vedeam flash-uri și imagini într-o continuă 
schimbare, fragmente de construcţii, coridoare, toate încadrate 
de două coloane verticale pe care se derulau diferite date. 

La un moment dat, am remarcat apariţia celor trei piramide 
principale de lângă Cairo și apoi imaginea focalizată asupra 
Marii Piramide. Imaginea a coborât în sol, sub baza piramidei și 
s-a întunecat, devenind indigo, ca și culoarea luminii prin 
tunelul prin care noi înaintam. În acel moment l-am văzut pe 
Aiden oprindu-se brusc și rămânând astfel complet nemișcat, 
privind fix, la holograma care practic nu-i arăta nimic. 
Rămăsese ca paralizat, dar intuiţia mi-a spus că acela era un 
moment foarte delicat, în care el „colabora” cu interiorul 
computerului. Nu m-am putut abţine să nu mă întreb ce fel de 
minte avea acest om și cum era ea structurată. Cum percepea 
el lumea din afară și ce simţea în astfel de momente, în care 


practic crea o legătură subtilă cu computerul? Vedeam cum 
degetele inelar și cel mijlociu de la mâna dreaptă se mișcau 
totuși foarte încet pe interfaţa fizică a computerului. Aceasta nu 
avea practic aproape nicio legătură cu aspectul tastaturii unui 
laptop obișnuit; cu excepţia unei zone centrale de forma unui 
cerc, în interiorul căreia se afla conturul unui al doilea cerc 
concentric cu primul, restul suprafeţei era acoperită de un fel 
de dreptunghiuri pe verticală și pe orizontală, având dimensiuni 
și culori diferite. Pe ele se aflau gravate niște semne pe care eu 
nu le mai întâlnisem în scrierea obișnuită. În afară de cifrele 
care însoțeau acele semne, semnificaţia tuturor celorlalte 
reprezentări îmi era total necunoscută. Atunci când erau atinse, 
dreptunghiurile se luminau discret, dar marginile lor erau mai 
intense. 

Mi-am dat seama că Aiden se concentra la ceva foarte 
important, care avea o directă legătură cu locaţia spre care ne 
îndreptam și la care urma să ajungem în curând. Nu știam 
nimic despre aceasta, dar bănuiam că acolo au fost descoperite 
lucruri uimitoare. Intuiam că secretul era extrem de bine 
păstrat și nu era deloc dificil să-mi dau seama din ce cauză. Ca 
de obicei, probabil că exista o luptă foarte tensionată în 
interiorul serviciilor secrete, mai ales americane, pentru a 
ajunge la acele informaţii. Eram însă sigur că unii reprezentanţi 
sus-puși ai masoneriei mondiale urmăreau să facă tot posibilul 
pentru ca ei să fie cei care deţin controlul asupra acelor 
descoperiri. Aflasem deja că neînțelegerile din interiorul 
Pentagonului ajunseseră la un punct critic în această privinţă; 
cauza principală erau presiunile foarte mari venite de la un 
sector de influenţă civilă, redus ca număr, dar care deţinea 
totuși o putere teribilă, atât în sfera politicului, cât și în cea a 
armatei. Am îndrăznit să-i spun lui Cezar despre aceste lucruri 
și să-l întreb dacă ele se corelează cu descoperirile din locaţia 
de la capătul tunelului. 

- Poţi să fii foarte sigur de asta, mi-a răspuns el cu o voce 
reţinută. Felul în care se prezintă lucrurile într-o societate 
decăzută, cum este cea prezentă, nu reflectă nici pe departe 
adevărul. Sunt foarte multe forţe care se luptă pentru același 
prerogativ: puterea supremă. Iotuși, această „putere supremă” 
este înțeleasă în mod diferit de reprezentanţii fiecăreia dintre 
aceste facţiuni, fie ele civile sau militare. Marea lor majoritate 
se limitează la o anumită arie de extindere a influenţei și 


controlului pe care îl au, considerând de pildă că o ţară sau 
chiar un continent ar fi de ajuns pentru a le satisface țelul. 
Totuși, aceasta se întâmplă nu pentru că nu și-ar dori mai mult, 
ci pentru că pur și simplu ei înșiși, în ierarhia lor strictă, sunt 
dominați de o putere formidabilă, aflată în vârful schemei. 

Am mărit ochii de uimire. Știam destul de multe despre 
francmasonerie și despre ororile la care se pretează; cazul lui 
senior Massini fusese edificator. Cezar îmi menţionase în 
treacăt despre structura organizatorică a masoneriei la nivel 
mondial, dar nu insistase asupra acestui subiect, iar eu nu am 
găsit referinţe bibliografice care să mă edifice mai mult. In 
ultimii doi ani fusesem mai mult preocupat de studiul 
ezoterismului și formarea mea pe baze pur spirituale, dar acum 
sesizam mai acut ca niciodată că problema francmasoneriei și a 
implicaţiilor pe care ea le determină în societatea umană are o 
foarte mare importanţă. 

- Cu puţină luciditate și punând cap la cap informaţiile pe 
care ţi le-am dat cu ceva timp în urmă, poţi să înţelegi că 
masoneria a „construit” o reţea de interese foarte complicată, 
bazată în special pe împrumuturi bancare, pe șantaj și pe 
manipularea oamenilor prin mass-media, care are drept scop 
principal deținerea unui control cât mai eficace al populaţiei. Să 
fii controlat înseamnă să nu mai fii liber, nici în faptă și nici în 
gândire. Aceasta se petrece atât în ţară la noi, cât și în restul 
lumii, mai ales în zonele puternic industrializate. Totuși, ceea ce 
aș vrea să înţelegi este că toate aceste acţiuni și interese sunt 
subordonate unui fel de „organism” suprem al masoneriei 
mondiale. Când îţi spun aceasta, mă refer, chiar dacă te va 
surprinde foarte mult, la un așa-zis grup din umbră, aproape ca 
un guvern secret, care deţine practic în subordinea sa toate 
mijloacele civile, politice și militare cunoscute; are propriile 
sale forţe aeriene și maritime de luptă, propriile sale 
mecanisme financiare de scurgere a unor fonduri fabuloase, 
precum și capacitatea de a-și urma cu perseverenţă planul 
conceput în numele unui așa-zis interes naţional, dincolo de 
orice control sau piedici puse de vreo autoritate din exterior. 
Din punctul acesta de vedere, acest grup sau guvern mondial, 
care acţionează mereu din umbră și este foarte ocultat, se află 
în afara oricărei legi și nici nu poate fi atins de acestea. Fieful 
lui se află actualmente în Statele Unite și acolo presiunea pe 
care el o exercită este considerabilă. Dar aș vrea să-ţi fie clar 


că, pentru membrii acestui grup nimic din ceea ce se petrece 
important în restul lumii - și aici mă refer în special la conflicte 
sau la tendinţe imprimate societăţii prin diferite mijloace mai 
mult sau mai puţin evidente - nu le este străin din simplul motiv 
că toate aceste evenimente își au originea chiar în planurile 
concepute de acele minţi diabolice. 

Ascensiunea foarte rapidă a unui complex de împrejurări de 
natură militară și industrială a favorizat cristalizarea acestui 
guvern ocult mondial, alcătuit exclusiv din membri ai 
francmasoneriei. Lucrurile sunt chiar mai complicate decât 
atât, pentru că ele nu se referă doar la realităţi care aparţin de 
lumea noastră, ceea ce face „lupta de rezistență” cu atât mai 
dificilă. „Arma” de care ei se tem cel mai mult este faptul că 
masele de oameni, populaţia de pe întregul glob să fie avizată 
în această direcţie și să devină activă, pentru a elimina 
influenţa lor nefastă. Atunci ei ar sucomba foarte repede, 
deoarece sunt puţini ca număr; puterea lor rezidă de fapt în 
mecanisme indirecte de manipulare și control. Intotdeauna ei 
se bazează pe alţii pentru a le realiza scopurile, dar atunci când 
se ajunge la un moment critic, atunci când destul de mulţi 
oameni au realizat aceasta, totul se poate întoarce împotriva 
lor. 

Stăteam amândoi sprijiniți de una dintre lăzile lăsate în 
acea staţie intermediară din tunel, discutând cu voce înceată în 
timp ce mâneam. Aiden era în continuare foarte absorbit de 
lucrul la computerul său, iar ceilalți doi locotenenţi mâncau și 
discutau și ei lângă unul dintre vehicule. 

- Înseamnă că tot ceea ce aţi descoperit până acum, în 
Bucegi și în Egipt, se află pe primul loc în agenda lor de 
activităţi, am spus eu, care nu știu din ce motiv mă simţeam 
foarte bine și încrezător în forţele proprii. 

- Mai sunt și alte puncte în agenda lor, aproape la fel de 
importante, dar despre ele vei afla probabil mai târziu. Da, ceea 
ce s-a descoperit reprezintă o tehnologie care depășește cu 
mult posibilităţile actuale. De curând, am avut o discuţie 
importantă cu un oficial de la Pentagon, cu care am devenit bun 
prieten. Mi-a spus că în realitate cel mai dur război nu se duce 
în Orientul Mijlociu sau în altă parte, ci chiar acolo, în instituţia 
lor. Mi-a mărturisit că, personal, nu știe cât timp va mai rezista 
în acel ritm, deoarece sunt foarte multe ordine contradictorii, 
responsabilităţi uriașe, toate acestea fiind constituite pe o 


sensibilizare deosebită a opiniei publice. Prin funcţia pe care o 
ocupă, această persoană are acces la documentele și 
informaţiile cu nivel maxim de securitate; știe că în prezent 
sunt deja foarte bine puse la punct tehnologia antigravitaţiei și 
tehnologia „energiei libere”, care ar soluţiona imediat aproape 
toate problemele majore cu care se confruntă omenirea. A 
văzut el însuși prototipurile, pentru că acestea sunt mai multe 
și diversificate și s-a convins de eficienţa lor extraordinară. Ca 
să fiu sincer, mă și mir cum a reușit să ajungă într-un post atât 
de important, fără să fie corupt. 

De uluire, nici nu mai mâncam. 

- Bine, și atunci cum e posibil să rămânem în continuare la 
acest nivel oarecum primitiv de resurse energetice? De ce nu 
răspândesc noile tehnologii în întreaga lume? 

Cezar mușcă din baton, privind concentrat în faţa lui. 

- Pentru că, dacă ar face așa ceva, ordinea socială, 
economică și politică a lumii s-ar modifica aproape în totalitate. 
Probabil că aceasta ar fi cea mai mare schimbare înregistrată 
vreodată în istoria omenirii. In mod paradoxal, acest subiect nu 
este cel mai mare secret al umanităţii, pe motivul că el ar 
constitui o nebunie sau o invenţie fantasmagorică, ci pentru că 
implicaţiile la care poate da naștere sunt enorme, influențând 
profund întreaga umanitate, pe toate planurile. Este evident că 
cei care controlează aceste proiecte nu agreează schimbarea. 
lar în acest caz ar fi vorba despre o schimbare fundamentală 
din punct de vedere economic, tehnologic, social și politic, cum 
nu s-a mai înregistrat vreodată în istoria omenirii. De aceea, se 
caută menţinerea societăţii în această stare deplorabilă de 
lipsuri și de suferinţă, chiar dacă această măsură demonstrează 
o mare inconștienţă. 

- Președinții de stat au acces la astfel de informaţii și 
proiecte? am întrebat curios. 

- Nici pe departe. De aceea, proiectele de acest gen se 
numesc black projects, pentru că ele sunt opace cunoașterii și 
aplicării lor de către orice instituţie sau persoană oficială, cu 
excepţia unui foarte mic număr de fiinţe, care le-au și finanţat și 
sprijinit. Mă refer la guvernul mondial din umbră, compus din 
cei mai înalţi reprezentanţi ai masoneriei. Nefiind supervizat pe 
cale ierarhică socială, de la acest nivel suprem de conducere 
pot să apară ameninţări directe la stabilitatea mondială. Dacă 


ai fost atent, acestea s-au manifestat deja în ultimii ani, din ce 
în ce mai pregnant. 

- Și atunci cine are acces la aceste proiecte, cine le 
realizează, cine face munca de cercetare, cine alcătuiește baza 
de date? am întrebat oarecum contrariat. Bănuiesc că vârful 
elitei masonice doar le finanţează și le supervizează. Dar 
personalul? Cine are acces la aceste informații? 

In faţa avalanșei mele de întrebări, Cezar a zâmbit amuzat. 

- Aici vorbim mai ales de proiectele care sunt concepute și 
se derulează pe teritoriul Statelor Unite ale Americii. Acolo se 
află și cele mai mari interese care influenţează viaţa la nivel 
mondial, și cele mai importante organisme oficiale și, de 
asemenea, „sediul” momentan al oligarhiei masonice. Aceasta 
se află dea supra oricărui sistem de structurare a societăţii 
civile sau militare; nici cei mai înalţi reprezentanţi ai CIA, nici 
cei ai Congresului American, nici cei ai Administraţiei 
Prezidenţiale, nici cei ai Naţiunilor Unite, nici cei din Serviciile 
Secrete nu cunosc aceste aspecte foarte secrete care privesc 
viitorul umanităţii. Dar chiar dacă li s-ar aduce la cunoștință 
așa ceva, ar fi atât de indignaţi de „nerozia” acestei idei, încât 
ar încheia imediat orice discuţie. Și, bineînţeles, persoana în 
cauză ar fi suspectată imediat de nebunie. Doar câţiva oficiali 
de la Pentagon și de la Agenţia Naţională de Securitate (NSA), 
foarte puţini, cunosc adevărul. Restul, după cum ţi-am spus, 
trăiesc într-o mare de ignoranță. Ce e mai grav e că ei chiar 
sunt convinși că ignoranţa lor reprezintă realitatea pură. 

Să nu uităm însă că acești oameni care ocupă funcții 
oficiale foarte importante se schimbă o dată la doi sau la patru 
ani. Ei se ocupă de o mulțime de programe naţionale sau 
internaţionale, au în vedere politici monetare și teritoriale, dar 
nu au acces la dosarele cu adevărat importante pentru omenire. 
La urma urmelor, aceste proiecte nu sunt recunoscute în mod 
oficial și din această cauză se poate spune că, practic, nu există. 
Totuși, ele sunt cunoscute sub denumirea de proiecte USAP Un 
USAP este o operaţiune ultrasecretă și complet închisă 
recunoașterii oficiale, care necesită un drept de acces foarte 
special, chiar și pentru cei care au în mod obișnuit accesul cel 
mai înalt la informaţiile ultrasecrete. Asta implică faptul că cel 
care are acces USAP chiar dacă este întrebat de superiorii sau 
comandanții săi, chiar dacă este întrebat de președintele ţării, 
va răspunde că nu știe de existenţa unei astfel de operaţiuni 


ultrasecrete. El va face tot ceea ce-i stă în putinţă să oculteze 
acel proiect și să dezinformeze populaţia sau oficialii care s-ar 
putea interesa de acel aspect. Acestea sunt cele mai bine 
păstrate secrete din lume. 

- Vrei să spui că sunt mai importante chiar și decât secretul 
bombei termonucleare? am întrebat. 

- Da, a spus Cezar cu hotărâre în glas. Oricum, despre 
bomba cu hidrogen au mai răzbâtut unele informaţii, dar 
despre USAP deși se cunoaște global cam la ce se referă, nu 
există nicio luare de poziţie oficială. 

Eram destul de nedumerit. Ce ar putea să depășească în 
importanţă secretul bombei H? 

- Ironia sorții face ca cel mai important secret al omenirii să 
fie deja atât de bagatelizat și ironizat, printr-o abilă manipulare 
de către guvernul mondial  masonic, a mass-mediei 
internaţionale și implicit a populaţiei, încât importanţa lui a 
alunecat oarecum în derizoriu. Este vorba despre existenţa 
vieţii extraterestre și prezenţa ei pe planeta noastră. Asta 
include, de asemenea, navele de zbor extraterestre și nu numai. 
Problema a devenit în timp atât de stufoasă și încâlcită, încât 
oamenii nu mai pot discerne în mod competent între ceea ce 
este adevăr și ce este minciună. Din această cauză, ei mai 
curând tind să considere că totul este o fantasmagorie, o 
păcăleală, o minciună, probabil din cauză că acţionează în 
virtutea instinctului de conservare: preferă să nege, pentru a-și 
păstra o relativă siguranţă, în loc să adopte o poziţie inedită, 
curajoasă, care în viziunea lor le-ar complica viaţa. 

Cezar mi-a surprins privirea îndreptată către locotenentul 
Trujo. 

- Bănuiala ta este corectă: Trujo are acces USAP Evident, 
altfel nu ar fi putut să se afle aici. Gradul de locotenent este 
doar generic și reprezintă o acoperire. 

Spunând aceasta, el dădu semnalul de plecare. În câteva 
minute, goneam deja mai departe prin tunel, câtre destinaţia 
noastră subpământeană din Egipt; după cum mă informase 
locotenentul Nicoară, până acolo mai aveam de călătorit doar 
două ore și jumătate. Nerăbdător să aflu și alte amănunte 
despre subiectul extrem de interesant care fusese abordat în 


discuţia întreruptă, imediat după ce am pornit la drum l-am 
rugat pe Cezar să-mi dezvăluie și alte informaţii. 

- Există o anumită legătură a acestui subiect cu 
descoperirea noastră și, de asemenea, cu misiunea pe care o 
avem de îndeplinit. Doar că în acest caz lucrurile depășesc cu 
mult chiar și cele mai secrete cunoștințe ale guvernului mason 
din umbră și, de fapt, acesta este motivul principal pentru care 
ei sunt atât de agitaţi. Cred că cel mai mult îi deranjează că 
descoperirile noastre sunt nu numai mult mai avansate 
tehnologic decât realităţile la care au avut ei acces, dar mai 
ales pentru că ele sunt eminamente benefice și implică un înalt 
grad de spiritualitate care poate conduce în mod accelerat la 
evoluţia omului. Ai să vezi în timp despre ce este vorba. 

Evoluţia spirituală a populaţiei înseamnă un grad sporit de 
libertate, iar mai multă libertate și armonie în gândire și 
concepţii înseamnă sfârșitul erei controlului și a manipulării; 
practic, înseamnă sfârșitul francmasoneriei și al planurilor ei 
diabolice. Acum poţi să-ţi explici înverșunarea lor de a deţine 
conducerea completă a acţiunilor din DZ, în legătură cu locaţia 
din Bucegi. Ceea ce se află acolo și care pornește de acolo 
surclasează orice secret al lor și le pune în pericol însăși 
rațiunea de a fi și de a acţiona pe această planetă. Știi că au 
intervenit chiar într-un mod brutal, aș putea zice, din punct de 
vedere politic, prin intermediul membrilor masoni din 
societatea noastră, foarte sus-puși în structura politică a ţării; 
chiar și acum mai sunt unele tentative, dar lucrurile s-au cam 
lămurit. Marea șansă a fost că la noi nu toţi sunt corupți 
sufletește, iar unii dintre ei au chiar puteri decizionale foarte 
mari. Totuși, presiunile se fac simţite și crede-mă că uneori sunt 
uriașe. E nevoie de multă abilitate, atenţie și răbdare pentru a 
reuși să le eviţi. 

- Din câte înţeleg, lupta între interesele divergente se 
acutizează, am observat eu. 

- In momentul actual, putem vorbi de o relativă stabilitate 
cu privire la descoperirea din Bucegi. Protocolul secret de 
acum trei ani, dintre România și Statele Unite, nu poate fi 
modificat prea ușor, deși se urmărește aceasta. Guvernul ocult 
mondial a plasat Sala Proiecţiilor și tot ceea ce derivă de acolo 
pe primul loc în lista USAP Există un număr de numai opt 
persoane în toată lumea, exceptând pe cele din România, care 
au acces la această locaţie; restul, deși asigură diverse servicii 


în legătură cu acea facilitate, sunt complet dezinformate. Prin 
natura „paternităţii” descoperirii, partea română are un grad 
de libertate mai mare. Insă chiar și așa, sunt destule probleme. 

Am dat curs unei întrebări care mă frământa mai demult: 

- Eu cred că a existat un început pentru această situaţie 
critică în care se află omenirea. Chiar și pentru francmasoni a 
fost probabil o surpriză contactul cu alte civilizaţii din univers. 
Probabil că abia după aceea au luat decizia să intervină și și-au 
făcut calculele perfide. _ 

- Într-adevăr, lucrurile n-au stat așa de la bun început. În 
timpul administraţiei Truman și Eisenhower, subiectul a fost 
pus la secret, dar percepţia generală este că această măsură a 
avut cumva la bază o intenţie bună. Intr-un fel, era doar o 
problemă de amânare. Au considerat necesar să facă aceasta, 
pentru că un număr destul de mare de funcţionari ai celor două 
administrații prezidenţiale erau deja la curent cu acest subiect 
și chiar fuseseră implicaţi în desfășurarea lui. Probabil că 
Securitatea Naţională nu putea să permită acest lucru. Mai apoi 
însă, situaţia a început să se modifice, iar cei care aveau acces 
la acele informaţii strict secrete au fost treptat îndepărtați și li 
s-a interzis accesul la ele. Am aflat de la prietenul meu de la 
Pentagon că Eisenhower era foarte supărat că nu mai era ţinut 
la curent cu acest subiect; el văzuse deja fiinţele extraterestre, 
precum și navele lor, dar treptat s-a simţit lăsat deoparte. 
Kennedy a fost probabil ultimul dintre președinții americani 
care a cunoscut o parte din acest mare secret. Intr-o discuţie pe 
care a avut-o cu unul dintre înalții ofițeri ai armatei americane, 
în anul 1963, ela recunoscut că știa despre realitatea navelor și 
a civilizaţiilor extraterestre care interacționează cu planeta 
noastră, dar a afirmat că nu are controlul asupra dosarului în 
totalitatea sa și că nu înţelegea motivul acelei situaţii 
paradoxale. Era președintele Statelor Unite ale Americii și 
totodată Comandantul Șef al Forţelor Armate, dar cu toate 
acestea nu avea acces total la acel dosar și nu știa de ce. Este 
foarte posibil ca el să fi descoperit totuși adevăratul motiv ceva 
mai târziu în același an, înainte de a fi asasinat, și să fi dorit să 
facă public acel teribil secret. Imaginează-ţi ce-ar fi însemnat ca 
o lume întreagă să fi aflat de faptul că guvernele unor mari 
puteri au stabilit deja legături cu anumite civilizaţii 
extraterestre, că au fost hotărâte anumite acorduri de 
colaborare, dar că toate acestea au fost ţinute în cel mai strict 


secret de câtre un guvern ocult mondial, format doar din 
membri ai francmasoneriei, care dorește să aibă controlul total 
al acestei operaţiuni și să stăpânească în acest fel întreaga 
lume. De altfel, din câte știu, Kennedy a fost cam singurul 
președinte american care nu a făcut parte din lojile masonice. 
In acest fel, asasinarea lui apare într-o cu totul altă lumină 
decât aceea împărtășită opiniei publice. 

- Dar dacă guvernul american nu are control asupra acestei 
probleme, cum îţi explici că secretul este totuși ţinut atât de 
bine? 

- Ai să fii surprins, dar să știi că aceste secrete sunt mai 
bine păstrate de partea civilă, neoficială, care implică firme, 
organizaţii și cercetători, decât de partea diplomatică, 
acreditată în mod oficial. Majoritatea acestor proiecte sunt 
realizate nu de guvern, prin intermediul instituţiilor statale, ci 
pentru guvern, de către instituţiile private. Acestea păstrează 
mult mai bine un secret și sunt mult mai bine pregătite pentru 
a-l studia. 

Am intervenit cu o amară ironie: 

- Îmi vine în minte secretul formulei pentru Coca-Cola. Nici 
acum, după mai bine de 100 de ani, nimeni nu-l cunoaște, în 
afara câtorva persoane de la vârful conducerii 
megaconcernului. Și când te gândești ce dezastru înseamnă 
această formulă pentru sănătatea oamenilor! 

- In același timp, este și un rezultat al ignoranței 
consumatorilor, care sunt superficiali și, într-un fel, chiar 
inconștienţi, a completat Cezar. Stăpânirea simţurilor nu este 
un atu al omului modern și de aici apar foarte multe probleme. 
In fine, ceea ce vreau să-ţi zic este că formula de realizare a 
acestei băuturi răcoritoare extrem de nocive este atât de 
secretă, încât nici președintele Statelor Unite, dacă ar dori 
aceasta, nu ar putea avea acces la ea. 

Apoi, după o pauză de câteva secunde, el reveni la ideea 
principală: 

- Sistemul de secretizare la vârf a „proiectelor negre” are la 
bază o dublă acţiune: cea a proprietăţii private a acestor 
secrete și cea a legăturilor cu USAP In general vorbind, această 
combinaţie este aproape de netrecut. Dacă vrei să ai acces la 
un astfel de proiect, printr-un intermediar din domeniul privat, 
el se găsește sub incidenţa privilegiului de proprietate 
particulară; iar dacă dorești să ai acces la el printr-un mediator 


din sectorul public, adică prin intermediul acţiunii 
guvernamentale, el este strict păzit de nivelul USAP, care 
transcende puterea guvernului. In concluzie, toate căile sunt 
blocate. 

Mă simțeam zguduit în interior, de parcă nu aș mai fi avut 
niciun punct de sprijin. 

- Bine, dar cum este totuși posibil așa ceva? Ce este acest 
grup de fiinţe, care reușește să treacă de orice fel de influenţe? 
Ce siguranţă mai avem noi, oamenii obișnuiți? 

Cezar mi-a răspuns cu o voce gravă, abia auzită, dar în 
atmosfera specială din cabină cuvintele lui m-au impresionat 
profund și mi-au rămas foarte bine întipărite în minte: 

- Este un grup, un fel de organizaţie sau entitate ocultă 
care transcende guvernul SUA și orice alt guvern din lume. 
Este direct legat de USAP cvasi-privat, și operează la nivel 
internaţional. Majoritatea proiectelor sunt subcontractate unor 
companii particulare și implică înțelegerea și aplicarea 
tehnologiei extraterestre foarte avansate. Există anumite 
unităţi care sunt, de asemenea, legate de USAP a căror menire 
este dezinformarea și manipularea populaţiei, îndreptarea 
atenţiei către aspectele periferice, a căror realitate este 
tergiversată la nesfârșit, cum ar fi apariţia OZN-urilor, răpirile 
efectuate de extratereștri, exemplele de mutilare a vitelor și așa 
mai departe. Aceste „supape” de canalizare a informaţiei în 
mod eronat sunt susţinute prin mass-media, prin implicarea 
jenantă a comunităţii științifice sau chiar prin anumiţi factori 
responsabili din politică. 

In principal, grupul constă din agenţi activi USAP care fac 
parte fie din sânul unor întreprinderi care studiază o tehnologie 
extrem de avansată, fie din comunitatea internaţională a 
analiștilor politici, fie din anumite grupări religioase, fie din 
comunitatea științifică ori din mass-media. Identitatea celor mai 
mulţi dintre acești agenţi nu este cunoscută, dar trebuie să-ţi 
spun că aproape jumătate dintre cei care au putere de decizie 
în instituţiile guvernamentale internaţionale sunt în favoarea 
revelării publice a acestui subiect. Acest lucru este oarecum 
explicabil, deoarece acestea sunt persoane tinere, care sunt 
foarte puţin implicate în evenimentele din trecut. 

- Totuși... nu înţeleg cum este posibil ca cei care lucrează 
efectiv la aceste proiecte să nu știe despre ce e vorba, am 


intervenit eu. Nu cred că în aceste condiţii secretul ar mai 
putea fi păstrat. La urma urmelor, ar putea fi mii de muncitori, 
cercetători, oameni de știință sau funcţionari care ar trebui să 
aibă acces la aceste date. Trebuie să existe rapoarte, concluzii, 
acestea trebuie redactate... Cine le face? Ce fel de persoane 
sunt acestea? Cum mai poate fi păstrat secretul în astfel de 
condiţii? 

Eram sincer uimit și nedumerit în legătură cu aceste 
aspecte și ţineam foarte mult să mi le clarific. Explicaţiile pe 
care le-am primit de la Cezar au fost însă atât de clare și la 
obiect, încât mi-au îndepărtat toate semnele de întrebare. 

- Cele mai multe dintre operaţiunile foarte secrete care fac 
parte din așa-zisele black projects sunt astfel concepute și 
structurate, încât cei care lucrează la ele să nu-și poată da 
seama că sunt legate de tehnologia extraterestră. Un exemplu 
clar este iniţiativa de apărare strategică, pe care presa a numit- 
o „Războiul Stelelor”, care în realitate are ca obiectiv principal 
detectarea și eventual distrugerea, dacă aceasta este necesară, 
a oricărei nave extraterestre care se apropie de Pământ. 
Informaţiile pe care le deţin de la Pentagon atestă că până 
acum au fost astfel distruse cel puţin trei nave extraterestre, cu 
ajutorul unui sistem experimental armat din spaţiu. Totuși, 
trebuie să știi că cei mai mulţi dintre oficialii politicii 
americane, printre care se numără funcţionari de la Casa Albă, 
responsabili militari de la Pentagon, membri ai Congresului 
American, ai ONU, precum și alţi politicieni de vârf din întreaga 
lume primesc foarte rar informaţii cu privire la acest subiect. 
Dacă ei solicită aceste informaţii, nu li se transmit niciun fel de 
date în legătură cu operaţiunile respective și chiar mai mult 
decât atât, nici măcar nu li se confirmă dacă aceste operaţiuni 
există cu adevărat. De altfel, una dintre funcţiile agenţilor 
USAP este aceea de a face astfel încât acești responsabili din 
lumea politică să nu știe nici măcar cui trebuie să se adreseze 
pentru a obţine aceste informaţii. In acest fel, confuzia este 
practic totală. Există o cooperare internaţională, dar aceasta 
este, de asemenea, fundamentată pe nivelul USAP de acţiune. 
Se pare însă că una dintre marile puteri tinde să dezvolte niște 
programe independente în acest sens. 

- La cine te referi? l-am întrebat eu curios. Cezar mi-a 
răspuns imediat. 


- Mă refer la China. Colaborează, dar în același timp își 
urmează și propria cale, chiar într-un mod accelerat, aș putea 
spune. Această relativă independenţă a chinezilor în domeniul 
„proiectelor negre” a început după descoperirea unor piramide 
gigantice, mascate sub înfățișarea unor dealuri. Într-una din 
provinciile rurale ale ţării, care este puţin locuită. Au făcut 
cercetări și au pătruns înăuntru, dar nimeni nu știe ce au 
descoperit acolo. Sunt atât de ermetici cu aceste informaţii, 
încât nici chiar serviciile USAP nu au reușit să se infiltreze și să 
afle despre ce este vorba. Deocamdată însă nu s-au creat valuri, 
pentru că aceste chestiuni nu sunt recunoscute în mod oficial. 
Pe plan internaţional aceasta a fost, de fapt, ideea principală a 
guvernului ocult: pentru ca negarea să fie cât mai plauzibilă, 
liderii politici și conducătorii maselor trebuiau să nu cunoască 
deloc dedesubturile afacerii. În felul acesta „proiectele negre” 
puteau să se dezvolte fără probleme, iar politicienii de vârf erau 
liniștiți că ei deţin controlul suprem, ceea ce era de natură să le 
amorţească vigilenţa. 

- E clar, am spus eu. Asta e și cauza pentru care s-a preferat 
implicarea industriei civile în astfel de proiecte. 

- Da. Majoritatea operaţiunilor științifice și tehnice care 
sunt legate de tehnologiile foarte avansate sunt efectuate de 
firmele de cercetare particulare. În aceste cazuri securitatea 
proiectului este asigurată, de asemenea, de firme civile 
specializate. De multe ori, în cazurile de încălcare a condiţiilor 
contractuale de menţinere a celui mai desăvârșit secret, agenţii 
acestor firme recurg la crime care sunt comandate. In același 
timp însă clauzele de contract prevăd recompense de peste sute 
de mii de dolari pentru fiecare persoană implicată în 
dezvoltarea acestor proiecte pentru a garanta astfel cooperarea 
ei totală și absolut discretă. Îţi spun aceasta pentru că eu 
însumi am primit copia unui astfel de contract care mi s-a 
propus de câtre partea americană; de altfel, așa am ajuns să 
aflu multe detalii despre aceste operaţiuni, discutând cu colegul 
meu. El a fost agentul USAP de intermediere a colaborării; aici 
nu-ţi pot oferi alte detalii în legătură cu acest subiect, dar am 
să-ți spun că am declinat oferta. Gândește-te însă că în ultimele 
decenii au fost mii și mii de persoane implicate în black 
projects, care au primit aceste sume. Poţi să ai astfel o idee 
despre fondurile uriașe care sunt vehiculate la acest nivel de 


informaţie și acţiune. Ca să nu mai vorbim despre sumele 
necesare studierii și cercetării tehnologiei respective. 

Am tăcut amândoi câteva minute. Incercam să evaluez 
monstruozitatea acelor acţiuni și mai ales efortul uriaș depus de 
câtre un mic grup de fiinţe, care alcătuiesc „guvernul ocult 
mondial”, de fapt adevărata conducere a planetei, pentru a 
controla populaţia de pe întregul glob și pentru a o menţine 
într-o cât mai întunecată neștiință; la urma urmei erau 
probleme vitale, de o extraordinară importanţă pentru viitorul 
nostru și pentru aspiraţiile noastre în viaţă. Din cele povestite 
de Cezar îmi formasem deja o imagine de ansamblu asupra 
acestor aspecte foarte secrete, dar totuși nu reușeam să înţeleg 
sensul principal al menţinerii secretului mondial. Era o mare 
întrebare: de ce acest secret teribil este menţinut în continuare, 
fiind extrem de bine păzit pentru a nu ajunge la cunoștința 
societăţii? 

-  Implicaţiile răspunsului la această întrebare sunt 
complexe, mi-a răspuns Cezar. La o primă vedere, aspectele 
care vizează subiectul civilizaţiilor extraterestre, al navelor 
cosmice extraterestre și al legăturilor care există între unele 
guverne ale lumii cu reprezentanţii acestor civilizaţii din spaţiul 
cosmic pare să reprezinte un secret total și chiar un „mister 
sacru” al epocii în care trăim. În realitate, lucrurile sunt mai 
complicate. Psihologia maselor este foarte bine stăpânită și 
folosită de francmasoneria mondială, iar acest secret 
extraordinar este folosit ca o armă redutabilă pentru a crea și 
manipula o anumită stare de spirit în rândul societăţii. Trebuie 
să avem în vedere faptul că un astfel de secret, care se dorește 
absolut, reprezintă întotdeauna sursa unei boli sociale, 
deoarece el creează premisele generale de frică, insecuritate și 
neîncredere între oameni. Acestea sunt stări psihice haotice, 
care permit destul de ușor preluarea unui control total și pot 
conduce la impunerea unor condiţii de supunere desăvârșită. 
Acest control total poate surveni însă doar dacă populaţia este 
convinsă că factorii de conducere deţin supremaţia militară și 
că nimic nu le poate ameninţa viitorul. În aceste condiţii, cum 
să le explici oamenilor că forţele aeriene cele mai puternice și 
complexe din lume nu sunt totuși capabile să ofere nicio replică 


unor nave necunoscute care vin din imensitatea spaţiului 
cosmic? Cum să le explici atunci că dogma religioasă creștină 
este profund greșită și că în afara omului există și alte ființe cu 
mult mai inteligente și dezvoltate spiritual decât oamenii? Ce s- 
ar întâmpla atunci cu ordinea economică, cu echilibrul politic, 
cu tehnologiile actuale pe care ne sprijinim în mare parte în 
viaţa de zi cu zi? Fără îndoială, datorită nivelului relativ scăzut 
de percepţie corectă și lucidă a realităţii și mai ales datorită 
îndoctrinării religioase, o foarte mare parte a populaţiei 
globului ar fi cuprinsă de panică. Din acest punct de vedere, 
menţinerea secretului este previzibilă și chiar justificată. Cu 
toate acestea, situaţia este aplicabilă mai mult perioadei de 
început a contactului oficial cu civilizațiile extraterestre, adică 
cea de pe la sfârșitul anilor '40 și începutul anilor '50, când 
lumea abia trecuse de cel de-al Doilea Război Mondial. Dar, 
odată cu scurgerea deceniilor următoare și mai ales după 
terminarea Războiului Rece, frica nu mai reușește să explice, ea 
singură, necesitatea menţinerii acestui secret teribil. Ştii prea 
bine că în ultimii 50 de ani societatea a trecut prin multe 
transformări și a avut realizări remarcabile; aș spune chiar câ e 
vorba de o maturizare, dacă privim lucrurile dintr-un anumit 
punct de vedere. 


- Și atunci? Care mai este justificarea pentru menţinerea 
secretului? am întrebat cu mirare. 

- Dacă la început evitarea panicii generale și a haosului în 
toate domeniile a constituit motivul principal pentru a menţine 
în cel mai mare secret colaborarea cu civilizațiile extraterestre, 
în prezent acesta a luat o altă formă și structură. Acum, 
motivele principale sunt lăcomia și necesitatea de a menţine 
controlul asupra populaţiei, de a-l generaliza. Guvernul ocult 
deţine deja „cheia tehnologică” a viitorului. Colegul meu de la 
Pentagon mi-a mărturisit că tehnologia neliniară și cea a 
„punctului zero”, adică a energiei libere care poate fi obținută 
aparent din vid pot fi introduse „pe piaţă” în orice moment. 
Această tehnologie foarte avansată, care provine în mod direct 
de la civilizațiile extraterestre cu care s-a luat contact, ar 
depăși cu mult importanţa combinată a motorului cu combustie 
internă, a electricităţii și a microprocesorul lui. Impactul 


economic ar fi formidabil. Dar stăpânii acestei tehnologii foarte 
avansate simt că mediul nu este încă stabil; într-un fel, ei simt 
că răspândirea acestei tehnologii în lume ar putea crea efecte 
secundare pozitive care nu i-ar avantaja deloc în planurile lor 
morbide. De aceea, preferă să aștepte și să meargă pe vechile 
direcţii impuse de tehnologia actuală. Aceasta încă este 
productivă și le asigură venituri uriașe. 

Aici Cezar se opri câteva momente, rămânând pe gânduri. 
L-am văzut apoi zâmbind ușor, în timp ce îmi explica un alt 
aspect al situaţiei: 

- Pentru anumite persoane puterea secretului exercită o 
atracţie deosebită și se poate transforma chiar într-o anumită 
obsesie; faptul că ele știu că deţin un mare secret le face să se 
simtă pline de importanţă și valoare; astfel, ele devin practic 
dependente de acel secret. Pe de altă parte, putem să vorbim 
încă de sentimentul fricii în rândul oamenilor, mai ales dacă 
aceasta se referă la ceva strâin și necunoscut lor. Sunt mulţi 
indivizi care, cuprinși de o mare anxietate, s-ar putea întreba 
într-un mod destul de penibil: cine sunt aceste ființe umanoide 
și cu ce scop au venit pe planeta noastră? Cum au pătruns în 
spaţiul nostru aerian fără să aibă autorizaţie? Este aproape o 
frică înnăscută a omului de a respinge necunoscutul, de a ataca 
și a îndepărta ceea ce nu cunoaște și înțelege. 

- Am sesizat și eu acest aspect. Se încearcă ridiculizarea 
subiectului în mod deliberat și asta conduce la o dezinformare 
de proporţii, care vrea să dea de înţeles societăţii că nu există 
nimic concret pentru ca ea să-și facă griji. 

- Exact. Majoritatea intelectualilor, a oamenilor de bine, 
mass-media, toţi preferă să dea curs părerii unor persoane 
„autorizate”, care resping sau minimizează subiectul delicat al 
navelor și al civilizaţiilor extraterestre și, de fapt, dovezile sunt 
atât de aproape... Chiar tu, peste foarte puţin timp, vei avea din 
nou ocazia să te confrunţi cu astfel de dovezi extraordinare. 
Dar, din nefericire, blocajul informaţional de care îţi vorbeam 
nu ne permite să le prezentăm deocamdată lumii. Unele lucruri 
trebuie realizate în etape, deoarece puterea de absorbţie 
corectă a lor din partea populaţiei este încă relativ scăzută și 
atunci, într-adevăr, am face mai mult rău decât bine. 

Am rămas profund cufundat în gânduri. Aflasem aspecte de 
o importanţă covârșitoare pentru viitorul omenirii și chiar al 
fiecărui om în parte, ca individualitate separată. Căci, dacă 


problema mi-a fost prezentată de Cezar la modul global, totuși 
nu puteam să neg faptul că ea influenţează în egală măsură și 
viaţa fiecărei persoane de pe planetă în ceea ce privește 
concepţiile ei, modul de a percepe realitatea care o înconjoară, 
modul de a acţiona, dorințele și aspiraţiile ei în viaţă. Într-un 
fel, aceste informaţii se încadrau în linia celor pe care le 
primisem de la Cezar mai demult în legătură cu 
francmasoneria, cu senior Massini și cu grupul Bilderberg, dar 
acum ele erau mai punctuale, mai concrete și vizau un subiect 
considerat tabu. Pe de altă parte, eram uluit de șansa colosală 
pe care o aveam de a cunoaște eu însumi multe dintre aceste 
secrete și de a mă confrunta efectiv cu ele într-o succesiune 
tulburătoare de evenimente. În mod evident, era vorba de un 
cumul de factori extrem de favorabili care s-au corelat și s-au 
„aranjat” astfel încât să creeze aceste oportunități minunate de 
a afla lucruri de o importanţă covârșitoare pentru omenire. 
Prezenţa mea în Sala Proiecţiilor, faptul că luam parte la 
această expediţie ultrasecretă și uluitoarele lucruri pe care 
aveam să le descopăr la capătul celălalt al tunelului, mă făceau 
să cred că există fără doar și poate un sens foarte clar și precis 
în toate acestea. Personal, înțeleg că totul s-a coroborat pentru 
a avea posibilitatea să aduc Ia cunoștința altor oameni suficient 
de interesaţi și lucizi aceste aspecte foarte importante. De fapt, 
sunt sincer convins că în realitate aceasta era adevărata mea 
menire în angrenajul acestor evenimente și, având acest gând, 
mi-am simţit inima plină de o delicată bucurie și liniște 
interioară. 


CAPITOLUL 4 
CAMERA OCULTĂ 


În timp ce eram cufundat în aceste gânduri am auzit vocea 
electronică de la bord anunțând ultimul punct staționar al 
călătoriei noastre. 


- Pregătește-te, pentru că acest punct coincide cu destinaţia 
noastră finală, mi-a spus Cezar. Aici am lăsat mai multă 
aparatură complexă și de asemenea, provizii. Ajungem în 
câteva minute. 

Intr-adevăr, peste mai puţin de două minute am început să 
remarc faptul că lumina din tunel își modifica treptat culoarea, 
trecând de la indigo prin mai multe nuanţe, la culoarea verde 
deschis fosforescent, pe care o văzusem și la capătul celălalt, 
legat de Sala Proiecţiilor. Tunelul era perfect drept, iar în 
depărtare puteam să observ deja o luminozitate mult mai mare. 
Mă cuprinse o emoție puternică la gândul că peste foarte puţin 
timp voi afla un mister colosal, care dăinuie de mii de ani, legat 
de enigmatica viaţă a vechilor faraoni egipteni și a faimoaselor 
piramide. I-am împărtășit aceste gânduri și lui Cezar, dar el m-a 
corectat imediat: 

- Ceea ce vei vedea acolo nu are nicio legătură cu vechea 
civilizaţie egipteană. Nici cu piramidele și nici măcar cu Sfinxul. 
E poate cel mai mare mister cu care ne-am confruntat până 
acum, pentru că nu înţelegem motivul pentru care a fost creat 
acest spaţiu de la capătul tunelului la care vom ajunge imediat. 
Este extrem de vechi, precede cu mai mult de treizeci de mii de 
ani civilizaţia egipteană, dar totuși este o realizare ulterioară 
celei a Sălii Proiecţiilor. De ce tocmai aici și de ce tocmai din 
acele timpuri, nu știm. 

Aici Cezar s-a oprit din explicaţii, părând că se gândește 
dacă să-mi ofere sau nu mai multe detalii. Preluase manual 
controlul vehiculului și încetinise mult viteza. Culoarea 
pereţilor tunelului devenise verde deschis, fosforescent, iar 
lumina era mai intensă. Computerul ne anunţă că mai erau opt 
sute de metri până la destinaţia finală. 

Cezar a încetinit și mai mult viteza vehiculului; vedeam la 
aproximativ 200 de metri în fața mea un fel de zid uriaș care 


obtura complet tunelul, părând a fi alcătuit din piatră. Vedeam 
de asemenea, de o parte și de alta a căii de acces, multe lăzi 
mari suprapuse și echipament militar. În cele din urmă, 
vehiculul s-a oprit și am coborât din el. Ceilalţi au staționat și ei 
puţin în urma noastră și au început să descarce din 
echipamentul nou care a fost adus. Șovăitor, m-am îndreptat cu 
pași mici către uriașul perete din piatră care bloca tunelul, 
semnificând punctul lui terminus. Am văzut de o parte și de alta 
lăcașurile pentru cele douăsprezece cristale, care erau identice 
cu cele de la capătul de început al tunelului. Bănuiam că 
trebuia să existe o anumită simetrie a distorsiunii spaţio- 
temporale, astfel încât ea să rămână stabilă. 


Surprize și mistere... 


În lumina verzuie care ne înconjura, strălucirea cristalelor 
era stranie, făcându-mă să cred că sunt într-o altă lume. Și, 
într-un fel, acesta era adevărul. Mă aflam la o bună distanţă sub 
suprafața pământului, pe un alt continent, în apropiere de Cairo 
și într-un tunel creat printr-un neînțeles „artificiu” spaţio- 
temporal. Dar cel mai tulburător lucru era că mă aflam la câţiva 
metri de un secret aproape în întregime ermetic, a cărui 
semnificaţie nu o cunoștea nimeni. M-am apropiat de peretele 
impunător de piatră, care în acea lumină stranie avea o culoare 
ceva mai închisă decât a nisipului. In partea stângă am 
recunoscut același pătrat sculptat în piatră, perfect șlefuit, în 
care era gravat semnul unui triunghi, ca și cel de la poarta ce 
străjuia intrarea în Marea Galerie din Munţii Bucegi. 


- Într-adevăr, accesul este identic cu cel din „partea 
cealaltă”, l-am auzit pe Cezar vorbind în spatele meu. 

M-am întors către el și l-am întrebat ce se află în spatele 
acestei uriașe porţi de piatră. 

- Un spaţiu care prezintă și el o particularitate stranie, mi-a 
răspuns. Noi l-am denumit Camera Ocultă. Este pur și simplu o 
cameră „plantată” în pământ, fără niciun fel de legătură cu 
suprafaţa. Singurul mod de acces este prin tunelul în care ne 
aflăm, care după cum ai văzut este el însuși o alterare spaţio- 


temporală. Poate tocmai din această cauză apare fenomenul 
straniu de care am pomenit în legătură cu această încăpere. 
Vino cu mine. 

Spunând acestea, Cezar se îndreptă spre Aiden, care deja 
lucra la computerul său holografic. Am venit în spatele lui și am 
putut observa proiecția spaţială a tunelului în care ne aflam, a 
porții din piatră și a spaţiului din spatele ei, care era, de fapt, o 
cameră pătrată, simplă, în interiorul căreia vedeam 
reprezentate anumite obiecte ca niște dreptunghiuri opace. 

- Ei bine, vei avea o mare surpriză când vom intra în 
această cameră, îmi spuse Cezar zâmbind. 

Apoi ne-am îndreptat spre gigantica poartă din piatră, cu 
excepţia lui Aiden care a rămas profund absorbit să lucreze la 
computer, pe care îl racordase la niște senzori speciali, montați 
în expediţia precedentă. Am ajuns în faţa porții și Cezar a atins 
triunghiul; imediat, poarta a început să culiseze spre stânga, 
aproape fără zgomot. ă 

Am rămas înmărmurit. În fața mea se afla o încăpere cam 
de două ori mai mare decât cea pe care o văzusem în proiecția 
holografică a computerului! Nu înţelegeam absolut deloc cum 
era posibil așa ceva și m-am uitat stupefiat la Cezar, rugându-l 
din priviri să-mi ofere o explicaţie. 

- Din păcate, nimeni nu are încă un răspuns la această 
enigmă. Senzorii din exterior înregistrează o încăpere nu prea 
mare, cu latura de aproximativ cinci metri și înălțimea de trei 
metri, dar iată că atunci când poarta se deschide, spaţiul pe 
care ni-l oferă este mai mult decât dublu. Echipa cercetătorilor 
americani a ajuns la concluzia că aceasta se datorează unei 
ciudate întrepătrunderi a două realităţi distincte: cea fizică, 
specifică nouă, și una subtilă, aproape sigur de origine astrală. 
Măsurătorile și calculele incipiente au arătat că între acest 
fenomen straniu și natura ambiguă a tunelului există o strânsă 
legătură. De altfel, acesta este motivul principal al prezenţei lui 
Aiden în echipa noastră; el ne poate lămuri din punct de vedere 
științific asupra unor enigme cu care ne confruntăm aici. 

În timp ce primeam aceste explicaţii am pătruns cu toţii în 
acea încăpere subterană, care datorită mărimii ei îmi părea 
acum aproape ca o sală. Am apreciat geometria suprafeţei ca 
fiind un pătrat cu latura de zece metri, poate chiar mai mult, și 
înălțimea de aproximativ șapte metri. Am observat că atât 
pereţii, cât și podeaua și tavanul erau alcătuite exclusiv din 


dale enorme de piatră, perfect șlefuite și îmbinate între ele. Nu 
se vedea nicio spărtură, nicio deschidere, niciun culoar sau 
spaţiu gol în acești pereţi. Pe lângă faptul că eram uluit de 
modalitatea în care a putut fi realizată acea construcție 
subterană, care părea a fi pur și simplu „plantată” în pământ, 
două aspecte m-au intrigat imediat: în primul rând am constatat 
că încăperea era luminată prin ea însăși, fără să existe o sursă 
vizibilă pentru aceasta. Lumina era foarte plăcută, caldă, 
învăluitoare, făcând vizibil orice detaliu al camerei, până în cel 
mai mic amănunt. Dacă în legătură cu ansamblul din Munţii 
Bucegi știam că lumina provine, cumva, din materialul 
semiorganic în care erau îmbrăcaţi pereţii, aici nu am observat 
prezenţa acelui material, deoarece pereţii erau sculptați în 
rocă. Al doilea aspect care m-a intrigat foarte mult era aerul din 
încăpere. În mod normal, ţinând cont de faptul că acel loc data 
de aproximativ patruzeci de mii de ani și că nu avea absolut 
nicio legătură cu suprafaţa, nici o gură de aerisire, nicio 
variantă de primenire a atmosferei interioare, era de așteptat 
ca în cel mai bun caz abia să mai putem respira odată cu 
deschiderea porții. Surpriza era însă totală, deoarece aerul era 
foarte curat, fiind chiar ușor ionizat. Singura observaţie pe care 
puteam să o fac era că el mi se părea a fi puţin cam uscat. 

Semnele mele de întrebare au fost însă rapid înlăturate de 
Cezar, care mi-a explicat faptul că acestea au fost chiar primele 
elemente analizate atunci când au pătruns prima dată în acest 
loc, în expediția anterioară. Iniţial au avut măști protectoare. 
Au fost prelevate mostre de aer și din roca pereţilor și s-au 
realizat analizele preliminare cu ajutorul unei instalaţii 
complexe, în întregime computerizată, pe care o aduseseră cu 
ei; la plecare, aceasta a fost lăsată în afara porţii, în tunel, în 
punctul final de staţionare. Presupunând că va fi necesară o 
asemenea operaţiune, au venit pregătiţi. Era o instalaţie de 
analiză a probelor biologice, dar și a unor surse de materiale 
amorfe, pe care Marina Statelor Unite o folosea în anumite 
misiuni speciale. 

Rezultatele analizei aerului din încăpere au fost pozitive, 
astfel încât au renunţat imediat ia măști. In ceea ce privește 
proveniența luminii, Cezar m-a rugat să-l însoțesc la unul dintre 
pereţii camerei. Ne-am deplasat către cel din dreapta, în timp 
ce locotenenţii Trujo și Nicoară s-au îndreptat imediat către 


peretele din stânga, unde se aflau un fel de rafturi pe care erau 
dispuse foarte multe plăcuţe identice ca mărime. 

CAPĂTUL TUNELULUI SPRE EGIPT. 
ULTIMUL "PUNCT STAȚIONAR" ŞI POARTA 
DE PIATRĂ A CAMEREI OCULTE 
(vedere de sus) 


Cel puţin aceea fusese prima mea impresie, însă doream să 
iau lucrurile metodic, să le studiez pe rând. Aproape că nu îmi 
ridicasem ochii care priveau spre podea, pentru a putea savura 
cât mai mult emoția intensă și frisonul plăcut pe care mi-l 
producea pătrunderea în acea încăpere antică, plină de mistere. 
Am fost totuși mirat că locotenentul Trujo părea să se miște 
foarte firesc în acel spaţiu, știind exact ceea ce are de făcut și 
unde trebuie să caute. 

- Nu trebuie să fii surprins. Fiind unul dintre agenţii 
importanţi USAP a avut acces integral la dosarul expediției 
noastre, care a inclus sute de fotografii și schițe, descrieri și 
probe despre această cameră. Le-a învăţat atât de bine, încât 
acum se comportă ca și cum ar umbla prin propria lui casă. Ţie 
însă îţi voi explica personal ceea ce se găsește aici, cu toate că 
nici acum nu cunoaștem semnificaţia unor obiecte și, la drept 
vorbind, nu prea înţelegem care a fost rostul și menirea acestei 
încăperi. 

Ne aflam lângă peretele din dreapta al Camerei Oculte. 

- Vino mai aproape, m-a îndemnat Cezar. Abia acum poţi să 
observi pelicula ce acoperă piatra. Este foarte specială și are, 
de asemenea, o natură organică, dar este o formă de viaţă total 
necunoscută nouă. Ușor radioactivă, dar într-o limită perfect 
rezonabilă, are la bază ytriul. Celelalte patru elemente 
componente nu se află pe planeta noastră și de aceea nu putem 
înțelege nici legăturile atomice ce există între ele. 

M-am apropiat de perete și am pipăit ușor piatra cu 
degetele. La atingerea ei am simţit un gen de furnicături fine în 
piele, care însă îmi păreau foarte agreabile. Lipind întreaga 
palmă pe perete, am simţit că acele furnicături se manifestau 
oarecum diferit pe suprafaţa ei, ca și cum ar fi acţionat în 
valuri. Aproape că puteam spune că era o comuniune vie, un fel 
de legătură organică ce se crea spontan, fără dificultăţi. 

- Pelicula este cumva inserată în stratul superficial al rocii, 
dar e uimitor că ea există astfel și se manifestă după o perioadă 
enormă de timp de la construcţia Camerei Oculte. Tehnologia 
lor este uluitoare. 

În acel moment Cezar a fost chemat de locotenentul 
Nicoară pentru a fi consultat într-o problemă. În ceea ce mă 
privea, mă lămurisem oarecum în legătură cu acele aspecte 
care mă intrigaseră încă de la început, astfel încât mi-am 


îndreptat atenţia către toată încăperea, în ansamblul ei. Am 
avut nevoie de multă stăpânire de sine și control, deoarece 
surprizele erau mari. Chiar dacă nu avea măreţia impozantă a 
Sălii Proiecţiilor și chiar dacă în interiorul ei se aflau mai puţine 
obiecte ca puncte de reper, totuși Camera Ocultă emana un 
mister aparte, o enigmă aproape de nepătruns. N-aș putea să 
precizez prea bine ce anume mă determina să am acel 
sentiment; poate faptul că era mai mică și, prin comparaţie cu 
Sala Proiecţiilor care „respira” mult mai amplu, aceasta era mai 

„condensată”; poate datorită câmpului specific emanat de 
obiectele care se găseau acolo; poate datorită apropierii de 
marea Piramidă și de Sfinx, cam la aceeași distanţă de ambele, 
așa după cum am văzut în proiecția holografică a computerului 
lui Aiden. Chiar dacă eram deja oarecum obișnuit cu misterele 
dezvăluite și cu surprizele de proporţii, care contravin celor 
cunoscute de societatea noastră și chiar logicii exprimate de 
știința modernă, totuși în Camera Ocultă mă simțeam „presat” 
de ceva indefinibil, iar această enigmatică presiune îmi crea o 
nostalgie profundă și de neînțeles în suflet. Starea era 
asemănătoare cu aceea pe care o experimentasem în timpul 
călătoriei prin tunel și de aici am tras concluzia că există 
probabil o strânsă legătură energetică, o amprentă subtilă 
foarte asemănătoare între Tunel și Camera Ocultă. 

Priveam gânditor ansamblul întregii săli. Deși nu existau 
multe obiecte în ea, totuși încăperea îmi părea cumva „plină”. 
Chiar în mijloc am remarcat o copie fidelă, la scară, a 
cilindrului aflat pe piedestalul din Sala Proiecţiilor. Același tip 
de trepte, aceeași construcţie a cilindrului pe jumătate, 
aproximativ aceeași instalaţie interioară, cu o bandă metalică 
pe care erau aplicaţi ceea ce semăna cu niște senzori speciali, 
cel mai probabil realizaţi din cristale, după câte mi-am putut da 
seama de la distantă. Am urcat cele cinci trepte ale 
piedestalului și am privit cu atenţie înăuntrul semicilindrului; 
avea o porţiune de sprijin cam la șaptezeci de centimetri de 
bază, în mod evident pentru a te așeza pe ea. Întregul dispozitiv 
era conceput pentru a putea fi folosit cu ușurință de o ființă 
umană de înălțime medie, dar utilitatea lui rămânea încă o 
necunoscută pentru mine. 

Am coborât apoi de pe piedestal și m-am oprit în dreptul a 
ceea ce m-a șocat încă de când am pătruns în cameră, dar față 
de care am evitat să mă. raportez imediat, tocmai pentru a-mi 


oferi un răgaz de acomodare. La aproximativ doi metri de 
cilindrul din centrul Camerei Oculte, puţin în dreapta lui, se 
afla, plutind în aer, o platformă dintr-un metal galben, care am 
presupus că era aur. Platforma nu era prea mare; am apreciat 
că suprafaţa ei era de aproximativ doi metri pătraţi, fiind mai 
mult lungă decât lată. Semăna foarte bine cu o placă de surf. 
Grosimea ei era destul de mică; nu cred că depășea trei 
centimetri. Era atât de bine lustruită, încât din anumite 
unghiuri strălucea foarte tare. Pe partea superioară avea 
gravată o suprafaţă în formă de dreptunghi, care lăsa un spaţiu 
de vreo zece centimetri până la marginile laterale și cam 
cincizeci de centimetri până la cea pe care eu am interpretat-o 
ca fiind „faţa” platformei. În partea din „spate”, marginea 
dreptunghiului lăsa, de asemenea, o distanţă de aproximativ 
zece centimetri. Singurul accesoriu al platformei era un cristal 
de culoare albastru închis, în formă de piramidă, încastrat 
simetric față de laturile platformei în porţiunea liberă de 
aproape jumătate de metru, de la suprafaţa delimitată de 
dreptunghi și marginea din faţă. 

Am atins acel obiect uimitor, despre care puteam să 
bănuiesc că se afla în sustentaţie de zeci de mii de ani, în 
aceeași poziţie. S-a înclinat foarte puţin, opunând în mod 
evident o rezistenţă la apăsarea mea. Încurajat de rezultat, m- 
am așezat pe acel obiect ca pe un scaun mai înalt, deoarece 
platforma levita la aproximativ un metru de podeaua din piatră. 
Chiar și cu toată greutatea mea, ea rămânea exact în aceeași 
poziţie, dar am simţit imediat o vibraţie surdă, foarte fină, care 
a apărut în interiorul ei. Eram așa de încântat de noua mea 
descoperire, încât am început să mă apăs mai tare pe platformă 
și să mă las când pe spate, când în faţă, pentru a vedea cum 
reacţionează. Am remarcat că atunci când eram prezent cu 
toată greutatea pe ea, platforma antigravitaţională devenea 
foarte rigidă și nu se mai înclina deloc. Dacă însă forţa de 
apăsare era mică, placa metalică putea să aibă un foarte mic 
tangaj. În cele din urmă, m-am urcat în picioare pe ea, privind 
triumfător în sală. Cezar tocmai încheiase discuţia cu cei doi 
locotenenţi și se îndrepta râzând spre mine. 

- Să vedem, știi la ce folosește? mă întrebă el. 

- Cred că e un mijloc de deplasare, i-am răspuns. Altfel, nu 
prea văd ce scop ar avea. 


- Exact. E un vehicul simplu, antigravitaţional. În loc să te 
deplasezi cu bicicleta sau pe jos, folosești această placă din aur. 
De fapt, din analizele noastre a rezultat că doar o porţiune cu 
grosimea de aproape patru milimetri este dintr-un aliaj special 
din aur; apoi mai este un strat dintr-un metal pe care nu-l 
cunoaștem, cam de un milimetru grosime. Restul pare a fi gol în 
interior. Și, desigur, mai este și acest cristal care reprezintă 
piesa principală a ansamblului. 

În principiu, vedeam că lucrurile nu sunt prea complicate. 

- Bine, și cum funcţionează? am întrebat eu nerăbdător. 

Amuzat, Cezar mi-a explicat că, deși piesa era relativ 
simplă din punct de vedere constructiv, totuși pentru omul 
modern era destul de complicat să o folosească. 

Aceasta a fost o problemă la care ne-am chinuit mai multe 
ore în expediţia trecută. Iniţial, am crezut că lipsește ceva, că 
trebuie să existe un element ajutător. După un timp mi-am pus 
întrebarea dacă nu cumva trebuie să existe o legătură mult mai 
subtilă între cel ce folosește platforma și frecvenţa ei de 
vibraţie, modulată de cristal. Mi-am adus aminte că 
remarcabilii constructori care au realizat toate acestea 
obișnuiau să includă în tehnologia lor extraordinară elementul 
pur uman, conștiința fiinţei, care în acest plan este în mare 
parte exprimată de condiţia și activitatea minţii. De aceea, am 
urmărit să mă acordez cumva, să intru în legătură cu vibrația 
specifică a cristalului. A fost necesar doar să-mi focalizez puţin 
gândul asupra lui, că platforma a reacționat prompt; atunci ea a 
căpătat o vibraţie aparte. Deplasarea a fost apoi direcţionată 
fără probleme de puterea gândului, care totuși trebuie să fie 
focalizat. - Dar altfel ce se întâmplă? am întrebat eu șovăielnic. 
Platforma se prăbușește la sol? - Nu, nu se prăbușește, dar 
încetinește și apoi se oprește în aer. Este semnalul cel mai bun 
că trebuie să-ţi redirecționezi gândul pentru a continua 
deplasarea. 'Tot astfel obţii și viteza pe care o dorești. Se pare 
că acest cristal a fost reconfigurat și setat energetic pe anumite 
benzi de frecvenţe, astfel încât să ușureze foarte mult procesul 
interacțiunii cu mintea ființei umane, iar deplasarea să se 
efectueze cât mai ușor. Oricum, el nu provine de pe această 
planetă. Am înghițit în sec. Emoţionat, am pus în sfârșit 
întrebarea la care mă gândeam de multă vreme, dar pe care nu 
avusesem destul curaj să o adresez până atunci, chiar dacă 
deţineam suficiente dovezi pentru a-mi oferi singur răspunsul: - 


Spune-mi, cei care au realizat toate acestea... au venit de 
altundeva, din spaţiul cosmic? Pentru câteva clipe se așternu 
tăcerea. Totul parcă încremenise în strânsoarea timpului. Apoi 
Cezar îmi răspunse rar, uitându-se fix în ochii mei: - Pot să-ţi 
spun cu destul de multă siguranţă că ei reprezintă o civilizaţie 
de extratereștri uluitor de avansată, care se pare că a dorit 
mult să ajute pământenii. Oricum, în acele timpuri imemoriale 
populaţiile de pe suprafaţa planetei noastre erau foarte diferite 
de ceea ce există acum și chiar structura geologică a planetei 
era alta. Aproape că nu putem face nici o comparaţie cu 
timpurile moderne. Pe atunci, problema se punea într-un cu 
totul alt mod. - Au venit dintr-un sistem solar cunoscut? Oare 
sunt cei cu care guvernul mondial ocult are legături? am 
întrebat cu nevinovăție. - Nu, nici măcar pe departe. Diferenţa 
dintre ei și civilizaţia extraterestră cu care americanii au 
încheiat un gen de contract este cam aceea dintre homo 
sapiens și homo erectus. Și mai tulburător este faptul că nu 
sunt din galaxia noastră, ci dintr-o galaxie mult mai 
îndepărtată. În mod sigur ea figurează în catalogul 
astronomilor, dar nu am putut să o identific precis deocamdată. 
- Stai puţin, l-am întrerupt eu precipitat. Dar tu de unde ai 
aceste date? Știam că nu au lăsat nicio dovadă despre originea 
sau aspectul lor. - Este foarte adevărat, dar între timp am 
descoperit acest dispozitiv, îmi spuse Cezar, arătând spre 
piedestalul pe care era așezat cilindrul semitransparent. Eram 
uluit și nu mai înțelegeam nimic. - Bine, dar... îmi dau seama că 
e o replică la cilindrul mare din Sala Proiecţiilor. Nici despre 
acela nu știaţi la ce folosește; se bănuia doar că ar putea fi un 
amplificator mental. - Așa este. Acum doi ani nu cunoșteam 
destinaţia dispozitivului cilindric uriaș din Sala Proiecţiilor. Aici 
însă el este proporționat pentru înălțimea noastră. Așteptam cu 
sufletul la gură să-mi spună care era menirea acelei instalaţii 
destul de complicate. - Este, ca să o numesc așa, un fel de 
„mașină de călătorit în timp”. Cuvintele lui mi-au provocat un 
frison puternic pe coloană. Din străfundurile fiinţei mele 
intuiam deja, cu o rapiditate extraordinară, nenumăratele 
posibilităţi care se iveau pentru a afla adevărurile istorice 
esenţiale și, de ce nu, chiar și viitorul care ne așteaptă. Am 
devenit atât de surescitat, încât întrebările mele curgeau șuvoi, 
fiecare dorind un răspuns imediat. Faţă de această nouă 
revelaţie, toate celelalte obiecte din Camera Ocultă păliseră 


brusc ca importanţă în semnificaţia lor. Amuzat de 
comportamentul meu copilăresc, Cezar reuși cu greu să mă 
liniștească. - Iţi voi povesti unele dintre proiecţiile temporale pe 
care le-am efectuat cu ajutorul acestui dispozitiv, care este 
foarte avansat tehnologic. Dar mai întâi trebuie să rezolv 
sarcinile misiunii și trebuie să-l asist pe Aiden. În acest timp 
poţi să cercetezi ce a mai rămas de văzut și apoi să-i ajuţi la 
ceea ce fac acum, îmi spuse el, arătând spre cei doi locotenenţi. 
Extrem de bucuros la gândul că voi afla cu certitudine unele 
lucruri foarte importante, m-am îndreptat repede spre peretele 
din stânga al Camerei Oculte, unde Trujo și Nicoară munceau 
de zor. De fapt, acea parte a încăperii impunea încă de la 
început prin masivitatea unui fel de ansamblu supraetajat, ca o 
bibliotecă având multe rafturi, extinsă pe peretele din stânga și 
pe cel din spate al sălii. Apropiindu-mă mai mult am constatat 
că, de fapt, rafturile respective erau sculptate direct în roca 
zidului, fiind foarte bine șlefuite. Înălţimea fiecărui raft nu 
depășea cincisprezece centimetri, dar fiecare raft se întindea 
pe toată lungimea peretelui, fiind compartimentat în cinci zone 
distincte de câte o coloană mai lată de piatră. Ceea ce atrăgea 
însă imediat atenţia era conţinutul acelor rafturi. Am văzut 
acolo mii, poate zeci de mii de tăblițe metalice, dispuse foarte 
ordonat la o distanţă ce nu depășea un centimetru unele de 
altele. Prima impresie era aceea a unei vaste biblioteci. 

Dar imediat am observat că în realitate plăcuţele nu aveau 
nimic inscripționat pe ele, fiind atât de netede, încât aproape că 
reflectau imaginea ca o oglindă. Trujo și locotenentul Nicoară 
încărcau aceste plăcuţe în niște lăzi speciale, care fuseseră 
aduse în vehiculele cu care am călătorit prin tunel. Am venit 
lângă primul set de rafturi de piatră în perete și am privit cu 
atenţie; plăcuţele erau perfect aliniate și ordonate, fiind toate 
identice ca aspect. Ca și în cazul ansamblului din munţii 
Bucegi, nici aici nu am observat vreo urmă de praf sau alt tip de 
impurități. Totul parcă era aseptic, perfect curat și foarte exact 
aranjat. Aceasta m-a mirat la început, dar curând am realizat că 
pelicula semiorganică ce era impregnată în roca pereţilor nu 
permitea deloc formarea prafului și nici proliferarea altor micro 
sau macro-organisme. Vechimea uluitoare a acestei construcţii 
și aspectul pe care îl avea era o dovadă grăitoare în această 
direcţie. 

cristalul de culoare afbastră care asigură 
deplasarea şi ghidarea platiormei___ 


A. VEDERE DE SUS A PLATFORMEI ANTIGRAMTAȚIONALE 


strat din aliaj de aur 


B. SECȚIUNE TRANSVERSALĂ IMAGINARĂ 
PRIN PLATFORMA ANȚIGRAVITAȚIONALĂ, 
CU EVIDENŢIEREA STRATURILOR METALICE 
(conform descrierii oferite de Cezar Brad) 


Am încercat să iau o tăbliță de pe un raft aflat în dreptul 
meu, dar aceasta nici măcar nu s-a clintit din loc. Mirat, am 
repetat operaţiunea, însă fără succes. M-am uitat atunci la 
Trujo, care făcea același lucru, dându-i tăblițele de pe rafturi 
locotenentului Nicoară; acesta le aranja în locașurile speciale 
suprapuse, cu care erau dotate lăzile respective. Am văzut că, 
spre deosebire de mine, ofițerul american trăgea tăblița de 
metal în direcţie dreaptă spre în afară, făcând-o astfel să 


culiseze foarte ușor. Am procedat și eu la fel și imediat plăcuţa 
s-a desprins de pe raft. Uitându-mă mai atent, am văzut că 
fiecare avea marcată în raftul de piatră o suprafaţă de culoare 
mai închisă, despre care bănuiam că fusese special tratată ori 
că avea certe proprietăţi magnetice, care împiedicau 
desprinderea plăcuței pe alte direcţii decât cea perpendiculară. 

- Gradientul forţei aplicate trebuie să fie în aceeași direcţie 
cu semnul de deplasare a plăcuței, mi-a explicat Trujo, puţin 
cam academic. Altfel, aproape nimic nu le mai poate clinti din 
locul lor. Până acum nu ne-am putut da seama cum anume au 
realizat aceasta. 

Suceam tăblița de metal de pe o parte pe alta, fără să pot 
înţelege ceva. Semăna izbitor de mult cu o tabacheră argintie, 
lucioasă, având latura cam de doisprezece centimetri, iar 
grosimea de aproximativ șapte-opt milimetri. Pe latura 
inferioară, care culisa pe locașul din rocă, erau trasate paralel 
două fante subţiri, dar acela era singurul semn distinctiv al 
plăcuţelor. Am privit pierdut la numărul imens de astfel de 
plăcuţe care se aflau rânduite în rafturile de piatră. Care era, 
de fapt, rostul lor? Păreau să constituie o bibliotecă gigantică, 
dar cum se putea avea acces la acea informaţie? l-am cerut 
lămuriri în această privinţă locotenentului Nicoară. 

- În expediţia trecută am adus cu noi câteva zeci de plăcuţe, 
pentru a putea fi studiate. Sunt realizate din platină, dar au în 
componenţă zirconiu și lantaniu. Pe lângă acestea, există un 
element care poate fi esenţial ca mediu de stocare, dar care nu 
se găsește în tabelul elementelor de pe Pământ. Practic sunt 
niște depozite foarte valoroase de informaţie, din diferite 
perioade ale istoriei planetei, dar și a universului. Este un 
secret absolut clasificat, iar noi vom transporta acum o mare 
parte din ele, strict inventariate. Totuși, chiar dacă ai vrea să le 
modifici locul în raft nu vei putea să faci aceasta; fiecare își are 
și își recunoaște perfect poziţia iniţială. 

Curios, am încercat să pun tăblița într-un loc liber de pe un 
alt raft, dar ea s-a comportat atunci ca și când sunt apropiaţi 
doi magneţi de același pol; locul respectiv a respins tăbliţa. Am 
vrut apoi să o plasez în mai multe locașuri, dar în niciunul nu a 
fost posibil, până când nu am revenit la locul de unde am 
extras-o; atunci s-a încastrat foarte repede, stabilizându-se 


imediat. 

ZONA CRISTALELOR ÎN TUNELUL SPRE EGIPȚ. 
(vedere transversală) 


- Bine, și cum se poate vizualiza informaţia pe care ele o 
conţin? l-am întrebat eu pe Nicoară. 


- Iniţial nici noi nu am înţeles cum ar putea fi posibil așa 
ceva. Logic ar fi trebuit să existe un dispozitiv care să 
„citească” informaţia încriptată, dar nu am descoperit nimic. 
Până când, din greșeală, unul dintre membrii expediției a 
apăsat pe verticală una dintre tăblițele metalice; atunci, în 
dreptul ei, la nivelul solului a fost proiectată brusc o hologramă 
destul de înaltă care înfățișa un colţ din spaţiul cosmic. Era 


dinamică și prezenta un proces temporal de rotaţie a unui nor 
de materie stelară. Nu știu cum au realizat asta. Era ca și cum 
filmezi mult timp un proces foarte lent și apoi rulezi imaginea 
cu o viteza mare; ai înțelegerea de ansamblu a întregii acţiuni. 
Am rămas atunci și am privit cu toţii cam vreo două ore, dar 
holograma nu dădea semne să se apropie de sfârșit. 
Americanilor le-a trebuit mai bine de un an să improvizeze o 
interfaţă acceptabilă pentru a elibera informaţia holografică 
dintr-o tăbliță. Am constatat că ea durează aproape două zile, 
rulând neîntrerupt. Este ceva fenomenal. Ar trebui să petrecem 
sute și chiar mii de ani, uitându-ne fără pauză la toate 
hologramele înfățișate de plăcuţele din această cameră, pentru 
a spune că am încheiat de vizionat totul. Am înţeles că în 
prezent se caută o metodă de „derulare” rapidă. Dacă nu va fi 
posibil, atunci singura șansă este aceea de a le urmări 
aleatoriu. 

Priveam gânditor la uriașa arhivă de date care există acolo. 
Personal, preferam mesele în T din Sala Proiecţiilor, care erau 
mai ușor de accesat și, în plus, acolo informaţia era interactivă. 
Din câte puteam să intuiesc, Camera Ocultă fusese construită și 
dotată pentru un alt scop; era precum o „anexă”, dar totuși 
foarte importantă. Care era însă adevărata ei menire, pe lângă 
aceea de „arhivă universală”? Ce anume a determinat 
respectiva civilizaţie extraterestră să realizeze această 
construcție subpământeană, un adevărat depozit informaţional 
și tehnologic, cu mai bine de treizeci de mii de ani în urmă? Mă 
gândeam că rostul Camerei Oculte a fost doar acela de a 
prezerva un volum imens de informaţie universală și la această 
idee contribuia și faptul că tunelul care îi corespundea avea o 
natură stranie, la „jumătatea drumului” dintre fizic și subtil. 
Poate că această variantă fusese aleasă tocmai pentru a asigura 
mai bine arhiva din Camera Ocultă de rigorile timpului... 

I-am întrebat pe cei doi locotenențţi care era părerea lor în 
această privință, dar mi-au spus că nimeni nu are încă un 
răspuns cert și că se așteaptă mult de la informațiile de pe 
tăbliţele metalice. 

Am apăsat la întâmplare pe una dintre plăcuţe; am simţit 
un foarte fin declic, tăblița de metal a devenit ușor 
fosforescentă și imediat în spatele meu a apărut o imagine 
holografică mai înaltă decât mine, proiectată pe o suprafaţă de 
aproximativ trei metri pătraţi. Era imaginea tulburătoare a unei 


galaxii, însă era vizualizată dintr-un plan de referință superior 
ei, astfel încât galaxia apărea cumva mai jos, spre partea stângă 
a imaginii holografice. Nu era o galaxie spirală, ci o galaxie 
neregulată. Negrul absolut al vidului cosmic din jurul ei îmi 
crea frisoane și o stare de gol în stomac; era ca o prezenţă 
atotstăpânitoare și teribilă, care parcă îngloba totul. Simţeam 
în mod nelămurit că în acea galaxie existau tensiuni foarte 
mari. Când și când observam explozii uriașe care apăreau ca 
niște luminescenţe foarte puternice, în diferitele ei puncte; fără 
îndoială că erau supernove, dar numărul lor mi se părea totuși 
mult prea mare, chiar și la scara timpului cosmic la care 
bănuiam că era „derulat” acel cadru cosmic. Ceva era în 
neregulă acolo, intuiam asta fără greș. Era foarte multă lumină, 
având aproape în toată galaxia aceeași intensitate. Trujo și 
Nicoară se opriseră și ei din lucru și priveau înmărmuriţi; Cezar 
discuta cu Aiden în tunel, la intrarea în Camera Ocultă. Incepea 
să-mi fie din ce în ce mai clar că imaginile holografice aduceau 
cumva cu ele și un fel de „încărcătură” subtilă emoţională, 
corespunzând evenimentelor pe care le prezentau. De pildă, 
acea imagine îmi crea într-un fel o senzaţie de panică, de 
suferință, de zbatere interioară. În acea galaxie se petrecea 
ceva haotic, părea că lucrurile scăpaseră de sub control, dar îmi 
imaginam că trebuie să fie totuși un sens bine definit pentru 
care a fost încriptat acel eveniment colosal din viața 
universului. Puteam să bănuiesc că asistam, într-un fel, la 
„moartea” unei galaxii, dar aceasta se petrecea evident într-un 
mod violent. Poate că aș fi aflat cauza perturbatoare ce a 
declanșat acele procese colosale, întinse fără îndoială pe o 
perioadă de milioane sau zeci de milioane de ani, dar am 
preferat să închid „transmisia”, apăsând încă o dată pe tăbliță. 
Simţeam nevoia să mă liniștesc puţin. 


Energie, intenţie, consecinţe 


Tocmai atunci Cezar a revenit în interiorul sălii și s-a 
îndreptat spre mine. A înţeles dintr-o privire despre ce era 
vorba. 


- Cu timpul vei învăţa să te protejezi faţă de influxurile 
exterioare, fie bune, fie rele, mi s-a adresat cu blândeţe. Acest 


lucru protecţie trebuie să fie însă viabilă și foarte eficientă. Nu 
va fi de ajuns doar să crezi că te-ai protejat printr-o anumită 
tehnică. În tine trebuie să apară o senzaţie clară și bine definită 
a unui fel de „zid” energetic invizibil, care respinge orice 
„agresiune” din exterior. Aceasta este necesar mai ales la 
început de drum; după ce frecvenţa de vibraţie a structurii tale 
energetice crește suficient de mult, protecţia survine în mod 
natural, doar ca urmare a selecţiei și departajării planurilor de 
vibraţie elevate, faţă de cele grosiere. Dar pentru asta trebuie 
să „cureţi” foarte bine fiinţa lăuntrică; „zgura” trebuie să 
dispară. 

- M-am gândit de multe ori la acest aspect, am spus eu, 
într-o stare de spirit mai liniștită. Din lecturile de până acum 
am ajuns la concluzia că un fel de „imunizare” survine atunci 
când se realizează echilibrul dintre energiile lunare și cele 
solare din ființă. Doctorul Xien îmi vorbea despre yin și yang, 
dar adăuga faptul că este necesar să se respecte și anumite 
reguli care sunt fundamentale în întregul univers, atât morale, 
cât și etice. 

- Chiar așa este. O persoană elevată spiritual și echilibrată 
din punct de vedere energetic nu poate fi atinsă de nicio 
influenţă negativă, de vrăji, de farmece sau de magie neagră. 
Mai mult, ea poate să-i ajute pe cei care ajung în astfel de 
situații și să contracareze astfel de acţiuni rele împotriva lor. 
Problema este simplă deci: dacă ești pur, dacă aura ta are o 
frecvenţă elevată, dacă ești o persoană cu o orientare 
binefăcătoare, dacă întreaga ta natură este echilibrată și există 
armonie între energiile yin și yang, atunci niciun magician, 
nicio vrajă și nicio putere malefică nu poate să aibă priză 
asupra ta. Cu atât mai puţin o influenţă exterioară inferioară, 
care poate să apară conjunctural. 

- Dar de ce este așa? În definitiv, cine garantează că aceste 
elemente resping răul îndreptat asupra noastră? am întrebat, 
curios să aflu explicaţia. 

- În condiţiile pe care ţi le-am expus, este total imposibil ca 
o forță malefică să poată exercita cea mai mică influenţă asupra 
ta. Motivul este simplu. Să zicem că frecvenţa energetică a 
aurei tale corespunde, metaforic vorbind, frecvenţei pe care o 
au undele medii. Dacă cel care vrea să te agreseze printr-un act 
de magie neagră transmite această energie pe frecvenţa 
undelor lungi, care este inferioară undelor medii, va fi imposibil 


să te atingă, pentru că cele două frecvenţe nu se pot acorda. E 
ca și cum ai încerca să sudezi lemn pe metal. Acele forţe 
negative, atunci când sunt canalizate către o ființă umană 
superioară, datorită frecvenţei elevate a aurei ei vor ricoșa 
instantaneu și se vor întoarce la autorul acelei acţiuni. Este 
ceea ce magicienii negri numesc „șocul în retur”. Sigur, ei 
încearcă să evite pe cât posibil acest șoc teribil, utilizând 
diferite metode de „ricoșeu” a energiei negative, ceva în genul 
unui apel redirecționat în telefonie, dacă înţelegi ce vreau să-ţi 
spun. Dar până la urmă se vor confrunta inexorabil cu acest 
efect de retur, care atunci va fi tot mai puternic. Când un 
magician negru își folosește știința lui diabolică împotriva unei 
fiinţe elevate, energia malefică angrenată de el subtil, ca o 
sferă de forţă rea, ajunge la persoana respectivă care este 
benefic orientată, dar ricoșează exact ca o minge care lovește 
un perete, întorcându-se către punctul de origine, care este 
magicianul negru sau vrăjitorul. 

- Totuși chiar și așa, eu zic că poate să scape destul de 
ieftin, am remarcat. Cât rău a vrut să facă, atâta rău primește 
înapoi și se compensează. 

Cezar a zâmbit îngăduitor. 

- Dacă ar fi așa simplu, magicienii negri ar dormi ceva mai 
liniștiți. Dar nu este deloc așa. Șocul în retur este unul dintre 
cele mai mari pericole cu care se poate confrunta magicianul 
negru sau vrăjitorul, oricât de expert ar fi. Emisia de energie 
este instantanee, dar la reîntoarcere ea angrenează energii 
asemănătoare pe care le preia în decursul procesului de 
revenire la sursă, asemănător cu fenomenul de avalanșă, ca să 
ai o imagine mai concretă. Dacă iei un bulgăre de zăpadă și îl 
arunci la vale el angrenează din ce în ce mai multă zăpadă, 
astfel încât până jos ajunge să fie de câteva zeci sau chiar sute 
de ori mai mare decât dimensiunea lui inițială. Același fenomen 
se produce și în cazul șocului în retur. Energia care se întoarce 
la magicianul negru va fi poate de câteva zeci de ori mai mare 
decât a emis el iniţial, și din această cauză în urma „impactului” 
el poate chiar să moară instantaneu. În baza noastră de date și 
în arhivele departamentului avem câteva dosare cu fenomene 
de acest gen, pe care le-am urmărit îndeaproape fără să le 
putem da însă o soluţie viabilă pentru mentalitatea societăţii. 
Unui judecător nu-i poţi oferi argumente de acest gen, pentru 
că este departe de a le înţelege. Astfel că aceste cazuri sunt 


clasate. Dar în realitate, lucrurile stau așa cum ţi le-am descris. 
E o moarte cumplită, pe care însă vrăjitorul și-a determinat-o 
singur. Din această cauză foarte mulţi magicieni negri care 
„atacă” persoane elevate din punct de vedere spiritual mor 
datorită propriilor lor acţiuni negative. 

- Din câte înţeleg, principiul se poate aplica chiar și în cazul 
altor acţiuni rele, care nu sunt totuși atât de drastice, am spus 
eu. 

- Bineînţeles. Sunt anumite persoane mai ales în mediul 
rural, de care oamenii obișnuiți se tem, în general vorbind; ei 
numesc acele persoane: vrăjitori. Aceștia realizează o serie 
întreagă de acţiuni malefice în mod inconștient, fără să 
cunoască legea șocului în retur. Atunci când ei emit o energie 
malefică spre o ființă pură și elevată, acea energie se întoarce 
mult amplificată și, în prostia care îi caracterizează, atunci 
chiar pot să creadă că acea persoană spre care au trimis vraja 
sau blestemul, adică energia malefică, le-a răspuns la fel și i-a 
„atacat”. Ei își închipuie că șocul în retur este răspunsul de la 
persoana atacată. Este însă foarte posibil ca acea persoană 
elevată nici măcar să nu știe că a fost agresată energetic. În 
schimb, energia care se întoarce este chiar energia vrăjitorului 
netrebnic, plus energiile de același gen care sunt preluate 
magnetic la revenirea formei-gând malefice și această „povară” 
poate chiar să-l ucidă pe magician. 

Eram cutremurat lăuntric. L-am întrebat pe Cezar: 

- Bine, dar nu sunt multe ființe umane atât de pure și 
echilibrate încât să respingă astfel de atacuri malefice. Cei mai 
mulţi oameni au cel puţin câteva „breșe” prin care răul ar putea 
să se strecoare. Și atunci, cum știu eu că sunt „atacat”, de 
pildă, de vrâjile unui magician negru? Trebuie să fie niște 
simptome, nu? 

- În general vorbind, tot ceea ce este straniu și prezintă un 
anumit grad de periodicitate, adică de repetare, poate să te 
facă să intuiești că este vorba despre ceva necurat la mijloc. De 
exemplu, cazi și îți rupi piciorul; peste trei săptămâni îți mai 
rupi și mâna; iar încă peste două săptămâni capeţi o lovitură 
puternică în cap de la cineva, intenţionat sau nu, care te trimite 
totuși din nou la spital să-ţi pui câteva copci. Și toate acestea 
într-un interval de două sau trei luni. Atunci e cazul să-ţi pui 
serios problema unei agresiuni de magie neagră. Sigur, 
ignoranţa oamenilor e așa de mare, încât ei nu sunt dispuși să 


recunoască astfel de semne nici dacă s-ar întâmpla toate într-o 
săptămână. Dar realitatea totuși există și trebuie să i se facă 
faţă, trebuie să i se găsească o explicaţie viabilă. 

Am rămas pe gânduri. Știam multe exemple de acest fel și, 
în discuţiile pe care le aveam cu unii dintre prietenii mei, 
încercam să ne dăm seama în ce măsură „coincidenţele” de 
acest fel sunt demne de a fi luate în seamă. Acum însă primeam 
o confirmare și o explicaţie competentă de la Cezar și lucrurile 
îmi apăreau mult mai clare. M-am întrebat în ce măsură ar 
putea astfel de ființe care sunt orientate spre rău și care doresc 
să practice anumite acte de magie neagră, să fie îndreptate pe 
calea cea bună. l-am cerut părerea lui Cezar în această privinţă. 

- Din nefericire, în marea lor majoritate acești oameni nu 
realizează ceea ce fac, nu intuiesc dimensiunea reală a 
acţiunilor malefice pe care ei le duc la îndeplinire. De aceea, 
destinul lor devine, ca să spun așa, foarte „greu” și bineînţeles 
că vor trebui să-l „plătească”. Aceasta înseamnă multă 
suferinţă, dar o reîntoarcere a lor pe calea cea bună, dublată de 
eforturi susținute în plan spiritual și de acţiuni virtuoase, ar 
putea scurta mult calvarul ce-i așteaptă. 

- Am putea să le spunem unde greșesc, am putea să le 
explicăm șocul în retur de care mi-ai vorbit, am putea să le 
arătăm multe lucruri bune, am spus eu, dornic de a găsi 
posibilităţi și pentru cei care nu-și realizează condiţia 
deplorabilă în care ajung prin astfel de acţiuni rău orientate. 

- N-ai înţeles principiul de bază, mi-a răspuns Cezar. În 
niciun caz nu poţi să unești ceea ce este rău cu ceea ce este 
bun. Este o lege universală, de aceea se și spune că „fuge ca 
naiba de tămâie”; ceea ce este rău va fugi întotdeauna de ceea 
ce este bun și atunci nu poţi să realizezi unirea dintre bun și 
rău. O eventuală transformare din partea celor care sunt răi 
trebuie să survină în primul rând ca un impuls lăuntric în ei, ca 
o dorinţă personală de reorientare. Abia mai apoi poţi să 
sădești în ei seminţele binelui. Până atunci însă nu prea ai ce 
face, pentru că diviziunea sau separaţia este întreţinută de cei 
care se păstrează în eroare. Și cazuri de acest fel poţi să 
întâlnești nu numai printre magicienii negri și vrăjitori, ci și 
printre mulţi oameni obișnuiți sau intelectuali. Cei care se 
aseamănă, se adună. Dacă de exemplu doi înţelepţi se întâlnesc, 
ei se înțeleg și se recunosc între ei, dar ceilalți oameni comuni 
nu-i înţeleg și nici nu le pot recunoaște înțelepciunea. Dacă o 


ființă umană are această stare de înţelepciune și elevare și 
aude de o altă ființă umană care și ea este pe cale să devină la 
fel, o cheamă la ea și între cele două fiinţe se va crea o stare de 
afinitate care o va ajuta pe cea de-a doua să ajungă și ea la 
starea de înțelepciune. Dar dacă o persoană care este în eroare 
aude de alta care se află pe calea cea bună, ea va simţi automat 
nevoia să o critice și chiar să considere că fiinţa care este pe 
calea adevărului minte; o astfel de persoană rea va crede, de 
fapt, că ea este cea care spune adevărul. Pentru cei care nu au 
pregătirea necesară astfel încât să-și poată forma ei înșiși o 
părere prin practică, prin experienţă directă în funcţie de 
propriul lor nivel lăuntric, atunci este foarte ușor ca ei să fie 
induși în eroare și astfel apare starea de diviziune despre care 
îți vorbeam. 

- Înseamnă că au dobândit o cunoaștere eronată. Sau cum? 
am întrebat eu nedumerit. 

- Sunt mai mulţi factori care contribuie aici: informarea 
greșită, lipsa de autenticitate a unor aspecte care sunt 
considerate foarte importante, orgoliul și lipsa maturității în 
gândire. Cunoașterea reală trebuie, într-un fel, să simţi că „îţi 
dă viaţă”. Numai așa poţi să devii un factor activ care să 
contribuie la creșterea și mobilizarea spirituală. De pildă, mulţi 
știu că este bine să fii altruist, dar foarte puţini sunt cei care cu 
adevărat trăiesc altruismul și simt fericirea pe care o aduce în 
fiinţă o acţiune pur dezinteresată, pentru binele sau ajutorul 
altei persoane. Sunt oameni care știu lucruri remarcabile, dar 
care lasă foarte mult de dorit la aspectul practicii. 


O nouă descoperire 


Tocmai voiam să-l întreb pe Cezar despre modalităţile de a 
pune în practică unele cunoștințe dobândite, când Aiden a 
intrat în sală și s-a îndreptat spre peretele din spate, rugându-l 
pe Cezar să-l urmeze. l-am însoţit și eu până am ajuns la 
aproximativ patru metri distanţă de zidul de piatră. Atunci s-a 
petrecut un fenomen tulburător, care m-a țintuit locului. În 
momentul în care Cezar a ajuns la aproximativ trei metri de 
peretele din spate al sălii, în fața noastră s-a activat un fel de 


peliculă semitransparentă, ușor luminoasă, care mai apoi a 
dispărut brusc, la fel cum apăruse, dar revelând totodată în 
spatele ei un cristal uriaș având o înălțime de aproape doi 
metri. Perfect șlefuit, vârful lui ascuţit era totodată vârful unui 
poligon cu mai multe laturi, semănând cu o piramidă cu mai 
multe feţe. Eram uluit mai ales de culoarea lui purpurie, 
precum cea a unui rubin, care te îmbia parcă să plonjezi în 
niște ape abisale. Cristalul uriaș era atât de pur, încât aproape 
puteam să observ prin el blocurile din piatră ale peretelui din 
spate. Am numărat laturile după care era șlefuit și am constatat 
că în secţiune cristalul era, de fapt, un dodecaedru. Semeț, 
singuratic, mult mai complicat decât un obelisc, el străjuia acea 
încăpere de zeci de mii de ani, realizând probabil o misterioasă 
legătură energetică. 

După ce mi-am mai revenit puţin din surpriză, m-am uitat 
întrebător la Cezar, care și el mă privea zâmbind. 

- Am lăsat intenţionat această descoperire la urmă, pentru 
ca tu să le poţi asimila corect pe celelalte. Dar să știi că, iniţial, 
nici eu nu am știut de existenţa cristalului. Abia după ce m-am 
conectat la această... „mașină a timpului”, s-a activat și această 
unică distorsiune spaţio-temporală. Camera parcă s-a „mărit” 
brusc, incluzând proiecția cristalului. Este o proiecţie fizică a 
lui, a adăugat el imediat, intuind ce voiam să-l întreb. 

M-am apropiat de acel obiect fascinant și, pe măsură ce 
distanţa între mine și el se micșora, simțeam un straniu curent 
prin tot trupul, care mă înfiora. L-am atins ușor cu degetele; era 
rece, dar forţa energetică pe care simţeam că o transmite mă 
tulbura mult. Senzaţia pregnantă era cea de ameţeală, astfel 
încât m-am îndepărtat la o distanţă de aproximativ un metru. 

Configuraţia camerei s-a modificat brusc ca la iniţierea unui 
program. Am observat că se resetează doar distorsiunea care 
face posibilă apariţia cristalului. Așa cum a calculat și Aiden 
puţin mai înainte, este vorba despre o defazare de la realitatea 
noastră. Practic, cristalul este aici tot timpul, dar noi nu-l 
putem vedea decât în anumite condiţii. Explicaţia acestui fapt 
este însă un mister și pentru noi. Poate că vechii constructori 
au dorit să aibă o minimă protecţie asupra lui, pentru orice 
eventualitate. Insă știu aproape sigur că funcţia lui principală 


este aceea de a susţine efectul deplasării în timp cu acest 
dispozitiv. 

Îl priveam pe Cezar cu gravitate. Deși aflasem cu puţin 
timp înainte că era vorba de un fel de „mașină de călătorit în 
timp”, totuși m-am simţit din nou cuprins de o vie emoție. Parcă 
mintea mea refuza să creadă că așa ceva ar fi posibil. 

- Adică... ai călătorit în timp? am întrebat cu voce 
întretăiată. Deci asta semnifică această instalaţie... 

Eram copleșit și întreaga mea fiinţă se înfiora la gândul 
anticipării unei călătorii în timp pe care, poate, mi se va 
permite să o efectuez. 

- Da, așa după cum ţi-am spus este un dispozitiv care te 
poate proiecta în timp, în viitor sau în trecut. Nu a fost ușor 
însă să înțelegem felul în care funcţionează. În plus, există niște 
„bariere” de ordin subtil care sunt impuse de tehnologia extrem 
de avansată. Totuși, mi se pare că nu îţi este clar un lucru; este 
o călătorie în timp reală, dar la nivel de conștiință. Nu este 
vorba despre deplasarea în timp cu corpul fizic; trupul rămâne 
aici, dar conștiința trăiește acel fragment temporal ca și cum ai 
fi acolo cu trupul. Avantajul este că în acest caz ești în poziţia 
unui observator din exterior; vezi și simţi totul, exact așa cum s- 
a petrecut atunci, fără să fii condiţionat de limitările inerente 
trupului. Dezavantajul, dacă putem vorbi despre așa ceva, ar fi 
acela că nu poţi să acţionezi, adică nu te poţi integra personal 
în vremea respectivă. _ 

Parcă eram pe altă lume. În câteva clipe ajunsesem să 
discut despre un subiect care până atunci îl consideram un 
produs al cărţilor de science-fiction. Deși trăisem o experienţă 
tulburătoare în prezenţa doctorului Xien, aceea s-a referit totuși 
doar la activarea unei discontinuități spaţiale. Și, chiar dacă 
bătrânul înţelept îmi explicase că același fenomen poate fi 
accesat și în ceea ce privește timpul, totuși prejudecățile din 
mine au fost mai puternice, făcându-mă să ignor acea 
posibilitate. Acum însă mă aflam la mai puţin de doi metri de o 
„mașină a timpului”, despre care aflam că funcţionează și că 
poate proiecta conștiința omului în timp. 

Tulburat, l-am întrebat din nou pe Cezar: 

- Ai călătorit în timp? Ai reușit să-ți dai seama cum 
funcţionează dispozitivul? 

- Da, am realizat aceasta. Sunt niște condiţii care ţin, într- 
un fel, de dotarea personală, ceva asemănător cu barajul 


energetic de la intrarea în Marea Galerie (vezi Viitor cu cap de 
mort - în culisele puterii, Capitolul 5 - n.ed.). Instalaţia de aici 
este practic o replică fidelă a celei din Sala Proiecţiilor, dar la 
scară umană. Aceasta înseamnă că ei au realizat această 
misterioasă cameră subpământeană și tunelul până la ea cu 
scopul clar de a fi descoperită la un moment dat de oameni, 
pentru ca ei să folosească ce se află aici. Dar de ce s-au ales 
tocmai aceste coordonate și de ce este complet lipsită de alte 
derivații sau legături, nu știm deocamdată. Poate a fost un 
proiect mai amplu, pe care mai apoi l-au abandonat din cine 
știe ce motive. Aici lucrurile sunt într-adevăr neclare. 

In minte mi-a încolţit o rază de speranţă. 

- Bine, dar ai putea să afli aceasta deplasându-te în acele 
timpuri cu ajutorul „mașinii”, am spus repede. 

Cezar zâmbi cu înţelegere. 

- Evident că a fost unul dintre primele lucruri pe care le-am 
încercat. Dar după cum îţi spuneam, fiinţele care au realizat și 
ne-au lăsat toate acestea se pare că doresc să rămână foarte 
ocultate. Pentru că stăpânesc misterul timpului au, de 
asemenea, posibilitatea să intervină în banda de acces temporal 
a aparatului și de aceea unele informaţii sunt „codate”, astfel 
încât ele pur și simplu nu pot fi accesate cu acest dispozitiv. 
Percepția conștiinței se confruntă atunci cu un fel de blanc și 
orice tentativă de a-l străpunge s-a dovedit zadarnică. Părerea 
noastră este că momentele temporale codate își au cheia într-o 
dimensiune energetică ocultă a cristalului uriaș. Dar nu numai 
informaţiile despre această civilizaţie enigmatică din spaţiu 
sunt inaccesibile, ci chiar și altele care aparţin de istoria 
planetei noastre. Din câte mi-am putut da seama, aceasta 
implică aproape tot ceea ce a fost legat de intervenţia sau 
acţiunea reprezentanţilor civilizaţiei respective de-a lungul 
timpului. Nu știu prea bine cum să interpretez aceasta. La urma 
urmelor poate fi vorba și despre o „modestie cosmică”. Totuși, 
am reușit să găsesc o singură referire într-un clișeu temporal 
foarte vechi, în care o altă civilizaţie extraterestră care a 
poposit pe Pământ câteva sute de ani, în Australia, a lăsat o 
referire la acest dispozitiv de deplasare în timp, o schemă 
aproximativă a lui, și a menţionat că fiinţele care l-au construit 
sunt dintr-o altă galaxie. Au precizat schematic galaxia, dar 
astronomii nu au reușit încă să o identifice, din cauza 
dificultăţilor de înţelegere a schiţei modelată în piatră, care era 


parțial distrusă. Există o mare probabilitate să fie vorba despre 
aceeași civilizaţie care a construit și ansamblul din Bucegi, și 
Camera Ocultă. Putem eventual să constatăm efectele acestor 
acţiuni, dar nu și pe cei care le-au făptuit, nici alte elemente 
legate de ei. Ceea ce rămâne însă este atât de vast și uluitor, 
încât informaţiile codate pălesc în importanţă. 

- Ai călătorit și în viitor? am întrebat oarecum nesigur. 

- Așteptam această întrebare, a spus Cezar râzând. Da, am 
accesat și unele zone ale viitorului, dar aici lucrurile sunt mai 
complicate. Evenimentele par să nu fie sigure, iar uneori pur și 
simplu se disipează. În fine, îţi voi explica mai în detaliu toate 
acestea, legate de „mașina de călătorit în timp”. Dar puţin mai 
târziu, pentru că acum trebuie să mă consult cu Aiden în 
privinţa unui aspect bizar. Computerul i-a indicat un tunel săpat 
chiar la baza piramidei lui Keops către această cameră. 


Locotenentul Trujo și tunelul secret 


Am venit cu toţii lângă Aiden, care-și montase computerul 
la o mică distanţă de zidul din piatră. 

- lată, proiecția e clară și arată un tunel neterminat, săpat 
de la Marea Piramidă exact pe direcţia noastră, ne-a explicat el, 
arătându-ne imaginea  holografică pe care o înfățișa 
computerul. Totuși, văd că la un moment dat tunelul a luat alt 
sens, care este greșit. Nu ar fi ajuns la Camera Ocultă. 

Priveam reprezentarea schematică redată de computer. 
Galeria pornea de sub Piramida lui Keops și, pe o distanţă 
destul de mare, înainta direct spre Camera Ocultă. Apoi brusc, 
cam pe la două treimi din drum, el cotea cumva spre în jos, spre 
adâncime, dar nu mai înainta mult; cred că noul traseu nu 
depășea douăzeci-treizeci de metri, după care întreaga lucrare 
părea că fusese abandonată pe neașteptate. 

Aiden lucra febril pe „tastatura” lui eterică. Așteptam 
eventuale explicaţii, pentru că niciunul dintre noi nu înţelegea 
rostul acelui tunel. După câteva minute de liniște, timp în care 
imaginea tridimensională s-a modificat de mai multe ori, 
apărând sub unghiuri diferite, Aiden ne oferi primele sale 
concluzii: 


- În primul rând, este evident că tunelul a fost săpat cu 
intenţia clară de a ajunge aici. Asta înseamnă că, într-un fel sau 
altul, au depistat prezenţa Camerei Oculte și au forțat către ea. 
întrebarea este: cum și-au putut da seama de existenţa acestui 
loc? Ce mijloace au folosit? Eu, de exemplu, cu tehnologia la 
care am acces acum, nu pot să descopăr această cavitate 
subpământeană, dacă mă aflu la nivelul solului. La urma urmei, 
suntem aproape la două sute șaizeci de metri sub pământ, dar 
să zicem că nu asta ar fi problema principală; nu putem 
descoperi această construcţie pentru că este protejată de un 
câmp energetic special. Este primul lucru pe care mi l-a indicat 
computerul, dar a fost posibil numai pentru că noi am creat 
legătura camerei cu tunelul prin care am venit. In condiţiile 
astea, cum au știut cei care au săpat noul tunel că există totuși 
o cameră aici, sub pământ, la această adâncime? Sau poate 
sursa informaţiei lor era mult mai veche, adăugă el gânditor. 

- Chiar și într-un astfel de caz, traiectoria tunelului este 
foarte exactă în prima parte, a intervenit Cezar. Pare că cei care 
au săpat erau foarte siguri unde se îndreaptă. Asta înseamnă că 
aveau măsurători și reglaje permanente, din moment ce la 
început au urmat direcţia bună. Interesant de aflat este ce a 
putut determina modificarea traiectoriei corecte a tunelului. 

După câteva clipe de pauză, locotenentul Trujo rosti cu o 
voce joasă: 

- Este posibil ca la un moment dat să se fi declanșat un 
sistem de protecţie redundant. Poate un fel de bruiere. 

- M-am gândit și eu la asta, a intervenit Aiden. Și cred că e 
singura explicaţie pentru ceea ce ne arată computerul. Totuși, 
cred că lucrurile au fost mai complicate. 

Zicând acestea, Aiden se focaliză din nou asupra tastaturii 


eterice și a informaţiilor ciudate afișate holografic de 
computerul lui portabil. Urmăream cu toţii în liniște mișcările 
rapide ale degetelor lui, precum și imaginile tridimensionale 
care se succedau cu repeziciune. 


- Da, așa după cum am bănuit, probabil că au fost lupte de 
interese între cei care au construit piramida sau care au avut 
acces la ea, a spus Aiden. In prima parte a tunelului, cea 
dreaptă, pare că a fost un consens în acţiune; în partea deviată 
a tunelului care văd că este mult mai neglijent realizată, se pare 
că se mai află câteva relicve. Apar înregistrări ca niște rămășițe 


de obiecte, dar nu pot preciza clar natura lor. Mie mi se pare că 
au fost neînţelegeri; cred că au avut dispute 

VEDERE DE ANSAMBLU A CAMEREI OCULTE 


În cameră se lăsă tăcerea. Urmăream cu toţii structura 
schematică a tunelului care înainta de la Piramida lui Keops 
câtre Camera Ocultă. Vedeam formele ciudate ale unor obiecte 
în interiorul celei de-a doua porțiuni a tunelului, chiar înainte 
de capătul acestuia. În liniștea creată, vocea locotenentului 
Trujo se auzi din nou gravă, cumpănind cu atenţie cuvintele: 


- De fapt, am fost eu însumi în acel tunel. E o poveste mai 
complicată, asupra căreia nu am acord de discuţie. Factorii de 
putere de la care am primit aceste ordine nu trebuie 
menţionaţi, dar sunt la cel mai înalt nivel. Pentru a vă face o 
idee, toate instituţiile guvernamentale, incluzând cele militare 
și serviciile secrete, sunt indirect subordonate celor pe care îi 
reprezint. Chiar și Pentagonul. 

Am rămas perplex de mirare. Aș fi vrut să înţeleg motivul 
destăinuirii locotenentului Trujo, dar nu puteam să-l intuiesc. 
Acest bărbat relativ tânăr și bine făcut era, într-un fel, o 
surpriză pentru mine. Cezar îmi destăinuise faptul că făcea 
parte dintre agenţii USAP. Cu alte cuvinte, nu era plătit de o 
instituţie naţională, ci chiar de guvernul ocult. Indatoririle sale 
nu îmi erau deloc clare, dar în mod evident el lucra cu 
informaţii la cel mai înalt nivel de securitate. Așa mi-am 
explicat faptul că a fost impus Pentagonului, iar Pentagonul l-a 
trimis ca reprezentant al părţii americane. Intr-un fel foarte 
insidios, masoneria mondială reușise deci să trimită o persoană 
sigură, care să le furnizeze informaţii. E drept că locotenentul 
Trujo era agent și nu un mason activ, dar gradul de formare și 
îndoctrinare îl plasa în câmpul de influenţă și acţiune a marii 
organizaţii oculte masonice. Probabil că, printr-un raport de 
subordonare totală, el trebuia să le ofere mai apoi toate 
informaţiile pe care le obținuse și comentariile pe care le avea 
de făcut. Abia ulterior mi-am dat seama că însuși locotenentul 
Trujo fusese mirat de faptul că Aiden descoperise tunelul și că 
acum puteam să realizăm cu toţii adevărata ţintă spre care ar fi 
vrut să se îndrepte constructorii lui. Pentru că era totuși un om 
integru și poate datorită unei anumite consideraţii profesionale 
pe care i-o acorda lui Cezar, Trujo a început să vorbească 
despre acţiunea derulată în celălalt tunel. Cu toate acestea, 
curând am sesizat că el nu prezenta decât unele elemente și 
acelea destul de lapidar, făcând abstracţie de aspectele cu 
adevărat importante care, de fapt, ne interesau cel mai mult. In 


plus, apărea evident că partea americană nu dăduse dovadă de 
transparenţă totală, așa cum se stabilise prin contractul cu ţara 
noastră, referitor la marea descoperire din Munţii Bucegi. Acea 
acţiune secretă prin tunelul din platoul Gizeh, de lângă Cairo, 
fusese ignorată în prezentarea comună, deși se știa că plasarea 
camerei oculte era relativ aproape de el. Ar fi putut să existe o 
eroare de informare în această privinţă, dar personal mă 
îndoiesc asupra acestui lucru. 

- Tunelul a fost descoperit în anul 2001, de o echipă de 
cercetători americani și britanici, și-a continuat locotenentul 
Trujo relatarea. Trec peste alte detalii și ajung la partea în care 
am fost direct implicat. S-a realizat curând că tunelul nu făcea 
parte dintr-un „cadru turistic” și că reprezenta ceva cu totul 
special. Am primit ordin să mă alătur unei mici echipe care 
avea ca obiectiv cercetarea și inventarierea tunelului, în acel 
moment nivelul de securitate a. informaţiei devenise maxim. 
Am pătruns în tunel și pot să vă spun că prima porțiune a sa, pe 
care traiectoria este dreaptă, e integral căptușită cu un 
material dur, un aliaj special care a fost analizat ulterior în 
laboratoarele noastre. De fapt, s-a dovedit a fi o peliculă destul 
de fină, de culoare ciudată, care varia între galben și argintiu. 
Așa cum apare și în hologramă, m-a uimit mai ales forma 
tunelului, care este aceea a unui triunghi cu vârful în sus. 

- Ai găsit ceva în interior? am întrebat eu cu nerăbdare, dar 
în spaniolă. 

- Da, au fost mai multe obiecte, a răspuns Trujo destul de 
evaziv. Către sfârșitul porțiunii drepte am găsit un fel de placă 
informatică precum un computer portabil; de fapt era o „foaie” 
metalică, surprinzător de ușoară, cu o grosime de maxim trei 
milimetri, care în jumătatea de jos avea anumite suprafeţe ușor 
reliefate de diferite culori și forme geometrice. Ceva ce am 
putea asimila cu o tastatură. 

Aici locotenentul Trujo făcu o mică pauză și privi cu 
gravitate în pământ: 

- Erau multe semne necunoscute pe acea placă, precum un 
fel de scriere. Nu era pământeană. În jumătatea de sus, placa 
era ca o oglindă și mi-am dat seama că acela putea fi un fel de 
mic ecran. 

- Dar care este punctul precis de pornire a Tunelului din 
Marea Piramidă? l-a întrebat atunci Cezar. Ce traseu aţi folosit 
să ajungeţi acolo? Aţi urmat galeria principală? 


- Acesta e un punct de vedere, dar mai sunt și altele, am 
intervenit eu. De pildă, ce altceva aţi mai găsit în interiorul 
tunelului? Care au fost concluziile finale la care s-a ajuns? Și 
mai ales cum aţi obţinut aprobarea guvernului egiptean? 

Locotenentul Trujo păstra o mină impenetrabilă, amânând 
răspunsul. După câteva secunde, ușor jenat, spuse: 

- Unele aspecte nu le pot destăinui. Nici nu știu dacă am 
făcut bine vorbind acum despre aceasta. La urma urmei a fost o 
surpriză și pentru mine să constat că Aiden a descoperit tunelul 
și să înţeleg care a fost ţinta reală spre care acesta urma să se 
îndrepte. Acum lucrurile par a fi clare, dar în acea perioadă de 
cerce- tare nimeni nu a înţeles semnificaţia reală a tunelului cu 
direcţie frântă, pentru că nu existau alte informaţii. 

Văzând că are tendința să se depărteze de la întrebările 
care i-au fost adresate, Cezar l-a rugat din nou să ne 
lămurească. 

- A existat un acord secret cu guvernul egiptean, dar acel 
acord nu a fost bilateral, a explicat Trujo. A fost o intervenţie 
oarecum particulară care a determinat colaborarea oficialilor 
egipteni. Totul s-a desfășurat într-un așa mare secret, încât nici 
măcar custodele muzeului din Cairo, care are în subordine 
întregul complex arhitectural de la Gizeh, nu a primit 
permisiunea să intre în tunel. Îmi pare rău, dar mai multe nu 
pot să vă destăinui. Ceea ce pot să spun însă cu siguranţă este 
că cei care au construit tunelul de la Marea Piramidă reprezintă 
o altă civilizaţie decât cea care a realizat Camera Ocultă sau 
Sala Proiecţiilor. In acest caz avem chiar dovezi palpabile. 

L-am privit atunci cu toţii întrebători pe Trujo. După o 
scurtă ezitare, acesta a spus cu voce înceată: 

- Da, sunt diferiţi, atât de noi, cât și de această misterioasă 
civilizaţie ai cărei reprezentanţi par a fi uriași. Cei care au avut 
acces la piramidă și au realizat tunelul sunt de tip reptoid. Am 
găsit scheletul unuia dintre ei în tunel. 

În cameră era o liniște apăsătoare. 

- Implicaţiile sunt mult mai complexe, a continuat Trujo. A 
existat, evident, o luptă la un moment dat în tunel dintr-un 
anumit motiv. Unul dintre combatanți a fost omorât și părăsit 
acolo. Tunelul a fost sigilat; intrarea lui este ascunsă într-un 
mod foarte complicat în arhitectura piramidei. Datarea în 
laborator indică, păstrând o marjă relativ mică de eroare, 
perioada 8500-9000 î.Hr. 


Chiar și Aiden asculta stupefiat ceea ce a relatat 
locotenentul Trujo. Am încercat să mai aflu și alte informaţii, 
dar m-am izbit de un refuz politicos. În definitiv, omul respecta 
într-o anumită măsură ceea ce i se impusese de către șefii săi. 
Detaliile ulterioare și explicaţiile care trebuiau să fie oferite 
urmau să constituie, cel mai sigur, o rundă de discuţii aprinse 
între partea română și cea americană. Totuși, lucrurile păreau a 
fi mai serioase și mai grave pentru americani, deoarece în mod 
paradoxal, la o descoperire de o asemenea anvergură în Egipt, 
serviciile secrete americane nu luaseră parte, iar Președinția nu 
fusese anunţată. Într-o astfel de situaţie se va pune în mod 
firesc întrebarea cine a avut mandat de acţiune și în baza cărei 
autorităţi. În mod sigur, acela avea să fie un moment foarte 
delicat în cadrul diplomaţiei SUA. 

După această neașteptată surpriză ne-am focalizat asupra 
inventarierii și încărcării restului de tăblițe în cutiile special 
amenajate, pe care le-am adus cu noi. Chiar și așa însă am 
constatat că ceea ce reușisem să luăm reprezenta cel mult a 
cincea parte din totalul care exista în cameră. Totuși, eram 
satisfăcuţi că ne-am îndeplinit sarcina și simțeam cu toţii nevoia 
unei odihne binemeritate. De aceea, Cezar ne-a anunţat că vom 
avea o pauză de opt ore pentru masă și somn, după care vom 
porni imediat înapoi, prin tunel, către Sala Proiecţiilor din 
Bucegi. 

Deși mă simțeam oarecum obosit, eram totuși cuprins de o 
minunată stare de încântare și bună dispoziţie. Mă obișnuisem 
cu acel loc misterios, care în mod ciudat îmi conferea acum un 
înalt sentiment de încredere și siguranţă. Însă ceea ce mă făcea 
cu adevărat nerăbdător nu era momentul întoarcerii acasă, ci 
mult așteptata destâinuire a lui Cezar cu privire la „mașina 
timpului” din Camera Ocultă, la care el avusese acces. Îmi 
promisese că îmi va relata unele dintre experienţele respective 
și acum găseam că ar fi fost momentul cel mai potrivit. Am 
împărţit repede porţiile și, pentru a fi sigur că nu vom fi 
deranjaţi de nimeni, am pregătit eu însumi tabăra de campare 
în tunel, la câţiva metri distanţă de intrarea în Camera Ocultă. 
Am mâncat repede și căutam motive să-i grăbesc și pe cei doi 
locotenenţi să facă la fel, pentru ca mai apoi să meargă la 
culcare. Cezar zâmbea amuzat văzând graba și interesul meu și 


chiar mă ironiza puţin, întrebându-mă aparent serios dacă nu ar 
fi fost mai bine să ne odihnim cu toţii și să lăsăm relatarea 
pentru mai târziu, când vom fi din nou la baza Alpha. Am 
înghiţit în sec, încurcat, dar el a început să râdă cu bunăvoință, 
asigurându-mă că a fost doar o glumă și că îmi va povesti chiar 
atunci lucruri extraordinare. Într-adevăr, trebuie să mărturisesc 
că uluitoarea lui relatare m-a cuprins ca o vrajă, creându-mi de 
multe ori senzaţia că trăiesc eu însumi într-un alt timp și într-o 
altă realitate... 


Capitolul 5 
SECRETUL REVELAT 


După ce am mâncat, Cezar și cu mine ne-am retras în mod 
discret în Camera Ocultă, așezându-ne pe piedestalul marelui 
cilindru ce includea instalaţia de deplasare în timp. Am ales să 
mergem în spatele camerei, pentru a păstra o discreţie cât mai 
mare. Simţeam cum uriașul cristal rubiniu care se afla chiar în 
fața noastră, la o mică distanţă, mă învăluia cu energia lui 
subtilă și enigmatică, provenind din străfundurile universului. 
Aiden se retrăsese lângă marile cutii de depozitare în punctul 
de staționare, aflate în afara incintei camerei, iar locotenenţii 
Nicoară și Trujo s-au întins în spaţiul special amenajat pentru a 
dormi. Toate condiţiile păreau întrunite pentru a asculta 
uimitoarea relatare al lui Cezar, probabil cea mai importantă 
dintre cele pe care mi le împărtășise până atunci. Simțeam 
totuși că mentalul meu încă se mai împiedica în anumite 
prejudecăţi materialiste; mă întrebam cum să fi fost totuși 
posibilă o călătorie în timp. Realizam slăbiciunea gândurilor 
mele, cu atât mai mult cu cât mă aflam acolo, având dovada 
materială sub ochii mei, atingând-o chiar cu mâinile mele. 


Marea Piramidă 

TUNELUL SECRET DE LA PIRAMIDA LUIKBOPS 
SPRE CAMERA OCULTĂ: 


Blocajele energetice 


Intuind parcă ezitarea mea, Cezar începu să-mi vorbească 
plin de înţelegere: 

- Crezi tu oare că deplasarea în timp este doar un subiect 
science-fiction? Ei bine, te înșeli, fie doar și pentru faptul că eu 
însumi am trăit multe astfel de experienţe cu ajutorul acestei 
instalaţii. Sau poate crezi că te mint? 

Mă privi pătrunzător, în timp ce eu roșeam până în albul 
ochilor, dar simţeam totuși uluitoarea rezistenţă a înţelegerii 
raţionale deformate, conferită de sistemul educaţional modern. 
Pe de o parte credeam, pe de altă parte mă îndoiam. Și totuși, 


aspiraţia către necunoscut era atât de puternică, încât doream 
cu orice chip să mă conving de justeţea călătoriei în timp. 

Atunci Cezar îmi aplică o „lovitură de graţie”, o surpriză de 
proporții: 

- Bine... vei avea ocazia să realizezi tu însuţi o astfel de 
călătorie în timp, chiar aici, utilizând această instalaţie. 
Desigur, sunt necesare anumite condiţii, dar dacă le 
îndeplinești, atunci nu vor fi probleme. 

Am înmărmurit. Emoţia puternică pe care o resimțeam a 
făcut să-mi piară graiul pentru câteva secunde. 

- Și cam la ce se referă aceste condiţii? am întrebat cu 
greu. 

- În primul rând ele ţin de o anumită stare energetică este 
proprie fiinţei și de gradul de purificare a organismului ei. 
Trebuie să înţelegi că deplasarea în timp solicită activarea unor 
energii puternice, chiar dacă ele sunt foarte subtile. Știi prea 
bine că timpul însuși este o energie aparte, misterioasă, dar 
care poate fi angrenată cu o anumită știință. 

- Şi această „mașină” ajută la angrenarea energiei 
timpului? Singur nu este posibil să realizezi așa ceva? 

- În unele situaţii un ajutor exterior poate fi inestimabil 
pentru a ușura accesul la o viziune clară, mai ales atunci când 
sunt implicate așa-numitele clișee akashice. Ele reprezintă un 
fel de înregistrare subtilă a tot ceea ce s-a petrecut sau se va 
petrece în univers. Sigur, în ceea ce privește viitorul, aspectele 
sunt mai nuanţate. Dar trecutul este întotdeauna clar, deoarece 
el implică o alegere care a fost deja efectuată. Bineînţeles că 
deplasarea în timp este perfect realizabilă și prin forţele 
proprii; pentru aceasta este însă necesar ca structura 
energetică personală să fie pură și foarte activată la un anumit 
nivel. 

Citisem și mă documentasem corespunzător în ceea ce 
privește fiziologia subtilă a fiinţei umane. În vasta bibliotecă a 
lui Elinor găsisem multe lucrări ezoterice, de teorie și practică 
a sistemului yoga și a altor sisteme spirituale din Orient, în care 
erau descriși în amănunţime cei șapte centri subtili principali 
de forţă ai fiinţei umane, centrii secundari de forţă, traiectele 
energetice subtile prin care circulă energia și interacţiunile lor 
reciproce. Înţelesesem, de pildă, că există o corespondenţă 
precisă între un centru subtil de forţă, care în terminologia 
hindusă poartă numele de chakra, și unul sau mai multe organe 


interne ale trupului uman. Ştiam că această corespondenţă 
exactă este foarte complexă și se extinde în egală măsură și la 
nivel psihic, și la cel al activităţii de zi cu zi, și la cel mental, și 
la cel spiritual. Eram surprins și totodată bucuros că Cezar 
adusese vorba despre aceste aspecte subtile mai puţin 
cunoscute, care însă ne definesc existenţa până în cele mai mici 
detalii. Mi-am adus aminte că, în urmă cu mai mult timp, el îmi 
explicase faptul că orice acţiune sau rezultat fizic este în 
realitate o concretizare a unei acţiuni la nivel subtil superior. 
Puteam deci să trag foarte ușor concluzia că înseși capacităţile 
noastre sunt o reflectare directă a condiţiei energetice a 
centrilor de forță din structura noastră subtilă. Am realizat 
repede că pentru a fi capabil de anumite acţiuni eficiente este 
necesar ca aura mea energetică să fie puternică și purificată. 
Cezar mi-a explicat că aceasta se reduce, în esenţă, la 
purificarea și activarea centrilor subtili de forţă ai fiinţei mele. 

- Rolul cunoașterii și al tehnicilor practicate nu este altul 
decât acela de a îndepărta ceea ce împiedică libera circulaţie a 
energiei benefice în ființa noastră. O chakra puternic activată și 
bine purificată îți conferă o mare forță interioară, care în plan 
extern se poate traduce printr-o influenţă specifică foarte 
puternică și prin anumite puteri supraumane. Sigur, aceste 
puteri diferă de la o chakra la alta, dar principiul de obţinere a 
lor este același: purificarea și activarea foarte puternică a 
centrilor subtili de forță. Dacă acest proces este realizat cu 
răbdare, competenţă și în mod perseverent, atunci el se traduce 
chiar în evoluţia spirituală a fiinţei umane, a cărei înţelegere și 
cunoaștere se expansionează atunci foarte mult. 

- Exact așa mi-a prezentat lucrurile și doctorul Xien, am 
spus eu surescitat. Cele cinci tehnici tibetane din pergamentul 
secret sunt în măsură să-l conducă pe cel care le practică în 
mod constant la mari realizări de natură spirituală, care includ 
și puteri paranormale. Dar totodată mi-a spus că cele cinci 
tehnici nu trebuie revelate decât peste doi ani din momentul 
primirii pergamentului și cum această perioadă a trecut, mă 
gândesc să le fac deja cunoscute. Eu însumi am început să le 
practic de mai mult timp, dar am ţinut asta secret; voiam să fie 
o surpriză plăcută pentru tine. 

- Chiar este, mi-a răspuns Cezar zâmbind, dar să știi că eu 
remarcasem deja modificări energetice evidente în aura ta. 
Nimic nu este întâmplător; destinul tău, eforturile în practica 


spirituală pe care le depui, bunele tale intenţii și acţiunile pe 
care le săvârșești sunt corelate și în cele din urmă își au cauza 
într-o evoluţie energetică gradată în structura ta subtilă, adică 
în corpurile subtile ale fiinţei tale. 

Mă bucuram ca un copil care primește laude la școală. 
Faptul că Cezar era mulțumit îmi crea mie însumi o mare 
încântare și îmi conferea încredere în acţiunile mele. Totuși, 
eram perfect conștient că nu mă aflam decât la început de drum 
și că mai aveam mult până să ating un nivel energetic și de 
conștiință foarte elevat. In ultima perioadă, preocupările mele 
tindeau în special către purificarea ființei și eram deci foarte 
interesat de explicaţiile lui Cezar. Mă gândeam că agentul 
principal într-un astfel de proces nu putea fi altul decât energia 
subtilă pe care trebuia să o captez și să o vehiculez în mod 
conștient în propria mea structură subtilă prin intermediul 
canalelor energetice foarte fine, care în terminologia de 
specialitate se numesc nadi. L-am rugat pe Cezar să-mi 
detalieze acest aspect și totodată să mă facă să înţeleg legătura 
cu aspectele subtile energetice care determină puterea 
paranormală de a călători în timp. În afară de domeniul science- 
fiction, care tratează problema doar din punct de vedere literar, 
cele câteva cărți pe care le cunoșteam înfățișau deplasarea în 
timp din perspectiva științifică, nu îmi era accesibilă. Aș fi vrut 
să cunosc partea ascunsă a lucrurilor, rădăcina lor cauzală care 
determină această extraordinară capacitate paranormală; în 
mod evident mi se părea că ea este intim legată de o anumită 
frecvenţă de vibraţie a energiei care implică activitatea unuia 
sau poate a mai multor centri subtili de forţă. 

- Poţi ajunge relativ repede la stadiul în care să simţi 
energia circulând prin corp, așa cum curentul electric circulă 
într-o casă prin firele electrice, mi-a spus Cezar. Însă atunci 
când curentul nu mai trece prin fire, trebuie să intervenim. În 
analogia pe care am făcut-o cu structura energetică subtilă a 
omului, această intervenţie poate consta, de exemplu, în 
dirijarea conștientă a suflului în anumite zone ale corpului fizic 
cu ajutorul minţii, pentru a înlătura astfel blocajele energetice. 
Chiar dacă uneori poţi să ignori cauza acestor blocaje, 
aplicarea preventivă a unor tehnici potrivite va asigura procesul 
de purificare. Cu toţii avem dezechilibre energetice pe care 
trebuie să le conștientizăm pentru a putea dirija corect energia. 
E important să înţelegi că aceste dezechilibre, care de fapt sunt 


impurități energetice, nu se manifestă doar la nivelul corpului 
fizic, ci și la niveluri mai subtile, adică la cel al emoţiilor și la 
cel intelectual. În definitiv, așa cum trupul este hrănit cu 
anumite energii, mintea este alimentată și ea cu energii 
specifice. Trăirile pe care le ai, sentimentele, intențiile, 
gândurile, ideile, toate sunt energie subtilă modulată pe diferite 
frecvenţe de vibraţie. Blocajele energetice de care îţi vorbesc 
înseamnă, practic, anumite impurități de ordin subtil, care și 
ele semnifică o vibraţie energetică, cu menţiunea că aceasta 
este grosieră. Atunci canalele energetice apar ca fiind „blocate” 
și energia pură nu mai curge liber. Dacă într-un vas de sânge 
există un cheag care îl blochează, circulaţia sangvină este 
obturată în mare parte, producând efecte secundare negative. 
La fel e și în cazul impurităților subtile, pe care ţi-l explic acum; 
nu uita că tot ceea ce simţi, gândești sau acţionezi este o 
urmare directă a unei condiţii energetice mai mult sau mai 
puţin pure în corpul tău. Când devin pregnante, dezechilibrele 
energetice subtile se manifestă la nivelul corpului fizic ca 
durere. 

Eram uluit de complexitatea acestor interacțiuni, dar și de 
ignoranța care ne macină înţelegerea corectă a lucrurilor și 
percepțiile noastre de fiecare clipă. L-am întrebat pe Cezar 
dacă și acestea din urmă pot fi influențate de dezechilibrele 
energetice. 

- Bineînţeles, influența blocajelor cuprinde tot spectrul 
activităţii noastre ca ființe umane, mi-a răspuns. Ele pot să fie 
legate de simţuri sau pot afecta calitatea relaţiei noastre cu 
ceilalți sau cu mediul înconjurător. Unii oameni, de exemplu, 
sunt deranjaţi de temperaturile joase, alţii de cele ridicate, unii 
nu-și pot exprima sentimentele, alţii sunt agresivi, unii sunt 
egocentrici, alţii nu suportă condimentele, unii au articulațiile 
rigide, alţii nu aud bine. Îţi dai seama, cred, că exemplele sunt 
nenumărate. loate acestea semnifică anumite tipuri de 
dezechilibre energetice, de impurități într-o zonă sau alta a 
trupului. În ultimă instanţă, ele au o legătură directă cu 
activitatea centrilor subtili de forţă ai fiinţei umane și o 
influenţează în mod negativ. În aceste condiţii, cum crezi tu că 
omul ar putea rezista la influxurile puternice de energie care 
declanșează manifestarea puterilor paranormale? Impurităţile 
acumulate în trup și la nivelul minţii determină efecte foarte 


neplăcute, care se răsfrâng asupra noastră și asupra celorlalţi: 
boli, eșecuri, emoţii negative, minte perturbată, tensiuni 
corporale, respiraţie neregulată. Ceea ce vreau să-ţi spun este 
că, oricare ar fi modul în care se manifestă aceste dezechilibre, 
ele sunt rezultatul al unor decizii luate în trecut. 

Anumite fapte, moduri de acţiune și gânduri care au fost 
manifestate cu mult timp înainte au atras în mod firesc anumite 
tipuri de energii; dacă acţiunile respective au fost rele, 
energiile care le corespund sunt și ele grosiere și impure, 
determinând blocaje mai mult sau mai puţin grave. Atunci totul 
se complică și cei mai mulţi oameni aflaţi într-o astfel de 
situație nu sunt totdeauna în măsură să evalueze cu claritate 
problema. Mijloacele de ieșire dintr-o situaţie inconfortabilă, 
care inevitabil are la bază un blocaj energetic, sunt numeroase. 
Totul depinde de ceea ce se petrece în noi, în jurul nostru și de 
claritatea cu care percepem situaţia. 

- Aici incluzi și tehnicile și exerciţiile spirituale? am întrebat 
eu curios. 

- Desigur, nu mă refer doar la procesele meditative. Un 
ajutor exterior poate fi inestimabil pentru a ne ușura accesul la 
o viziune clară și pentru a începe să eliminăm blocajele care 
împiedică buna circulaţie a energiei în ființa noastră. Aici 
includ, bineînţeles, diferite tehnici sau metode spirituale la care 
o persoană are acces, pentru că ele aduc în aură energii vitale 
și purificatoare, care au o frecvenţă de vibraţie elevată. Energia 
benefică ne oferă întotdeauna o putere naturală de vindecare. 
De obicei, organismul uman se debarasează într-un mod 
misterios de impurități, atunci când are la dispoziție o energie 
adecvată, fără să trebuiască să contribuim în mod conștient la 
aceasta; de pildă, în timpul somnului. Acesta este însă cazul 
simplu, în care impurităţile nu sunt majore. Uneori apar 
anumite obstacole care blochează energia, iar atunci 
impuritățile se acumulează. Este ca și când măturătorii ar intra 
în grevă și nu mai este cine să îndepărteze gunoiul de pe străzi. 
De aceea, pentru a înlătura obstacolele sau impurităţile care 
jenează bunul mers al acestui proces de purificare naturală este 
necesar să angrenăm în mod conștient anumite acţiuni, să 
localizăm punctele critice și să identificăm toxinele, astfel încât 
să ne purificăm în mod gradat organismul, utilizând energia 
benefică pe care o putem capta prin diferite tehnici sau 


exerciţii practice. Mă refer la energia subtilă universală, care 
se numește prana. 

- Stiu, am înţeles asta, am zis eu repede. Remarc însă faptul 
că în această practică spirituală mintea este foarte importantă. 
De fapt, am citit că între minte și prana există o strânsă 
legătură. Mă gândesc că, dacă prana este energia nesfârșită, 
iar mintea o poate controla, se poate obţine practic orice efect 
dorim, orice putere paranormală, inclusiv deplasarea în timp. 

Cezar aprobă din cap cele spuse de mine. 

- Starea noastră mentală este unul dintre factorii esenţiali 
care influenţează intensitatea și modul de manifestare a 
energiei, adică a pranei. Cu cât mintea este mai liniștită, cu atât 
corpul energetic este mai aproape de corpul fizic și vor apărea 
mai puţine pierderi energetice. La modul ideal, energia ar 
trebui să fie centrată în coloana vertebrală, însă din cauza 
blocajelor existente în organism ea este adeseori dispersată. 

- Da, și de aici apar și o serie întreagă de probleme: 
agitaţie, anxietate, depresie sau letargie, am completat eu. Din 
fericire, după cum știi, am la dispoziţie un set de cinci exerciţii 
practice tibetane care mi se par foarte eficiente. Îţi mărturisesc 
însă că nu le înţeleg deocamdată esenţa. În principiu, fiecare 
implică un alt aspect și cu toate acestea simt că între ele există 
totuși o legătură subtilă fundamentală. 

- Tehnicile și exerciţiile care aparţin mai ales de curentele 
spiritualităţii orientale au la bază elemente simple, cum ar fi 
suflul subtil, sunetul subtil și focul subtil lăuntric. 

- Am observat din lecturile mele că tibetanii au pus în mod 
special accentul pe dinamizarea focului subtil lăuntric. 

- Nu doar tibetanii; și practica yoga hindusă are tehnici 
foarte precise în această direcţie. Zona principală de 
manifestare a focului subtil lăuntric este zona abdominală. S-a 
constatat din timpuri imemoriale că buna funcţionare a acestei 
părţi a corpului conferă o sănătate indestructibilă și mari puteri 
paranormale. Dar toate acestea sunt în legătură cu activarea 
foarte puternică a focului lăuntric. Pentru aceasta au fost 
concepute multe modalităţi, unele dintre ele foarte secrete, așa 
cum, de pildă, este cea de-a treia tehnică din grupajul celor 
cinci din pergamentul tibetan, despre care mi-ai povestit. Luat 
separat, focul lăuntric digeră elementele folositoare din hrană, 
le elimină pe cele care sunt inutile și menţine constantă 
temperatura corpului. Totuși, impurităţile din fiinţa noastră nu 


pot fi eliminate decât prin intermediul unor mijloace mai 
puternice. Este ca și cum am vrea să debarasăm calcarul care 
se depune în interiorul ţevilor de apă dintr-o casă, utilizând apa 
de la robinet. Trebuie să adăugăm la această apă un produs 
chimic mai puternic decât calcarul, care acţionează asupra 
acestuia și îl dizolvă. În același mod, pentru a ne purifica 
organismul trebuie să utilizăm o forţă capabilă să elimine 
impurităţile, iar această forţă este în primul rând focul subtil 
lăuntric. Totuși, el trebuie să fie combinat cu suflul subtil 
pentru ca forţa și eficienţa lui să devină extraordinare. Această 
idee este foarte veche și se bazează pe observaţia existenţei 
unei legături naturale între focul lăuntric și suflul subtil, și 
chiar mai mult decât atât, s-a observat că utilizarea gândirii 
conferă și mai multă putere acestei asocieri. De exemplu, poţi 
să însoţești inspiraţia cu o vizualizare mentală a suflului care 
intră în contact cu focul subtil, iar expiraţia o poţi face 
vizualizând acest foc asociat cu suflul, deplasându-se într-o 
anumită parte a trupului. Apoi, în pauza care urmează 
inspiraţiei, poţi să amplifici foarte mult focul lăuntric și legătura 
lui cu suflul subtil. Există, de asemenea, și anumite poziţii 
specifice ale corpului care pot dinamiza focul chiar mai mult și, 
în plus, ele îl pot orienta în anumite direcţii. 

- Vrei să spui că, dacă mă așez în una din acele poziţii, pot 
conduce focul subtil unde vreau în corp? am întrebat eu cu 
uimire. 

Zâmbind, Cezar m-a lămurit: 

- Nu, aceasta ar fi prea ușor și la îndemână. Plasarea 
corpului într-o anumită poziţie nu este suficientă pentru ca 
energia focului subtil lăuntric să ajungă în zona indicată, la fel 
după cum simpla așezare a unor surcele nu provoacă 
aprinderea automată a focului. Aici trebuie să intervină 
gândirea, iar atenţia trebuie să fie dirijată astfel încât să 
determine transformările dorite. Vezi, deci cât de importantă 
este acţiunea de purificare a structurii fizice și subtile. In cazul 
particular al deplasării în timp, aceasta este cu atât mai 
necesară, în primul rând pentru că îți conferă capacitatea de 
vehiculare prin trup a unor mari energii, iar în al doilea rând 
pentru că te ajută să percepi foarte clar clișeele akashice. De 
fapt, „călătoria în timp” este o accesare a clișeelor akashice 
universale la nivel de conștiință. 


Clișeele akashice 


- Să știi că nu-mi sunt prea clare aspectele legate de acest 
gen de „călătorie” cu conștiința, i-am spus eu lui Cezar. Vrei să 
spui că trebuie să acumulez o anu- mită cantitate de energie în 
corp pentru a mă deplasa în timp? 


- Mai curând este necesar să te acordezi cu o anumită 
frecvenţă de vibraţie energetică proprie centrului de forţă 
plasat la baza gâtului. Totuși este necesar și un anumit impuls 
energetic. Trebuie ca acel centru subtil de forţă să fie foarte 
activat, dar această activare trebuie să fie armonioasă. 

Cezar își întrerupse câteva clipe explicaţiile, deoarece 
Aiden se ridicase și venise la intrarea în cameră. Iniţial am 
crezut că tânărul dorește să ne spună ceva, însă l-am văzut cum 
își închide foarte atent computerul, iar apoi se întinde și el 
pentru a dormi lângă ceilalţi doi colegi. Am profitat de scurta 
pauză pentru a mă așeza mai bine pe piedestal. Deși mă 
simțeam puţin obosit, interesul îmi era foarte viu pentru a afla 
misterul călătoriilor în timp la care Cezar avusese acces. 

- Acest centru subtil de forţă este foarte special, mi-a 
explicat el în continuare. Dacă este suficient de bine activat, îţi 
permite să accesezi instantaneu informaţii din subconștientul 
colectiv despre care, în mod obișnuit, nu aveai nicio cunoștință. 
De aceea centrul subtil de forță de la nivelul gâtului este 
asociat cu intuiţia, care este o formă specială de cunoaștere, 
mult dincolo de calea raţională obișnuită, prin învăţare. 
Cunoașterea intuitivă este directă și multidimensională și 
provine din domeniul supramental, nu are nevoie de etape 
succesive de asimilare a învăţăturii. 

- Mă tem că nu prea înţeleg acest aspect, am spus eu timid. 

- Am să-ţi ofer un exemplu foarte clar: puţini oameni știu că 
fiecare carte scrisă și apoi publicată are o proiecţie subtilă în 
planurile invizibile. Aceasta face să nu fie nevoie să parcurgem 
prin citire o carte, ci pur și simplu să avem acces telepatic la 
reprezentarea ei subtilă și să putem astfel să acumulăm 
aproape instantaneu informaţiile care se află în acea carte. 

- Bine, dar aceasta mi se pare deja a fi o putere 
paranormală deosebită, am spus eu. 


- Așa este; nu mai trebuie să citești o carte de la un capăt la 
altul, ci poţi accesa direct informaţiile conţinute în paginile sale 
în mod telepatic, intuitiv, în planurile subtile ale creaţiei. Totuși, 
putem vorbi și despre alte niveluri ceva mai reduse de activare 
a acestui centru subtil de forță. De pildă, cei care au unele 
înzestrări în această privință pot să deschidă o carte, în unele 
situaţii, exact la pagina care conţine cea mai importantă 
informaţie. Acest lucru nu e deloc întâmplător, ci este corelat cu 
anumite sisteme de sincronizare lăuntrică, fac legătura între 
conștiința lor și informaţia cuprinsă în acea lucrare. De altfel, 
fiecare centru subtil de forţă dezvăluie asemenea mistere și 
poate să pună ființa umană în legătură cu energii colosale din 
univers. 

Mi-am adus brusc aminte de Octavian, colegul lui Cezar în 
perioada de pregătire a acestuia la baza secretă din B.... Acel 
băiat avea strania capacitate de a prevedea viitorul într-o marjă 
care depășea douăzeci de ore. 

- Intr-adevăr, Octavian este un bun exemplu pentru a ilustra 
ce înseamnă activarea puternică a centrului de forță de la 
nivelul gâtului. Aceasta arătă că el deja avea capacitatea să se 
deplaseze în timp cu conștiința. Sigur, băiatul nu stăpânea prea 
bine acea putere, deoarece nu manifesta aceeași capacitate și 
în ceea ce privește trecutul; în plus, marja de timp în viitor era 
relativ redusă. Dar este un bun exemplu în acest cadru de 
discuţie. 

- Ai mai aflat ceva despre el? am întrebat eu curios. Îmi 
închipui că o astfel de persoană ar fi putut fi folosită în scopuri 
nu prea ortodoxe. 

- Din păcate a murit cu mai bine de zece ani în urmă. După 
ce am preluat conducerea Departamentului Zero i-am citit 
dosarul arhivat. Au încercat tot ce era posibil să-l salveze, dar 
în cele din urmă tuberculoza l-a răpus. 

Am rămas tăcuţi câteva clipe. Apoi l-am întrebat pe Cezar: 

- Bine, și eu de ce nu am capacitatea de a prevedea viitorul 
la voinţă sau de a călători în timp? În definitiv, avem la 
dispoziţie toată prana universală. 

- Este adevărat, însă nu uita că energia trebuie mai întâi să 
fie acumulată corespunzător, trebuie modulată pe anumite 
frecvenţe de vibraţie foarte elevate și abia mai apoi folosită 
pentru a efectua acţiuni specifice, incluzându-le pe cele de 
natură paranormală. De exemplu, dacă eu vreau să mă extind la 


nivel subtil în planul astral, atunci trebuie să dispun de acea 
energie specifică la nivelul corpului meu astral, care se 
captează prin intermediul unui centru de forță specific. Dacă 
chakra respectivă nu este suficient dinamizată astfel încât să-mi 
permită instantaneu să realizez această expansiune, atunci 
degeaba voi încerca eu să o fac, pentru că nu voi reuși nimic; 
nu mă dilat nici zece centimetri. Același aspect este valabil și în 
cazul planului mental. De aceea îţi spun că pentru omul 
obișnuit astfel de acţiuni nu sunt cu putinţă. Deoarece nu are 
centrii subtili de forţă suficient de energizaţi, el crede că așa 
cum este el, adică în general vorbind penibil, dramatic și slab, 
așa sunt toţi. Realitatea este însă complet alta și doar voinţa și 
perseverența în a cunoaște și a evolua spiritual vor putea 
modifica starea respectivă în care el se află fără ca măcar să-și 
dea seama. Simțeam un fel de greutate care îmi apăsa umerii. 
Mă gândeam că mai aveam un drum foarte lung de parcurs 
până să dobândesc o structură energetică subtilă activă, pură și 
eficientă. Acţiunea celor șapte centri subtili de forţă îmi apărea 
acum ca fiind foarte complexă și întrepătrunsă. Începeam să 
înțeleg că tehnologia pentru facilitarea deplasării în timp punea 
practic la dispoziţie energia specifică necesară și modulată pe 
frecvenţa foarte elevată a clișeelor temporale, așa-numitele 
clișee akashice. Dar chiar și în acest caz se părea că sunt 
solicitate anumite condiţii, fără de care procesul nu putea să 
aibă loc. Inţelegeam intuitiv că trebuia să existe o anumită 
interacțiune între cel care se angrena în acest proces al 
călătoriei în timp și energia subtilă la care el se conecta prin 
intermediul instalaţiei respective. Cezar mi-a explicat că 
această interacţiune putea fi înțeleasă în termenii unui anumit 
tip de selecţie. 

- Este ca un fel de acordare între nivelul energetic și de 
conștiință a celui care dorește să se deplaseze în timp și 
instalația de aici, care de fapt este în cel mai înalt grad 
ezoterică, mi-a spus el. Nu este doar o tehnologie extrem de 
avansată, ci în același timp ea reprezintă o pătrundere în 
universul invizibil al forțelor cosmice, care sunt colosale. 
Aceasta ne-a arătat că civilizaţia respectivă are, de asemenea, 
un nivel foarte elevat de cunoaștere și înțelegere spirituală, 
pentru că reușește să combine în mod fericit tehnica și 
capacităţile conștiinței individuale. Așa ceva este dificil de 
realizat. 


Încă mai speram să am o șansă pentru a verifica eu însumi 
eficiența „mașinii de deplasat în timp”. 

- Crezi că pot interveni probleme pentru cel care nu este 
încă pregătit și totuși se racordează la această instalaţie am 
întrebat eu șovăielnic. 

- Ar putea fi astfel de probleme, dacă energia nu este 
dozată proporțional. Însă acum eu cunosc modul de a folosi 
acest dispozitiv extraordinar, deoarece am realizat zeci, poate 
chiar sute de deplasări în timp cu ajutorul lui. Dacă acordul 
energetic este realizat, procesul se amorsează, dar încă nu este 
obligatoriu să se efectueze saltul în timp. Vreau să spun că 
atunci depinde foarte mult de capacitatea de focalizare mentală 
a celui care experimentează, dacă va fi sau nu în măsură să-și 
proiecteze conștiința acolo unde dorește, la nivelul clișeelor 
temporale. Nimic nu se realizează în mod automat, ci este o 
continuă corelare între conștiință și această mașină. De 
exemplu, dacă mintea este confuză și nu poate să izoleze cu 
fermitate perioada de timp în care se dorește realizarea saltului 
temporal, atunci acesta nu se produce și chiar e posibil să 
apară senzaţii neplăcute, de exemplu migrene foarte mari sau 
dureri ale ochilor în orbite. În unele cazuri persoana respectivă 
simte o acută senzaţie de greață ori se confruntă cu palpitaţii 
ale inimii. Echipa științifică a realizat numeroase experimente 
și a studiat acest proces pe mai mulţi subiecţi, utilizând 
interfaţa care a fost realizată și cuplată la dispozitivul gigantic 
din Sala Proiecţiilor. Vreau deci să înţelegi că este necesară o 
anumită armonie a fiinţei, un anumit echilibru interior și 
înzestrare energetică pentru a putea susţine acest proces. 

- Din câte îmi dau seama, cred că sursa energetică este 
acest cristal, am spus, arătând spre giganticul cuarț perfect 
șlefuit. 

Cezar a răspuns afirmativ, precizând că legăturile se află 
probabil sub lespezile de piatră ale pardoselii, cu atât mai mult 
cu cât cristalul este încrustat în aceasta. 

- Încă nu știm ce anume alimentează cu energie dispozitivul 
din Sala Proiecţiilor. Cel mai probabil există încă un nivel, sub 
acela în care am ajuns noi, dar ne-a fost deocamdată imposibil 
să realizăm cum să pătrundem la el. Probabil că acolo se găsesc 
unul sau mai multe cristale uriașe ori o altă sursă de energie 
care ne este necunoscută. De fapt, tehnologic vorbind, 


dispozitivul de aici nu face decât să realizeze puntea de 
legătură energetică între cel care îl activează și cristal. Dar 
tocmai acest punct este extrem de dificil de realizat, pentru că 
este vorba despre un fel de bio-tehnologie, o îmbinare complexă 
între amorf și viu. Suntem atât de departe de a înţelege 
conexiunile respective, încât grupul de oameni de știință care 
au studiat acest aspect și-au îndreptat interesul spre alte 
aspecte, abandonând acest domeniu. Au spus că diferența 
dintre ceea ce știm și înţelegem, pe de o parte, și ceea ce au 
realizat constructorii antici este atât de mare, încât deocamdată 
nu există niciun punct viabil de pornire a cercetărilor. Pur și 
simplu ei nu pot să înţeleagă natura concepţiei acestei „mașini 
de deplasare în timp”, mai ales că niciun element dintre cele 
utilizate la construcţia elementelor principale nu se găsește pe 
Pământ, cu excepţia taliului și a stronţiului, identificate în mici 
cantităţi. 

- Dar, cu toate acestea, „mașina” conferă în mod real 
capacitatea de a călători în timp, nu-i așa? am întrebat eu uimit. 

- Bineînţeles, mai ai vreo îndoială, mi-a răspuns Cezar 
râzând. Așa cum într-o arhivă de dosare ai acces, pe baza unui 
index, la orice dosar dorești și-l poţi găsi cu ușurință, la fel este 
și în cazul deplasării în timp cu ajutorul acestui dispozitiv. 
Sigur, numai dacă reușești să realizezi acordul de stare despre 
care ţi-am vorbit. 

Am răsuflat adânc; acum îmi erau clare majoritatea 
noţiunilor legate de acest subiect. Eram însă foarte curios să 
aflu cum simte cineva transferul efectiv în timp, care sunt 
senzațiile pe care le are, ce poate să facă în acele momente. Din 
alte discuţii pe care le purtasem cu Cezar, știam că deplasarea 
în timp implică simultan și o redare fidelă a percepţiilor celor 
cinci simţuri, ca și cum am trăi, ne-am mișca și am acţiona în 
perioada respectivă de timp. 

- Aceste aspecte sunt importante și trebuie înțelese corect, 
a început Cezar să-mi explice. Pentru că există o diferență 
notabilă între călătoria în timp efectuată cu corpul fizic și cea 
care este realizată cu conștiința. În primul caz, energia care 
trebuie angrenată pentru a realiza transferul este considerabil 
mai mare și, pentru a reuși aceasta, pe lângă centrul subtil de 
forță de la nivelul gâtului, mai este angrenat un al doilea centru 
de forță, care se află în zona ombilicului. Chiar și atunci însă, 
este necesară angrenarea unui anumit tip de energie din ființa 


noastră, care este colosal de puternică și perfect corelată cu 
gradul de trezire a conștiinței noastre, știința este mult prea 
departe pentru a cunoaște aceste aspecte oculte și cu atât mai 
puţin pentru a le sesiza ori recepta. Manifestarea acestei 
energii gigantice, care își are esenţa în corpul nostru în zona 
bazală, poate cel mult să fie observată în mod indirect, prin 
anumite semne exterioare. Totuși, așa după cum ţi-am spus, 
acţiunea ei în fiinţa noastră este infinit mai amplu percepută la 
nivelul conștiinței, care pentru cercetători reprezintă încă un 
obiect destul de incert și totodată foarte aparte de lucru. 

Această forță gigantică, cosmică reprezintă, de fapt, un 
element fundamental în progresul și evoluţia noastră spirituală. 
În plus, majoritatea puterilor paranormale sunt manifestate ca 
urmare a trezirii ei mai mult sau mai puţin accentuate în trupul 
nostru. Acţiunea acestei energii colosale este atât de complexă, 
încât cuprinde toate sferele de manifestare a ființei umane, 
începând de la cea fizică și până la cea a conștiinței cosmice și 
a lui Dumnezeu Tatăl. Dar trebuie să înţelegi că ea acţionează 
întocmai precum un om care doarme: la început, acesta visează 
și nici măcar nu este conștient că are un corp fizic, că există în 
acest plan; mai apoi, când se trezește, întredeschide încet ochii, 
dar viziunea îi este înceţoșată, iar percepţia confuză; încetul cu 
încetul el începe să se obișnuiască cu mediul ambiant și 
conștiința îi devine tot mai ageră, începe să-și întindă braţele și 
picioarele, în timp ce obiectele din jur îi devin tot mai clare; în 
sfârșit, el se ridică în picioare, fiind pe deplin treaz și gata de 
acţiune. i-am oferit acest exemplu analogic pentru a înţelege 
măcar într-un mod aproximativ felul în care această energie 
colosală care există în fiecare dintre noi, are tendinţa să se 
manifeste. 

Acum, presupunând că ai realiza proiecția temporală cu 
corpul fizic, limitările care sunt inerente aici, în prezentul pe 
care îl trăiești, se regăsesc și în realitatea spaţio-temporală 
trecută sau viitoare în care te deplasezi. Din anumite puncte de 
vedere aș putea spune că este chiar mai dificil: sunt anumite 
acţiuni în care nu trebuie să intervii, pentru că atunci 
continuitatea realităţii trecute este perturbată și atunci 
lucrurile se complică; trebuie să-ţi păstrezi statutul de incognito 
și trebuie, de asemenea, să ai capacitatea de a reveni în timpul 
propriu. De obicei, proiecţiile temporale de acest gen, care 
implică și corpul fizic, sunt realizate doar în scopul unor misiuni 


spirituale precise, de câtre fiinţe evoluate spiritual. Totuși, 
accesarea fizică a unor perioade de timp trecute sau viitoare 
este posibilă, tehnologic vorbind, și pentru alte persoane, însă 
atunci apar bariere de alt gen, asupra cărora nu voi insista 
acum. Oricum, speculaţiile științifice „competente” asupra 
posibilităţii călătoriei în timp, în sensul că aceasta nu se poate 
realiza practic, sunt complet depășite de realitate și prezintă 
doar în aparenţă o bază teoretică. Așa-zisele „paradoxuri” și 
„imposibilităţi” nu constituie nici un impediment major în cazul 
proiecției în timp cu corpul fizic. Totuși, este vorba într-adevăr 
de un așa-numit „bun simţ spiritual”, care implică respectarea 
anumitor legi universale; ele depășesc însă cu mult în amploare 
și subtilitate legile planului fizic și din această cauză nu pot fi 
corect înţelese de oamenii de știință contemporani. Timpul este 
o energie care poate fi „cucerită”, e drept, cu mari dificultăţi, 
dar totuși ea poate fi înţeleasă corect și asimilată astfel încât să 
avem acces neîngrădit la misterele ei. 

- Atunci înseamnă că varianta proiecției conștiinței în timp 
este ceva mai ușoară și mai sigură, am apreciat eu. 

- Desigur; și pot spune că este chiar mai bogată în percepții 
decât prima variantă. 

- Cum așa? am exclamat neîncrezător. Credeam că prezenţa 
fizică conferă o mai mare precizie și ancorare în perioada de 
timp investigată. 

- Te înșeli, m-a contrazis Cezar. Proiecţia conștiinței într-o 
anumită perioadă istorică îţi permite să ai o idee mai nuanţată 
asupra stării de lucruri din acea realitate temporală. Datorită 
focalizării precise a gândului și în consonanţă cu energia 
specifică a centrului de forţă de la nivelul gâtului, mintea este 
„transportată” într-o secvenţă de timp din trecut sau viitor, pe 
care o „simte” și o integrează exact ca și cum ai trâi atunci 
acolo și ai face parte chiar din acea realitate. 

- Și toate acestea se petrec instantaneu? am întrebat cu 
mirare. 

- Uneori există anumite perioade de tranziţie sau blocaje, 
dar dacă mintea este pregătită, atunci deplasarea este practic 
instantanee, știi deja că energia gândului, care este o putere 
extraordinară, poate parcurge distanţe oricât de mari, în mod 
fulgerător. Pentru structura fizică a omului, aceste distanţe par 
imposibil de străbătut, dar pentru corpul lui mental ele pot fi cu 
ușurință depășite. De exemplu, poţi vizita cele mai îndepărtate 


galaxii ale cosmosului în doar câteva fracțiuni de secundă; 
aceasta implică însă că trebuie să ai o deplină încredere în tine 
însuţi și în capacităţile tale mentale, să știi cum să acţionezi și 
apoi chiar să aplici aceste cunoștințe. În felul acesta poţi ajunge 
oriunde dorești. 

- Dar de ce spui că trebuie să am o așa mare încredere în 
mine? mi-am manifestat eu nedumerirea. 

- Pentru că, în general vorbind, acesta este un aspect 
esenţial al vieţii care ar trebui să devină o obișnuită de fiecare 
clipă. În particular, omul își poate deplasa instantaneu corpul 
mental, dar pentru aceasta trebuie să aibă o credinţă deplină în 
calitatea minţii de a se putea deplasa fulgerător oriunde o 
dirijează gândul. Dacă credinţa ta este totală, atunci și proiecția 
este instantanee. Unii oameni sunt însă mai „sofisticaţi”, 
argumentând pe baza credinţei și imaginându-și că aceasta este 
un obiect auxiliar. De fapt, credinţa face parte efectivă din 
procesul de proiecţie mentală și, în realitate, din orice alt 
proces care există în creaţie. Odată ce gândul s-a focalizat cu 
putere, de pildă, asupra perioadei de timp din istorie în care 
dorești să te proiectezi, energia este modulată astfel încât să ai 
acces exact la acele clișee akashice care te interesează. 

- Şi atunci simt totul ca și cum aș fi acolo, ca și cum aș trăi 
chiar atunci, în acea perioadă de timp, am repetat eu ceea ce 
aflasem, pentru a înțelege mai bine acest aspect. 

De fapt, doream ca Cezar să detalieze informaţiile de 
această natură și mai ales să-mi povestească unele din 
deplasările în timp pe care le-a efectuat. 

- Bineînţeles. În esenţă, clișeele akashice sunt niște 
„înregistrări” subtile pe un „suport” sensibil care în 
spiritualitatea orientală este numit akasha. Acesta s-ar traduce 
prin „eter”, în sensul unui spaţiu de natură subtilă, nesfârșit. In 
el se „înregistrează” tot ceea ce este conex cu cele cinci 
niveluri ale manifestării universale; pentru ființa umană, aceste 
niveluri reprezintă percepțiile prin cele cinci simţuri ale sale: 
miros, gust, aspect vizual, aspect tactil și aspect sonor. Logic 
vorbind, înţelegi că dacă toate aspectele sunt „înregistrate” în 
această dimensiune subtilă akasha, ele pot fi și evocate mai 
apoi prin intermediul centrului de forță de la nivelul gâtului. 
Dacă vrei să vezi, să simţi sau să guști un anumit aspect de 
acum sute, mii sau zeci de mii de ani de pe această planetă sau 
de pe o planetă dintr-o altă constelație, atunci prin activarea 


acestei chakra poţi să ai acces instantaneu la respectivele 
înregistrări subtile și-ți vei putea da seama de ceea ce s-a 
petrecut atunci. La început, proiecția temporală poate să nu fie 
completă; de aceea este posibil să accesezi doar unul sau două 
dintre cele cinci aspecte senzoriale din înregistrarea akashică, 
dar până la urmă se poate dobândi controlul perfect asupra 
celor cinci „benzi” de informare perceptivă ale clișeelor 
temporale. 

În timp ce auzeam aceste explicaţii, le-am corelat cu mai 
multe situaţii din viața mea în care am simţit cu claritate 
manifestarea senzorială a unor percepții legate de locurile 
istorice vechi pe care le vizitasem, îmi plac foarte mult aceste 
locuri, ruinele, siturile arheologice și tot ceea ce are o mare 
încărcătură istorică. Obișnuiam să vizitez astfel de locuri atunci 
când mi se ivea ocazia și de multe ori percepeam un fel de 
energie care mă învăluia din toate părțile și care îmi crea un 
sentiment aparte. l-am împărtășit lui Cezar acele impresii și el 
a confirmat că sunt legate de o accesare incipientă a clișeelor 
akashice. 

- Trăirile speciale pe care le-ai avut sunt legate exact de 
trăirile akashice ale locului respectiv atunci când el era „activ”. 
În funcţie de gradul de energizare a centrului subtil de forţă de 
la nivelul gâtului, poţi să retrăiești mai mult sau mai puţin 
precis acele vremuri. Dacă această chakra este puternic 
activată, ai posibilitatea chiar să revezi acele locuri, exact așa 
cum erau ele în urmă cu sute sau mii de ani, animate cu 
oameni, cu străzi, cu situaţii, cu moduri de a gândi. În acest caz 
ai realizat deja o veritabilă translație temporală. 

- Și instalaţia de aici ajută la realizarea unei proiecţii 
perfecte în timp, am întrebat, uitându-mă la cilindrul din 
spatele meu și simțind deja fiorul nerâbdaării de a verifica și eu 
aceasta. 

- Nu numai că prin intermediul ei conștiința este proiectată 
aproape imediat în orice perioadă de timp dorești, dar ea 
permite de asemenea să „baleiezi” zonele temporale, până 
găsești sau afli ceea ce dorești de fapt. Atunci ești ca o prezenţă 
mișcătoare într-o arie temporală, iar percepțiile sunt extrem de 
complexe și intuitive. Sunt foarte multe informaţii la care poţi 
să ai acces instantaneu și care îţi parvin simultan, într-un mod 
multidimensional, dacă înţelegi ce vreau să spun. 


Nu prea înțelegeam, dar speram din toată inima să mă 
lămuresc curând prin experienţă personală. Cu toate acestea, 
sentimentele mele erau împărţite; mă frământam la gândul că 
nu voi putea să mă concentrez suficient de mult astfel încât să 
amorsez procesul translaţiei și, în plus, nu puteam fi sigur că 
structura mea fizică și subtilă va rezista influxului energetic al 
instalaţiei. Pe moment însă doream să aflu răspunsul la o 
întrebare care nu-mi dădea pace: 

- După părerea mea, volumul „înregistrărilor” akashice 
tinde să fie infinit, deoarece numărul evenimentelor posibile 
este și el practic infinit. Asta înseamnă că aceste „înregistrări” 
nu pot încăpea decât într-un univers care la rândul lui trebuie 
să fie infinit. Nu vreau să par acum filosof, dar mi se pare 
potrivit momentul să înţeleg acest aspect care mă intrigă. 

Cezar înclină aprobator din cap și spuse: 

- In această privinţă lucrurile nu sunt așa de complicate. 
Gândește-te că Dumnezeu este infinit și, dacă creaţia lui ar fi și 
ea infinită, atunci ar apărea niște paradoxuri și inconvenienţe 
de concepţie. De aceea, răspunsul corect este că universurile 
create de Dumnezeu sunt finite; universul fizic este finit, 
universul astral este finit - deși el este extraordinar de mare 
față de universul fizic și, de asemenea, universul cauzal este și 
el finit - deși este imens în raport cu universul astral. Cu toate 
acestea, ele sunt atât de gigantice, încât pentru minţile noastre 
apar ca fiind infinite. De exemplu, dacă tu ai fi o picătură de 
apă din Oceanul Atlantic, ai putea spune că, prin comparaţie, 
întregul ocean care este de miliarde de ori mai mare decât tine 
este infinit; totuși, știm prea bine că el este finit, este mărginit. 
Pe baza acestei analogii, putem spune că cele trei universuri ale 
creaţiei sunt finite, chiar dacă pentru posibilităţile noastre de 
percepţie mentală ele ne apar ca fiind infinite. Cele trei 
universuri fundamentale sunt însă cuprinse de sfera totală care 
este Dumnezeu Tatăl și abia această sferă este cu adevarat 
infinită, absolută și nemărginită. 

- În cazul acesta, am spus eu, universul nostru apare ca 
fiind cel mai mic. Este aproape incredibil, dacă te gândești că 
această „micime”, conform oamenilor de știință, se întinde 
dincolo de cincisprezece miliarde de ani-lumină. 

- Da, este colosal, a recunoscut Cezar, și totuși, în ciuda 
dimensiunilor sale care nouă ne apar ca fiind de-a dreptul 
gigantice, spiritualitatea orientală asimilează întrucâtva 


universul fizic cu un reziduu; el apare atât de mic și insignifiant 
prin raport la sfera de conștiință a lui Dumnezeu, încât poate fi 
asimilat cu un fir de praf aruncat undeva în atmosferă; această 
atmosferă ar corespunde universului astral, iar universul cauzal 
ar fi spaţiul care înconjoară această planetă. Toate aceste 
universuri sunt cuprinse însă de universul divin, care este 
infinit. 

Simţeam că întreaga mea ființă este cuprinsă de fiorul 
acestei grandori nesfârșite. Am spus emoţionat: 

- Mă gândesc că, în cazul sferei infinite de conștiință 
divină, nu mai poate fi vorba despre o deplasare în timp. 

Inainte de a-mi răspunde, Cezar a făcut o scurtă pauză, 
modificându-și brusc starea interioară. Când mi-a răspuns, 
vocea îi era joasă, iar cuvintele le rostea rar: 

- In acest caz poţi să experimentezi revelarea eternității, 
care nu implică timpul. Atunci depășești integrarea temporală 
obișnuită, în care noi trăim timpul ca fiind prezent, ne raportăm 
la trecut și mergem în viitor. Într-o astfel de experienţă cu totul 
aparte survine o stare de „înlemnire”, în care pare că timpul se 
oprește; de fapt, în acele momente experimentezi revelarea 
dimensiunii cu adevărat divine a ceea ce se numește eternitate. 
Și pentru că ea se află dincolo de timp, cei care au trăit această 
stare divină au înţeles, dincolo de cuvinte, că Dumnezeu este 
veșnic și că eternitatea este însăși esenţa Lui. Aș putea să-ţi 
spun că această experienţă este sublimă, iar trăirea divină pe 
care o ai atunci este cu totul excepţională. Cu greu pot să 
găsesc cuvintele potrivite pentru a-ţi descrie această stare; 
dilatarea conștiinței este atunci inimaginabil de mare și 
pretutindeni în jur ești înconjurat doar de lumină divină. 


Revelația 


Au urmat câteva momente în care amândoi am tăcut. Forţa 
lui Cezar de evocare a acelei realităţi era impresionantă și am 
simţit în suflet o senzaţie de sacru și de puritate care m-a 
emoţionat profund. Această dimensiune specială, înalt 
spirituală a experienţelor sale era foarte rar prezentă în 
relatările pe care mi le făcea; fără îndoială că aceasta se 
petrecea datorită unei modestii extraordinare a fiinţei sale. 


În cele din urmă am îndrăznit să revin la cursul iniţial al 
discuţiei, întrebându-l cu timiditate: 

- Care a fost proiecția în timp care te-a impresionat cel mai 
mult? 

L-am văzut cum a râmas nemișcat, sprijinit ușor de 
piedestalul pe care eu eram așezat și având întipărită pe faţă 
expresia unei sublime trăiri interioare. 

- A fost chiar prima tentativă de a folosi „mașina de 
călătorit în timp”, în ultimele zile pe care le-am petrecut aici cu 
prima expediţie. Rămăseserăm doar trei, pentru că ne-am 
împărţit pe echipe de lucru, iar ceilalți plecaseră înapoi prin 
tunel în zile succesive. Această metodă a fost rezultatul unor 
observaţii realizate în timpul călătoriei, la venire; am ajuns la 
concluzia că cel mai eficient mod de deplasare era în echipe de 
câte patru-cinci oameni. 

Cunoșteam aceste detalii din relatările anterioare pe care 
Cezar mi le făcuse în urmă cu mai bine de un an, despre unele 
elemente ale expedițiilor pe care le efectuase. Totuși, el nu-mi 
vorbise decât foarte puţin despre experienţele lui privitoare la 
deplasarea în timp, legate de unele aspecte din viitorul imediat 
al omenirii. 

- Cele mai multe ființe umane sunt atât de rupte de 
realitatea complexă a universului, încât nu reușesc să se 
acomodeze cu un subiect sensibil ca acesta, al călătoriei în 
timp. Ele își imaginează, datorită educaţiei științifice false pe 
care au primit-o, că proiecția în timp este imposibilă sau, în cel 
mai bun caz, este greu de realizat. Dacă analizăm mai atent 
situația, înțelegem că această ciudată atitudine faţă de 
subiectul călătoriei reale în timp nu este doar un rezultat al 
ignoranței sau al lipsei de deschidere mentală, ci, de asemenea, 
și o acţiune reflexă de apărare față de ceea ce s-ar putea 
descoperi prin aflarea adevărului istoric, și aici trebuie să-ţi 
spun că pot apărea mari probleme. Atât de mari și practic în 
toate domeniile de activitate ale omenirii, încât ele ar putea 
răvăși întreaga viaţă de pe planetă. Sunt incredibil de multe 
minciuni care au tăâinuit adevăruri esenţiale de-a lungul istoriei. 
Unele dintre ele, de o gravitate foarte mare. 

- Am văzut unele aspecte de acest gen în proiecţiile 
holografice din Bucegi, am spus eu, fiind oarecum în cunoștință 
de cauză. 


- Unele evenimente care s-au petrecut și pe care am avut 
ocazia să le observ și să le simt chiar în detaliu sunt atât de 
emoțţionante, încât ele dau naștere mai apoi la un adânc 
sentiment de tristeţe, legat de faptul că au fost mistificate sau 
răstălmăcite de-a lungul timpului pentru a sluji cu totul alte 
interese. Pentru fiecare deplasare în timp pe care am efectuat-o 
există câte un raport scris, la care au acces doar președintele, 
generalul Obadea, un reprezentant sus-pus al clerului și o 
comisie specială formată din patru oameni de știință aflaţi sub 
contract foarte strict. Partea americană, care a construit 
interfaţa de adaptare și racordare la instalaţia uriașă din Sala 
Proiecţiilor are și ea acces nelimitat la aceste informaţii și își 
formează subiecţii proprii pentru a efectua deplasările în timp. 

- Bănuiesc că programul este destul de încărcat, am spus 
eu destul de mirat. Dacă se păstrează corespondenţa temporală 
cu realitatea în care trăim, atunci nu cred că este suficient timp 
pentru a urmări prea multe evenimente, mai ales dacă acestea 
se desfășoară pe o perioadă mai îndelungată. 

- Îmi dau seama că ideea ta despre felul în care se 
desfășoară o proiecţie temporală este oarecum mecanică. [ţi 
repet, atunci percepțiile sunt simultane, iar cunoașterea 
aspectelor specifice acelei perioade este intuitivă, de ansamblu. 
In plus, ţi-am spus că există posibilitatea „baleierii” clișeelor 
akashice. Aici, ajutorul instalaţiei este esenţial, pentru că a fost 
astfel concepută încât aceasta să se poată realiza foarte ușor, 
cu condiţia de a rămâne focalizat asupra perioadei respective 
de timp. Energia subtilă necesară este modulată de gând prin 
intermediul marelui cristal. Este suficient să-ţi dorești o 
înaintare sau înapoiere în segmentul de timp respectiv și 
aceasta se produce automat, dacă mintea rămâne focalizată. 
Dacă ar fi să mă exprim liber, procesul seamănă cu un fel de 
„derulare” înainte și înapoi a clișeelor akashice a unei anumite 
perioade de timp care a fost aleasă, dar desigur că lucrurile 
doar au această aparenţă; în realitate este chiar mai ușor. 

- Dar de ce te-a impresionat așa de mult acea primă 
proiecţie în timp cu ajutorul instalaţiei de aici? l-am întrebat eu 
curios. 

Cezar mi-a făcut semn să vin lângă cilindru. 

- Inainte de a mă racorda la senzorii cu cristale, nu eram 
deloc sigur la ce servește acest dispozitiv. M-am hotărât să 
probez eu însumi instalaţia și m-am cuplat aici în acest fel. 


Spunând aceasta, Cezar îmi indică partea superioară a 
cilindrului, în care se afla o bandă lată de metal în care erau 
încrustate din loc în loc câteva cristale. De la acea bandă 
cobora vertical o altă bandă subţire metalică, din același 
material, dar mai lată decât cea care corespundea zonei frunţii; 
ea intra în podeaua de piatră a încăperii, iar pe întreaga ei 
lungime avea plasate, de asemenea, mici cristale colorate la 
intervale regulate. Cezar mi-a explicat că, pentru a reuși 
proiecția în timp, era necesar ca spatele și coloana vertebrală 
să fie lipite de acea bandă metalică. 

- Este foarte flexibilă, dar în același timp și fermă atunci 
când este presată. Instalaţia pare foarte simplă, dar adevărata 
tehnologie constă în structura metalului din care este alcătuită 
banda și în frecvențele specifice de vibraţie ale cristalelor. Sunt 
însă absolut sigur că mai există și alte aspecte de fineţe pe care 
nu le putem încă înţelege și nici observa. Instalaţia din Sala 
Proiecţiilor este ceva mai complicată, dar acum știu că ea 
servește aceluiași scop. 

La îndemnul lui Cezar m-am așezat cu emoție pe mica 
platformă din interiorul cilindrului, până când capul mi-a ajuns 
sub banda lată cu cristale; am văzut că aceasta putea fi 
înclinată prin intermediul braţului care o fixa în materialul 
semitransparent al cilindrului. Fără îndoială, acel metal avea 
niște proprietăţi extraordinare, deoarece putea fi foarte flexibil, 
dar și extrem de rigid. Totul depindea, după cum m-a informat 
Cezar, de forţa de apăsare a mâinii. 

- Este un metal „inteligent” și încă suntem departe de a-i 
descoperi toate misterele, a spus el. Interacțiunea cu aura 
umană este însă extraordinară. 

Într-adevăr, deși banda de metal cu cristale nu-mi atingea 
fruntea și nici nu mă lipisem cu spatele de cealaltă fâșie 
metalică, simțeam totuși în mod clar un fior inexplicabil și 
continuu în corp, de la picioare spre creștet. Mi-am stăpânit 
însă cât am putut emoția și l-am rugat pe Cezar să continue să- 
mi povestească. 

- Am realizat destul de repede logica plasării cristalelor și 
faptul că modul de funcţionare a „mașinii” nu era deloc 
complicat, odată ce te racordai la ea. Mi-am dat seama că 
punctul important ţinea de forța de focalizare a minţii. După ce 
m-am așezat în poziţia în care te afli tu acum și m-am cuplat la 
instalaţie în mod intuitiv, am rămas un timp într-o stare de 


completă relaxare, pentru a sesiza natura activării energetice 
interioare. Atunci am realizat că specificul instalaţiei vizează 
chakra de la nivelul gâtului și am început să simt primele 
impulsuri stranii de modificare a realităţii înconjurătoare. Era 
ca și cum aveam tendinţa să „alunec” și apoi să revin la 
conștiința poziţiei și integrării mele fizice în această cameră 
subterană. Începuseră să-mi apară în mod aleatoriu imagini din 
copilărie, din perioada în care mă aflam în baza din B... Eram 
oarecum uimit, dar am înţeles repede că acestea erau pulsiuni 
reflexe din subconștient, amplificate de starea de profundă 
relaxare fizică și mentală pe care mi-o indusesem. Totuși, ceea 
ce mi-a oferit răspunsul la menirea pe care o avea instalaţia, a 
fost faptul că eu eram din nou acolo, în acele secvenţe ale vieţii 
mele, și mă vedeam și acționam ca și cum aș fi fost prezent cu 
trup și suflet, până în cele mai mici detalii. Era ca și cum aș fi 
intrat brusc într-o cameră în care se juca acel act de viaţă, 
complet diferit de cel pe care îl trăiam în prezent. Atunci când 
îmi manifestam voinţa, reveneam în timpul prezent și aveam din 
nou conștiința perfectă a trupului meu în această cameră. 
Desigur, eu rămâneam perfect conștient de identitatea și 
menirea mea și în timpul proiecției temporale; știam prea bine 
despre integrarea mea spaţio-temporală aici, dar în același timp 
simțeam totul în jur și în acea perioadă din trecut, ca și cum o 
trăiam atunci chiar eu. 

Eram fascinat de ceea ce-mi spunea. 

- Înseamnă că atunci ai realizat care este adevărata utilitate 
a „mașinii”, nu-i așa? 

- Da, mi-am dat seama că este un dispozitiv care mă poate 
proiecta cu ușurință în timp. Instantaneu, am știut că pot să am 
acces la un volum imens de cunoaștere adevărată a istoriei. 
Desigur, am realizat imediat și potenţialul formidabil care ar 
putea să survină din scrutarea viitorului. Această latură a 
cunoașterii este însă foarte sensibilă și poate să declanșeze 
mari probleme dacă nu este păstrată cu cea mai mare discreţie. 

Eu cunoșteam acel aspect, poate cel mai sensibil, pe care 
Cezar mi l-a destăinuit după venirea lui din prima expediţie. 
Atunci, ca și acum, el m-a rugat să nu dezvălui absolut nimic 
despre ceea ce a văzut în viitor. Mi-a confirmat că a făcut 
numeroase proiecţii în această dimensiune, de la cele relativ 
apropiate la cele foarte îndepărtate și că destinul omenirii, mai 


ales în perioada următoare de câţiva ani, va fi cu adevărat 
tulburător. În particular, mi-a relatat unele dintre aspectele cele 
mai importante care vor jalona evenimentele viitoare, dar a 
insistat foarte mult să nu dezvălui nimic în acest sens. Pot totuși 
să remarc faptul că evenimentele dramatice se vor combina 
într-un mod uluitor cu cele care vor avea o natură atât de 
surprinzătoare, încât foarte mulţi oameni nu vor putea să le 
facă faţă într-un mod adecvat. Cezar mi-a precizat că interdicţia 
de a publica aceste aspecte are la bază în primul rând o rațiune 
psihologică, deși majoritatea oamenilor tind să bagatelizeze 
problema. El mi-a spus că, la nivelul subconștientului, ființa 
umană este profund determinată de anumite informaţii, mai 
ales dacă acestea au o natură bulversantă, ceea ce este posibil 
să influenţeze liberul ei arbitru. Alegerile oamenilor trebuie să 
decurgă în mod natural, din propria lor raportare și înțelegere a 
lucrurilor, fără influenţe așa-zis „profetice” care în unele cazuri 
pot să declanșeze chiar adevărate psihoze în masă. În plus, 
modul de percepţie diferă foarte mult de la o persoană la alta; 
ceea ce-l impresionează pe unul poate să constituie subiect de 
batjocură pentru altul. Cezar mi-a precizat atunci că, din 
nefericire, mare parte din destinul imediat următor al omenirii 
este determinat de lipsa de unitate a oamenilor și de o 
incredibilă opacitate a lor în percepţia a ceea ce este bun, 
pozitiv, autentic și valoros. „De multe ori, această atitudine 
degenerează într-o prostie fără margini, mi-a explicat el atunci. 
Cei care sunt în eroare, dogmatici și aberanţi în părerile pe 
care le au, luând în derâdere multe aspecte de bun simţ sau 
care au o latură profund spirituală ce ar putea transforma 
multe lucruri în bine, aceia nici măcar nu admit dialogul. Într- 
un fel, ei își imaginează că sunt singurii, că ei sunt unicii, că 
doar ei pot să facă ceva. În realitate, nu pot face nimic din 
punct de vedere practic, dar cu toate acestea au pretenţia că 
sunt singurii deținători ai adevărului. Contrariat de această 
situație ingrată, l-am întrebat pe Cezar: „Bine, dar atunci de ce 
nu se unesc toate forțele pentru a modifica balanţa din rău spre 
bine?”. „Nu uita că în niciun caz nu se poate uni răul cu bunul. 
Așa a fost dintotdeauna. Cel care este rău va fugi de ceea ce 
este bun și din această cauză nu se poate realiza unirea de care 
spuneai. Poţi să realizezi doar unirea dintre bun și bun, 
deoarece oamenii care sunt orientaţi benefic „vorbesc aceeași 
limbă”. Unirea nu poate fi realizată cu adevărat decât între 


acele persoane care au afinități, care sunt apropiate ca nivel 
mental, emoţional și spiritual. Nu se poate, de exemplu, să ai un 
prieten foarte râu dacă tu ești bun, pentru că acea prietenie nu 
poate să reziste. Acolo unde nu există afinități, este imposibil să 
se înfiripe unitate, frăţie ori simpatie.” 

M-am gândit cu amărăciune la modul profund greșit în care 
acţionează mulţi în ţara noastră, dorind de fapt dezbinare și nu 
unire. l-am împărtășit și lui Cezar simțămintele mele. 
„Dezbinarea este un element esenţial atunci când se dorește 
această separare. Principiul, dezbină și stăpânește' este, din 
păcate, încă la modă în ţara noastră. Se practică foarte mult 
acest sistem al dezbinării, al înșelăciunii și al păcălelii. Aproape 
niciunul dintre factorii de răspundere nu mai are coloană 
vertebrală și de aceea s-a creat un climat de insecuritate în 
care omul, în loc să se gândească la bine, se gândește la cum să 
facă rău. Procedând astfel, el nu are cum să se unească cu 
ceilalți, pentru că unirea implică o anumită simpatie și 
deschidere în dorința de a face bine împreună. De aceea îţi 
spun că oamenii trebuie să înțeleagă ei înșiși, de pe o bază 
profundă și spirituală, forța extraordinară a unirii și a acţiunii 
pozitive. Atunci destinul poate fi înclinat în sens benefic; altfel, 
roata lui va implica o imensă suferinţă.” 

După aceste lămuriri, mi-am dat seama că înţelesesem 
motivul pentru care lucrurile trebuie spuse la momentul 
potrivit, iar altele chiar deloc. Oamenii sunt foarte sensibili la 
anumite forme-gând, mai ales în orientarea decadentă actuală, 
astfel încât acestea ar putea fi interpretate într-un mod 
nefericit și mai apoi mult amplificate, generând mai mult rău 
decât bine. 


Prima proiecţie 


- Spre deosebire de viitor, trecutul este foarte clar și, cu 
puţine excepţii, neschimbabil, a continuat Cezar să-mi 
vorbească. Așa că, după ce am înţeles natura dispozitivului și i- 
am intuit principiul de funcţionare, în minte mi-a apărut 
spontan dorinţa vie de a mă proiecta în trecut, cu două mii de 
ani în urmă, pentru a fi martor apropiat al vieţii lui lisus. A fost 
un impuls lăuntric foarte puternic, probabil în mare măsură 


dictat și de influenţa creștină a subconștientului colectiv, la 
care au contribuit foarte mult imaginile tulburătoare pe care le- 
am vizionat de mai multe ori în Sala Proiecţiilor. Mă refer la 
cele care au prezentat răstignirea lui. 


M-am cutremurat la gândul că cineva chiar a văzut viaţa lui 
lisus sau secvențe din aceasta, nu doar în imagini redate 
holografic, ci chiar făcând parte din ambianța acelor vremuri 
demult apuse. 

- Nu a fost chiar ușor, a continuat Cezar, a cărui atitudine în 
timp ce-mi povestea era gravă și chiar puţin tristă. Acea zonă 
temporală este foarte specială. Am revenit asupra ei de mai 
multe ori în decursul a doi ani, însă prima proiecţie a fost cea 
mai deosebită. Odată ce mi-am focalizat mintea asupra acelei 
perioade, am simţit un aflux energetic foarte puternic pe 
coloană și am înţeles că acţiunea cristalului uriaș se amorsase. 
Trecerea a fost bruscă și am remarcat-o în primul rând datorită 
vivacităţii culorilor și a sunetelor pe care le percepeam în 
peisajul care mă înconjura. 

Eram pe coasta unui deal, lângă o potecă ce se vedea că nu 
fusese prea mult umblată. De fapt, erau mai multe astfel de 
poteci care se încrucișau, dar care abia se mai distingeau în 
vegetaţia săracă și cam arsă de soare. Solul era argilos și 
cumva roșiatic, cu mult pietriș. Nu erau copaci, ci doar pâlcuri 
de arbuști din loc în loc. Este interesant că în astfel de proiecţii 
temporale totul se percepe oarecum de la înălțime, ca și cum 
te-ai afla pe un podium înalt de câţiva metri. Uneori percepţia 
revine mai aproape de pământ și de mai multe ori mi s-a 
întâmplat să fiu chiar printre oameni, văzându-i și auzindu-i 
cum vorbesc și cum se comportă. În general însă ești precum o 
prezenţă invizibilă și misterioasă care „asistă” la evenimente de 
la o înălțime mai mare, poate trei sau chiar patru metri. 
Deplasarea se face instantaneu, prin simpla manifestare a 
voinţei. La stânga mea, ceva mai încolo, după un dâmb, vedeam 
câteva persoane așezate pe o bucată mare de pânză și 
discutând foarte preocupate. Am dorit să fiu și eu acolo și 
imediat m-am aflat cumva deasupra lor. În alte circumstanţe am 
sesizat că puteam să realizez deplasarea chiar mai lent, ca și 
cum aș fi zburat pe deasupra peisajului. Totul ţinea de comanda 
mentală și de puterea de focalizare a gândului. Dacă 
participaţia nu era intensă, atunci exista tendinţa alunecării din 


clișeul akashic respectiv; atmosfera parcă se întuneca, își 
pierdea foarte mult din luminozitate, iar mediul ambiant 
devenea oarecum difuz, până când dispărea complet. Conștiinţa 
revine în momentul prezent, dar această revenire este resimţită 
mult mai clar, ca un fel de „rupere” de zona temporală la care 
ai avut acces până atunci. În general, revenind în prezent 
sentimentul este că te afli mai aproape de tine însuţi, însă prin 
aceasta mă refer mai ales la obiectele din jur și la amintirile 
personale din existenţa pe care o trăim. Îţi spun toate acestea 
pentru că în momentul în care am venit lângă acel grup de 
oameni, am trăit chiar această senzaţie a pierderii focalizării. 
Mi-am revenit însă repede, înainte de a părăsi acea zonă 
temporală. Vei avea ocazia să constaţi că senzațiile sunt 
oarecum altfel decât în viaţa de zi cu zi, percepțiile sunt cu mult 
mai ample și simultane. De pildă, chiar din primele clipe ale 
proiecției simțeam „atmosfera” locului, știam foarte bine unde 
mă aflu și în ce perioadă de timp și mai ales știam empatic cine 
erau unele persoane dintre cele pe care le vedeam. Proiecţiile 
temporale nu sunt aleatorii, ci te conduc întotdeauna în nișa 
spaţio-temporală care este cea mai apropiată de intenţia 
gândului tău; această observaţie se referă atât la persoane, cât 
și la locuri. Atunci când urmărești evenimentele, este un proces 
de cunoaștere care seamănă foarte mult cu a fi prezent chiar în 
acele timpuri sau locuri, cu a lua parte chiar la acele acţiuni și 
întâmplări. Senzaţiile sunt foarte vii și clare, dar în același timp 
simţi foarte bine că nu ești implicat în tot ceea ce percepi. Ca 
să ai o imagine mai adecvată a acestor lucruri, am să-ţi spun că 
ele se petrec cam în același fel în care tu ești într-o sală de 
cinema și urmărești un film care îţi place foarte mult. Totuși, 
proiecția temporală este cu mult mai mult decât atât; atunci tu 
simţi cu mult mai mult decât simte un simplu spectator, 
indiferent cât de atras ar fi el de acel film. Poţi să percepi 
nuanțele sufletești ale oamenilor, intenţiile lor adevărate, poţi 
să vezi rezultatele intrigilor pe care ei le ţes și toate acestea, îţi 
repet, într-un fel de percepţie globală pe care o trăiești clipă de 
clipă. Sigur, această cunoaștere poate uneori să fie parțială sau 
chiar foarte vagă; e posibil să nu ai percepţia vizuală a clișeelor 
sau să nu auzi toate sunetele, e posibil să nu înţelegi sursa 
anumitor evenimente sau să te confrunţi pur și simplu cu 
blocaje temporale, în care nu poţi să ai acces la cunoașterea 
anumitor clișee akashice. Totuși, această „mașină de călătorit în 


timp” ajută foarte mult la recepţia aproape perfectă a clișeelor 
akashice. 

- Te-ai confruntat vreodată cu asemenea situaţii? l-am 
întrebat eu atunci. 

- Sigur că da, de mai multe ori. Prima dată când am înţeles 
ce înseamnă un blocaj temporal a fost chiar în proiecția de care 
îți vorbesc acum. Mai întâi apare aceea senzaţie de întunecare 
a clișeului temporal, după care totul dispare brusc și rămâne 
doar un fond negru perfect. Apoi conștiința revine în timpul 
prezent; ori de câte ori vei încerca să accesezi acea zonă 
temporală, te vei izbi de aceeași barieră care pare că este de 
netrecut. 

- Ceva asemănător cu situaţia datelor pe care ai vrut să le 
obţii în legătură cu cei care au construit acest tunel, am spus 
eu. 

- Exact. Cunoștinţele lor sunt atât de avansate, încât au 
putut să blocheze într-un mod misterios accesul la aceste 
informaţii din clișeele akashice. Problema și mai mare este însă: 
de ce s-au străduit să facă aceasta? E un punct important, care 
din păcate a rămas neelucidat până acum. 

Simţeam că mă încălzesc din ce în ce mai mult stând pe 
platforma instalaţiei. Chiar și fără să fiu conectat la ea, eram 
parcă înconjurat mereu de o forță nevăzută, penetrantă. Aveam 
senzația că mi se umflă gâtul, iar în picioare îmi apăruse o 
stranie slăbiciune. M-am ridicat de pe acel loc și m-am așezat 
direct pe piedestal, rugându-l pe Cezar să-mi relateze mai 
departe uluitoarea lui experienţă de deplasare în timp. 


Lecţia temporala 


- Era un grup de vreo cincisprezece persoane, care discutau 
pe semne un subiect foarte important; totuși, una dintre ele 
părea să aibă o autoritate de necontestat, pentru că lua cel mai 
des cuvântul și atunci toţi ceilalţi îl ascultau foarte concentrați. 
Printr-un gen de empatie intuitivă, am știut atunci că acela era 
lisus. Această cunoaștere apare spontan, ca fiind ceva natural. 
Ceea ce este însă și mai uimitor, e faptul că înţelegeam ce 
vorbeau; înțelegeam ideea frazelor rostite, nu neapărat 
cuvintele, ca și cum ar fi fost o transmitere telepatică. In 
momentul când am realizat aceasta m-am bucurat foarte mult, 


deoarece atunci aveam acces direct la cuvintele lui lisus, la 
învăţăturile reale pe care le-a adresat celor care l-au urmat. 
Multe dintre acele învățături au fost ocultate de-a lungul vremii 
sau au fost modificate în conformitate cu anumite interese, care 
nu aveau nimic de-a face cu spiritualitatea. 

- M-am documentat și eu în această privinţă, pentru că am 
fost curios să aflu mai multe în legătură cu unele păreri 
neortodoxe despre acele timpuri, am zis eu. In biblioteca lui 
Elinor am găsit câteva lucrări foarte pertinente care se bazează 
strict pe unele pergamente ce conţin texte creștine, considerate 
apocrife de către Biserică. Trebuie să-ţi spun că, în ciuda 
rezervei mele inițiale, am fost nevoit să remarc justeţea analizei 
și a observaţiilor științifice care au fost făcute. Am ajuns la 
concluzia că în niciun caz nu se pot ignora unele fapte și dovezi 
din acea vreme. 

- lar eu te pot asigura că ai perfectă dreptate, pentru că am 
urmărit ca un martor subtil mai multe evenimente de atunci, 
îmi spuse Cezar. Este cu totul altceva decât lectura textelor 
care descriu acele vremuri, iar Evangheliile canonice acoperă 
doar un procent mic din cele petrecute. Sentimentul pe care L- 
am avut a fost covârșitor și adeseori dramatic. Îţi spun cu toată 
sinceritatea că niciodată n-am simţit o asemenea încărcătură 
emoţională; totul vibra în aer, plin de sentimentul unei fericiri 
complet diferite de fericirea lumească. Oamenii trăiau parcă o 
nouă dimensiune a existenţei lor, se aflau într-un gen de „beţie” 
a stărilor sufletești. Mulţi dintre cei care îl urmau pe Mântuitor, 
îți spun acum cu anticipație, erau atât de transfiguraţi și 
interiorizaţi, încât adeseori îi vedeam cum lăcrimează aparent 
fără motiv, dar totodată zâmbind plini de fericire. Era de-a 
dreptul uluitor; acea stare mi se transmitea și mie și ea se 
amplifica foarte mult în prezenţa lui lisus. Mulţimile de oameni 
care îl urmau nu erau mari, pentru că și populaţia era redusă, 
dar cel puţin atunci când îl ascultau, acele ființe umane erau 
complet transpuse într-o stare de emoție și iubire cum rar am 
întâlnit. Eu însumi aveam impresia că în acele momente zona 
respectivă parcă era în întregime purificată și cumva „înălţată” 
din punct de vedere subtil. E foarte dificil de exprimat prin 
cuvinte, dar ideea generală este că acolo se petrecea ceva cu 
adevărat divin. lar oamenii aceia, deși foarte modești din punct 
de vedere al condiţiei sociale, trăiau momente cu adevărat 
sublime. Am remarcat chiar de multe ori că ei înșiși erau uluiţi 


de frenezia stării lor interioare și că se întrebau unii pe alţii 
dacă simt la fel. Totuși, am văzut și persoane de rang social mai 
înalt, la care bunăstarea materială putea fi remarcată după 
hainele pe care le purtau și după servitorii care le însoțeau. De 
obicei, aceste persoane rămâneau puţin mai retrase, dar chiar 
și ele erau cuprinse de o adâncă pioșenie, renunțând în acele 
momente la orgoliu sau dispreţ. Tăcute și interiorizate, ele îl 
ascultau pe lisus cu o privire plină de nostalgie și chiar de un 
fel de regret interior. Probabil că în unele din acele persoane s- 
a produs o radicală transformare lăuntrică, spirituală, astfel 
încât să-și modifice linia vieţii de până atunci. 

- Dar cum le vorbea lisus oamenilor? am întrebat, fiind la 
rândul meu emoţionat de cele ce auzeam. Cum se comporta el? 
Era în mijlocul lor? 


- L-am văzut vorbind și în mulțime, dar de obicei prefera să 
fie în faţa oamenilor, să-i vadă pe toţi, mai ales atunci când 
aceștia erau mulţi. Impresia era covârșitoare, nu am mai văzut 
nimic asemănător. Ceea ce se spune în Biblie reprezintă doar o 
palidă imagine a felului în care el se manifesta; din câte știu eu, 
nu a fost redată atitudinea lui și nici fenomenala radiaţie divină 
pe care o răspândea asupra oamenilor. Desigur, acestea sunt 
aspecte subtile de nuanţă și este clar că s-a pus mai mult 
accentul pe succesiunea faptică, prezentată chiar și ea într-un 
mod sintetic. Dar eu îţi spun că acele momente erau cu 
adevărat impresionante. 

Ca persoană, lisus nu era înalt, nu cred ca depășea 1,70 m 
înălțime, și de aceea de multe ori nici nu puteai să-l observi 
bine în mulţime. De altfel, ai avut tu însuţi ocazia să te convingi 
de aceasta în înregistrările holografice din Sala Proiecţiilor. Ca 
toţi ceilalți oameni de condiţie modestă, purta o cămașă foarte 
lungă, până la glezne, dintr-o țesătură destul de grosolană; era 
desfăcută până la piept și uneori era strânsă în jurul taliei cu un 
cordon din același material. Mânecile erau foarte largi și ceva 
mai scurte de încheietura mâinilor. Pe dedesubt purta uneori o 
altă cămașă, mult mai subţire, de culoare albă, însă de cele mai 
multe ori renunţa la ea; îi vedeam pieptul gol și pletele de un 
șaten mai închis revărsându-i-se pe umeri și pe pielea lui. Am 
fost mirat să constat că, spre deosebire de majoritatea 
reprezentărilor din iconografia creștină, Mântuitorul purta 
barbă. De altfel, aproape toţi bărbaţii din acea vreme aveau 


barbă. Am observat însă, cu ocazia altor proiecţii temporale pe 
care le-am făcut în aceeași perioadă, că pilozitatea lui avea 
dimensiuni diferite și am înţeles că, din când în când, el 
obișnuia să se radă. 

- Da, am sesizat și eu că nu prea seamănă cu reprezentările 
eristice din bisericile noastre, am spus eu, făcând referire în 
mod indirect la proiecţiile holografice pe care le vizionasem cu 
doi ani în urmă. 

- Nu este practic nicio asemănare fizionomică între statuile 
sau imaginile picturale creștine ale lui lisus, cu cel care a fost 
în realitate. Eu nu am reușit să identific vreuna, cu excepţia 
faptului că trupul nu era foarte viguros, ci mai curând destul de 
slab. Dacă aș fi luat drept singur reper imaginile iconografice 
care îl reprezentau, atunci nu aș fi știut să-l identific printre 
ceilalți oameni, deoarece trăsăturile lui au fost altele decât cele 
redate în icoane. De pildă, avea nasul puţin mai lat către nări. 
Remarcai însă imediat fruntea înaltă și deschisă deasupra unor 
sprâncene bine conturate, dar ceea ce impresionau cel mai 
mult erau ochii; pot spune că aceștia constituiau magnetul 
extraordinar al fiinţei lui, pentru oricine se apropia să-i 
vorbească. Avea o privire atât de adâncă și o expresie atât de 
vie în ochi, încât aproape fără excepţie toţi cei care ajungeau în 
faţa lui pentru a-i vorbi, se emoţionau foarte tare și adeseori 
începeau chiar să plângă, fără un motiv aparent. Am observat 
că în astfel de cazuri de multe ori El nu îi ridica de jos, unde 
oamenii se lăsau cu lacrimile șiroindu-le pe obraz, ci aștepta 
răbdător și foarte serios ca aceștia să-și revină. lar când se 
ridicau, El radia o asemenea bunătate, încât doar puţini mai 
spuneau ceva; cei mai mulţi plecau având întipărită pe faţă o 
fericire și o mulţumire care depășeau cu mult orice alte 
probleme. 

Vorbea destul de rar, însă foarte condensat, plin de 
substanță. Percepeam înţelesul vorbelor sale într-un mod 
intuitiv, ca și cum aș fi fost printre ceilalţi care cunoșteau limba 
și într-adevăr am auzit câteva dintre pildele din Evanghelii. 
Numai că ele nu erau spuse în continuitatea care este 
prezentată în aceste texte, pentru că de multe ori i se adresau 
întrebări chiar în timp ce vorbea și, în general, era destulă 
forfotă în jur; veneau și plecau mereu oameni, erau mulţi copii 
mici, erau și animale domestice prin preajmă, deoarece mulţi 
care îl însoțeau pentru o perioadă mai lungă de timp își luau cu 


ei capra sau oile. La început era o anumită vânzoleală, dar am 
constatat pe măsură ce înaintam în timp că cei din jurul lui, 
care îi erau apropiaţi, începuseră să se organizeze ceva mai 
bine; e adevărat, o făceau într-un mod oarecum rudimentar, dar 
era totuși ceva mai multă ordine. Între altele, am fost martor la 
parabola semănătorului; de fapt, lisus a vorbit mult mai mult 
despre ea și chiar în două etape. Vrei să-ţi spun în ce 
conjunctură a fost inspirat să o prezinte? 

Am înclinat repede din cap, fiind numai ochi și urechi. 

- Venise la el o femeie despre care presupun că făcea parte 
din rândul nobilimii de atunci. I s-a plâns că unii dintre fiii ei, 
profitând de statutul pe care îl aveau la curtea regelui, făceau 
multe rele, iar biata femeie suferea din această cauză aproape 
tot timpul. Doar fiica ei o ajuta și îi era alături, însă nu era 
credincioasă. Femeia nu înțelegea unde a greșit, pentru că ea 
se ducea cu regularitate la templu, aducea jertfe și se ruga 
pentru fiii ei, dar aceștia aveau totuși o viaţă foarte 
dezordonată. Am văzut cum lisus a privit-o pe acea femeie mai 
mult timp în tăcere, apoi a întrebat-o dacă venise acolo 
împreună cu vreunul din fiii ei sau măcar cu fiica ei. Femeia 
venise singură acolo, fără să anunţe pe nimeni despre aceasta. 
Atunci lisus a început să-i dea unele sfaturi, spunându-i că 
rugile ei valorau cu mult mai mult decât certurile violente pe 
care le avea aproape zilnic în familie și la care era bine să 
renunţe. Femeia l-a privit descumpănită, pentru că ea nu 
vorbise nimic despre acest lucru și apoi începu să plângă în 
hohote, înțelegând că cel din faţa ei era cu mult mai mult decât 
își închipuise ea. După aceea a făcut un semn și un servitor a 
venit în acel loc, aducând un sac de faină și unul de alimente, 
ca dar din partea ei. Acela, cred, a fost momentul de inspiraţie 
divină care a declanșat în lisus impulsul de a spune parabola 
semănătorului. Mai întâi l-am văzut uitându-se la sacul cu făină 
și apoi, din felul în care s-a mișcat și s-a pregătit să vorbească, 
am înțeles că deja cunoștea firul analogic pe care urma să-l 
exprime în povestire. A început să expună parabola, dar curând 
s-a înființat acolo un grup de soldaţi romani pe cai; mi-am dat 
seama că lisus îl cunoștea pe conducătorul lor. S-au retras mai 
la margine pentru a vorbi și am văzut că romanul îi arăta niște 
hârtii scrise, având sigiliu pe ele. Pentru că deja se însera, 
lumea a început să se împrăștie și nu a mai așteptat ca lisus să 
revină, să continue pilda. Abia la mult timp după aceea, cred că 


două-trei săptămâni mai târziu și într-un cu totul alt loc, când 
nu erau decât cei apropiaţi lui și doar câteva alte persoane, i s-a 
reamintit despre acea parabolă pe care începuse să o spună șia 
fost rugat să o continue. lisus a remarcat că știa foarte bine ce 
anume dorea să exprime în acea parabolă dar că, probabil, 
aceasta nu era atunci pentru cei mulţi, ci pentru cei puţini. A 
mai adăugat că însuși faptul că oamenii s-au dispersat, fără să-l 
mai aștepte să revină pentru a afla continuarea povestirii, i-a 
privat de fructul ei ascuns, dar preţios, într-un fel, a subliniat că 
ceea ce s-a petrecut atunci era aidoma cu ceea ce urma să 
spună în pilda sa. Nimeni nu mai vorbea în acele momente, iar 
prezenţa lui, în picioare fiind, era așa maiestuoasă și demnă, 
încât am văzut că toţi cei prezenţi lăsaseră capetele în jos, 
privind în pământ. 

De altfel, acest efect extraordinar l-am mai observat de 
multe ori atunci când lisus le vorbea oamenilor și, mai cu 
seamă, în memorabila predică pe care a susţinut-o pe scările 
uriașului templu, după așa-zisa intrare a sa în Ierusalim. De 
fapt, atunci lucrurile au fost mai complicate; intrarea lui în oraș 
s-a derulat pe parcursul a patru zile, pentru că s-au petrecut 
multe care nu sunt descrise în Biblie. Totuși, nu voi insista 
asupra acestui punct. Unele dintre acele aspecte sunt delicate. 
Ceea ce vreau să-ţi spun este că, la un moment dat, s-a creat 
brusc o conjunctură favorabilă și un pâlc de oameni i-au cerut 
să le vorbească despre ceea ce se află după moarte. În acele 
momente lisus cobora treptele venind din templu; era însoţit de 
două femei tinere și patru dintre discipolii săi principali. L-am 
văzut cum se oprește și își întoarce capul puţin spre dreapta, 
unde se aflau câteva persoane; atunci s-au petrecut câteva 
lucruri extrem de bizare. 

Spunând acestea, Cezar se opri, rămânând pe gânduri și 
derulând în minte, fără îndoială, filmul acelor evenimente 
epocale. Fierbeam de nerăbdare, astfel încât am îndrăznit să-l 
întreb ce s-a întâmplat, cum au evoluat lucrurile. 

- Această secţiune de evenimente nu este descrisă și nici 
amintită în vreun text, mi-a spus el. Pare că o ciudată „uitare” a 
timpului s-a așternut peste cei care au fost prezenţi atunci, 
acolo. Nici eu nu am putut să aflu prea multe și aceasta dintr-un 


motiv foarte straniu, pe care ţi-l voi spune. Așa cum vedeam eu 
scena, puţin de la înălțime, mă aflam oarecum în partea stângă 
al lui lisus. Am observat cum privește brusc spre dreapta, câtre 
un grup mic de oameni, foarte atent și concentrat. Dintre aceia 
a ieșit o persoană bizară, un bărbat care părea blond și destul 
de neîngrijit la aspect; dădea impresia că era foarte emoţionat 
și nesigur pe el. Stătea puţin aplecat de spate și cu mâna 
dreaptă sub cămașa lungă, de sub care nu i se vedeau 
picioarele. "Ţin minte că acesta a fost primul amănunt care mi-a 
atras atenţia, deoarece toţi ceilalți aveau portul până la nivelul 
gleznelor. Am observat că bărbatul era agitat și privea mereu în 
lături. lisus a făcut câţiva pași către el și i-a spus câteva 
cuvinte, care m-au lăsat și pe mine perplex; i-a spus acelui 
bărbat că „nu a ales timpul potrivit pentru ceea ce voia să facă” 
și că „cei care l-au trimis vor înțelege aceasta”. Apoi a adăugat 
ceva uluitor: i-a spus că trebuia să se întoarcă imediat de unde 
a venit, pentru că există o defecţiune și că el se află în mare 
pericol. Bărbatul l-a privit în ochi câteva clipe, apoi parcă 
deodată s-a înmuiat și a fost cuprins de convulsii. Au schimbat 
câteva replici scurte cu voce joasă pe care nu le-am auzit. 
Imediat după aceea s-a retras printre oameni și atunci s-au 
petrecut simultan două lucruri pe care nu mi le pot explica nici 
astăzi: peste toată așezarea s-a auzit un șuier scurt și 
amenințător, foarte puternic și aproape imediat au început să se 
adune foarte mulţi oameni în faţa templului, la poalele scărilor, 
cerând cu insistență ca lisus să le vorbească. M-am deplasat 
instantaneu, foarte curios, pentru a vedea cine era acel bărbat 
care făcea oarecum notă discordantă printre ceilalți oameni, 
care se comportase atât de ciudat și căruia lisus îi acordase o 
asemenea atenţie. Deși în mod normal localizarea oricărui 
punct spaţial sau a oricărei persoane era instantanee atunci 
când îmi manifestam voinţa, totuși nu m-am deplasat niciunde; 
am rămas pe loc, ca și cum nu aveam unde să mă proiectez. Am 
„derulat” clișeul akashic doar puţin, dar nu am putut să 
identific acea persoană. Niciodată, de atunci înainte, nu mi s-a 
mai petrecut așa ceva; era ca și cum acel bărbat dispăruse. 

- Ai idee cam ce poate să însemne asta? am întrebat curios. 

- Există unele supoziţii, dar prefer să nu le împărtășesc 
încă. Ele ţin de un domeniu care poate fi greu înţeles de 
oameni. 


Totuși, eu am insistat și în cele din urmă Cezar mi-a spus 
despre ce era vorba, cu menţiunea de a nu scrie despre 
aceasta. Făcuse unele corelaţii și cercetări în această direcţie, 
fiind aproape sigur de concluzia lui. Aceasta a fost însă atât de 
zguduitoare, încât am rămas perplex, neștiind ce să mai zic. În 
cele din urmă am revenit la povestirea lui iniţială: 

- Nu mi-ai spus care a fost primul „impact”, atunci când ai 
realizat proiecția iniţială. Ştii, pe acea pantă de deal, unde lisus 
vorbea între câţiva discipoli de-ai lui. 

- Așa este, dar am dorit să-ţi prezint mai întâi o situaţie de 
ansamblu, presărată cu anumite fapte concrete. Sunt prea 
multe pentru a ţi le povesti pe toate și de aceea îţi voi specifica 
doar anumite aspecte. Chiar și rapoartele pe care le-am 
întocmit sunt prezentate în sinteză, deoarece este practic 
imposibil să subliniez toate elementele, nuanțele și trăirile care 
apar în aceste proiecţii temporale, foarte complexe prin 
conţinutul lor. 

La puţin timp după ce am făcut cunoscută utilitatea acestei 
instalaţii tehnologice și după ce oamenii de știință americani au 
început să se „acomodeze” cu ea, la nivel diplomatic s-a luat 
hotărârea ca Vaticanul să fie contactat și să i se prezinte 
rapoartele, doar cele privitoare la viaţa lui lisus. Mi s-a părut un 
fel de mișcare abilă și în același timp surprinzătoare, mai ales 
că venea la propunerea și chiar insistenţele americanilor. Mi-am 
dat seama curând că ea nu era făcută neapărat în sensul unui 
act de etică și morală creștină, ci mai ales pentru a exercita 
asupra papalității un fel de surdă presiune diplomatică, prin 
unele surprize de proporţii care apăreau menţionate în aceste 
rapoarte. Unele dintre ele ţi le voi împărtăși și ţie, altele însă 
este mai bine deocamdată să rămână necunoscute. 

Sigur, ne-am pus problema că Vaticanul ar fi putut ignora 
complet aceste informaţii, deoarece nu existau practic niciun 
fel de probe concrete, ci doar niște rapoarte scrise. Partea 
americană a menţionat însă că într-un astfel de caz s-ar fi putut 
totuși decide admiterea a doi-trei cardinali ca martori ai 
dispozitivului și ansamblului subteran din Bucegi, despre care 
papa deja știa. Din câte cunosc, au fost unele întrebări și 
argumentaţii delicate pe marginea adevăratelor interese care 
se află la baza acestor insistenţe de a se prezenta conducerii 
papale aspectele necunoscute ale creștinismului, dar asta face 
deja parte din subtilităţile diplomatice și politice în care nu 


doresc să intru acum. Surpriza noastră a fost aceea că 
Vaticanul a răspuns repede, printr-un curier special, că avea 
cunoștință despre toate aceste aspecte încă de mulţi ani în 
urmă; ulterior am aflat că unele dintre serviciile secrete de 
informaţii ale Statelor Unite cunoșteau și ele sursa acelor 
dezvăluiri, dar că subiectul a continuat, se pare, să rămână 
învăluit într-un relativ mister de-a lungul timpului, deși au 
existat și anumite ecouri în presă. Francheţea Vaticanului a 
reușit chiar să dea o replică ușor ironică atitudinii americane, 
oferindu-se să prezinte chiar înregistrarea în sinteză a vieţii lui 
lisus, ca factor de verificare a rapoartelor prezentate de mine. 
Au fost trimiși câţiva reprezentanţi la Vatican pentru discuţii; 
din partea noastră a fost delegat generalul Obadea și unul 
dintre oamenii de știință care alcătuiesc comisia specială de 
cercetare în legătură cu ansamblul subteran din Bucegi. La 
întoarcere, generalul mi-a mărturisit uluit că a văzut efectiv 
înregistrarea celor mai importante aspecte din viaţa și misiunea 
spirituală a lui lisus și că acestea erau identice, în ipostazele 
comune pe care le prezentau, cu rapoartele mele. Bineînţeles, 
nici acele înregistrări și nici eu nu am putut cuprinde integral 
viața Mântuitorului; de pildă, eu m-am concentrat în special 
asupra ultimei părţi, cea a misiunii lui spirituale efective, care 
însă a durat ceva mai mult de trei ani, cum este precizat în 
scrierile creștine. În realitate ea s-a desfășurat pe parcursul a 
trei ani și jumătate, aproape patru ani. Vaticanul însă avea 
înregistrări ale vieţii lui lisus și din perioada copilăriei și chiar 
din cea a adolescenţei și a tinereţii sale, adică din acei ani 
despre care aparent nu se știe nimic despre ceea ce a făcut el. 
În fine, acestea sunt totuși aspecte conexe în care nu doresc să 
intrăm acum; este însă cert că Vaticanul deţine și el o adevărată 
mină de informaţii ezoterice, pe care din motive evidente nu 
dorește să le facă publice. 

Aici Cezar s-a întrerupt câteva momente pentru a aduce 
două băuturi tonifiante din rezervele noastre alimentare. Am 
rămas tăcut, reflectând la nenumăratele implicaţii pe care le-ar 
putea avea cunoașterea efectivă a acestor aspecte în lumea 
modernă. Eu însumi eram total uluit de ceea ce îmi povestea 
Cezar și realizam faptul că, în realitate, până în acele momente 
trăisem într-un păienjeniș de dezinformare și alterare a 
adevărului. 


- Aceasta reprezintă însă o mică parte din totalul 
informaţiilor pe care le-am acumulat de-a lungul proiecţiilor 
mele temporale prin istoria acestei planete. Ai fi cu adevărat 
zguduit să cunoști realitatea transformărilor care au avut loc în 
decursul timpului. 

- Dar am urmărit o bună parte din ele în Sala Proiecţiilor 
acum doi ani, am spus eu nedumerit. 

- Ei bine, ai putea avea mari surprize; mă refer la o 
particularizare a clișeelor akashice. Imaginile holografice din 
Sala Proiecţiilor ne prezintă, cum e și firesc, o evoluţie de 
ansamblu a istoriei Pământului și a omului. Ai văzut, de 
exemplu, transformările geologice care au avut loc la nivelul 
planetei și mai ales de unde provenim noi, ca fiinţe umane 
inteligente. Dar eu mă refer acum la perioade istorice precise, 
la momente dramatice în evoluţia omului, la succesiuni 
dinastice, la enigme care au aruncat în ceaţă multe realităţi 
istorice. 

Practic vorbind, este un domeniu aproape inepuizabil. Dar 
nu acesta este scopul nostru acum. Să revin la ceea ce-ţi 
spuneam, deoarece nu mai avem prea mult timp la dispoziţie și 
va trebui să pornim la drum. 

Am aprobat din cap, sperând în forul meu interior că voi 
avea prilejul să deţin eu însumi, la un moment dat, acea 
cunoaștere misterioasă a trecutului și a viitorului omenirii. 
Speram astfel să am prilejul și capacitatea să realizez proiecţii 
temporale cu ajutorul acelei instalaţii uimitoare. 

- Atunci când am realizat prima proiecţie temporală și am 
văzut acel grup de oameni care discutau, m-am deplasat în 
dreptul lor. Ţi-am spus că am știut cu precizie cine dintre ei era 
lisus. Ceea ce însă nu am apucat să-ţi spun a fost că printre 
bărbaţii din acel loc se aflau și trei femei; una dintre ele stătea 
chiar lângă Mântuitor și îți voi spune că în acel moment am 
știut cu exactitate cine era. Cunosc faptul că există multe 
controverse pe această temă și că, fără doar și poate, 
înregistrările pe care le deţine Vaticanul, coroborate cu acest 
dispozitiv de deplasare în timp pe care noi l-am folosit, ar 
produce un cutremur de proporții în lumea creștină. Lucrurile 
au fost prezentate în mod eronat cu bună știință, încă de la 
începuturile creștinismului, iar dovezile scrise au fost 
majoritatea distruse, cu toate că o parte dintre cele puţine care 
au mai rămas au fost descoperite de curând. 


Adevărul istoric este însă complet diferit, cel puţin în 
direcţia aceasta; din păcate, este o direcţie fundamentală, care 
odată modificată nu a mai putut fi schimbată fără să provoace 
mari neajunsuri bisericii creștine. Am fost curios să verific eu 
însumi momentul crucial în care lucrurile au fost decise în acest 
mod; mă refer la un anumit adevăr esenţial din viaţa lui lisus, 
pe care puţini oameni îl cunosc și chiar și mai puţini au dovezi 
palpabile despre el. Evenimentul respectiv s-a petrecut nu mult 
după răstignirea Mântuitorului, pe care ai putut s-o urmărești și 
tu în proiecţiile holografice. 

Mi-am adus aminte cu înfiorare de acele momente 
cutremurătoare. Imaginile aproape incredibile erau de un 
realism sfâșietor și trebuie să recunosc că ele sunt aproape 
singurele, din câte cunosc eu, care sunt prezentate în textele 
creștine autentice într-un mod corect, aproape în totalitatea lor. 
Este adevărat că descrierea lor apare oarecum lapidară, dar în 
esenţă ele respectă adevărul istoric. Am remarcat și unele 
inadvertenţe, precum și unele omisiuni, dar consider că acestea 
sunt relativ lipsite de importanţă pe lângă elementul principal, 
care a fost răstignirea lui lisus. De exemplu, el nu a fost ajutat 
de nimeni să poarte în spate bucata de lemn până pe ridicătura 
de pământ unde erau răstigniţi mai mulţi oameni. A existat însă 
o tentativă în acest sens, a unei femei și a unui bărbat care la 
un moment dat au dorit să-l ajute pe Mântuitor, chiar la baza 
pantei, dar au fost îndepărtați cu brutalitate. De asemenea, 
iniţial pe drumul supliciului nu erau foarte mulţi oameni; este 
însă adevărat că ei au încercat să-l linșeze pe Mântuitor și aici 
intervenţia soldaţilor romani a fost salutară. Totuși, nebunia 
oamenilor a început cu adevărat abia din momentul în care unul 
dintre soldaţi a fost aproape omorât de o piatră care l-a izbit în 
cap. Atunci s-a produs o învălmășeală și s-a oprit înaintarea. 
Situaţia devenise brusc foarte tensionată și, așa după cum mi-a 
relatat și Cezar când descria momentele de la templul din 
Ierusalim, am văzut cum, de o parte și de alta a drumului, se 
strâng foarte repede mulţi oameni. In câteva minute se crease o 
busculadă de nedescris; era foarte mult praf și atunci imaginile 
l-au arătat pe Mântuitor căzut în genunchi, cu capul în jos, 
covârșit de greutatea lemnului de pe umeri. Tot atunci au sosit 
mai mulţi soldaţi pe cai, care au restabilit întrucâtva ordinea. 
Era un val aproape inexplicabil de mânie care cuprinsese 
mulțimea. Cei care se aflau deoparte și de alta a drumului 


aruncau cu pietre și cu multe alte obiecte, atât în lisus, cât și în 
soldaţi. Mulţi oameni au fost atunci bătuţi și răniţi. 

Abia după răstignirea efectivă, pe care eu nu am văzut-o în 
imagini, lucrurile păreau să se mai fi liniștit puţin. Proiecţia 
holografică prezenta în sinteză doar trupul Mântuitorului, care 
era deja răstignit, și a insistat apoi mai ales asupra intervalului 
de aproximativ jumătate de oră după aceea, poate chiar ceva 
mai mult, deoarece am remarcat că deja se înnoptase. Aceasta 
este însă o parte foarte ocultată a acelor timpuri, pentru că, din 
câte știu, nu există nicio relatare, măcar aproximativă, a acelor 
evenimente care au urmat. În general, textele au descris doar 
elemente faptice, personaje - care multe nu coincid exact cu 
cele menţionate în Evanghelii - dar nu și alte fenomene extrem 
de importante care s-au petrecut în acel scurt interval de timp. 
Ulterior am ajuns la singura concluzie valabilă, anume că ele au 
fost îndepărtate din memoria colectivă și deci din relatările 
scrise, datorită faptului că nu aveau niciun corespondent cu 
ceva cunoscut și pentru că i-au bulversat atât de mult pe 
oameni, încât aceștia au preferat să uite acele întâmplări 
năucitoare. Dar eu am văzut cu claritate tot ceea ce s-a 
întâmplat atunci, în imagini holografice de un realism 
extraordinar. Și trebuie să recunosc că fenomenele petrecute în 
acele clipe au avut într-adevăr un aspect înspăimântător, care 
ar fi zguduit din temelii chiar și concepţiile și cunoștințele 
societăţii actuale. 

Inițial, după ce am vizionat imaginile respective, mi s-a 
interzis să scriu despre ele. În timp ce proiecția se derula, 
Cezar îmi specifica punctual ce anume trebuie să prezint în 
carte și ce nu. Erau aspecte delicate în acel moment, atât de 
ordin politic, cât și de ordin ideologic, religios. Condiţiile nu 
erau propice pentru anumite dezvăluiri, deoarece situaţia în 
ansamblul ei se dovedea a fi instabilă la nivel diplomatic între 
Statele Unite și România. Acum există însă premise noi care fac 
posibile anumite devoalări din așa-numitul „fond secret”. Chiar 
dacă pentru mulţi oameni acestea pot părea că frizează 
absurdul, fiind percepute ca ireale, totuși eu am avut ocazia să 
văd personal acele imagini holografice uluitoare, care și pe 
mine m-au lăsat perplex. Imaginile aveau o încărcătură 
emoţională deosebită și, fiind totodată foarte clare, contribuiau 
la dramatismul situaţiei și la capacitatea de a empatiza cu 
aceasta. 


Proiecţiile înfățișau momentul înserării, la puţin timp după 
ce lisus a fost dat jos de pe cruce. Atunci s-a petrecut un lucru 
aproape magic: am văzut cum nori foarte întunecaţi se adună 
repede pe cer și se concentrează deasupra dealului, coborând 
foarte jos, la doar câteva zeci de metri deasupra capetelor 
oamenilor care mai erau acolo. Am văzut, de asemenea, 
fulgerele amenințătoare care brăzdau acei nori vineţii, creând 
imagini apocaliptice, și vedeam feţele îngrozite ale oamenilor 
care țipau înfricoșaţi, dar care totuși nu puteau părăsi coama 
dealului, deși încercau aceasta cu disperare. Păreau că se 
învârt în cerc, unii printre alţii, fără să înţeleagă ce se petrece. 
În celelalte zone ale cerului, deși erau și acolo nori 
ameninţători de furtună, brăzdaţi de fulgere, totuși ei se aflau 
la o înălțime mai mare. Apoi am văzut semnele unui cutremur 
teribil și am înţeles de ce acele ființe umane fugeau fără o ţintă 
anume, fiind efectiv cuprinse de o teribilă panică. Unele cruci s- 
au prăbușit la pământ, cu tot cu cei care erau răstigniţi pe ele, 
iar în partea opusă s-a produs o alunecare masivă de teren, 
care a rupt practic micul deal de la o treime de bază, făcându-l 
astfel să devină ca un perete drept. Am fost martorul unor 
secvenţe care mi-au tăiat respiraţia; în obscuritatea accentuată 
care se lăsase peste oraș și în dezorientarea generală creată de 
cutremur, pe cer au apărut, ieșind încet din norii vineţii, două 
discuri uriașe care aveau pe margini un fel de lumini 
intermitente de semnalizare, de culoare portocalie și albastră. 
Aceste lumini păreau să parcurgă circumferința acelor discuri 
gigantice. La câteva secunde după aceea, asupra dealului și 
apoi asupra orașului din apropiere au fost proiectate, la 
anumite intervale, niște conuri uriașe de lumină foarte intensă, 
care luminau până în cele mai mici detalii aria de sub ele. Unul 
dintre discuri a rămas deasupra dealului, în timp ce celălalt s-a 
îndreptat lent către oraș. Iniţial, am văzut cum oamenii 
rămăseseră ca paralizaţi, privind în sus către cele două apariţii. 
Mai apoi au început să ţipe și, din expresia feţei lor și din 
gesturile pe care le făceau, acoperindu-și urechile cu palmele, 
am dedus că cele două discuri emiteau probabil niște sunete 
teribile, care erau simultane cu proiecția conurilor gigantice de 
lumină. 

Acelea au fost, într-adevăr, imagini de coșmar și mi-au 
rămas întipărite foarte clar în minte. Speculaţiile care pot 
apărea sunt nenumărate, dar personal nu cred că-și au rostul. 


Am văzut lucrurile exact așa cum s-au petrecut și ele nu pot în 
niciun caz să fie ignorate. Ulterior, discutând cu Cezar despre 
acest subiect, după reîntoarcerea noastră din expediţie, mi-a 
dezvăluit faptul că el a avut ocazia în mai multe rânduri să se 
convingă, în proiecţiile temporale pe care le-a efectuat, că 
astfel de apariţii pe cer mai ales în Antichitate, erau relativ 
dese. Este doar o problemă de mentalitate și, la urma urmelor, 
chiar de maturitate a gândirii și a înţelegerii structurii vieţii în 
univers, ca să putem asimila în mod corect astfel de evenimente 
istorice. 

Mi-am revenit repede din amintirile care îmi inundaseră 
mintea și l-am rugat plin de interes pe Cezar să-mi spună care 
era acel element foarte secret din viaţa lui lisus, care nu a fost 
prezentat de biserica creștină. 

- Am fost martor la întâlnirea oficială a ceea ce putea să 
însemne, pe atunci, conducerea bisericii creștine în formare. 
Din tot ceea ce s-a petrecut în acel conciliu, desfășurat pe 
parcursul mai multor zile, merită să-ţi spun doar că votul 
pentru viziunea restrictivă asupra femeii și chiar pentru 
blamarea ei a fost destul de strâns cu cel care dorea să 
păstreze tradiţia. A fost, ca de obicei, un proces de manipulare. 
Am văzut aproape în detaliu anii importanţi ai misiunii 
spirituale a lui lisus și îți pot spune că niciodată el nu a 
propovăduit despre femeie ceea ce biserica creștină susţine în 
zilele noastre. Dimpotrivă. 

Am observat că Cezar era grav și în același timp foarte 
hotărât în ceea ce spunea. 

- Atunci când l-am văzut prima oară pe lisus printre 
discipolii lui pe acel deal, lângă el se afla una dintre cele trei 
femei, care avea o personalitate și o strălucire aparte a fiinţei. 
Ea era cea mai tânără, fiind și cea cu trăsăturile cele mai 
frumoase dintre ele. Intuitiv am știut atunci că ea este cea care 
în Evanghelii apare ca fiind Maria Magdalena. Și tot atunci am 
realizat, prin firele subtile ale conexiunilor cauzale, că între ea 
și Mântuitor exista o legătură foarte puternică. Am perceput, de 
asemenea, faptul că unii dintre discipoli nu erau întru totul de 
acord cu această legătură, din cauza faptului că se simțeau 
lăsați oarecum în plan secund. Doar doi dintre ei nu 
împărtășeau acea stare, care provenea fără îndoială dintr-o 
percepţie orgolioasă asupra realităţii. Din celelalte proiecţii sau 
„derulări” akashice, am avut ocazia să constat că lisus și Maria 


Magdalena erau aproape tot timpul împreună; doar atunci când 
Mântuitorul vorbea mulțimilor și discuta cu oamenii în 
particular, ei nu erau în același loc. Seara însă îi vedeam 
adeseori că se retrăgeau în singurătate, doar ei doi. 

De obicei, ea era prima care primea iniţierea de la el și am 
văzut cu uimire că atât discipolii, cât și mulţi dintre cei care îl 
urmau, practicau anumite metode de purificare și însănătoșire 
a corpului, mai ales pe malul râurilor, unde aveau apă la 
dispoziție. De multe ori am văzut-o chiar pe Maria Magdalena 
ghidându-i pe oameni în aceste metode simple și mulţi veneau 
la ea să-i ceară ajutorul atunci când lisus era ocupat cu alţii. 
Știu, sunt aspecte radicale, care contravin în mod flagrant cu 
cele cunoscute și susținute de biserica creștină, dar cu toate 
acestea ele trebuie susţinute cu curaj, deoarece constituie 
purul adevăr istoric. 

Deși eram consternat auzind cele spuse de Cezar, totuși mă 
bucuram că ele nu au creat în mine niciun fel de respingere. 
Dimpotrivă, simțeam chiar un fel de descătușare, de eliberare 
interioară la gândul că în acest fel sufletul omului este 
reîntregit. Pe de altă parte, eram conștient că, în epoca actuală, 
acest adevăr are puţine șanse să fie acceptat și înțeles în mod 
corespunzător. Prea adânc au fost săpate șanțurile 
amenințărilor, pedepselor și damnării în minţile oamenilor, în 
toată această lungă perioadă. Cu toate acestea, alegerea 
proprie este esenţială, astfel încât e fundamental ca lucrurile să 
fie cunoscute în întregime. Judecata corectă, bunul simţ 
spiritual și credința pură sunt în opinia mea câteva virtuţi care 
îl pot ajuta foarte mult pe omul modern să facă alegeri 
pertinente și să nu se lase oprit de obstacolele dificile ale 
fanatismului sau obtuzităţii conceptuale. 

- În momentul în care m-am proiectat lângă acel grup, lisus 
și-a ridicat încet privirea către mine, spre în sus, a continuat 
Cezar să-mi povestească. Bineînţeles, era vorba doar de 
conștiința mea, dar el simţise totuși prezența mea subtilă și 
reacționase în consecință. Deși continua să vorbească celorlalţi, 
totuși simultan i-am auzit vocea în minte, foarte clar, spunându- 
mi că este bine că mă aflam acolo și că investigaţiile mele 
viitoare vor crea un lanţ complex de cauzalităţi succesive care îi 
va ajuta mult pe cei care vor avea puterea să înţeleagă. Chiar și 
pentru mine, aceea era o experienţă extraordinară. Singurul 
moment pe care nu l-am putut surprinde în proiecţiile 


temporale pe care le-am făcut în acea perioadă a fost cel al 
„schimbării la faţă”. A fost același gen de blocaj temporal pe 
care nu l-am putut depăși. 

Cezar tăcu brusc. Simţeam că, deși mai erau multe alte 
lucruri de povestit, totuși el prefera să nu mi le spună 
deocamdată. Ştiam că era necesară întotdeauna o anumită 
gradare pentru a face posibilă asimilarea corectă a elementelor 
povestirii; în plus, momentul plecării se apropia și noi încă nu 
ne odihniserăm. Eram obosiţi, dar cu toate acestea aș fi vrut 
foarte mult să încerc eu însumi senzaţia deplasării în timp, să 
mă conectez la misterioasa instalaţie. 

L-am văzut pe Cezar zâmbind ușor. 

- Ţi-am spus că aveam de gând să-ţi propun această 
experienţă foarte specială. Totuși, în condiţia ta actuală, e 
posibil să nu reușești. Să vedem, depinde numai de tine, a mai 
adăugat el, invitându-mă astfel să iau loc pe platforma 
cilindrului. 


Pasul în timp 


M-am ridicat cu emoție în picioare și m-am îndreptat spre 
cilindru. În mod ciudat, acum că știam ce urma să fac, mișcările 
îmi deveniseră mai lente, iar inima îmi bătea să-mi spargă 
pieptul. Nu puteam nici să vorbesc. Îmi simţeam dinţii 
încleștaţi, iar în jurul capului parcă plutea un nor apăsător de 
energie. M-am așezat cu greu pe platforma îngustă, iar Cezar 
veni lângă mine pentru a-mi potrivi pe frunte banda din metal 
cu cristale încrustate. Își dădea prea bine seama că eram foarte 
emoţionat și chiar puţin speriat, dar nu mi-a spus nimic. 
Căutam să-mi controlez și să-mi  reglez respiraţia, 
concentrându-mă la suflul inspirat și cel expirat și imaginându- 
mi cum acesta intră și apoi iese din corp pe coloană, prin 
creștetul capului. 


În cameră era o liniște mormântală și doar respiraţia mea 
se mai auzea, la început relativ agitată, apoi din ce în ce mai 
liniștită. M-am felicitat în gând pentru că începusem de mai 
mult timp practica tehnicilor tibetane din pergamentul pe care 


mi l-a dăruit zeița Machandi; în acele clipe ele și-au dovedit cu 
prisosință utilitatea. Sesizând faptul că am devenit relaxat, 
Cezar mi-a apropiat încet banda metalică de frunte, reglând-o 
la înălțimea capului meu. Am apucat doar să gândesc că 
aceasta era precum o diademă, când brusc am simţit cu 
claritate că întregul trup îmi era învăluit de un val de energie 
foarte plăcută, dar intensă. Am avut senzaţia certă că lumina 
din jur scade în intensitate, iar conturul lucrurilor devine 
oarecum ceţos. Mijlocul frunţii mele a început să devină tot mai 
fierbinte în timp ce gâtul mi se umfla, împiedicându-mă să 
respir. Am transpirat brusc și am început să tremur de efortul 
pe care îl făceam pentru a rezista. Cezar îmi scoase banda 
metalică de pe cap. 

- S-ar putea ca influxul energetic subtil să fie prea puternic 
pentru tine, s-a justificat el. Trebuie să te liniștești. 

Nu am spus nimic, dar chiar înainte de a-mi ridica de pe 
cap „diadema” simţisem un fel de ușurare, o curgere mai 
normală a energiei. Acesta a fost motivul pentru care l-am 
rugat pe Cezar după câteva minute, timp în care mi-am revenit 
complet, să reluâm experienţa. El mi-a așezat pe frunte banda 
cu cristale și am simţit din nou acel val specific de energie 
plăcută invadându-mi trupul, urmat de strania percepţie a 
micșorării luminozităţii în cameră, însă de această dată puteam 
să respir; puţin cam greu, dar totuși puteam să respir. În 
schimb, zona din mijlocul frunţii, acolo unde unul dintre cristale 
îmi atingea pielea, aproape mă frigea. Eram însă decis să 
suport acea durere pentru a continua experienţa. Nu puteam 
practic să mă gândesc la nimic, din cauza senzaţiei de 
disconfort din gât și a căldurii pe care o simţeam la nivelul 
frunţii. Pe lângă acestea, am început să simt cu îngrijorare cum 
apare și se amplifică treptat o senzaţie de greață căreia nu-i 
puteam face faţă. O clipă am fost cuprins de panică, dar am 
reușit să mă controlez, gândindu-mă că Cezar se afla lângă 
mine și putea să intervină oricând ar fi fost necesar. Tocmai 
când gândeam aceasta el îmi scoase din nou instalaţia din jurul 
capului. 

Mă privea cumva amuzat, fără să-mi spună nimic. l-am 
descris simptomele și el a apreciat că se încadrează în limitele 
firești, chiar dacă sunt neplăcute. 

- Singurul dezavantaj este acela că, poate, nu vei putea să 
experimentezi acum proiecția în timp, mi-a spus el. 


Eram nevoit să recunosc că avea dreptate. Bănuiam că nu 
putea fi chiar atât de simplu, dar nici nu mă înduram să renunţ. 
De data aceasta am așteptat ceva mai mult timp pentru a mă 
liniști. După aproximativ un sfert de oră m-am decis la o nouă 
încercare. Am parcurs aceleași etape și aceleași senzaţii, doar 
că acum respiram deja mai liber, iar senzaţia de greață era doar 
vagă, fără să devină alarmantă. Iotuși, eram incapabil să mă 
concentrez, fiind mai mult preocupat să menţin o relativă stare 
de echilibru interior, în speranţa că acele senzaţii neplăcute vor 
dispărea. După câteva minute de agitaţie am luat însă ferm 
hotărârea să mă abandonez energiei infuzate de cristalul uriaș, 
indiferent de riscuri. Mi-am dat seama că, dacă aș fi continuat 
să rezist în acest fel, cel mai probabil e că n-aș fi obţinut niciun 
rezultat. De aceea, am închis ochii și mi-am aţintit toată atenţia 
de care eram capabil în creștetul capului. 

Atunci s-a petrecut un fenomen ciudat: brusc, ambientul a 
devenit negru, dar totuși luminos. Nu știu prea bine cum să 
descriu acea stare, dar senzaţia clară era totuși aceea că 
întunericul desăvârșit în care intrasem era în același timp plin 
de lumină. Aș putea spune că era un fel de întuneric clar. Apoi 
am avut imediat senzaţia că alunec pe un tobogan, dar nu în 
jos, ci în sus. Deși sesizam toate aceste stări, totuși știam că 
gândirea mea era altfel, mai complexă, în mai multe direcţii 
simultan. In timp ce mă preocupau aceste observații și senzații, 
auzeam din ce în ce mai clar, venind de departe, o voce stranie, 
feminină, care îmi suna foarte cunoscut. Inima a început să-mi 
bată repede, pe măsură ce întunericul se disipa încet, lăsând să 
se vadă interiorul peșterii din Tibet, în care fusesem cu un an 
înainte. M-am văzut pe mine însumi în momentul în care 
Machandi îmi atingea gâtul și fruntea și am simţit cu atât mai 
puternic emoția și starea inefabilă de care eram cuprins atunci. 
Totuși, fruntea parcă îmi luase foc, astfel încât atenţia mea a 
scăzut, orientându-se spre locul durerii și atunci am constatat 
mai întâi o fluctuaţie în imagine, ca un fel de bruiere, urmată de 
dispariţia ei totala. Am deschis ochii oarecum buimac: eram tot 
acolo, în Camera Ocultă; Cezar mă privea curios în lumina din 
jur, care era slabă ca intensitate. 

Am urmărit să mă adun și să dau o anumită coerenţă primei 
mele experiențe de deplasare în timp. Fără îndoială că 
instalaţia a preluat și a modulat temporal impresia cea mai 
puternică din subconștientul meu, proiectându-mă cu un an în 


urmă în locaţia respectivă. Totul era atât de viu și de clar, chiar 
mai bogat în trăiri și percepții decât în varianta fizică! Am 
închis din nou ochii încercând de această dată să mă proiectez 
într-un moment temporal ales de mine prin voinţă proprie. 
Căutam febril în minte un astfel de reper, urmărind să-mi dau 
seama ce anume m-ar putea interesa mai mult. Am sesizat că 
atunci spaţiul negru din faţa ochilor „tremura” sau, mai bine 
zis, făcea valuri, iar în anumite regiuni ale sale apăreau 
crâmpeie ininteligibile de imagini, care mai apoi dispăreau într- 
o fracțiune de secundă. Simţeam cum fierbinţeala din frunte 
crește din nou tot mai mult astfel că, în disperare de cauză, am 
ales din milioane de posibilități să mă proiectez în timpul 
construcţiei tunelului secret de la Marea Piramidă către 
Camera Ocultă. Proiecţia temporală a fost instantanee, foarte 
dură, ca un fel de „izbitură”. Am văzut niște lumini orbitoare 
într-un spaţiu de secţiune triunghiulară, la fel cu cea a tunelului 
văzut de noi în imaginile holografice ale computerului lui Aiden. 
Acolo exista un dispozitiv complicat din care se emitea o rază 
laser sau de altă natură, de culoare albastră, care tăia „roca” și 
straturile de sol cu foarte mare precizie. In jurul lui se aflau 
însă trei fiinţe care mi-au provocat instantaneu o senzaţie de 
adâncă repulsie; aveau aparență umană, dar cu toate acestea 
erau mult diferite de noi. Am fost atât de surprins de aspectul 
lor și mai ales de senzaţia empatică, profund nocivă, pe care am 
resimţit-o în preajma lor, încât repulsia m-a proiectat brusc 
înapoi în realitatea prezentă. Am deschis imediat ochii și mi-am 
scos banda de pe cap cu un gest spasmodic; nu mai rezistam 
presiunii exercitate în frunte, care se extinsese și la nivelul 
ochilor. Am coborât în sală și am făcut câţiva pași pentru a mă 
liniști. Văzând agitația mea, Cezar mi-a respectat tăcerea. La 
urma urmelor, aveam destul timp la dispoziţie, pe drumul de 
întoarcere, pentru a-i povesti în amănunt experienţa avută. Mi- 
am dat totuși seama cât de important este ca mintea să fie 
liniștită, stabilă și ferm orientată. Altfel, călătoria cu „mașina 
timpului” ar fi mereu o agitaţie fără rost și o experienţă fără 
finalitate. 

Am strâns împreună cu Cezar ultimele lucruri și am 
împachetat totul în vehicule. Am mai privit o dată misteriosul 
loc în care mă aflasem și trăisem evenimente uluitoare în 
decursul a mai puţin de douăzeci și patru de ore. Apoi i- am 
trezit pe cei trei colegi, deoarece trebuia să ne încadrăm în 


programul stabilit pentru expediţie. După alte câteva verificări, 
Cezar a sigilat Camera Ocultă, închizând ușa enormă din piatră. 
Am urcat tăcut în vehicul și m-am gândit că mi-ar fi plăcut să fiu 
atât de concentrat și hotărât ca în acele clipe, atunci când m- 
am conectat la instalaţia de deplasare în timp. Nu puteam decât 
să sper că, urmând acest nou curs al vieţii mele ca angajat al 
Departamentului Zero, voi avea ulterior ocazia să mă 
perfecţionez și să realizez proiecţii temporale mult mai 
eficiente. 

Cezar verifică legăturile video și audio între cele trei 
vehicule. Apoi, ca de obicei, mă privi întrebându-mă din ochi 
dacă totul este în regulă. Am înclinat din cap, afirmativ. 
Vehiculul se afundă cu viteză în spaţiul nebulos al tunelului 
scăldat în lumină indigo, în timp ce eu mi-am îndreptat 
gândurile spre misteriosul cristal rubiniu din Camera Ocultă. 
Simţeam că într-un viitor nu prea îndepărtat aveam să-l revăd... 


SFÂRȘIT 


